መዝገበ ፊደል ፡

የግዕዝና ያማርኛ ቋንቋ መክፈቻ ።

፪ኛ መጽሐፍ

አርእስተ ክፍላት ወገጻት ።

(አርእስቶች) (ክፍሎች) (ገጾች) ፡

፩ ኛ ፊደል ከነጓዙ ፡ ፲ ፡ ክፍል ፡ ከ ፮ እስከ ፲፯

፪ ኛ ፈደል ከነጓዙ ፡ ፲፩ ፡ ክፍል ፡ ካ ፲፰ - ፴፪

የፊደላዋሪያ ለውጥ ፬ ፡ ክፍል ፡ ከ ፴፪ - ፴፱

፫ ኛ ባለዋየል ፊደል ፬ ፡ ክፍል ፡ ካ ፵ - ፵፰

የቍጥር ዐውድ ፩ ፡ ክፍል ፡ ካ ፵፰ - ፶፪

የዘመን ታሪክ ፩ ፡ ክፍል ፡ ካ ፶፫ - ፶፯

ውዳሴ አምላክ ፩ ፡ ክፍል ፡ ከ ፷ - ፷፬

መዝገበ ፊደላት ሴማውያት ።

ወእማንቱ ፊደላት ግእዝ ወዐምሐራ ።

እለ ምስለ ሱርስት ወዐረብ ወምስለ ዕብራይስጥ የኀብራ ።

» የግእዝና ያማርኛ ፊደል የመናዊ ወይም ከለዳዊ የሚባል» ።

እምኪዳነ ወልድ ክፍሌ ወልደ አባ ተክሌ ፡

ተጽሕፈ ወተኀትመ ለውሉደ ጽባሕ ወሠርክ ፡

በማኀተመ ሚስዮን ካቶሊክ

ድሬ ዳዋ ።

፲፱፻፳፮ ዓ. ም.

(1934)

ሦስተኛ በአርቲስቲክ ማተሚያ ታተመ ፡ ፲፱፻፶፯ (1965) ቍ . 4061

በስመ እግዚአብሔር ሕያው ዘይሰመይ አልፋ ወሃቤ ፊደል ተስፋ ወጸጋዌ መምህር ሱታፋ ንዜኑ በጽሒፍ ወናየድዕ በአፍ ህላዌ ቀዳማይ አልፍ ወጠባይዐ ሆይ ትሩፍ ዘኅቡእ እምሰብእ ወአዕዋፍ በላዕተ መጽሐፍ ። ሎቱ ስብሐት ለበኵረ መእመናን ፊደላት እምአፈ ደቂቅ ወሕፃናት ጽሙኣነ ትምህርት በቃለ አሚን ወበትፍሥሕት ።

አሜን ።

መቅድም ።

ፊደል ፡ ማለት የነገር የቃል ምልክት አምሳል ወይም መግለጫ ማስታወቂያ ማለት ነው ሥዕል እንደ ማለት ። ዐይነተኛ ፍችው ይህ ነው የቀረውን በግስ ይመለከቷል ። የፊደል ተራ የተፋለሰና አልፍ አ ፡ ከርስቱ ከቀዳማዊነት ተነቅሎ በርሱ ፋንታ ሆይ ሀ መዠመሪያ ፊደል የኾነ ከሣቴ ብርሃን ከሚባለው ካንደኛው ሰላማ ከመዠመሪያው ጳጳስ ከፍሬ ምናጦስ ወዲህ ነው ። አበገደ የነበረውን ሀለሐመ ብለው ከላይ እስከ ታች ያፋለሱትም ከርሱ ጋራ ዐብረው የነበሩ ጽርኣውያንና ቅብጣውያን ናቸው ይባላል ። ያፋለሱበትም ምክንያት የግእዝን ፊደል ከአኃዝነት አውጥቶ የርሳቸውን ፊደል በግእዝ ፊደል ላይ አኃዝ አድርጎ ለማግባት አልፋ ቤታ ጋማ የነበረውን ( ፩ ፪ ፫ ) አሐዱ ክል ኤቱ ሠለስቱ እያሉ አላኳያውና አላምሳያው ለመጣፍና ለመፈደል ወይም ተሰብስቦ ባንድ ወንዝ እንደሚያድር እንደ ጥምቀትና እንደ ገጠር ታቦት አንዱን ባንዱ ላይ ለመደረብና ለማዳበል እንዲመቻቸው ነው ። እነሆ ይህ ከአሐዱ እስከ እልፍ ( ፩ ፼) ያለ አኃዝ ከሰብዓ (፸) በቀር ኹሉም የጽርእና የቅብጥ ፊደል ነው ። ይኸውም ሮ ዖ-ሚክሮን ከሚሉት ከታናሹ ዖ ስም የመጣ ነው ። ፻ ና ፼ም የጽርእ ሮ ነው መልኩ የግእዝን የ ይመስላል ። ፮ና ፯ም የጽርእ ዜታ (ዜድ) ነው መልኩ የገን ኃምስና ሣልስ ይመስላል ። ፴ና፡ ፵ ፡ ፶ ፡ ተዛውረውና ተዘቅዝቀው አለቦታቸው አለመልካቸው ተጥፈዋል እኒሁም በጽርእና በቅብጥ ኒ ፡ ሚ ፡ ላምዳ በሮማይስጥ ኤን ኤም ኤል የሚባሉት ናቸው ። ፺ም የነሱው አኃዝ ነው መልኩ ተለውጦ እንደ ን ኹኗል በወዲያ ግን ራሱ ግጥም ነው እግሩም ቀጥ ያለ ነው ጥንታዊውም የግእዝ አኃዝ እንደ ጽርእ እንደ ቅብጥ እንደ ዕብራይስጥ ርሱው ራሱ ፊደሉ እንጂ እንዳረብና እንደ ላቲን ሌላ ትርፍ አኃዝ አልነበረውም ። አጣጣፉም እንዳረብና እንደ ሱርስት እንደ ዕብራይስጥ ከቀኝ ወደ ግራ የነበረው ተዛውሮ እንደ ጽርእ እንደ ቅብጥ ከግራ ወደ ቀኝ የኾነ የግሱም አካሄድ ተለውጦ ሥሩ ጫፍ መጨረሻ ጫፉ ሥር መነሻ የኾነ በነሱው እጅ ነው ። ይህም ሐዲስ ሥራ የግዕዝን ፊደል ከጥንታዊ ሕጉ ከሴም ቋንቋ ዐዋጅ አውጥቶ ጥርጊያ መንገዱን አጥፍቶ ቍጥሩን አሳስቶ በዚህ ብቻ የቀረ አይዶለም ከዚህ ይልቅ ደግሞ ያልፋ ወዖን ምስጢር አፍርሷል (ራእ፩፡፰ )። ከዚያ በኢትዮጵያ አበገደ እየተረሳና እየጠፋ ሀለሐመ እየሰፋ ሂዷል ኋላ ግን በኹሉ አገር ጠፍቶ በሺዋ በሰሜን ስለ ተገኘ እኩሉ የሺዎች ፊደል እኩሉ የስሜኖች ፊደል ይሉታል ርሱ ግን ከጥንት ከሰላማ በፊት የነበረ አንቲካ ፊደል ነው አንቲካነቱም ሊታወቅ ባኵስም ሐውልት በየመን በሕምያር ጥፈት በየዋሻውና በየደንጊያው ተቀርጦ ይገኛል በሺዋም በያድባራቱም በየገዳማቱ ይልቁንም በደብረ ሊባኖስ በቡልጋ መማሪያቸው ማስተማሪያቸው ርሱ ነው ። ስሙንም ኹለተኛ ፊደል አቡጊዳ ፊደል ይሉታል ባላገሮችም እንደ ብርቅ ያዩታል ።(ተረት) አቡጊዳ የተማሪ ዕዳ ። ይህም ይህ ነው በዚህ ላይ ደግሞ የፊደላችን ረድፍና ተራ አንቲካውና እውነተኛው አበገደሀ እንደ ኾነ ሀለሐመሠ እንዳይዶለ ዐረቦች ሳይቀሩ ሴማውያንም ያፌታውያንም በቃል በታሪክ ይመሰክራሉ ። ይልቁንም በምስር ያሉት የንግሊዝ ሊቃውንት ግእዝና ዕብራይስጥ አንድ ነው ሲሉ ታሪኩን አጥብቀን ይዘን ተመርኵዘን ያቡጊዳን አሠር ተከትለን ንግባእኬ ኀበ ጥንተ ነገር ብለን ሀለሐመን ጥለን ፊደላችንን ሐሰትና ስሕተት በሌለበት በዚያው በዱሮው መንገድ በዱሮው አካሄድ በጥንተ ተራ አበገደ ብለን እንጥፋለን ።

(ተረት) ጥጃ ቢሳሳት ከናቱ ነገር ቢሳሳት ከጥንቱ ሰይፍ ቢመለስ ካፎቱ ። በዚህም አካሄድ ሦስት መልካም ነገር አለበት አንደኛው ከጥንቱ መንገድ ሰተት ብሎ መግባት ። ኹለተኛው ካለም ቋንቋ ኹሉ መስማማት ፊደሉን ከኛ በቀር በሀ የሚዠምር የለምና ። ሦስተኛው በፊደል ቍጥር አለመሳት አለመሳሳት ነው ።

የግእዝና ያማርኛ ትምርት ንባቡም ጥፈቱም በፊደሉ ላይ ይፈጸማል የፊደሉን መልክ ይልቁንም ይህን መዝገበ ፊደል ከሥር እስከ ጫፉ በቍጥር ባጠራር በጥፈት በንባብ ለይቶ

ጠንቅቆ ካወቁት ሌላው አያቅትም መጽሐፍን ኹሉ አለችግር ማንበብና መጣፍ ይቻላል። ፊደልንም መቍጠር ማስቈጠር መማር ማስተማር የሚገባ በቃል በጥፈት በኹለት ወገን ነው እንጂ ዕውርና ሽባ ካልኾኑ በቀር በቃል ብቻ መማር አይበቃም መምሩንም ተማሪውንም ጐደሎ ያሰኛል። ሠምና ፈትል ካልተዋሐዱ በየራሳቸው ብርሃን እንደሌላቸው ኹለተኛም መብል ያለመጠጥ እንጀራ ያለወጥ ብቻ ብቻውን እንዳያጠግቡና እንዳይጣፍጥ ትምርትም ጥፈት ከሌለበት እንደዚህ ነው ። የግእዝም ቋንቋ ትምርቱና ኀይሉ የደከመበት ምክንያት ይህ እንደ ኾነ ዓለም ኹሉ ዐውቆታል ። (ተረት) አይጥፍ መምር ክንፍ የለው ንስር አይጥፍ ተማሪ ክንፍ የለው በራሪ አይጥፍ ደብተራ ክንፍ የለው ይህ ፊደል ለተማሪና ለቈጣሪ እንዳጭር ባሕራሳብ በሹልክልኪት መንገድ ቶሎ እንዲገኝና እንዲታወቅ ትምርቱም ልጅ እንዳያሰቅቅ በብዙ ዐይነት ክፍል ተከፍሎ በስልት በስልቱ ተጥፏል።አንዳንዲቱን ክፍል ይልቁንም ሥሩን መዠመሪያውን ክፍል ሳያበስሉና ሳያስተውሉ እጅ ሳያደርጉ ወደ ሌላው ማለፍ አይገባም አለዚያ ግን ትምርቱና የትምርቱ ሥራ ፈጽሞ ግብዝ ይኾናል ።

በፊደሉም ውስጥ ዐልፎ ዐልፎ የፊደሉን ጠባይ የሚያስታውቅ መምር ለተማሮች የሚያነበውና ኋላም ተማሮች የሚያነቡት እንደ ዚቅና እንደ ስርዋጽ ኹኖ የገባ ዐጫጭር ቍርጭኝ የቃል ተውሳክ ሐተታና ታሪክ አለ ። ዳግመኛም ፊደሉና የፊደሉ ጓዝ ሲጨረስ በፊደላዋሪያ ፈንታ ሕፃናት ሊማሩት የሚገባ ንባብና ምስጢር የሚያስታውቅ ከሥነ ፍጥረት እስካሠርቱ ቃላት በታናናሽ ክፍል የተጣፈ ዐጫጭር ቃል አለ ሦስተኛም ካሠርቱ ቃላቱ ቀጥሎ ለእጅ መኪና የሚኾን እንደ ጽርእና እንደ ላቲን በዋየል የሚሄድ ሦስተኛ ፊደል ከነመቅድሙና ከነጓዙ አለ ። አራተኛም ከርሱ ቀጥሎ ለሒሳብ ትምርት የሚጠቅሙ ኤውሮፖች ታብል የሚሏቸው አራቱ የቍጥር ዐውዶች ወይም መደቦችና ሰንጠረዦች በዚሁ በግእዙ አኃዝ ተጥፈዋል ። ዐምስተኛም በመጨረሻው ዐጭር ኍልቈ ዘመንና ውዳሴ አምላክ አለ ። መላው የክፍሎች ቍጥር ጌታን ይከተሉት በነበሩ በቅዱሳት እንስት ምሳሌ ፴፮ ነው ። ሥራውም ንባብንና ትርጓሜን ባንድ ዐይነት ፊደል መጣፍ ወይም አዛውሮ ትርጓሜን በጕልሕ ንባብን በረቂቅ ማተም ባዋቆችና በሠራተኞች ዘንድ ሥራን የሚያስነቅፍ ስለ ኾነ ፊደሉና የግእዙ ቃል ንባብ እንደ መኾን ስላባትነቱ በጕልሕ ያማርኛውም ቃል ትርጓሜ እንደ መኾኑ ስለ ልጅነቱ በረቂቅ ፊደል ተሠርቷል ።

ይህም ፊደል የተጣፈበት ምክንያት ከርሱ በኋላ የሚመጣ የግእዝን ቃላት በየፊደሉ ለይቶ ንባቡን በጥፈት የሚያሰናዳ ፍችውንም አምልቶ አስፍቶ ብዙ ምስክር ሰጥቶ በብዙ ዐማርኛ የሚያስረዳ ያማርኛንም ቃል ከግእዝ ቃላት የሚያዛምድና የሚያዋሕድ ሌላ ሐዲስ ታላቅ መጽሐፈ ግስ አለና ለዚያ ለመጪው መሪ ፊታውራሪ ዐዋጅ ነጋሪ እንዲኾን ነው ። መቅድሙም ከዚያኛው መቅድም ተለቅሞ ተቀሥሞ በክፍል የመጣ ነው ፊደልነቱም በመዠመሪያው ገጽ ለውሉደ ጽባሕ ወሠርክ እንደ ተባለ ለልጅም ላዋቂም ለኹሉ ነው እንጂ ለልጅ ብቻ አይዶለም እንዲያውም ስለ ብርታቱ ከልጆች ይልቅ ላዋቆች ይጠቅማል ። መብልዕሰ ጽኑዕ ለልሂቅ እንደ ተባለ (ዕብ፭ ፡፲፬)። ለልጅ ያሉትም ላዋቂ መትረፉ ከጥንት የቈየ ነው ። (ተረት) በልጅ አመካኝቶ ይበሏል ዐንጕቶ ።

|  |  |  |  |
| --- | --- | --- | --- |
| (፩)  ፊደላተ ግእዝ በበ አሐዱ ።  አንዳንዱ ፊደል ግእዝ ግእዙ ብቻ ። | | (፪)  በበ፡ክል ኤቱ ። ዲቃሎችና ዐማር  ኹለት ኹለቱ ። ኞች ካሥራንዱ  የተወለዱ። | |
| አ    በገ-ጐ  ደ  ሀ  ወ  ዘሐኀ-ኈ  ጠየ  ከ-ኰ | ለመ  ነ  ሠዐፈ  ጸፀቀ-ቈ  ረ | ሰተጰፐአበገደ  ሀወ  ዘሐኀጠየ  ከለመ  ነ  ሠዐፈ  ጸፀቀረ | ሰተጰፐጐኈ  ኰቈ  ደጀ  ዘዠ  ጠጨ  ከኸነኘ  ሰሸተቸ  ጀዠ  ጨ  ኸኘ(ኛ)  ሸቸ |
|  |

(፫)

አኃዝ ፡ አው ፡ ኍልቍ ።

ቍጥር ካንድ እስካሥር በሦስት ዐይነት ፊደል ።

(ግእዝና ጽርእ ህንድ) ።

አ በ ገ ደ ሀ ወ ዘ ሐ ጠ የ ።

፩ ፪ ፫ ፬ ፭ ፮ ፯ ፰ ፱ ፲ ።

1 2 3 4 5 6 7 8 9 10 ።

(፬)

ስመ ሰብዑ ፊደላት ወኍላÿቄሆን።

የሰባቱ ፊደላት ስምና ቍጥር በግእዝና ባማርኛ ።

|  |  |
| --- | --- |
| አልፍ፡ አ ።  አ--ግእዝ ፡  ኡ--ካእብ ፡  ኢ--ሣልስ ፡  ኣ--ራብዕ ፡  ኤ--ኃምስ ፡  እ--ሳድስ ፡  ኦ--ሳብዕ ፡ | ዐይን ፡ ዐ ።  ዐ-- ፩ኛ።  ዑ-- ፪ኛ ።  ዒ-- ፫ኛ።  ዓ-- ፬ኛ ።  ዔ--፭ኛ ።  ዕ-- ፮ኛ ።  ዖ-- ፯ኛ ። |

ከአልፋ አ ፡ ድምጥ የዐይኑ ዐ ፡ ድምጥ ይበረታል አልፍ አ ፡ እንደ ሆይ ሀ ፡ ነው ዐይን ዐ ግን እንደ ሐውት ሐ ይነገራል ኹሉም የጕረሮ ናቸው ጾታቸውን ባ፲፬ ኛው ክፍል ተመልከት ። መዋረሳቸውም ባ፲ ኛው ክፍል ተጥፋል ።

(፭)

ጠባይዐ ሰብዑ ፊደላት ።

የሰባቱ ፊደላት ጠባይ ።

(ታሪክ) ።

ከካዕብ እስከ ሳብዕ ያሉ ስድስት ስድስቱ ፊደሎች ጰና ፐም ሳይቀሩ ኋላ በዘመነ ሐዲስ በፍሬ ምናጦስ መጻሕፍት ከጽርእ ወደ ግእዝ ሲመለሱ ያን ጊዜ ተጨምረዋል ። ከዚያ በፊት በመዠመሪያው ክፍል እንደ ጣፍነው ግእዝ ብቻ እንጂ ከግዕዝ በቀር ነቍጣ ቅጥል ያለው ሌላ ዐይነት ፊደል አልነበረም ቋንቋውም ስሙን ከፊደሉ ነሥቶ ግእዝ የተባለ በዚህ ምክንያት ነው ይባላል ። ጰና ፐም ኹለቱ ስላንድ ናቸው ጰ፡ ሲላላ ፐ፡ ፐ፡ ሲጠብቅ ደግሞ ጰ ይባል ነበረ ይሉናል የተጨመሩም ከውጭ አገር ቋንቋ ለመስማማት ነው ይኸውም ሊታወቅ በጰና በፐ የሚጣፍ ቃል ኹሉ በጽርእና በቅብጥ በሮማይስጥ ፐ ኹኖ ይገኛል ። ጰ የሳባ ፊደል ይባላል ፐም የጽርእ ተ ፡ ነው ፐ ፡ መባሉ በግእዝ ብቻ እንጂ በሌላ አይዶለም ። ፐ ፡ በዕብራይስጥ አለ የፈ ፡ ድርብ ነው አለነቍጣ ፈ ፡ የ ፡ የሚባለው ነቍጣ ሲኾንበት ፐ ፡ ይባላል ።

(ጠባይ) ።

ግእዝና ሳድስ ካዕብና ሳብዕ ሣልስና ኃምስ እሊህ ሦስቱ ጥንድ ፊደሎች ኹለት ኹለቱ ርስ በርሳቸው ተወራራሾች ስለ ኾኑ በሸማኔ ዝሓ ይመስላሉ ። ጥንዱ ዝሓ በኹለት ምሕን ተጠልፎ ካርቡ ጥርስ ካንዳንዲቱ ጕድጓድ ቀበሎ እየገባ ሲሠራ በመቂናጦና በመርገጫ ወደ ላይ ወደ ታች እንዲል እነዚህም እንደዚያ ናቸው የድምጣቸው ስልት ድፋትና ቅናት ተብሎ በኹለት ስም ይጠራል ። የግእዝ የኃምስ የሳብዕ ስልት ቅናት የካዕብ የሣልስ የሳድስ ስልት ድፋት ይባላል በዚሁም ዐቢይና ንኡስ አለበት ። ራብዕ ግን አጣማጅ የሌለው ቀንጃ ስለ ኾነ የድምጡ ስልት እንዳይራራይ ዜማ ለብቻው ነው በጣም አፍ ያስከፍታል ቃል ያገነታል በሴት አንቀጽ ላንድም ለብዙም ለሩቆች ብቻ ዝርዝር ይኾናል ። ግእዝ በጥቂቱ አፍ ያስከፍታል እንደ ራብዕ ቃል አያገነታም ሳድስም የግእዝ ወራሽ ስለ ኾነ እንደ ትንፋሽ ነው ጕህና የለውም ። ካዕብና ሳብዕ እንደ ፉጨት ናቸው አፍን ማጥበብና ማሾል ማሞጥሞጥ ይሰማማቸዋል ። ሣልስ እንደ ሣቅ ጥርስ ያስፈለቅቃል ኃምስ ወደ ጐን አፍ ያስለቅቃል ። የቅጥላቸው ጠባይ ከየት መጣውና ሐተታው በሦስተኛው ፊደል ተጥፏል ።

(፮)

ኵሎን ፊደላተ ግእዝ በበ ሰብዑ ።

መላው የግእዝ ፊደሎች ሰባት ሰባቱ ።

|  |  |
| --- | --- |
| አ ኡ ኢ ኣ ኤ እ ኦ  በ ቡ ቢ ባ ቤ ብ ቦ  ገ ጉ ጊ ጋ ጌ ግ ጎ  ደ ዱ ዲ ዳ ዴ ድ ዶ  ሀ ሁ ሂ ሃ ሄ ህ ሆ  ወ ዉ ዊ ዋ ዌ ው ዎ  ዘ ዙ ዚ ዛ ዜ ዝ ዞ  ሐ ሑ ሒ ሓ ሔ ሕ ሖ  ኀ ኁ ኂ ኃ ኄ ኅ ኆ  ጠ ጡ ጢ ጣ ጤ ጥ ጦ  የ ዩ ዪ ያ ዬ ይ ዮ  ከ ኩ ኪ ካ ኬ ክ ኮ  ለ ሉ ሊ ላ ሌ ል ሎ | መ ሙ ሚ ማ ሜ ም ሞ  ነ ኑ ኒ ና ኔ ን ኖ  ሠ ሡ ሢ ሣ ሤ ሥ ሦ  ዐ ዑ ዒ ዓ ዔ ዕ ዖ  ፈ ፉ ፊ ፋ ፌ ፍ ፎ  ጸ ጹ ጺ ጻ ጼ ጽ ጾ  ፀ ፁ ፂ ፃ ፄ ፅ ፆ  ቀ ቁ ቂ ቃ ቄ ቅ ቆ  ረ ሩ ሪ ራ ሬ ር ሮ  ሰ ሱ ሲ ሳ ሴ ስ ሶ  ተ ቱ ቲ ታ ቴ ት ቶ  ጰ ጱ ጲ ጳ ጴ ጵ ጶ  ፐ ፑ ፒ ፓ ፔ ፕ ፖ |

(፯)

ደ ቃ ል ው ።

ዲቃሎች ።

ከነዚህ ከኻያ ስድስቱ ደግሞ አስቀድመን በመዠመሪያው ክፍል እንዳሳየነ መልካቸውንና ድምጣቸውን አካሄዳቸውን ለውጠው ካዕብና ሳብዕ ትተው በሕጹጽነት የሚጣፉ ሕጹጻን ዲቃሎች ያሏቸው አራት ፊደሎች አሉ ። ፊደሎቹና ዲቃሎቹም እነዚህ ናቸው ። ገኅከቀና ፡ ጐኈኰቈ ።

|  |
| --- |
| ገ) ጐ ጕ ጓ ጔ ጕ  ኀ) ኈ ኊ ኋ ኌ ኍ  ከ) ኰ ኲ ኳ ኴ ኵ  ቀ) ቈ ቊ ቋ ቌ ኵ |

ካዕብ መተዋቸው የካዕቡን ቃል ዐምስቱ ኹሉ ስለ ደረሱበት ነው ባምስቱ ኹሉ የካዕብ ድምጥ አለ ይህነንም የቅጥላቸው መንታነት ያስረዳል ። ሳብዕ መተዋቸውም የሳብዑን ቃል ግእዛቸው ስለ ደረበው ነው በግእዛቸው ላይ በያንዳንዱ ኹሉ የካዕብና የሳብዕ ድምጥ አለ ይህነንም የቅጥሉ ቀለበትነት እንደነሆሎፎ እንደነሮቆቶ መኾኑ ያስረዳል ። ያምስቱ ኹሉ ቅጥላቸው መንታና ቀለበት መኾኑ የድምጣቸውን ቱሳሔና ኁሠት ቅልቅልነት ያሳያል ። ከዚህ የቀረውን ሐተታ በሦስተኛው ፊደል ተመልከት ቦታው ከዚያ ስለ ኾነ በሰፊው ተጥፏል ።

ዳግመኛም በጓኋኳቋ አምሳል ካሥራ ኹለቱ የግእዝ ፊደሎች (በደዘጠለመነፈጸረሰተ) ከየራብዓቸው የተዴቀሉ ዐሥራ ኹለት ራብዖች ብቻ ይገኛሉ ። ከነዚያውም አራቱ እንደነ

ዚህ ለግእዝም ላማርኛም ቃል ይስማማሉ ። ስምንቱ ግን ዐማርኞች ናቸው ካማርኛውም ፊደሎች ከሰባቱ ራብዕ የተዴቀሉ ሰባት ራብዖች አሉና ኹሉም ዐሥራ ዘጠኝ ኹነው ባሥረኛው ክፍል ከናገባባቸው ተጥፈዋል ።

( ፰)

በበ አሐዱ ወበበ ክልኤቱ ።

ቀንጃና ቅንጁ እንደ መዠመሪያው ።

|  |  |  |  |  |
| --- | --- | --- | --- | --- |
| አ ፡ ኡኢ ፡ ኣኤ ፡ እኦ ።  በ ፡ ቡቢ ፡ ባቤ ፡ ብቦ ።  ገ ፡ ጉጊ ፡ ጋጌ ፡ ግጎ ።    ጐ ፡ ጒጓ ፡ ÿጌጕ ፡ -- ።  ደ ፡ ዱዲ ፡ ዳዴ ፡ ድዶ ።    ሀ ፡ ሁሂ ፡ ሃሄ ፡ ህሆ ።  ወ ፡ ዉዊ ፡ ዋዌ ፡ ውዎ ።    ዘ ፡ ዙዚ ፡ ዛዜ ፡ ዝዞ ።  ሐ ፡ ሑሒ ፡ ሓሔ ፡ ሕሖ ።  ኀ ፡ ኁኂ ፡ ኃኄ ፡ ኅኆ ።  ኈ ፡ ኍኋ ፡ ÿኄኍ ፡ -- ።    ጠ ፡ ጡጢ ፡ ጣጤ ፡ ጥጦ ።  የ ፡ ዩዪ ፡ ያዬ ፡ ይዮ ።  ከ ፡ ኩኪ ፡ ካኬ ፡ ክኮ ።  ኰ ፡ ኲኳ ፡ ÿካ+ኵ ፡ -- ። |  |  |  | ለ ፡ ሉሊ ፡ ላሌ ፡ ልሎ ።  መ ፡ ሙሚ ፡ ማሜ ፡ ምሞ ።  ነ ፡ ኑኒ ፡ ናኔ ፡ ንኖ ።  ሠ ፡ ሡሢ ፡ ሣሤ ፡ ሥሦ ።  ዐ ፡ ዑዒ ፡ ዓዔ ፡ ዕዖ ።  ፈ ፡ ፉፊ ፡ ፋፌ ፡ ፍፎ ።  ጸ ፡ ጹጺ ፡ ጻጼ ፡ ጽጾ ።  ፀ ፡ ፁፂ ፡ ፃፄ ፡ ፅፆ ።  ቀ ፡ ቁቂ ፡ ቃቄ ፡ ቅቆ ።  ቈ ፡ ቊቋ ፡ ቈቍ ፡ -- ።  ረ ፡ ሩሪ ፡ ራሬ ፡ ርሮ ።  ሰ ፡ ሱሲ ፡ ሳሴ ፡ ስሶ ።  ተ ፡ ቱቲ ፡ ታቴ ፡ ትቶ ።  ጰ ፡ ጱጲ ፡ ጳጴ ፡ ጵጶ ።  ፐ ፡ ፑፒ ፡ ፓፔ ፡ ፕፖ ። |

(፱)

ያማርኛ ፊደል ከነጓዙ ።

» ዐማርኛ ማለት ያማራ ቋንቋ ዐማራም ማለት (ዐም ሐራ) ነጻ ሕዝብ ጨዋ ሕዝብ ነጻነት ያለው ባላባት ጥሩ የሰው ልጅ ማለት ነው ። ግዑዝ አግዓዚ ከማለት ጋራ ይስማማል ዐም የዕብራኒ የሶርያኒ ሐራ የኹሉ ነው ። አንዳንድ ታሪክ ዐምሐራ ማለት ሕምያር ሖሜር ከማለት መጥቷል ይላል ። ሕምያር ከየመን ፈልሶ ወዳፍሪቃ መሬት የመጣ ሴማዊ ሕዝብ ነው ሖሜርም የጡብና የሸክላ ጭቃ ነው የኹለቱም ፍች ቀይሕ ቀይሓዊ ማለት ነው ኀምራዊ እንደ ማለት ። ሌላም አፈታት ይኖረዋል ። አማራ ተብሎ በአልፍ ሲጣፍ ግን ውብ ዕውቅ ዐዋቂ ባለአዕምሮ ያሰኛል » ። ምሉ ዐማርኛ ያላቸው ፊደሎች ሰባት ብቻ ናቸው ለቀሩት ፊደሎች ከራብዓቸው በቀር ያማርኛ ቅጥል የላቸውም ። ሰባት ያልናቸውም አስቀድመን በኹለተኛው ክፍል የጣፍናቸው ደዘጠ (ጸፀ) ከነሰተ ናቸው ።

|  |  |
| --- | --- |
| ሰባት ፡ ሰባቱ  ጀ ጁ ጂ ጃ ጄ ጅ ጆ  ዠ ዡ ዢ ዣ ዠ ዥ ዦ  ጨ ጩ ጪ ጫ ጬ ጭ ጮ    ኸ ኹ ኺ ኻ ኼ ኽ ኾ    ኘ ኙ ኚ ኛ ኜ ኝ ኞ  ሸ ሹ ሺ ሻ ሼ ሽ ሾ  ቸ ቹ ቺ ቻ ቼ ች ቾ | ቀንጃና ቅንጁ ።  ጀ ፡ ጁጂ ፡ ጃጄ ፡ ጅጆ ።  ዠ ፡ ዡዢ ፡ ዣዠ, ፡ ዥዦ።  ጨ ፡ ጩጪ፡ ጫጨ፡ ጭጮ።  ኸ ፡ ኹኺ ፡ ኻኼ ፡ ኽኾ ።  ኘ ፡ ኙኚ ፡ ኛኜ ፡ ኝኞ ።  ሸ ፡ ሹሺ ፡ ሻሼ ፡ ሽሾ ።  ቸ ፡ ቹቺ ፡ ቻቼ ፡ ችቾ ። |

ጨ ፡ የወጣ ከጠና ከጸ(ፀ) ነው ከጠ ብቻ አይዶለም በግእዝ ጸ- ፀ የሚባለው ባማርኛ ጠና ጨ ይኾናል ። (ማስረጃ) ጾመ ፡ ጦመ ። ጸልአ ፡ ጠላ ። ጸልመ ፡ ጨለመ ። ጸፈነ ፡ ጨፈነ ። ፀመረ ፡ ጨመረ ። ፀበጠ ፡ ጨበጠ የመሰለው ኹሉ ።

የዠና፡ የጨ፡ የኸ፡ አጣጣፍ ።

የዠ አጣጣፍ ጥንቱ እንደዚህ ነበረ ዧዡ ዛሬም በባላገር እንዲሁ ይጣፋል ፈረንጆችም በዥ ፈንታ ይህን ዧ እየጠፉ አለመልኩና አለስሙ ሳድስ ይሉታል ።ዐይናሞችና ልባሞች ግን ቅጥሉ በላይ በታች ሲኾን ሣልሱ ኃምሱ አይለይምና በላይ ብቻ ይኹን ብለው የታችኛውን አስቀርተውታል። በዠ ፈንታ ጀን ጅብ ጆሮ ቈንጆ ጀግና ጀመረ እያሉ መጣፍ አይገባም በጀ ፈንታ ደግሞ ዠን ልዥ ውላዥ ቅናዥ ፍናዥ እያሉ የሚጥፉ አሉ ። የጨም አጣጣፍ ቅጥሉ በኹለት እግሮቹ ብቻ እንጂ በሦስተኛ እግሩ እንዳባቱ ነው ከካዕብና ከሣልስ ከኃምስ ምልክት በቀር ሌላ ቅጥል አይገባበትም ።በሦስተኛው እግሩ መቀጠልና ኃምሱን ጬ ማለት የተሳሳተ ነው የቅጥሉ ዦሮ ወይም ቀለበት እንደ ጐኈኰቈ ግእዝ ወይም እንደ ሎ ሳብዕ ቢያሰኘው እንጂ ኃምስ አያሰኘውም ። የኸም አጣጣፍ በጐንደሮች ዐዋጅ ከካዕብ እስከ ሳብዕ ኹኺ -ኾ የሀ(ሐኀ) ቤት ነውና ለከ ከግእዙ በቀር ምሉ ዐማርኛ የለውም ይባላል ስሙንም ቀንጃ እንደ ማለት ድሆ (ኾ) ይሉታል ። ዐዋጁም ስሙም እምኀበ አልቦ የመጣና ባለማስተዋል የወጣ ነው የጸሐፍቱ ልብ ያማርኛን ጠባይ መንገዱንና አካሄዱን መሣሪያ እንደሌለው እንደ ተርታ ሐኪም አጥብቆ አጥልቆ አልመረመረውም ። ማስረጃውን ኋላ በቦታው እናመጣዋለን (ገጽ ፡ ፲፮) ።

(፲)

በጓኋኳቋ አንጻር ከግእዙም ካማርኛውም የሚገኙ አንዳንድ ዲቃሎች ራብዖች ብቻ ።

ከግእዙ ።

ባ ዳ ዛ ጣ ላ ማ ና ፋ ጻፃ ራ ሳ ታ ።

ቧ ዷ ዛ; ጧ ሏ ሟ ኗ ፏ ጿ ሯ ሷ ቷ ።

ካማርኛው ።

ጃ ዣ ጫ ኻ ኛ ሻ ቻ ።

ጃ ዧ ጯ ዃ ኟ ሿ ቿ ።

እነዚህም በሩቅ ሴት ዝርዝርና በስም በግብር በነገር ኹሉ ይገባሉ ።

|  |
| --- |
| (ስም) (ዝርዝር) (ግብር)፡  ልብ ፡ -- ልቧ ፡ -- ዐስቧል ።  ሆድ ፡ -- ሆዷ ፡ -- ወዷል ።  ወዝ ፡ -- ወዛ; ፡ -- ተነብዛ;ል ።  ወጥ ፡ -- ወጧ ፡ -- ጣፍጧል ።  ባል ፡ -- ባሏ ፡ -- ታድሏል ።  ስም ፡ -- ስሟ ፡ -- ተሰይሟል ።  ጐን ፡ -- ጐኗ ፡ -- ተጠግኗል ።  አፍ ፡ -- አፏ ፡ -- ለፍልፏል ።  ገጽ ፡ -- ገጿ ፡ -- ደንግጿ(ፃ)ል ።  ወር ፡ -- ወሯ ፡ -- ተዠምሯል ።  ራስ ፡ -- ራሷ ፡ -- ርሷል ።  ፊት ፡ -- ፊቷ ፡ -- በርቷል ። |
| ወዳጅ -- ወዳጀ;ን -- ይዋጀ;ል ።  ዐጋዥ -- ዐጋዧን -- ይቤዧል ።  አገጭ -- አገጯን -- ይገጯል ።  አኳዃን -- አኳዃኗ -- ትዃናም ።  ዐዳኝ -- ዐዳኟን -- ይዳኟል ።  ከሳሽ -- ከሳሿን -- ይሸሿል ።  ዐማች -- ዐማቿን -- ያስመቿል ። |

የሯና የሯ አጣጣፍ ።

ርያ ሪያ በማለት ፈንታ ሯ ወይም ሯ ፡ (መኵሯ ፡ ሯ ፡ መዠመሯ ፡ ሯ ) ማለት መልኩም ድምጡም የተሳሳተ ነው ለረ ከራብዑ በቀር ምሉ ያማርኛ ቅጥይ የለውም አለመኖሩም ከቧ እስከ ቷ ባሉት ባሥራንድ ወንድሞቹ ይታወቃል ራብዑም ሯ በዝርዝር ሲጣፍ ሩዋ ያሰኛል እንጂ ርያ አያሰኝም ። ስላልተለመደ ነው እንጂ ሟና፡ ሧ፡ ጿና፡ ሯ፡ እንደነጓ ከግእዝ ቃላት ሊገቡ ይቻላል ። (ምሳሌ ተሟቅሐ፡ አስተሟቅሐ ምሧዕ ፡ መሧዕት፡ ምጿት ፡ ምሯጽ ፡ ስሯጽ፡የመሰለው ኹሉ ። ከቧ እስከ ቷ ያሉ ዐሥራ ኹለቱ ራብዖች ፊደልነታቸው እንደ ጓኋኳቋ ለግእዝና ላማርኛ ለኹለቱም ሲኾን ከነዚህ ካራቱ (ሟሧጿሯ) በቀር ለስምንቱ ግእዛዊ ቃልአይገኝምና ቢገኝም ጥቂት ስለ ኾነ ወዳማርኛ ተቈጥረዋል ።

ላማርኛ ቋንቋ ለፊደሉና ለቃሉ አባቱና እናቱ ሰፌዱ ወንፊቱ ግእዝ ስለ ኾነ ትምርቱ ብቻውን ሊነገር አይገባም ቢነገርም ጥፈቱና ቋንቋው አይጠራም ጸያፉ አይከተትም ትምርቱና ስልቱ ፍጹም ዐልጫ ይኾናል ።

ያማርኛም ስልት እንደ ሕዝቡ አራት ክፍል ነው አንደኛው የቤተክህነት ኹለተኛው የቤተ መንግሥት ሦስተኛው የነጋዴ አራተኛው የባላገር ። የቤተ ክህነት ዐማርኛ በሰዋሰው ተመሥርቶ ባገባብ የታነጠ በትርጓሜ የተቀረጠ በግእዝ አበባ የተጌጠ ነው ከግእዝ በቀር ሌላ ባዕድ ቋንቋ አይገባበትም። የቤተ መንግሥት ዐማርኛ የግእዝ ትምርት ስላለበትና ሠራተኞቹ የካህናት ወገን ስለ ኾኑ እጅግ ስብቅል ነው ቃላትን ኹሉ እግዜር እንደ ማለት በማሳጠርና በማሳመር በማከናወን ይነገራል ። ዛሬ ግን አንዱን ሰው ጌቶች በማለት ጸያፍ ገብቶበታል ያንቱታ ቃል ካንቀጽ በቀር አካል አያበዛም ይህም ጌታ በሉ ጠጡ ጌታ መጡ ሄዱ ማለቱን ጌቶች አለማሰኘቱን ያሳያል ። አንዱን ሰውዬ ጌቶች ካሉት በዚሁ አንጻር ንጉሦች ራሶች ደጃዝማቾች ሊሉት ይገባል ። የነጋዶችና የቀራጮች የመዝገብ ጣፎች ዐማርኛ ግን እንደ ንፍሮና እንደ ልመና እኽል ቅይጥ ውጥንቅጥ ነው ሥራቸውና መሣሪያቸው ከውጭ አገር ጋራ ስለ ኾነ በሸቀጡና በንግዱ ዕቃ መጠን በየጊዜው ሌላ ባዕድ ቋንቋ እየጨመረ ሳይቸግረውም እየተበደረ ያነኑም እያዘናጐለ ብርዑን ብዕር እያለ በድብልቅልቅነት ሲጣፍና ሲነገር ይኖራል ዛሬ እንደምናየው እንደምንሰማው ኹሉ ። የባላገሮች ዐማርኛ ሥረ ወጥ ነው ጥፈትና ትምርት ስላጣ መታደስ መለወጥ መሰብቀል መሻሻል የለውም በዚያው በዱሮው በጥንተ ተፈጥሮው ይነገራል ። ዐማርኛም ምንም እንደ ገብስ ስሙና ጣዕሙ አንድ ቢኾን የሕዝቡ ክፍል አራት ጾታ ስለ ኾነ እንዲህ ባራት ስልት ይከፈላል ይህም ያነኑ አንዱን ገብስ በሶ ጥረሾ ብቅል ዐሻሮ ወይም እንቀት ገንፎ ጥሕኒ ጥሕሎ እንደ ማለት ነው ። ይህ አራቱ ደግሞ ታጥፎ ተደርቦ ከተምኛ ባላገርኛ ይባላል ይኸውም መልካም መናኛ እንደ ማለት ነው ።

(ማስረጃ) ዐማርኛና ትግሬ ትግሪኛ ካባታቸው ከግእዝ ጕያ ሳይወጡ ጀሸኸ በማለት ከዐረብና ከዕብራይስጥ ዠኘቸ በማለት ከሮማይስጥና ከልጆቹ ይሰማማሉ ጨ ፡ በማለት ግን ከማንም ከማን የማይገጥሙ ብቸኞች ናቸው ። ሸን ከጥንታዊ ግእዝ ወርሰውታል ። ጀ የዐረቦች ገ ፡ ነው ያማርኛም ፊደል በጀ ምክንያት ዐረቢ ይባላል ዐረብ ገ ፡ ሲል ጂም ጀመል ይላልባማርኛም ገና ጀ ፡ ይወራረሳሉ እንጌ(ጄ)ራ ፡ ግራ ነገረ ፡ ግ፡ ጊ ፡ (ጅ ጂ) ራፍ ገረፈ ። አረገ (ጀ) ። ኸ የሚባለውም በዐረብና በጥንታዊ ግእዝ ኀርም ኀ ነው እንጂ ካፍ አይዶለም ኄ(ኼ)ር በማለት ፈንታ እልኸይር እንዲል (ማር ይሥ ፡ መቅድም) ። ከን፡ ኸ ፡ ማለት የዕብራይስጥና ያማርኛ የትግሪኛም ነው ። የኀና የኸ ድምጥ ምንም አንድ ቢኾን ምስጢራቸው እንደ መልካቸው ልዩ ነው ከ ፡ በግእዝ ላራቱ ሰራዊት ለቅርቦች ብቻ ዝርዝር ምእላድ እንዲኾን ኸ ደግሞ ባማርኛ እንደዚሁ ነው ላንዲቱ ሴት ብቻ ኪ ተለውጦ ሽ ይኾናል (ዖቀከ ፡ ኪ ፡ ክሙ ክን) ዐወቀኸ ፡ ቀሽ ፡ ቃችኹ ፡ (አቡከ ፡ ኪ( አባትኽ ፡ ትሽ ፡ ባይዘረዝርም የግእዙን አሠር ተከትሎ (ክልኤት ኵሉ እክል) ኹለት ፡ ዅ፡ ኹሉ እኽል ። (ኮነ ይከውን ይኩን ከዊን ክዋኔ)ኾነ ፡ ይኾናል ፡ ይኹን መኾን አኳዃን ። (ዝ ፡ ዝኬ) ይህ ይኸ እያሰኘ በዚያው በገንዘቡ በኸይጣፋል ። ኸን ለሀሐኀ ፡ ለውጦ አባትህ አወቀህ ሆነ ሁነታ ሑለት ሁሉ እህል እያሉ መጣፍልማድና ልብ ወለድ ነው እንጂ የቋንቋው መንገድ አይዶለም ነበረ፡ ደነባ፡ ገነባ፡ ብሎ ወምበር፡ ደምብ፡ ግምብ፡ እምቢ፡ አምባ፡ ሳምባ፡ ላምባ፡ ግምባር፡ ማለት ፍጹም ስሕተት ነው ነን ፡ በ፡ ሲከተለው ወትሮ እንዲህ ያሳስታል ። ሌላ ፊደል ሲከተለው ግን ስንት፡ አንድ፡ አንተ፡ ቺዐንገት፡ አንደበት ፡ አንጋፋ እያለ እንደ ፈረንሳዊ ኤን ፡ ሳይነካና ሳይጐረድ ጨርሶም ሳይዋጥ እያለ እንደሌለ ኹኖ ይነገራል ። አና ፡ ሀም ፡ ሲወራረሱ አልፍ ፡ አ ፡ ሆይ ሀን ፡ ብቻ ዐይን ዐ ፡ ሐውትንና ኀርምን ኹለቱን ይወርሳል ። ይህም ሀለወ፡ አለ። ሆከ፡ አወከ ። ሀገር ፡ አገ፡ ሐከመ፡ ሐገመ ። ዐከመ፡ ዐገመ። ሐረረ ፡ ዐረረ ። ኀብረ፡ ዐበረ ። ኀደረ ፡ ዐደረ ። ኅጥአ፡ ዐጣእያለ ሌላውን ኹሉ ያሳያል ። የቋንቋና የጥፈት ትምርት ፍሬውና ጣዕሙ የፊደል አገባብ ማወቅ ነው አጣጣሉን ብቻ ማሳመርና ማከናወን አያስመሰግንም ። ባለሕጉን ቋንቋ ዘእንበለ ሕግ እየጣፉ ማንበብ ምንም ለጣፊው ሕጉ ቢኾን በሕግ ዐዋቆች ዘንድ መነቀፉና ማስነቀፉ አይቀርም በግድ ሕገ ወጥ ያሰኛል ። የቋንቋችንም ሕግ ሴማዊ እንደ ኾነ ዓለም ኹሉ ዐውቆታል። ይህነንም ቃል የውጭ አገር ቋንቋ ያዩ ሰዎች ይልቁንም ወጣቶችና ብር ነቀሎች ቶሎ ይረዱት ይመስለኛል ። ሸ ፡ የሚባለውም ንጉሡ ሠ ፡ እንጂ ሳቱ ፡ ሰ ፡ አልነበረም ሠውት ፡ ሠና ፡ ሳት ፡ ሰ ፡ በቦታውና በድምጥ ተዛውረው ተፋልሰው አለቦታቸው ተጥፈዋል። መፋለሳቸውም በዚህ ይታወቃል ነጋሢ፡ ነጋሽ፡ ሢመት ፡ ሹመት ፡ ሦክ ፡ ሾኽ ፡ የመሰለው ኹሉ ። በጽርእ ቋንቋ ሸ ፡ የሚሉ ፊደል ሸ የሚያሰኝ ቃል ስለሌለ አባ ሰላማ መጻሕፍትን ከጽርእ ወደ ግእዝ ሲመልስ ሸን ያን ጊዜ አውጥቶት ከዚያ ወዲህ በግእዝ ቃላት ውስጥ መጣፉና መነገሩ ቀርቷል ብርቱ የነበረው የዐና የሐም ድምጥ የደከመና የሰለተ ጥንቃቄውና ልዩነቱ ቀርቶ እንደ አና እንደ ሀ ፡ የኾነ ከዚያ ወዲህ ነው በትግሬና በትግሪኛ ግን እንደዚያው እንደ ጥንት ድምጡ ይነገራል ።

»ከትግሪኛ ይልቅ ትግሬ ጥሩ ቋንቋ ነው ለግእዝ በጣም ይቀርባል ። ሕዝቡ ብቻውን ነዋሪ ስለ ኾነ በውስጡ ከሴም ቋንቋ በቀር ሌላ ጭማሪ የለበትም ግእዝን መደብ አድርጎ ከዐረብና ከዕብራይስጥ ከሱርስት ጋራ ይስማማል ። በግእዝ መጻሕፍት የሌሉ ብዙ ቃላት ይገኙበታል ካማርኛም ጋራ የሚገጥም ብዙ ቃል አለበት ። ትግሪኛ ግን ባማርኛና በትግሬ መካከል የቆመ ማእከአዊ ነው ፊደሉም ከትግሬና ከግእዝ ይልቅ ወዳማርኛ ያደላል ። የንባቡ መልክ ተኵሮና አጣጥሞ ሲያዩት ሲሰሙት የተበላሸ ግእዝና ያልተከናወነ ዐማርኛ መስሎ ይታያል ግእዝ የማያውቅ ዐማራ ጣዕሙን ሊቀምሰው አይችልም አነጋገሩ እጅግ ያስቸግራል» ።

ከካዕብ እስከ ሳብዕ ያሉ ቅጥሎችና ምኖችና የምን ምሳሌዎች እንደ ኾኑ የግእዝና ያማርኛም ጠባይ ዐመሉ ዋየሉ እንዴት እንደ ኾነ በሠላሳኛው ክፍል በሦስተኛው ፊደል በመቅድሙ ውስጥ ተመልከት ።

( ፲፩)

|  |
| --- |
| ፍኖት ፊደል ካልእ ኅዉሠ ዘርዕ ወቱሱሐ መልክእ፡  በበ ፡ ስብዕ ፡ ዘያነቅሆሙ ለውሉድ ፡ እምንዋመ ፡ እበድ፡ እስመ ስምዑ ፡ ለአቡጊዳ ፡ እሙን መጥበቤ ፡ ሕፃናት ፡ አብዳን ፡ በከመ ፡ ጽሑፍ። ወሑረቱኒ ፡ ስያፍ ፡ አምሳለ ፡ፍርዝ ፡  (ሰንጠረዥኛ) ። |
| ፱ » ፩ » ፱ » ፴ » ፭ ቢ ፮ »  ፲ » ፩ » ፲ » ፴፭ » ፭ » ፯ »  -------------------------------------- ፵ » ፭ » ፰ »  ፬ v ፪ ቢ ፪ » ፵፭ » ፭ » ፱ »  ፮ » ፪ » ፫ » ፶ » ፭ » ፲ »  ፰ » ፪ » ፬ » --------------------------------  ፲ » ፪ » ፭ » ፴፮ v ፮ ቢ ፮ ይ  ፲፪ » ፪ » ፮ » ፵፪ » ፮ » ፯ »  ፲፬ » ፪ » ፯ » ፵፰ » ፮ » ፰ »  ፲፮ » ፪ » ፰ » ፶፬ » ፮ » ፱ »  ፲፰ » ፪ » ፱ » ፷ » ፮ » ፲ »  ፳ » ፪ » ፲ » -------------------------------  -------------------------------------- ፵፱ v ፯ ቢ ፯ ይ  ፱ v ፫ ቢ ፫ ይ ፶፮ » ፯ » ፰ »  ፲፪ » ፫ » ፬ » ፷፫ » ፯ » ፱ »  ፲፭ » ፫ » ፭ » ፸ » ፯ » ፲ »  ፲፰ » ፫ » ፮ » -------------------------------  ፳፩ » ፫ » ፯ » ፷፬ v ፰ ቢ ፰ ይ  ፳፬ » ፫ » ፰ » ፸፪ » ፰ » ፱ »  ፳፯ » ፫ » ፱ » ፹ » ፰ » ፲ »  ፴ » ፫ » ፲ » -------------------------------  -------------------------------------- ፹፩ v ፱ ቢ ፱ ይ  ፲፮ ባ ፬ ቢ ፬ » ፺ » ፱ » ፲ »  -------------------------------  ፻ ባ ፲ ቢ ፲ »  (፴፭)  **ታሪክ ፤ - በእንተ ፡ ፍልጠተ ፡ ኍልቈ ፡ ዘመን ፡ ቀዳማዊ ፡ ወደኃራዊ ።**  ስለ ዘመን ቍጥር መለያየት የሚናገር ታሪክ ።  የብሉይና የቍጥር መምራን ዘመነ አበውን እያሟሉና እየነሡ እያፋሰሱ | |