የአማርኛ ፊደልና ጽሑፍን ለማሻሻል

ከግርማይ ገብሩ

በዓለም ላይ የራሳቸው የሆነ የጽሑፍ ፊደል ካላቸው ጥቂት ቋንቋዎች አንዱ አማርኛችን ሆኖ ሳለ የቃላት ብዛት በሰፊው እየጨመረ በሄደበትና ቋንቋው ከፍተኛ ዕድገት ባሳየበት በአሁኑ ወቅት እጅግ አስቸጋሪ የሆኑ ነገር ግን በቀላሉ ሊሻሻሉ የሚችሉ የጽሑፍ ሁኔታዎችን በሚበጅ መንገድ ለመለወጥ ባለመሞከራችን የአማርኛን ጽሑፍ ኋላ ቀር ሆኖ እንዲቀጥል አድርገነዋል። ከዚህ በታች ችግሮቹንና መፍትሔ ይሆናል ብዬ ያመንኩበትን ሃሳብ አቅርቤአለሁ።

ክፍል 1

ልዩልዩ ችግሮች

ሀ/ የአናባቢ ቅጥያዎች ብዛትና ቅጥ የለሽነት

የአማርኛ ቋንቋችን ለአናባቢዎች በየዓይነቱ የሚፈራረቅ እና በቃል በረጅም ጊዜ በሚጠና ሁኔታ ብቻ ለእያንዳንዱ ፊደል የሚገባውን የተቀጣይ ሁኔታ በማስታወስ የሚጻፍ ወይም የሚቀረጽ እንጂ የተወሰነ ሕግ ኖሮት ጀማሪ ሕፃናትም ሆኑ የመሰረተ ትምህርት ተማሪዎች ወይንም ቋንቋውን ለመማር የሚፈልጉ ዜጎችና የውጭ ሀገር ሰዎች በተወሰነ ዘይቤ ወይም የአጻጻፍ ወግ ተመርተው በቀላሉ የሚማሩት አለመሆኑ የታወቀ ነው።

ምሳሌ፦

ለተለያዩ ፊደላት የተለያዩ የካዕብ፣ የሳልስ ወዘተ... ተቀጣዮችና የተቀጣዮች ማረፊያ ቦታዎች መኖራቸው፣ ከታች ይመልከቱ

ካዕብ - ሁ ሩ ፉ

የ “ሀ” የካዕብ ተቀጣይ ወደቀኝ የሚደረግ ሠረዝ ሲሆን የ “ረ” ወደታች እና የ “ፈ” ደግሞ መጀመሪያ ወደታች አድርጎ ወደግራ በማጠፍ ነው።

ሳልስ - ሂ ሪ ዒ ዊ

የ “ሀ” ተቀጣይ መጀመሪያ እግር አውጥቶ ወደ ቀኝ ማጠፍ ሲሆን የ “ረ” የታች አካሉን ወደላይ መቆልመም፣ የ “ዐ” ደግሞ መጀመሪያ ወደታች እግር ማውጣት ከዚያ ወደቀኝ ማጠፍ እንደገና ወደታች እግሩን ማርዘም በመጨረሻ ወደቀኝ ማጠፍ ነው።

የ “ወ” እግር የሚወጣው ለየት ባለ ሁኔታ መሐል ለመሐል ነው።

ራብዕ - ሃ ጣ ታ ራ ፋ

“ሀ” ወደታችእግርማውጣት

“ጠ” የቀኝእግሩንማርዘም

“ተ” እግሩንወደግራማጠፍ

“ረ” የታችአካሉንወደላይአቃንቶወደቀኝካረዘሙበኋላእንደገናወደታችመመለስነው።

“ፈ” ከመካከሉላይወደታችእግርማውጣት

ሃምስ - ሄ ዬ ሜ ሬ

“ሀ” እግርአውጥቶበቀኝበኩልማጠፍ

“የ” በመሐልአካሉላይወደቀኝሠረዝቀጥሎማጠፍ

“መ” በቀኝአካሉላይወደታችእግርአውጥቶማጠፍነው።

“ረ” የታችአካሉንእዚያውላይማጠፍብቻነው።

ሳድስ - ህ ል ም ት ስ ር ብ ጥ ን ግ ፍ ድ

“ሀ” የግራጎኑንበመስበር

“ለ” የግራእግሩንወደውስጥበማጠፍ

“መ” ከግራአካሉላይወደታችእግርአውጥቶወደግራማርዘም

“ተ” ወደግራሠረዝበአናቱላይቀጥሎወደላይማርዘም

“ሰ” አናቱንወደግራዘንበልማድረግ

“ረ” አናቱንወደቀኝማርዘም

“በ” በግራጎኑላይወደግራሠረዝመቀጠል

“ጠ” የመሐልእግሩንወደቀኝሰብሮወደታችማርዘም

“ነ” በአናቱላይወደግራሠረዝመቀጠል  
“ገ” የአናቱንየግራሠረዝወደታችማጠፍ

“ፈ” አናቱንወደቀኝአርዝሞከታችአካሉላይወደታችእግርማውጣት

“ደ” በራስጌውላይወደቀኝሠረዝማውጣት

ሳብዕ - ሆ ቦ ዎ ኖ ፖ ሞ ዮ

“ሀ” የቀኝአናቱንወደቀኝማጠፍ

“በ” የግራእግሩንማርዘም

“ወ” የመሐልእግሩአውጥቶወደግራማርዘም

“ነ” አናቱንወደቀኝአርዝሞወደታችማጠፍ

“ፐ” እግሩንወደግራማርዘም

“መ” በግራአካሉላይወደታችእግርማውጣት

“የ”በእናቱላይወደቀኝሠረዝማውጣት

ስለዚህ ይህንን ሁኔታ ባለማስወገዳችን ብቻ፣

1/ የ “ቨ” ፊደልን ጨምሮ ነገር ግን ሳምስን “ኋ ቋ ቧ ወዘተ...” ሳይጨምር 238 ፊደሎችን ለመማር ግድ ሆኖብናል።

2/ ከፊደሉ ሥርዓተ-ቅርጽ ውጭ ፊደሉን በማጥበብና በማሳነስ ካልሆነ በቀር በአፃፃፍ ጊዜ ያልተስተካከለ የፊደሎች ቁመትና ስፋት ስለሚኖር አስተካክሎና በውበት ለመጻፍ ያስቸግራል።

3/ በተቀጥያዎቹ ብዛትና አቀማመጥ ልክ ቁልፎች ስለሚጨምሩ የታይፕራይተር /የጽሕፈት መኪናን/ አሠራር /በፋብሪካው ሲሠራ ማለት ነው/ ከባድ ያደርገዋል። ዋጋውንም ለሀገራችን ከሚገባው በላይ ያከብደዋል።

4/ የእጅ ጽሕፈትንም ሆነ የታይፕራይተር የጽሕፈትን ጊዜ/በደቂቃ የሚጻፉትን ቃላት ብዛት/ያራዝመዋል።

በእነዚህና በሌሎችም በርካታ ምክንያቶች አማርኛችን ወደሌሎች ብሔረሰቦችና ዜጎች የሚስፋፋው በቀላሉ እንዳይሆን ሆኗል። ይልቁንም በዓለም ላይ ከፍተኛ የፊደላት ብዛት ያለው /ካምቦዲያን/ ቋንቋን 76 /የማይነበቡትን ጨምሮ/ ፊደላት ያሉት ሲሆን የእኛ እስከ ሳምሱ ከ250 በላይ ስለሚደርስ የዌብስተር የእንግሊዝኛ ቋንቋ ዲክሽነሪ እንኳ ፊደል ያለው ቋንቋ ነው አያሰኝም ብሎታል።

ለ/ አስፈላጊ ያልሆኑ ፊደላት

ቋንቋችን ቀደም ሲል የተለያየ የላንቃ ድምጾችን የሚወክሉ በአሁኑ ጊዜ ግን ምንም ዓይነት የተለየ ድምፅን የማይወክሉ ተደራራቢ ፊደላት አሉት

ምሳሌ

“ሀ” ሀኃሐኸ

“ሰ” ሰሠ

“ዐ” ዐአ

“ፀ” ፀጸ

በአሁኑ ጊዜ የተለየ ድምፅን የማይወክሉ በመሆናቸው ከላይ በአናባቢ ክፍል ከ 1-4 የተዘረዘሩትን ችግሮች የሚደግሙና የአማርኛንም ጽሑፍ ዕድገት የሚገቱ እንጂ ምንም ዓይንት አስተዋጽኦ የሚያደርጉ አይደሉም።

መ/ አስፈላጊ ፊደል

በአንፃሩ ግን ቀደም ሲል በቋንቋችን የ “ቨ” ድምጽ ባለመኖሩና በቅርቡ የታከለ በመሆኑ በፊደላችን ተዘርዝሮ የማይገኝ ሲሆን፣ የፊደላችን አካል መሆኑ ታውቆ በትምህርትነት ስለማይሰጥ ከከተሞች ውጭ “ቨ” ፊደልን ሊጠሩ ወይም ድምጹን ማውጣት የሚችሉ ጥቂት ናቸው። ይኸም ራሱ በአማርኛ ተናጋሪዎች ዘንድ ጭምር አማርኛ እንዳይስፋፋ የገጠመ ችግር ነው።

ረ/ ነጠብጣብ

የአማርኛችን የጽሑፍ ሁኔታ ጊዜ ገንዘብና ጉልበት ያለምክንያት የሚጠይቅ የጽሑፍ ዘይቤ ለመሆኑ ከእያንዳንዱ ቃል በኋላ የምናደርገው ሁለት ነጥብና በየዓረፍተ ነገሩ መጨረሻ የምናደርገው አራት ነጥብ በቂ ማስረጃ ነው። የሚወስደውን ጊዜና ገንዘብ በጠቅላላ በሀገሪቱ በቀን የሚጻፈውን ማዕከላዊ አኃዝ በማውጣት በሚሊዮን ብር የሚቆጠረውን ሂሣብ ማስላት ይቻላል። ነገር ግን የማይቀበለው ስለሌለ አያስፈልግም። በአንፃሩ የሚጠብቅና የሚላላ ድምጽን የሚያመለክት አስፈላጊ ምልክት አለመኖሩ አነባበቡን በተለይ አማርኛ ሁለተኛ ቋንቋቸው ለሆኑ ተናጋሪዎች አስቸጋሪ ያደርገዋል። ምሳሌ እነዚህን ቃላት አላልተን እናንብባቸው፤ “አበበ መጣ”።

ሰ/ የሳምስ ድምጽ ፊደላት ዕጥረት

የ “ሳምስ” ድምጽ በቋንቋችን በሰፊው የምንጠቀምበት ሆኖ ሳለ በፊደላችን ገበታ መጨረሻ ለጥቂት ፊደላት እንደተጨማሪ ሁኔታ እንጂ ሙሉ የፊደሉ አካል ሆኖ አይታይም። ምሳሌ ሏ ሟ ቋ ለሁሉም ፊደላት አስፈላጊ ቢደረግ ለፊደላችን ስፋት ይሰጠዋል። ስለዚህ ስምንተኛ ቅርጽ/ሳምስ/ ሆኖ ቀደም ሲልም ሊቀመጥ ይችል ነበር።

ሌሎችም በርካታ ችግሮች በቋንቋ አዋቂዎች ሊጠቆሙ ይችላሉ። ነገር ግን የቋንቋ ባለሙያ ባልሆንም ሃሳብ ለውይይት ቢሰነዝር ጥቅም እንጂ ጉዳት አይኖረውም በማለት ባለሙያዎቹ ይገመግሙት ዘንድ አማርኛ አነጋገር ድምጾችንና ዘይቤዎችን በሙሉ የሚውክሉ ለመማርና ለማስታወስ ቀላል የሆኑ 28 የአማርኛ ቋንቋ ፊደል ቅርጾችን ለውይይት ያመች ዘንድ የ “ማርግ” ፊደል በሚል ስያሜ አቅርቤአለሁ።

ክፍል 2

መፍትሔ

ሀ/ የማርግ ፊደል

የፊደል ገበታው በተቻለ መጠን ከዱሮው የፊደላት ቅርጽ ሳይወጣ አስፈላጊ ያልሆኑ ተደራራቢ ፊደላትንና ቅጥያዎችን በማስወገድ አንዳንዶችንም በማሻሻልና ያልነበረውን በመጠመር እንዲሁም የአቀማመጣቸውን ቅደም ተከተል በሥርዓት በማድረግ እንደሚከተለው ተዘጋጅቷል።

የአማርኛ ቋንቋ ፊደል /ማርግ/

ሀበበለሰሸከጠጠ

ተቸነኘፐዘዘገረፈ

ዐፀወየደጰጀመቀ

በቅርጽ ለመለየት ያህል፣

1/ በመጀመሪያው መስመር የሚገኙት ዘጠኝ ፊደላት “በራዊ” ፊደላት ይባላሉ። ይኸም ቅርጻቸው የቆመ፣ የተገለበጠ፣ ወይም የተከፈለ “በር” ያለው በመሆኑ ነው።

2/ በመሐከለኛው መስመር የሚገኙት አሥር ፊደላት “ሰረዛዊ” ፊደላት ይባላሉ፣ ምክንያቱም ሰረዞችን በማገጣጠም የሚቀረጹ ስለሆነ ነው።

3/ በመጨረሻ መስመር የሚገኙት ዘጠኝ ፊደላት ክብ አካላት ያላቸው በመሆኑ “ክባዊ” ፊደላት ተሰኝተዋል።

ከተገደፉት ፊደላት መሐከል በማርግ የተመለከቱ የተመረጡበት የየራሳቸው ምክንያት አላቸው፤

1/ “ሀ” “ኸ” የ”ቨ”ን መልክ ይዞ የሚያሳሳት ነው።

“ኅ” ከ”ገ” ሳብዕ ፊደል ጋር የሚያሳስት ነው።

“ሐ” የበለጠ ሰረዞችና ስፋት ያለው ነው።

“ሀ” በአፃፃፉ ከሌሎቹ የሚቀልና በቅርጹ ከሌሎች ፊደላት ዝምድና ያለው ነው።

2/ “ሠ” የበለጠ ሠረዝ ያለውና ከሌሎች ፊደሎት የማይቧደን ሲሆን ከዚህ አንፃር

“ሰ” የተሻለ ነው።

3/ “አ” በ “ለ” ላይ ቅጥያዎች በመጨመር ብዙ ክፍል ያለው ሲሆን፤

“ዐ” ግን በአፃፃፉ ቀላልና የሚያፈጥን ነው፡

“ጸ” ከ “ደ” ፊደል ጋር የሚያሳስት ሲሆን

“ፀ” ግን በቂ መለያ ያለውና በአፃፃፉም የቀለለ ነው።

በጠቅላላው ፊደላቱ በአንድ ላይ እንደሚከተለው ሆኖ ለትምህርት ሊቀርቡ ይችላሉ።

ሀ በ በ ለ ሰ ሸ ከ ጠ ጠ ተ ቸ ነ ኘ ፐ ዘ ዘ ገ ረ ፈ ዐ ፀ ወ የ ደ ጰ ጀ መ ቀ

የተገደፉት ተገድፈውና በፊደላችን ውስጥ የሚያስፈልገው ቨ በአዲስ ቅርጽ ገብቶ በቂ ናቸው ተብለው ከላይ ከተመረጡት 28 ፊደላት መሐከል ከቀድሞ ቅርፃቸው ጥቂት ለየት ብሎ የሚታዩት ከታች የተመለከቱት ናቸው።

ቀድሞ አሁን

1/ ቨ በ

2/ ጨ ጠ

3/ ዠ ዘ

ይህ የተደረግው መለያ ሠረዙን ወይም ክባዊ ጫማውን አንድ አነስተኛ ሠረዝ በራሱ በፊደሉ የመሃል አካል በማዋሃድ ቁመትና ስፋቱን ለመቀነስና አፃፃፉንም ቀላል ለማድረግ ነው።

ለ/ የማርግ አናባቢ

ከላይ በቀረበው ማርግ ፊደል የፊደላት ቅርጽና ብዛት ችግርን ለማስወገድ የተሞከረ ሲሆን ፊደሉ በትምህርትነት የሚሰጠው በተመለከቱት 28 ፊደላት ብቻ ነው። የአናባቢ ተቀጥያው አንድ አነስተኛ ሠረዝ ብቻ ሆኖ የካዕብ የሳልስ ወዘተ... ድምጾችን የሚሰጠው /የሚለየው/ በሚቀጠልበት የፊደል አካል ክፍል ይሆናል። ማለትም፤

1/ በፊደሉ ጐን አካል ላይ ወደቀኝ ሲቀጠል ካዕብ - ሁ

2/ በፊደሉ ግርጌ አካል ላይ አዘቅዝቆ ወደቀኝ ሲቀጠል ሳልስ - ሁ

3/ በፊደሉ ግርጌ አካል ላይ አዘቅዝቆ ወደግራ ሲቀጠል ራብዕ - ሀ

4/ በፊደሉ ጐን አካል ላይ ወደግራ ሲቀጠል ሃምስ - ሀ

5/ በፊደሉ ራስጌ አካል ላይ አቃንቶ ወደግራ ሲቀጠል ሳድስ - ሀ

6/ በፊደሉ ራስጌ አካል ላይ አቃንቶ ወደቀኝ ሲቀጠል ሳብዕ - ሀ

ከላይ የተዘረዘሩት በሙሉ በ “ሀ” ፊደል ላይ እንደሚከተለው በአንድ ላይ ሊታዩ ይችላሉ። \_\_\_\_\_ ይህንን ያመለከትነው አንዱ የሌላውን ቦታ የማይዝና የማያሳስት መሆኑን ለማመልከት እንጂ የዚህ ዓይነት ፊደል ይኖራል ማለት አይደለም።

7/ ሠረዙ ከፊደሉ ግርጌ ሙሉ በሙሉ ሲደረግ የሳምስ ድምጽን /ሀላ ቀር/ እንደ ቀድሞው ይሰጣል። ይህ ስምንተኛ አናባቢ ቋንቋችን እየሰፋ ሲሄድ ለሁሉም ፊደላት እያደር እንደሚያስፈልግ በማመን ሳምስ ተሰኝቶ ተጨምሯል።

8/ ሠረዙ ከፊደሉ ራስጌ ሙሉ በሙሉ ሲደረግ የትግርኛ፣ የኦሮምኛ የዐረብኛ ወዘተ... የላንቃ ድምጽ ፊደላትን ይወክላል። ከላይ የተዘረዘረው ሁኔታ በቀድሞው የፊደል ገበታ ቢገለጽ እንደሚከተለው ይሆናል።

ግዕዝ ካዕብ ሳልስ ራብዕ ሃምስ ሳድስ ሳብዕ ሳንስ የላንቃ ድምጽ

ሀ ሁ ሁ ሀ ሀ ህ ሀ ሀ ሀ

በ ቡ ቢ በ ብ ብ ቡ በ በ

ይህ ሁኔታ እንደቀድሞው በፊደል ገበታ ይዘረዘራል ማለት ሳይሆን ተቀጣዮቹ አንድ ሥርዓት ይዘው የሚሄዱ ስለሆነ ተማሪው 28ቱን ፊደላት ካጠና በኋላ አናባቢዎቹን በአንድ ፊደል ካሳዩት በሌሎቹ ላይ ሁሉ በተመሳሳይ ሁኔታ በመቀጠል የፊደሉንና የአናባቢውን ቅርጽ በአ ዕምሮው መሥርቶ ማንበብ ወይም መጻፍ ይችላል። በዚህ ሁኔታ የፊደል ትምህርት የዓመት መሆኑ ቀርቶ የወር ይሆናል። “ሀ” “ሁ”ን በስድስት ወር መማር አስደናቂ ጉዳይ መሆኑ ቀርቶ “ሀ” “በ”ን በአንድ ወር መማር እጅግ ጊዜ የወሰደ ጉዳይ ሊሆን ይችላል።

ማሳሰቢያ፤

1/ የላንቃ ድምጽ የተሰኘው በአማርኛ በብዛት የሌለ ቢሆንም በአማርኛ ፊደል ለሚጻፉ አቅራብ ላላቸው ሌሎች ቋንቋዎችና እንዲሁም ከእነዚህ ቋንቋዎች ለሚወረሱ ቃላት የሚያገለግል ፊደሉ ከጉሮሮ ጭምር መጠራት ያለበት መሆኑን የሚያመለክት ነው።

2/ የ “ሀ” እና የ”ዐ” ግዕዝ ፊደላት የሚጠሩት እንደቀድሞው የራብዕን ድምጽ በመዋስ ሳይሆን እንደቀሩት ፊደላት ሁሉ በግዕዝ ድምጻቸው ማለትም “ኸ” እና “ኧ” በመሰኘት ነው።

ፊደሉ ተቀባይነት ቢኖረው ከእንግዲህ ለሚማሩት ምንም ችግር የማይፈጥር ሲሆን ወዲያውኑ በሥራ ላይ ለማዋል ሕዝቡን በሙሉ እንደገና ማስተማር ያለብን መስሎ የሚታያቸው ይኖሩ ይሆናል። ነገር ግን መኪና በግራ ከመንዳት በቀኝ ወደ መንዳት ሲዛወር ከነበረው ሁኔታ ወይም እንግሊዞች ከብሪትሽ ሲስተም ወደ ሜትሪክ ሲስተም የርቀትና የክብደት መለኪያቸውን ከጥቂት ዓመታት በፊት ሲያዞሩ ከወሰደባቸው የበለጠ ጥንቃቄና ጊዜ እንደማያስፈልግ ለማረጋገጥ በአንድ አነስተኛ የሙከራ አካባቢ በሳምንት መጨረሻ ልምምድ ሰጥቶ በሚቀጥለው ሳምንት መጀመሪያ ላይ እንዲሠሩበት አድርጐ ማየት ይቻላል። ለመጀመሪያ ጊዜ ፍጥነት ባይኖራቸውም በጥቂት ቀናት የቀድሞውን ጊዜ ግማሽ አይወርስዱም። እስካሁን የነበሩ መጻሕፍት በነበረው ሁኔታ ሊሠራባቸው ሲችል ወደፊት የሚወጡት ግን በአዲሱ እንዲፃፉ እያደረግን መሄድ እንችላለን። ከዚህ በፊት የነበሩ ታይፕራይተሮች እንዳሉ ሊሠራባችው የሚችል ሲሆን ወደፊት በግዥ የሚታዘዙት ግን አስፈላጊ ያልሆኑ ቁልፎች እንዳይታከሉባቸ ይደረጋል።

መ/ ነጠብጣብ

1/ የአማርኛ ቃላትን በመሐከላቸው የአንድ ፊደል ስፋት ያህል ቦታ በመተው ብቻ ያለምንም ችግር ልንለያቸው ስለምንችል ከእያንዳንዱ ፊደል በኋላ ሁለት ነጥብ ማድረግ አያስፈልግም። ይህ ቢያንስ በታይፕራይተር ጽሕፈት ላይ በሥራ ላይ ውሏል።

2/ ከእያንዳንዱ ዐረፍተ ነገር በኋላ አንድ ነጥብ ብቻ በማድረግና የሚቀጥለውን ዐረፍተ ነገር የሁለት ፊደል ስፋት ያህል ቦታ በመተው ለመለየት ይቻላል። ይኸም አሁን ከምናደርገው አራት ነጥብ በአንዱ ብቻ በመጠቀም እንጂ ከሌላ ቋንቋ በመውረስ አይደለም።

3/ የሚጠብቁና የሚላሉ ፊደላትን ለመለየት የሚጠበቁ ፊደላትን ከራስጌአቸው አንድ ነጥብ በማድረግ መለየት ያስፈልጋል።

ለምሳሌ፦ዐደመመታበቀለ

ክፍል 3

ማጠቃለያ

ይህንን ሁሉ ሁኔታ በማዋሃድ አማርኛችንን በማርግ ፊደልና የአጻጻፍ ሥርዓተ-ሕግ ጽፈን እንመልከተው፤

1. አበበ ወደ ቤቱ ሄዶ የተመለሰ ይመስለኛል

2. ፅሁፋችን አማርኛ የመጀመሪያ ቋንቋቸው ለሆኑ ሁሉ በአጭር ግዜ የሚገባ መሆኖ አለበት

3. አዲሱ የአማርኛ ፊደል በቅርቡ በስራ ላይ እንደሚውል አንጠራጠርም

በላይ እንደተገለጸው በማጥበቅና የማላላት ድምጽ በተለይ ቋንቋቸው ካልሆኑ የግድ የሚያስፈልግ ሲሆን እራሳችን ወደአዲሱ ጽሑፍ በምንዞርበት ጊዜ ለተወሰነ ጊዜ እንደ ግዴታ ላንወስደው እንችላለን። ይኸም የማዘዋወሩን ችግር ማስታወስ ያለብንን ነገሮች በመቀነስ ለማቅለልና አፋጣኝ ለማድረግ ሲባል ብቻ ነው።

ስለዚህ ጉዳዩ ክብደት ተሰጥቶት በከፍተኛ ምጥቀት በመስፋፋት ላይ ያለው ቋንቋችን ለሚያደርገው ዲያሌክታዊ ዕድገት ታላቅ እገዛ እንዲሆንለት የሚመለከታቸው ሁሉ እንዲያስቡበት በማለት ያለሁበት የመንገድ ማመላለሻ ኮርፖሬሽንየአደራጃጀትና የሥራ ዘዴ ተግባር አሳስቦኝ ሃሳብ አቅርቤአለሁ።