መግልጫ

ይህ መጽሐፍ ሰዓታት በቤተ ክርስቲያን ውስጥ ያለው የአገልግሎት ድርሻ እጅግ በጣም የላቀ መሆኑን የሙያው ባለቤት የሆኑ ሊቃውንት በሚገባ የሚያውቁት እውነታ ነው።

የሰዓታት አገልግሎት ዓመታዊ ወርኃዊና ሳምንታዊ ሳይሆን በየቀኑ ከዓመት እስከ ዓመት የሚደረስ (የሚጸለይ) ጸሎት ነው።

ይሁንና እስከ አሁን ድረስ ደቀ መዛሙርቱ ከመምህራን ቃል በቃል ተምረው የሚያጠኑ በቀር በምልክት ተቀነባብሮ ተዘጋጅቶ በብዛት ታትሞ ስላልተሠራጨ በመጠኑም ቢሆን በደምብ ሙያውን ላላወቁ ሰዎች በዜማው መለያየትና መጠራጠር ማስከተሉ የተረጋገጠ ነው።

ከዚህ ሐሳብ በመነሣት በምልክት አዘጋጅቶ በጥራት አሳትሞ ለተጠቃሚዎች ካህናት ከማቅረብ ሌላ መፍትሔ እንደሌለው በመገንዘብ ከታላቁ ሊቅ የያሬድ የኋላሸት የደብር ዓባይ የመዝገብ ቅዳሴ መምህር ጸዋትወ ዜማዎችና የሐዲሳት ትርጓሜ መምህር ጣዕመ ዜማውን በከፍተኛ ጥንቃቄ አዘጋጅቼ ለሁለተኛ ጊዜ አሳትሜዋለሁ።

ይህንን መጽሐፍ በሚገባ አውቆ ንጹሕ የሆነ አገልግሎት ለማበርከት የሚፈልጉ ሁሉ በሚማሩበትም ሆነ በሚያስተምሩበት ጊዜ የሚያስገኘው ጥቅም የላቀ ነው። ሆኖም በአግባቡ ለመጠቀም መጽሐፉን ብቻ በመግዛት ስላማይበቃ ከመምህራን ቀርቦ በመማር ሲጠራጠሩ ደግሞ መጽሐፉን በመመልከት በማመሳከር በተለምዶ ከማዜም ነጻ ወጥቶ ትክክለኛውን ዜማ ማዜም ያስችላል።

ከዚህም ጋራ መጽሐፉ ስመ እግዚአብሔር ስመ ቅ/ድንግል ማርያም እንዲሁም የቅዱሳን ስም ሁሉ የያዘ ስለሆነ ስማቸው ሲጠራ ለልመናችን መልስ ለመስጠት በጸሎቱ ስፍራ እንደማይለዩ የተረጋገጠ ስለሆነ በትሕትና በፍቅር እግዚአብሔርን በመፍራትና በተመስጦ እየጸለይን መለያየት ቀርቶ እግዚአብሔርን በአንድ ድምጽ እንድናመሰግን ከልብ አሳስባለሁ።

ሊቀ ሊቃውንት አባ ጥዑመ ልሳን ኪ/ማርያም

አድራሻ፦ ማኅደረ ስብሐት ቅድስት ልደታ ለማርያምና

ደ/መድኃኒት መድኃኔ ዓለም

አዲስ አበባ

0911 60 10 99

0922 74 38 02

|  |  |  |
| --- | --- | --- |
| ተራ ቁጥር | መክሥተ አርእስት | ገጽ |
| ፩ | ሰዓታት  -አአትብ…………….  -ይትባረኪ…………..  -እዌድስኪ………….  -መስተበቁዕ………….  -ተዘከር……………..  -ንዒ………………...  -ንሴብሖ…………….  -ሰአሉ ለነ…………… | ፩  ፫  ፲  ፲፪  ፲፯  ፲፰  ፳፫  ፳፯ |
| ፪ | ምንባብ ዘ፯ቱ ዕለታት………. | ፴፬ |
| ፫ | ኵሎሙ ዘዘወትር……………  -ዘእግዝእትነ (ይሴብሑኪ)…..  -አእላፍ (ዘቍስቋም)………..  -ዘፍልሰታ………………….  -ዘመላእክት………………...  -ዘበዓለ እግዚአብሔር………  -ዘሥላሴ…………………..  -ሞገስነ…………………... | ፻፲፬  ፻፳  ፻፳፯  ፻፴፬  ፻፴፰  ፻፵፩  ፻፵፬  ፻፵፭ |
| ፬ | በእንተ እለኖሙ…………….  -በእንተ ንዑስ ክርስቲያ……  -በእንተ ሰላም……………. | ፲፵፰  ፻፶  ፻፶፩ |
| ፭ | ሚካኤል…………………… | ፻፶፩ |
| ፮ | መልክ ዓፍልሰታ…………… | ፻፶፮ |
| ፯ | በሌሊት አንሥኡ…………… | ፻፷፮ |
| ፰ | ይዌድስዋ………………….. | ፻፸፬ |
| ፱ | ለኖህ ሐመሩ……………….. | ፻፹፩ |
| ፲ | መልክዐ ሥዕል…………….. | ፻፺፩ |
| ፲፩ | ተፈሥሒ ማርያም ዘእሑድ….  -ዘዘወትር…………………. | ፪፻፪  ፪፻፲ |
| ፲፪ | ስብሐተ ፍቁር ዘእግዝእትነ…...  -ዘጊዮርጊስ………………..  -ዘጻድቃን ወዘመላእክት……. | ፪፻፳፩  ፪፻፴፬  ፪፻፵ |
| ፲፫ | መሐረነ አብ………………… | ፪፵፭ |
| ፲፬ | መቅድም ዘእሑድ……………  -ዘዘወትር…………………... | ፪፻፶፭  ፪፻፷፰ |
| ፲፭ | እሴብሕ ጸጋኪ ዘዘወትር………  -ዘቍስቋም………………….  -ዘዘመነ ጽጌ………………..  -ዘመድነኔ ዓለም…………… | ፪፻፺፰  ፫፻፪  ፫፻፰  ፫፻፲ |
| ፲፮ | መልክዐ ውዳሴ ዘ፯ቱ ዕለታት…. | ፫፻፲፮ |
| ፲፯ | ኪዳን………………………. | ፫፻፵፬ |
| ፲፰ | -ሊጦን ዘሠርክ……………..  -ሊጦን ዘሠርክ በጾመ ድጓ….....  -ሊጦን ዘ፯ቱ ዕለታት…………  -በእንተ እለ ኖሙ…………….  -እግዚእ ሕያዋን……………… | ፫፻፸፩  ፫፻፸፪  ፫፻፸፬  ፫፻፹፱  ፫፻፺፪ |
| ፲፱ | ዘይነግሥ………………… | ፫፻፺፯ |
| ፳ | መልክዐ ቍርባን…………… | ፬፻፲፮ |
| ፳፩ | ሠራዊት ዘ፲ወ፬ ቅዳሴያት……. | ፬፻፳፮ |
| ፳፪ | ሰቆቃወ ድንግል……………. | ፬፻፴፪ |
| ፳፫ | ፍትሐት ዘወልድ……………. | ፬፻፶፰ |
| ፳፬ | በእንተ ቅድሳት…………….. | ፬፻፷፬ |
| ፳፭ | በእንተ ብፁዕ……………… | ፬፻፸፫ |
| ፳፮ | በእንተ ብፅዕት……………… | ፬፻፸፭ |
| ፳፯ | በእንተ ትምህርተ ኅቡዓት…… | ፬፻፸፯ |
| ፳፰ | ሥርዓተ ቡራኬ………….. | ፬፻፺ |
| ፳፱ | ሥርዓተ ዕማሬ………….. | ፬፻፺፮ |
| ፴ | ሥርዓተ ዑደት…………… | ፬፻፺፯ |
| ፴፩ | የበዓላት ቅዳሴ…………… | ፭፻ |
| ፴፪ | ፬ቱ ንዑሳት በዓላት………. | ፭፻፫ |
| ፴፫ | ዘ፲ወ፪ቱ ሐዋርያት በዓላት….. | ፭፻፫ |
| ፴፬ | የባሕር ሐሳብ ሠንጠረዥ (፻፲፭ ዓመት)…………………. | ፭፻፬ |

በስመ አብ ወወልድ ወመንፈስ ቅዱስ ፩ አምላክ ንዌጥን በረድኤተ እግዚአብሔር ጽሒፈ ሰዓታት ዘደብር ዓባይ አቡነ ሳሙኤል ሙራድ ቃል

ሃሌ ሃሌ ሉያ ሃሌ ሃሌ ሉያ ስስትብ ወእትነሣእ በስመ አብ ወወልድ ወመንፈስ ቅዱስ ፫ተ አስማተ ነሢእየ እተመረጐዝ እመኒ ወደቁ እትነሣእ ወእመኒ ሖርኩ ውስተ ጽልመት እግዚአብሔት ያበርህ ሊተ በእግዚአብሔር ተወከልኩ።

ይ.ካ ናስተብቍዕ በኵሎ ይእኅዝ እግዚአብሔር አብ ለእግዚእ ወመድኃኒነ ኢየሱስ ክርስቶስ እንዘ ነአኵቶ በኵሉ ወበውስተ ኵሉ እስመ ከደነነ ረድዓነ ሦቀነ ወአብጽሐነ እስከ ዛቲ ሰዓት ንስእል ወናስተበቍዕ ከመ ተረፈ ሌሊትነ በኵሉ ሰላም ወጥዒና ይረስየነ ዘለምሕረት ሥልጣን ቦቱ እግዚአብሔር አምላክነ። ይ.ዲ ጸልዩ ይ.ካ እግዚኦ ዘኵሎ ትእኅዝ ንስእል ወናስተበቍዕ ቅዱስ እመከ ነጽር ላዕሌነ ወውስተ ስእለትነ ሕፅር ሕዝብከ በኃይለ መላእክቲከ ኵሎ ሐመሜ ወኵሎ መንሱተ ደምስስ እምላዕሌየ ወእምላዕለ ኵሉ ሕዝብከ ወተረፈ ሌሊትኒ በኵሉ ሰላም ወዳኅና ጸግወነ ነሀሉ በክርስቶስ ዘቦቱ ለከ ምስሌሁ ወምስለ ቅዱስ መንፈስ ስብሐት ወእኂዝ ይእዜኒ ወዘልፈኒ ወለዓለመ ዓለም አሜን።

ይ.ሕ ይትባረክ እግዚአብሔር አምላክ ፳ኤል ዘገብረ ዓቢየ ወመንክረ ባሕቲቱ ወይትባረክ ስመ ስብሐቲሁ ቅዱስ። ወይምላዕ ስብሐቲሁ ኵሎ ምድረ ለይኩን ለይኩን። ቅዱስ ቅዱስ ቅዱስ እግዚአብሔር ጸባዖት ፍጹም ምሉዕ ሰማያተ ወምድረ ቅድሳተ ስብሐቲክ። ቅዱስ ቅዱስ እግዚብሔር ዘእምቅድመ ዓለም ሀሎ ወይሄሉ እስከ ለዓለም ቅ. ቅ. ቅ. እግዚ. ዘይሴባሕ እምትጉሃን ወይትቄደስ እምቅዱሳን። ቅ. ቅ. ቅ. እግዚ. ዘይፈርህዎ ኪሩቤል ወእምግርማሁ ይርዕዱ ዘይመይጦ ለመብረቅ ወያጸንዖ ለነጐድጓድ። ቅ. ቅ. ቅ. እግዚ. ዘይክዕዎ ለጽልመት ፍናወ ሠርክ ወይመየጦ ለብርሃን መንገለ መስዕ ቅ. ቅ. ቅ. እግዚ. ዘአኰነኖ መዓልተ ለፀሓይ ከመ ያብርህ ለነ ውስተ ፈጠረ ሰማይ። ቅ. ቅ. ቅ. እግዚ. ዘአኰነኖሙ ለወርህ ወለከዋክብት ከመ ይሠልጡ ምግቦሙ በሌሊት። ቅ. ቅ. ቅ. እግዚ. ዘይሬስዮሙ ለመላእክቲሁ መንፈስ ወለእለ ይትለአክዎ ነደ እሳት። ቅ. ቅ. ቅ. እግዚ ዘረበቦ ለሰማይ ከመ ሐይመት ወአጽንዓ ለምድር ዲበ ማይ። ቅ. ቅ. ቅ. እግዚ. ዘምስለ ኖኅ ኪዳነ ዘአቀመ። ቅ. ቅ. ቅ. እግዚ ዘሠርዐ ለአብርሃም ወመሐለ ለይስሐቅ ወአቀመ ስምዐ ለያዕቆብ። ቅ. ቅ. ቅ. እግዚ. ዘምስለ ዮሴፍ ተሠይጠ ከመ ይስፍር ለሕዝብ። ቅ. ቅ. ቅ. እግ. ዘወሀበ ሕገ ለሙሴ። ቅ. ቅ. ቅ. እግዚ. ዘቀደሰ ክህነቶ ለአሮን። ቅ. ቅ. ቅ. እግዚ. ዘቀብዖ ለዳዊት ቅብዐ ትብቢት ወመንግሥት። ቅ. ቅ. ቅ. እግዚአብሔር ዘበነቢያት አስተንፈሰ ከመ ያስምዕ ቃሎ ለሕዝብ። ቅ. ቅ. ቅ. እግዚአብሔር ዘይሴብሕዎ መላእክት ወየአኵትዎ ሥልጣናት። ግነዩ ለእ. እስመ ኄር ሃሌ ሉያ እስመ ለዓ. ምሕ። ንግሩ ቤተ ፳ኤል ከመ ኄር ሃሌ ሉያ ከመ ለዓ. ንግሩ ቤተ አሮን ከመ ኄር ሃሌ ሉያ ከመ ለዓ. ምሕ። ንግሩ ኵልክሙ እለ ትፈርህዎ ለእግዚአብሔር ከመ ኄር ሃሌ ሉያ ከመ ለዓ. ምሕ። ግነዩ ለእግዚአብሔር ለመኰንነ ጽድቅ ሃሌ ሉያ እስመ ለዓ. ምሕ። ግነዩ ለእ. ለንጉሠ ርትዕ ሃሌ ሉያ እስመ ለዓ. ግነዩ ለእግ. ለአኃዜ ዓለም ሃሌ ሉያ እስመ ለዓ. ምሕ። ግነዩ ለእግ. ለአክሊለ ንጹሐን ሃሌ ሉያ እስመ ለዓ ምሕ። ግነዩ ለእግ. ለዓርከ ብፁዓን ሃሌ ሉያ እስመ ለዓ. ምሕ። ግነዩ ለአምላክ አማልክት ሃሌ ሉያ እስመ ለዓ. ምሕ። ግነዩ ለእግዚአ አጋእዝት ሃሌ ሉያ እሰመ ለዓ. ምሕ። ግነዩ ለአምላክ ሰማይ ሃሌ ሉያ እስመ ለዓ. ምሕ። ምሕረትከ እሴብሕ እግዚኦ ለዓለም ሃሌ ሉያ እገኒ ለከ እግዚኦ። ምሕረተ ወፍትሐ አኃሊ ወጽድቅከ ዘልፈ ይርከባኒ ሃሌ ሉያ እገኒ ለከ እግ። እስመ መሐሪ አንተ እግዚኦ ወመስተሣህል ሃሌ ሉያ እገኒ ለከ እግ። ርኁቀ መዓት ወብዙኅ ምሕረት ወጻድቅ ሃሌ ሉያ እገኒ ለከ እግ። እገኒ ለከ እግዚኦ በኵሉ ልብየ ሃሌ ሉያ ወእነግር ኵሎ ስብሐቲከ። እገኒ ለከ እግዚኦ በኵሉ ልብየ አምላኪየ ሃሌ ሉያ እስመ ሰማዕከኒ ኵሎ ቃለ አፉየ። እገኒ ለከ እግዚኦ እገኒ ለከ ሃሌ ሉያ እገኒ ለከ ወእጼውዕ ስመከ። እገኒ በአሩየ ለእግዚአብሔር ፈድፋደ ሃሌ ሉያ ወእሴብሖ በውስተ ሕዝብ ክቡድ። ስብሐት ለአብ ወወልድ ወመንፈስ ቅዱስ ሃሌ ሉያ በኵሉ ጊዜ ወበኵሉ ሰዓት። ስብሐት ለአብ ወወልድ ወመንፈስ ቅዱስ ሃሌ ሉያ በኵሉ አዝማን ወበኵሉ ዓመታት። ስብሐት ለአብ ወወልድ ወመንፈስ ቅዱስ ሃሌ ሉያ ለቅድስት ቤተ ክርስቲያን። ለዓለም ወለዓለም ዓለም ሃሌ ሉያ ለትውልድ ትውልድ ሎቱ ይደሉ ሰጊድ። እዌድሰኪ ኦ ድንግል ምልዕተ ውዳሴ መጠነ ይክል አፉየ አስተብጽዕ ዕበየኪ ማርያም። ልሳነ ኪሩቤል ኢይክል አብጽሖ ውዳሴኪ ወአፈ ሱራፌል አይፌጽም ነጊረ ዕበየኪ ማርያም። ትትሌዓሊ እምአድባር ወእምአር አስተ አውግር ነዋኃት ናዐብየኪ ኦ ቡርክት ማኅፈደ እምርኅበ ሰማይ ወፀዳልኪ አብርሀ እምብርሃነ ፀሐይ አስከሬነ ወርቅ ጽሩይ መዝገብ ባሕርይ ቡርክት አንቲ ማርያም ውድስት አንቲ በአፈ ነቢያት ወስብሕት በሐዋርያት አክሊለ በረከቱ ለያዕቆብ ወትምክሕተ ቤቱ ለእስራኤል። ሠርፀ መንግሥት ዘእምሥርወ ዕሤይ ወጽጌ ንጽሕት ዘእምጕንደ ዳዊት ወብኪ ይትሜዐዙ ኵሎሙ ቅዱሳን። ንሰግድ ለኪ ኦ ነግሥት ወናንቀዓዱ ኅበ ወልድኪ አኃዜ ሰለ ፩ዱ ፩ዱ ለአግብርትኪ ፫ ጊዜ በል። እግዚኦ መሐረነ ክርስቶስ እግዚኦ መሐረነ ክርስቶስ እግዚኦ መሐረነ ክርስቶስ። በይምን ፪ተ ወበጽግም ፪ተ ጊዜ አብጽሕ ድማሬሁ ፲ቱ ወ፪ቱ። ባርክነ እግዚኦ አምላክነ። ውስተ ኑኃ ሰማይ። ወተከፍ ጸሎትነ። መሐረነ እግዚኦ። ይሕ ወተሣሃለነ። ይካ ወካዕበ ናስተበቍዖ ለዘኵሎ ይእኅዝ እግዚአብሔር አብ ለእግዚእ ወመድኃኒነ ኢየሱስ ክርስቶስ በእንተ ዱያን አኃዊነ ከመ ኵሎ ደዌ ወኵሎ ሕማመ ያሰስል እምኔሆሙ መንፈስ ደዌ ሥዒሮ ሕይወተ የሀቦሙ ዘለኵሉ ፈውስ ሥልጣን ቦቱ እግዚአብሔር እምላክነ። ይ.ዲ ጸልዩ በእንተ ዱንያ። ይ.ሕ አቡነ ዘበ። ይ.ካ እግዚአብሔር ዘኵሎ ትእኅዝ ንስእለከ ወናስተበቍዓከ ለዱንያ አኃው ሕይወተ ሎሙ ጸጉ መንፈስ ደዌ ሠርዓ ኵሎ ደዌ ወኵሎ ሕማመ እምላዕሌሆሙ አኅልፍ ፍውነ ይርከበነ ሣህልከ እግዚኦ። ይ.ዲ ንበል ኵልነ። ይ.ሕ እግዚኦ ተሣሃለነ። ይ.ካ መፈውስ ነፍስ ወመፈውስ ሥጋ ሐዋፂሃ(ሁ) አንተ ለኵላ(ሉ) ዘሥጋ ወለእለ እምኅበ መናፍስት ርኩሣን ይፄዓሩ አግዕዝ ለኵላ ነፍስ ምንድብት ወጥውቅትሀብ ሣኅተ ወሀብ ዕረፍተ ኵሎ ደዌ ስድድ እምዝንቱ ቤት ወእምእለ ይጼውዑ ቅዱስ ወብሩክ ስመከ ወለለኁልቈ ነፍሳቲነ እንከ ደዌ ፈዊሰከ ፍጹመ መድኃኒተ ጸጉ። ይ.ካ ንፍቅ ወካዕበ ናስተበቍዕ ዘኵሎ ይእኅዝ እግዚአብሔር አብ ለእግዚእ ወመድኃኒነ ኢየሱስ ክርስቶስ። በእንተ እለ ይነግዱ አኃዊነ ወበእንተሂ እለ ሀለዉ ይንግዱ እመሂ በባሕር ወእመሂ በቀላያት ወእመሂ በፍኖት በዘኮነ መንግደ ይግብሩ ከመ ኵሎ ያብጽሕ ውስተ መርሶ መድኅን ዘኵሎ ይእኅዝ እግዚአብሔር አምላክነ። ይ.ዲ ጸልዩ በእንተ እለ ይነግዱ። ይ.ካ እግዚአብሔር ዘኵሎ ትእኅዝ ንስእለከ ወናስተበ ፪ቍዓከ ለእለ ነገዱ አኃዊነ ወበእንተሂ እለ ሀለዉ ይንግዱ ለነገድ አርትዕ ኅቡረ ምስሌሆሙ ከዊነ ፍቅድ ፍጡነ ይርከበነ ሣልህከ እግዚኦ። ይ.ዲ ንበል፡ ኵልነ። ይ.ሕ እግዚኦ ተሣሃለነ። ይ.ካ አብጽሖሙ ውስተ ዘመድ ኅን መርሶ አውፊ ለሰብኦሙ በፍሥሓ ወበኅሤት እንዘ ይትፌሥሑ ወያስተፌሥሑ። ይ.ካ ወካዕበ በል። በእንተ ዝናማት ከመ ዝናሞ ይፈኑ ውስተ ኅበ ይትፈቀድ መካን ዘኵሎ ይእኅዝ እግዚአብሔር አምላክነ። ይ.ዲ ጸልዩ በእንተ ዝናማት። ይ.ካ እግዚአብሔር ዘኵሎ ትእኅዝ ንስእለከ ወናስተበቍዓከ ዝናማቲከ ፈኑ ውስተ ኅበ ይትፈቀድ መካን አስተፍሥሕ ገጻ ለምድር ወአርዊ ፪ ትለሚሃ አብጽሕ ለዘርዕ ወለማእረር ዘእምኅበ ኂሩትከ ፍጡነ ይርከበነ ሣህልከ እግዚኦ። ይ.ዲ ንበል ኵል። ይ.ሕ እግ ተሣ። ይ.ካ በእንተ ነዳያን ሕዝብከ ወበእንተ ኵሎሙ እለ ይሴፈዉከ ግበር ምስሌነ በከመ ምሕረትከ ወሴሲ ልበነ በመለኮተ ትምህርት ወበለብዎ ዘእምኅቤከ። ዘሠለስቲሆሙ ካህናት ውእቱ በ፩ዱ ወልድከ ዘቦቱ ለከ ምስሌሁ ወምስለ ቅዱስ መፈስ ስብሐት ወእኂዝ ይእዜኒ ወዘልፈኒ ወለዓለም ዓለም። ይ.ሕ አሜን። ይ.ሕ እግዚኦ መሐረነ ክርስቶስ (በይምን ወበጽግም ፫ተ ፫ተ ጊዜ ይበሉ ወይከውን ፮ቱ) ይ.ካ ጸሎት ወኑዛዜ በል። ይ.ሕ ተዘከር እግዚኦ ኪዳነ አግብርቲከ ቅዱሳን ኪዳነ አብርሃም ይስሐቅ ወያዕቆብ ምእመናኒከ ዘአስፈውኮሙ ተስፋ ጽድቅ ወሕይወት ወመሐልከ ሎሙ በርእስከ። ተዘከር እግዚኦ ቅንአተ ሙሴ ገብርከ ዘተቃሕዎሙ ለግብፅ በመንከራቲከ ወረከበ ሞገሰ በቅድመ ገጽከ ወተመጠወ ሕገ እምእደዊከ። ተዜ እግዚ. ጽድቆ ለዳዊት ዘለሊከ ወደስኮ እንዘ ትብል ረከብክዎ ለዳዊት ገብርየ ብእሴ ምእመነ ዘከመ ልብየ። ተዜ እግዚ. ቃለ ነቢያቲከ ቅዱሳን ዘአስተንፈስከ መንፈሰ ኃይልከ ውስተ አፉሆሙ ወከልሑ ከመ ቀርን እንዘ ይሰብኩ ሥርቀተከ። ዘንተ ተዘረረከ መሐር ሕዝብከ ወባርክ ርስተከ አንሥእ ኃይለከ ወነዓ አድኅነነ ስምዐነ አምላክነ ወመድኃኒነ አምላኮሙ ለአበዊነ። ኢስማዕነ ወኢርኢነ ወኢነገሩነ ከመ ቦ ባዕድ አምላክ ዘእንበሌከ። ይትኅፈሩ ኵሎሙ እለ ይሰግዱ ለግልፎ ወእለ ትሴፈዎ ለእግዚአብሔር እስመ ረዳዒነ ወምስካይነ ውእቱ ለዓለም። (አንብር ምቅዋመከ ወቅንት ልብስከ ወስፋሕ አዴከ ወልበከ። ወእምዝ) ንዒ ኦ ድንግል ምስለ ወልድኪ ፍቁርኪ ኢየሱስ ክርስቶስ ከመ ትባርኪ ላዕሌነ። ንዒ ኅቤየ ኦ ድንግል ምስለ አዳም ወአቤል ሴት ወኄኖስ ቅዱሳን አበዊሆሙ ለቀደምት እደው ስሙያን። ንዒ. ኅቤ. ኦ ድን. ምስለ ኄኖስ ወኖኅ ወሴም እለ ረከቡ ሞገስ በቅድሜሁ ለልዑል። ንዒ ኄ ኦ ድ. ምስለ አብርሃም ይስሐቅ ወያዕቆብ አበውኪ እለ ወልዱ ኪያኪ ትምክሕተ ኵሉ ዓለም። ንዒ ኅቤ. ኦ ድ. ምስለ ሙሴ ወአሮን ካህናት ዘአስተማሰሉኪ በደብተራ ስምዕ እንተ ነበረት በገዳም። ንዒ ኅ. ኦ ድ. ምስለ ኢያሱ ነቢይ ወመስፍን ዘአቀመ ፀሐየ በገባዖን ወከፈሎሙ ርስተ ለዕብራውያን። ንዒ ኅቤ. ኦ ድ. ምስለ ሳሙኤል ሣውዕ ዘደብተራ ስምዕ ዘነሥኦ ለዳዊት እመርዔት እ አባግዕ መንግሥት ዘቀብዖ እምቀርነ ቅብዕ። ንዒ ኅቤ. ኦ ድ. ምስለ ኢሳይያስ ወኤርምያስ ሠናያነ ትንቢት ልዑላነ ቃል ወሰባክያን ዘምስለ ኅይል። ንዒ ኅቤ. ኦ ድ. ምስለ ኤልያስ ወኤልሳዕ ነቢያት እስራኤል ወምስለ ዕዝራ ሱቱኤል ጽዋዓ ልቡና ዘአስተዮ ዑራኤል (ዑርኤል)። ን. ኅ. ኦ ድ. ምስለ ሕዝቅኤል ወዳንኤል ሠናያነ ራእይ እለ ዜነወ ምሥጢራተ ዘሰማይ። ንዒ ኅቤ. ኦ ድ. ምስለ አናንያ ወአዛርያ ወሚሳኤል ትእዛዘ ንጉሥ ዘአበዩ ለአምላከ ሰማይ ዘገነዩ ማዕከለ እቶነ እሳት ዘጸለዩ። ንዒ ኅቤ. ኦ ድንግል በከመ ገብርኤል መልአክ እንዘ እብል ቡርክት አንቲ ወብሩክ ፍሬ ከርሥኪ ተፈሥሒ ኦ ምልዕተ ጸጋ እግዚአብሔር ምስሌኪ ቡርክት አንቲ ወብሩክ ፍሬ ከርሥኪ ተፈሥሒ ኦ ሙሓዝ ፍሥሓ ቡርክት አንቲ ወቡሩክ ፍሬ ከርሥኪ። እግዚኦ መሐረነ ክርስቶስ እግዚኦ መሐረነ ክርስቶስ እግዚኦ መሐረነ ክርስቶስ እግዚኦ መሐረነ ክርስቶስ እግዚኦ መሐረነ ክርስቶስ (፩ደ ጊዜ በይምን ወ፩ደ ጊዜ በጽግም። ባርከነ እግዚኦ እምላክነ። ውስተ ኑኃ ሰማይ። ተወከፍ ጸሎተነ። መሐረነ እግዚኦ። (ዘኅብረት) ወተሠሃለነ። (ወዲቀከ ምድረ ድግም ጸሎተ እግዝእትነ ማርያም ይ.ካ አቡነ ዘሰማያት)። ንሴብሖ ለእግዚአብሔር ለዘባስብሐተ ቅዱሳን ይሴባሕ። ዘኪያሁ ይሴብሑ ማኅበረ መላእክት ፍሡሓን። ሎቱ ይትቀነዩ (ያ) ነፍሳተ ጻድቃን። ወሎቱ ትሰግድ ቅድስት ቤተ ክርስቲያን እንዘ ትብል። ስብሐት በአርያም ወሰላም በምድር ለዘሠምሮ ለሰብእ። ቅዱስ ቅዱስ ቅዱስ እግዚአብሔር። ዘበአርያም የኅድር ወከርሠ ቀላያት ይኔጽር። ግሩም በላዕሉ ነጽሮተ ገጹ ኪሩቤል ኢይክሉ በኦክናፈ እሳት ይትኬለሉ ኢያውዕዮሙ ነበልባሉ። ቅ.ቅ.ቅ. እ. ዘበሠለስቱ ግፃዌ ወዘበ፩ዱ ህላዌ። አኃዜ ዓለም ዘበአሐቲ ምክር ፅምረተ ትሥልስቱ በኵሉ(ላ) ኅዱር። ቅ.ቅ.ቅ. እግዚ። ዘበተዋህዶ ይሤለስ እምኅበ ትጉሃን ይትቄደስ። እሳተ ሕይወት ዘኢይትገሠሥ ወዘኢይትጤየቅ ለዓይን ረቂቅ መንፈስ ንሰግድ ለትሥልስቱ አሐተ ስግደተ ወሎቱ ናቄርብ ስብሕታተ። ቅ.ቅ.ቅ. እግ። አረፍተ ጽርሑ ዘነድ ወጸፍጸፈ ቤቱ በረድ። ኅቡር ህላዌሁ ዘኢትበዐድ ሎቱ ለባሕቲቱ ይደሉ ሰጊድ። ቅ. ቅ. ቅ. እ.። ጽርሓ አርያም መካነ ትጉሃን ዐፀዱ። ካህናተ ሰማይ ቅውማን በዐውዱ አክሊላቲሆሙ ያወርዱ ቅድመ መንበሩ እንዘ ይሰግዱ ይርዕዱ ወኢይዝብጦሙ ሶበ ይበርቅ ነዱ። ቅ. ቅ. ቅ. እግ. መብረቅ ስብሐት ጽርሑ አኃዜ ዓለም እራኁ። ኅቡር ህላዌሁ ፈለገ እሳት ይውኅዝ ቅድሜሁ ወዲበ ኪሩብ ያንበለብል በርሁ። ቅ. ቅ. ቅ. እ. ዘኢይነውም ትጉህ በውስተ ቅዱሳን ስቡሕ። ከመ ቀስተ ደመና የዐውዶ ሱራኄ ሎቱ ለባሕቲቱ ይደሉ ስባሔ። ገነዶነ ለኪ ኦ ወለተ ዳዊት። ክብረ ኵሉ ዓለም ዳግሚት አርያም እንዘ ድንግል ወእም። ገነይነ ለኪ ገነይነ ለኪ። ገነይነ ለኪ ኦ ወለተ ዳዊት። ዳግሚት ሰማይ ሙጻአ ፀሓይ ወላዲቱ ለአዶናይ። ጽርሐ ቅድሳቱ ለወልድ ዘወርቅ ማኅፈድ ወሡራሬሃ ዘመረግድ። በአልባሰ ወርቅ ዑፅፍት ወኁብርት በትርሢተ ብርሃን ሥርጉት፡ ቢረሌ ንጽሕት ሙዳየ ዕረፍት በዘባቲ ተምዕዙ ካህናት። ገነ. ገነት ዕፁት ዓዘቅት ኅትምት ወልቶሙ አንቲ ለነቢያት። ዕፀ ገነት ልምሉም መዓዛ ጥዑም ናዛዚቱ ለአዳም። ሐዳስ ቀመር ታቦተ ምስጢር ኰሰኰሰ ወርቅ ወብሩር። ሐዳስ መቅደስ መፆረ ንጉሥ። ወላዲቱ ለኢየሱስ። ገነይነ ለኪ ወንሰግድ ለኪ። ሰአሊ ለነ ማርያም እምነ። ወእሙ ለእግዚነ ሞገስነ አንቲ ወክብርነ። ሰአለ ለነ አስተምሕሪለነ። ሰአሊ ለነ ማርያም እምነ። ወእሙ ለአምላክነ ፀወንነ አንቲ ወተስፋነ። ወእሙ ለንጉሥነ በክዳንኪ ተማኅፀነ። ሰአሊ ለነ አስተምሕሪ ለነ። ሰአል ለነ አዳም አቡነ ቀዳሜ ፍጥረት። እማይ ወእመሬት እምነፋስ ወእሳት። ሰአል ለነ አስተምሕር ለነ። ሰአሉ ለነ ነቢያት ስኩራነ መንፈስ ምሉዓነ ሞገስ አቅርንተ ሥሉስ ቅዱስ። ሰአሉ ለነ አስተምሕሩ ለነ። ሐዋርያት አስራብ ዘወርቅ ወኃይዝተ ጽድቅ ወዘአፀደ ወይን አዕፁቅ። ሰማዕታት መስተጋድላን ከዋክብት ብሩሃን መኅቲዊሃ ለቤተ ክርስቲያን። ጻድቃን ሕዝብ ቅዱሳን ደቂቀ ጽዮን ዉሉደ መርዓ ፍሡሓን። ማኅበረ ደናግል ወመነኮሳት እለ ሐፀውክሙ ርእሰክሙ በትዕግሥት በእንተ መንግሥተ ሰማያት። ማኅበረ መላእክት ፍሡሓን እለ ኢትነውሙ ትጉሃን እንበለ አፅርዖ ሰባሕያን። ሚካኤል ወገብርኤል። ሱራፌል ወኪሩቤል ቅድመ መንበሩ ለልዑል። ፬ቱ እንሥሳ ገጸ ሰብእ እንስሳ ገጸ ንስር ወገጸ አንበሳ። ካህናት ሰማይ ቅውማን በዕበይ ዓጠንተ መንበሩ ለአዶናይ። ፬ቱ ወንጌላውያን መምህራን ሰዩማን አዕማዲሃ ለቤተ ክርስቲያን። ጳጳሳት ኤጲስ ቆጶሳት ቀሳውስት ወዲያቆናት እለ በርትዕት ሃይማኖት። አብርሃም ይስሐቅ ወያዕቆብ አበወ ሕዝብ ወአሕዛብ ወዘመሃይምናን መክብብ። ሙሴ ወአሮን ዳዊት ወሰሎሞን ዘወደስክምዋ ለጽዮን። ኢያቄም ወሐና ዘፈረይክሙ ፍሬ ቅድስና መሶበ ወርቅ እንተ መና። ፱ቱ ቅዲሳም ድምፀ በኢትዮጵያ ፀወን። ሰአሉ ለነ አስተምሕሩ ለነ። ሰአል ለነ ዮሐንስ ድንግል ሰባኬ ወንጌል ድርገተ ኮንከ እንተ ላዕለ ኃይል። ዘምስለ ሱራፌል ወኪሩቤል። ሰአል ለነ አስተምሕር ለነ። እስጢፋኖስ ዲያቆን ቀዳሜ ሰማዕት ዘነጸርከ በድኅደት ኅሉና (ምሥጢረ) ሥላሴ ዘበሰማያት። ጊዮርጊስ ኃያል መስተጋድል ገባሬ ተአምር ኮከበ ክብር በማዕከለ ሰማይ ወምድር። ቂርቆስ ሕፃን አጌቤናይ ዕንቍ ጽሩይ ዘታዕካ ሰማይ ዘኃረየከ አዶናይ። ያሬድ ካህን ጥዑመ ልሳን መዘምር ዘበድርሳን እንዚራሃ ለቤተ ክርስቲያን። በጸሎተ ሚካኤል አቡነ ድንግል ወሰማዕት መምህረ ሕግ ወሥርዓት ልሳነ ዕፍረት አምሳሊሆሙ ለሐዋርያት። ሰላማ አቡነ ክሣቴ ስ ብርሃን እለ ውስተ ጽልመት ነበርነ ከሠትከ ለነ ብርሃነ። አረጋዊ አቡነ መስተጋድል ድንግል አዛል ሰባኬ ወንጌል ወዓቃቤ ሕጉ ለአማኑኤል። ተክለ ሃይማኖት አቡነ ምሉዐ ሞገስ ጽምው በመንፈስ ቅዱስ (ዘበመንፈስ) ተላዌ ዓሠሩ ለእንጦንዮስ። ኤዎስጣቴዎስ አቡነ ዕንቈ ባሕርይ ውኩይ በገጸ ሰማይ አምሳሊሃ ለፀሓይ። መድኃኒነ እግዚአ አቡነ መስተጋድል ምንኵስናሁ ምዑዝ ከመ ኮል በመንፈሰ ጸጋ ክሉል። ሳሙኤል አቡነ ትሩፈ ምግባር ዓምድ ጽኑዕ ፀወነ ሀገር ወመልአክ ዘበምድር። ሳሙኤል አቡነ አበ ኵልነ አባ ጸሊ በእንቲአነ ውስተ ጽርሐ ዛቲ መቅደስነ። ሳሙኤል አቡነ ሥረገላ ጸሎት ጊዜ ርደቶሙ ለዝናማት ዘከለሉከ ነጌያት። ባኪሞስ አቡነ ዘውገ ማዕነቅ ዘትክይድ አንተ በቆጶናተ ወርቅ አምሳሊሁ ለመብረቅ። ገብረ መንፈስ ቅዱስ አቡነ ብርሃነ ዓለም ረዳዔ ኵነኔ በቃለ ሰላም ቅድመ ገጸ አምላክ ግሩም። ሰአል ለነ አስተምሕር ለነ። ሰአሉ ለነ እድ ወአንስት አዕሩግ ወሕፃናት ማኅበረ ፫ቱ አስማት። ተአይነ አብ ወወልድ ወመንፈስ ቅዱስ እለ ጸዋዕነ ስሙክሙ ወእለ ኢጸዋዕነ አስማቲክሙ ቅድመ እግዚአብሔር ዝክሩነ በጸሎትክሙ። ሰአሉ ለነ አስተምሕሩ ለነ። ሰአሊ ለነ ሰንበተ ክርስቲያን ቅድስት። ለውሉደ ሰብእ መድኃኒት ለዓለመ ዓለመ ሰፋኒት። ሰአሊ ለነ አስተምሕሪ ለነ። ሰአሊ ለነ ቅድስት ቤተ ክርስቲያን መንፈሳዊት ዓውድ። መዝገበ ሥርናይ እንበለ ክርዳድ። (ዘኅብረት)። ምስአል ወምስጋድ ምጥባሐ ሥጋሁ ምንባብ ዘዕለተ እሁድ። ይ.ዲ. ኵሉ ዘኢያፈቅሮ ለእግዚእነ ወአምላክነ ወመድኃኒነ ኢየሱስ ክርስቶስ ወዘኢየአምን ልደቶ እማርያም እምቅድስት ድንግል በ፪ኤል ታቦተ መንፈስ ቅዱስ እስከ ምጽአቱ ሐዳስ በከመ ይቤ ጳውሎስ ውጉዘ ለይኩን። መልእክተ ጳውሎስ ኅበ ሰብአ ቆሮንቶስ ቀዳሚት ጸሎቱ ወበረከቱ የሃሉ ምስሌነ ለዓለመ ዓለም (፪ቆሮ ፲፭. ፶፩-፲፮.፫) ናሁ ኅቡአ ነገረ እነግረክሙ አኮ ኵልነ ዘንመውትወባሕቱ ኵልነ ንትዌለጥ በምዕር ከመ ቅፅበተ ዐይን በደኃሪ ንፍኅተ ቀርን ወይነፍኁ ቀርነ ወይትነሥኡ ምውታን እንዘ ኢይትነከዩ ወንሕነኒ ንትዌለጥ። እስመ ሀለዎ ለዝንቱ ዘይማስን ይልበስ ዘኢይማስን ወዝንቱ መዋቲ ይልበስ ዘኢይመውት ወአመ ለብሰ ዝንቱ መዋቲ ዘኢይመውት ውእተ አሚረ ይበጽሕ ቃል ዘተጽሕፈ ተሠጥመ ሞት ውስተ ሙዓት አይቴ እንከ ቀኖትከ ሞት ወአይቴ መዊዖትከ ሲኦል። ወቀኖቱሰ ለሞት ኃጢአት ወኃይላኒ ለኃጢአት ኦሪት። ወለእግዚአብሔር አኰቴት ዘወሀበነ ንማዕ በእግዚእነ ኢየሱስ ክርስቶስ። ወይእዜኒ አኅዊነ ፍቁራን ኩኑ ጽኑአነ ወድልዋነ ወኢታንቀልቅሉ እምሃይማኖት ወአብዝኁ ገቢር ለእግዚአብሔር ዘልፈ ተአምሩ ከመ ኢኮነ ለከንቱ ዘጻመውክሙ በእንተ እግዚእነ። ወበእንተ አስተጋብኦስ ለቅዱሳን በከመ ሠራዕክዎሙ ለቤተክርስቲያን ዘገላትያ ከማሁ አንትሙሂ ግበሩ በበእሁድ። ኵሉ ብእሲ እምኔክሙ ይዝግበ ሎቱ ዘተሠርሐ ወዘረከበ በቤቱ ይዕቅብ ከመ ኢይኩን ቅሥት አመ መጻእኩ። በረከተ አብ ወፍተ ወልድ ወሀብተ መንፈስ ቅዱስ ዘወረደ ቅዱስ ዘወረደ ላዕለ ሐዋርያት በጽርሐ ጽዮን ቅድስት ከማሁ ይረድ ወይትመከአብ ላዕሌየ ወላዕለ ኵልክሙ። ይ.ሕ ጥዑመ ልሳን ምዑዝ ከመ ዕጣን ጳውሎስ መርሐ ዕውራን ዘበፅንፈ ልብስከ ይሐይዉ ዱንያ ስፋሕ እዴከ ዘየማን ወባርከነ ለጕቡዓን መምህር ዘበአማን። ይ.ዲ ንፍቅ። ንጽሕት ወውክፍት ኅሪት ወክብርት ሥምርት ወልዕልት መልእክተ መንፈስ ቅዱስ እምአፈ ጴጥሮስ ኰኵሐ ሃይማኖት በረከተ አምላኩ የሃሉ ምስሌነ ለዓ. ዓለ.። መልእክተ ዮሐንስ ቀዳሚት ጸሎቱ ወበረከቱ የሃሉ ምስ። (፩ዮሐ፩.፩-ፍም) ንዜንወክሙ በእንተ ውእቱ ዘሀሎ እምቅድም ውእቱ ዘሰማዕናሁ በእዘንኒነ ወዘርኢናሁ በአዕይንቲነ ወዘጠየቅናሁ ወዘገሠሣሁ እደዊነ በእንተ ነገረ ሕይወት። እስመ ሕይወት ተዐውቀት ለነ ወርኢናሃ ወስምዐ ኮነ ወንዜንወክሙ ንሕነ ሕይወተ እንተ ለዓለም ሀለወት ኅበ አብ ወተዐውቀት ለነ። ወርኢናሃ ወሰማዕናሃ ወንዜእንወክሙ ለክሙኒ ከመ አንትሙኒ ትኩኑ ሱታፌ ምስሌነ ወሱታፌነስ ምስለ አብ ወምስለ ወልዱ ኢየሱ ክርስቶስ። ወዘንተ ንጽሕፍ ለክሙ ከመ ትፍሥሕትክሙ ፍጽምተ ትኩን ብነ። ወዛቲ ይእቲ ዜና እንተ ሰማዕናሃ ትካት እምኔሁ ወንዜን ወክሙ ከመ እግዚአብሔር ብርሃን ውእቱ ወጽልመትሰ አልቦ ኅቤሁ ወኢአሐተኒ። ወእመሰ ንቤለክሙ ብነ ሱታፌ ምስሌሁ ወውስተ ጽልመት ነሐውር ንሔሱ ወኢንገብራ ለጽድቅ ወልርትዕ። ወእመሰ ውስተ ብርሃን ነሐውር በከመ ውእቱ ወደሙ ለኢየሱስ ክርስቶስ ያነጽሐነ እምኵሉ ኃጣውኢነ ወእመሰ ንብል አልብነ ኃጢአት ንጌጊ ለርእስነ ወአልብቦ ርትዕ ኅቤነ። ወእመሰ ነገርነ ወአመነ ኃጢአተነ ምዕመን ውእቱ ወጻድቅ ከመ ይኅድግ ለነ ኃጣውኢነ ወያነጽሕነ እምኵሉ አበሳነ። ወእመሰ ንቤ ኢአበስነ ሐሳዌ ንሬስዮ ሎቱ ወቃሉኒ ኢሀሎ ኅቤነ። ኦአኃውየ ኢታፍቅርዎ ለዓለም ወኢዘሀሎ ውስተ ዓለም ዓለሙኒ ኃላፊ ፍትወቱኒ ኃላፊ እስመ ኵሉ ውእቱ። ይ.ሕ ከመ ዕፀ አርዝ ኅበ ሙኅዘ ማይ ዘበቈለ ዮሐንስ አሕ መልመለ ወተለዓለ ለሠርፀ ቃሉ ንኩኖ አስካለ ወንገለ ጸጋ የሀበነ ክፍለ። ይ.ካ ንፍቅ ነቅዕ ንጹሕ ዘእምአንቅዕተ ሕግ ንጹሐን ዝውእቱ ዜና ግብሮሙ ለሐዋርያት ልዑካን በረከቶሙ የሃሉ ምስሌነ ለዓ. ግቢ ሐዋ. (፳. ፯-፲፪) ወቤዕለተ እሁድ እንዘ ጉብዓን ንሕነ ከመ ንባርከ ማዕድ ወይነግሮሙ ጳውሎስ እስመ በሳኒታ ይገይስ ወአንኅ ነገረ እስከ ንፍቀ ሌሊት። ወብዙኅ መኅትው ውስተ ውእቱ ጽርሕ ኅበ ሀሎነ ጉቡዓን። ወእንዘ ይነብር ፩ዱ ወልድ ወሬዛ ውስተ መስኮት ዘስሙ አውጤክስ ደቀሰ ወኖመ ዓቢየ ንዋመ። ወእንዘ ይነግር ጳውሎስ ብዙኅ ጐንደየ ወእምኅበ ይነውም ውእቱ ወልድ ጸጽፈ እምተስላስ ታሕተ ወአንሥእዎ በድኖ። ወወረደ ጳውሎስ ወነሥኦ ኅቤሁ ወይቤሎሙ ኢትደንግፁ ሀለወት ነፍሱ ላዕሌሁ። ወእምዝ ዐርገ ወአዕረጎ ምስሌሁ ወነበረ ወባረከ ማእደ ወወሀቦሙ ለወሬዛ እምነ ማእድ ወብዙኅ ነገሮሙ ወጐንደየ እስከ ጎሕ ወእምዝ ወድአ ጌሠም ወአወፈዮሙ ውእተ ወልደ ሕያዎ ወተፈሥሑ ፈድፋደ። መልዐ ወዓብየ ወተለዓለ ቃለ እግዚአብሔር በዝኅ ወተወሰከ ውስተ ቤተክርስቲያን ቅድስት። ይ.ሕ አንቅዕተ ሕግ ዘወንጌል አፍላግ አዕፁቅ ዘይት ወዘወይን ሐረግ። ሠርፀ ፩ ጕንድ ሐዋርያቲሁ ለወ ልድ በዕለተ እሁድ ይባርኩነ በሰፊሐ እድ እለ የማኖሙ አዕማድ። ይ.ዲ ተንሥኡ ለጸሎት። ይ.ሕ እግዚኦ ተሠሃለነ። ይ.ካ ሰላም ለኵልክሙ ይ.ሕ ምስለ መንፈስከ። ይ.ካ እግዚአብሔር እግዚኦ ኢየሱስ ክርስቶስ አምላክነ ዘትቤሎሙ ለአርዳኢከ ቅዱሳን ወለሐዋርያቲከ ንጹሐን እስመ ብዙኃን ነቢያት ወጻድቃን ፈተዉ ይርአዩ አንትሙ ዘትሬእዩ ወኢርእዩ ወፈተዉ ይስምዑ አንትሙ ዘትሰምዑ ወኢሰምዑ ወለክሙሰ ብፁዓት አዕይንቲክሙ እለ ርእያ ወአዕዛኒክሙ እለሰምዐ ወከማሆሙ ቃለ ወንጌልከ ቅዱስ በጸሎቶሙ ለቅዱሳን። ይ.ዲ ጸልዩ በእንተ ወንጌል ቅዱስ። ይ.ሕ እግዚኦ ተሠሃለነ ወረስየነ ድልዋነ ለሰሚዐ ወንጌል ቅዱስ አኮ ዘንሰምዕ ባሕቲቱ አላ ንግበር በከመ ሰማዕነ ከመ ይፍረይ ላዕሌነ ፍሬ ሠናየ ህየንተ ፩ዱ ወ ፰ ወ፻ተ ከመ ትሥረይ አበሳነ ለሕዝብከ ወንኩን ድልዋነ ለመንግሥተ ሰማያት። ይ.ዲ አሜሃ መልዐ ፍሥሓ አፉነ። ወተኅሥየ ልሳንነ። አሜሃ ይቤሉ አሕዛብ። ይ.ካ ተዘከር ካዕበ እግዚኦ እለ አውሥኡነ ከመ ንዘከሮሙ ጊዜ ጸሎትነ ወአስተብቍዖትነ እንተ ነኃሥሥ እምኅቤከ ኦ እግዚአብሔር አምላክነ ለእለ ቀደሙነ ነዊመ አዕርፎሙ ወለዱያንሂ ፍጡነ ፈውሶሙ እስመ አንተ ውእቱ ሕይወተ ኵልነ ወተስፋ ኵልነ ወባላሔ ኵልነ ወመንሥኤ ኵልነ ወለከ ንፌኑ አኰቴተ እስከ አርያም ለዓለም ዓለም። ይ.ዲ ሃሌ ሉያ ቁሙ ወአጽምኡ ወንጌለ ቅዱስ ዜናሁ ለእግዚእነ ወመድኃኒነ ኢየሱስ ክርስቶስ። ይ.ካ ወንጌል ቅዱስ ዘሰበከ ዮሐንስ ቃለ ወልደ እግዚአብሔር። ስብሐት ለከ ክርስቶስ እግዚእየ ወአምላኪየ ኵሎ ጊዜ። ነዋ ወ.መ በልዝ.ቃል በል። (ዮሐ፫፡ ፩-፳፪) ወሀሎ ፩ዱ ብእሲ እምፈሪሳውያን ዘስሙ ኒቆዲሞስ መልአኮሙ ለአይሁድ። ወውእቱ መጽአ ኅበ እግዚእ ኢየሱስ ቀዲሙ ሌሊተ ወይቤሎ ረቢ ነአምር ከመ እምኅበ እግዚአብሔር መጻእከ ከመ ትኩን መምህረ እስመ አልቦ ዘይክል ይግበር ዘንተ ተአምረ ዘአንተ ትገብር ዘእንበለ ዘእግዚአብሔር ምስሌሁ። ወአውሥአ እግዚ ኢየሱስ ወይቤሎ አማን አማን እብለከ ዘኢተወልደ ዳግመ ኢይሬእያ ለመንግሥተ እግዚአብሔር። ወይቤሎ ኒቆዲሞስ እፎ ይክል ብእሲ ዳግመ ተወልዶ እምድኅረ ልኅቀ ይክልኑ በዊአ ወገቢአ ውስተ ከርሠእሙ ወይትወለድ ዳግመ። ወአውሥአ እግዚእየ ኢየሱስ ወይቤሎ አማን አማን እብለከ ዘኢተወልደ ዳግመ እማይ ወእመንፈስ ቅዱስ ኢይክል በዊአ ውስተ መንግሥተ እግዚአብሔር። እስመ ዘተወልደ እምሥጋ ሥጋ ውእቱ ወዘተወልደ እመንፈስ መንፈስ ውእቱ። ወበእንተ ዝንቱ ኢታንክር እስመ እቤለከ ሀለወክሙ ትትወለዱ ዳግመ እስመ መንፈስ ኅበ ፈቀደ ይነፍሕ ወቃሎ ወኅበሂ ትሰምዕ ወኢተአምር እምኅበ ይመጽእ ወኅበሂ የሐውር። ከማሁኬ ውእቱ ኵሉ ዘይትወለድ እመንፈሱ ቅዱስ። ወአውሥአ ኒቆዲሞስ ወይቤሎ እፎ ይትከሀል ዝንቱ ይኩን። ወአውሥአ እግዚእ ኢየሱስ ወይቤሎ አንተ ሊቆሙ ለእስራኤል ወዘንተ ነገረ ኢተአምር። አማን አማን እብለከ ከመ ዘነአምር ንነግር ወበዘርኢነ ሰማዕተ ንከውን ወሰምዐነሰ ተአብዩነ ነሢአ። ወሶበ እንዘ ዘበምድር እነግረክሙ ኢተአምኑኒ እፎ እንከ ተአምኑኒ እመ ነገርኩክሙ ዘበሰማያት። ወአልቦ ዘዓርገ ውስተ ሰማይ ዘእንበለ ዘወረደ እምሰማይ ወልደ እጓለ እመሕያው ዘውእቱ ይነብር ውስተ ሰማይ። ወበከመ ሙሴ ሰቀሎ ለዓርዌ ምድር በገዳም ከማሁ ሀለዎ ለወልደ እጓለ እመሕያው ይሰቀል። ከመ ኵሉ ዘየአምን ቦቱ ኢይተኃጐል አላ የሐዩ ለዓለም። እስመ ከመዝ አፍቀሮ እግዚአብሔር ለዓለም እስከ ወልዶ ዋህደ መጠወ ወወሀበ ቤዛ ለኵሉ ከመ ኵሉ ዘየአምን ቦቱ ኢይትኃጐል አላ ይረክብ ሕይወተ ዘለዓለም። እስመ ኢፈነዎ እግዚአብሔር ለወልዱ ውስተ ዓለም ከመ ይኰኖን ለዓለም ዘእንበለ ከመ ያሕይዎ ለዓለም በእንቲአሁ። ዘየአምን ቦቱ ኢይትኴነን ወዘሰ ኢየአምን ወድአ ትኰነነ እስመ ኢአምነ በስመ ወልደ እግዚአብሔር ዋህድ። ወዝ ውእቱ ኵነኔሁ እስመ ብርሃን መጽአ ዓለም ወአብደረ ሰብእ ጽልመተ አምብርሃን እስመ እኩይ ምግባሩ እስመ ኵሉ ዘእኩይ ምግባሩ። ይጸልእ ብርሃነ ወኢይመጽእ ኅበ ብርሃን ከመ ኢይትከሠቶ ምግባሩ እስመ እኩይ ውእቱ። ወዘሰ ጽድቀ ይገብር ይመጽእ ኅበ ብርሃን ከመ ያስተርኢ ምግባሩ እስመ በእንተ እግዚአብሔር ይገብር። ዘየአምን በወልድ ቦ ሕይወት ዘለዓለም። ይ.ሕ ሃሌ ሉያ ሃሌ ሉያ ሃሌ ሉያ ኮከበ ሰመናይከ። ፀሐየ ጽድቅ ዘሐፀነከ ውስተ ሕፅኑ ዘአፈርቀከ ኮከበ ሰመናይከ። በአፍሁ ዘሰአመከ ወበቅናቱ ዘአቅነተከ ኮከበ ሰመናይከ። ኅቡአቲሁ ዘአርአየ ወንጌለ ጸጋሁ ዘአወፈቀከ። ኮከበ ሰመናይከ ዮሐንስ መኑ ከማከ አስተምሕር ለነ ሰአልናከ። ይ.ካ ወካዕበ ናስተበቍዕ ዘኵሎ ይእኅዝ እግዚአብሔር አብ ለእግዚእ ወመድኃኒነ ኢየሱስ ክርስቶስ በእንተ ፍሬ ምድር ከመ ፍሬሃ ለምድር ያልኅቅ ወያሥምር ያብጽሕ ለዘርዕ ወለማዕረር ዘብዑለ ጸጋ ይጼጉ እግዚአብሔር አምላክነ። ይ.ዲ ጸልዩ በእንተ ፍሬ ምድር። ይ.ካ እግዚአብሔር ዘኵሎ ትእኅዝ ንስእለከ ወናስተበቍዓከ። ፍሬሃ ለምድር አልኅቅ ወአሥምር አብጽሕ ለዘርዕ ወለማእረር ዘእምኅበ ኂሩትከ ፍጡነ ይርከበነ ሣህልከ እግዚኦ። ይ.ዲ ንበል ኵልነ። ይ.ሕ እግዚኦ ተሠሃለነ። ይ.ካ በእንተ ነዳያን ሕዝብከ ወበእንተ ኵሎሙ እለ ይጼውኡ ቅዱስ ወቡሩከ ስመከ። ወካዕበ በል። በእንተ ማያት አፍላግ ከመ ያዕርግ እስከ መስፈርቶሙ ያስተፈሥሕ ገጻ ለምድር ወያርዊ ትለሚሃ ያብጽሕ ለዘርዕ ወለማእረር ዘብዑለ ጸጋ ይጼጉ እግዚአብሔር አምላክነ። ይ.ዲ ጸልዩ በእንተ ማያተ አፍላግ። ይ.ካ እግዚአብሔር ዘኵሎ ትእኅዝ ንስእለከ ወናስተበቍዓከ። ዘአፍላግ ማያተ አዕርግ እስከ መስፌርቶሙ አስተፍሥሕ ገጻ ለምድር ወአርዊ ትለሚሃ አብዝኅ እክለ ወባርክ ዓውደ ዓመት በዘዚአከ ኂሩት ፍጡነ ይርከበነ ሣህልከ እግዚኦ። ይ.ዲ ንበ. ኵል። ይ.ሕ እግዚ. ተሠ። ይ.ካ በእንተ ነዳያን ሕዝብከ ወበእንተ ኵሎሙ እለ ይጼውዑ ቅዱስ ወቡሩከ ስመከ። ይ.ካ ወካዕበ በል። በእንተ መፍቀሪተ እግዚአብሔር ብሔርነ መፍቀሪተ አምላክ ከመ መንግሥታ ዘእንበለ ሕማም በሰላም ወበጽድቅ ይዕቅብ ዘኵሎ ይእኅዝ እግዚአብሔር አምላክነ። ይ.ዲ ጸልዩ በእንተ ሀገር። ይ.ካ እግዚአብሔር ዘኵሎ ትእኅዝ ንስእለከ ወናስተበቍዓከ። ለዛቲ ምድር መፍቀሪተ እግዚአብሔር ሀገሪትነ መፍቀሪተ አሕዛበ ዘመንገለ አረፍታ ጸግዋ አግርር ፀራ አሕዛበ ዘመንገለ አረፍታ ወተናገር ጽድቀ ውስቴታ በእንተ ቅድስት ቤተክርስቲያንከ ፍጡነ ይርከባ ሣህልከ እግዚኦ። ይ.ዲ ንቢኵል። ይ.ሕ እግዚኦ ተሠሃለ ለሀገሪትነ ኢትዮጵያ። ይ.ካ ሀባ ዘእንበለ ስሕተት ትዕቀብ ልቡና ዘሃይማኖት ውስተ ስነ አምልኮትከ። በ፩ዱ ወልድከ ዘቦቱ ለከ ምስሌሁ በል። እግዚኦ በል። ቦ ኅበ ፲ወ፯ ገጽ። ይ.ሕ እስመ ተለዓለ ስሙ ለባሕቲቱ ከመ በዛቲ ሰዓት ኵሉ ፍጥረት ኢያረሙ ሕቀ ከመ ይወድስዎ። ለእግዚአብሔር ከዋክብት ዕፅወማያት ይቀውም ሰዓት ወኵሎሙ ሠራዊተ መላእክት ይትቀነዩ። በዛቲ ሰዓት ምስለ ነፍሳተ ጻድቃን ሃሌ ሉያ ይሴብሕዎ ለእግዚአብሔር። ይ.ዲ ኵሎሙ።

ምንባብ ዘሰኑይ።

ይ.ዲ (ተሰለሎንቄ ፬. ፲፭-ፍም) ወዘንተ ንነግረክሙ በቃለ እግዚአብሔር ንሕነ ሕያዋን እለ ንተርፍ አመ ምጽአተ እግዚነ ኢንበጽሖሙ ለሙታን እስመ ይኤዝዝ እግዚእነ ምስለ ሊቃነ መላእክት ወንፍሐተ ቀርን ዘእግዚአብሔር ዘይወርድ እምሰማይ ወይትነሥኡ ምውታን መቅድመ እለሞቱ በሃይማኖተ ክርስቶስ። ወእምዝ ንሕነ ሕያዋን እለንተርፍ ንትመሠጥ በደመና ምስሌሆሙ ኅቡረ ከመ ንትቀበሎ ለእግዚእነ ውስተ አየር ወንሄሉ እንከ ዘልፈ ኅበ እግዚእነ። ወይእዜኒ መሐሩ ቢጸክሙ ዘንተ ነገረ። ይ.ሕ ኢየሱስ ክርስቶስ ጥዑመ ስም ዘጸዋዕኮ ለጳውሎስ ጸውዐነ ውስተ ከብካብከ ዘበሰማያት። ኢየሱስ ክርስቶስ ጥዑመ ስም ፄወ ክህነቱ ለጳውሎስ ቀስም ልስሐተነ በፄወ መለኮትከ። ኢየሱስ ክርስቶስ ጥዑመ ስም ብርሃን ትምህርቱ ለጳውሎስ ጽልመተ ሕሊናነ አብርህ በስንከ። ለከ ይደሉ ክብር ወስብሐት ወስግደት እምኅበ ሰብእ ወመላእክት። ይ.ዲ ንፍቅ (፩ጴጥ ፭.፭-፲፪) ወከማሁ አንትሙሂ ወራዙት ተኰነኑ ለእለ ይልኅቁክሙ ወኵልክሙ ተመሀርዋ ለአትሕቶ ርእስክሙ እስመ እግዚአብሔር ያኃሥሮሙ ለዕቡያን ወያከብሮሙ ለእለ ያቴሕቱ ርእሶሙ አትሕቱ እንከ ርእሰክሙ ታሕተ እዴሁ ለእግዚአብሔር ጽንዕት ከመ ያልዕልክሙ አመ ይሔውጸክሙ ወኵሎ ሕሊናክሙ ግድፉ ላዕሌሁ። እስመ ውእቱ ይሔሊ በእንቲ አክሙ። ጥበቡ እንከ ወአጥብቡ ልበክሙ እስመ ጸላዒክሙ ጋኔን ይጥሕር ከመ አንበሳ ወየኃሥሥ ዘይውኅጥ። አጽንዑ ቀዊመ በሃይማኖትክሙ እንዘ ተአምሩ ከመ ሕማሙ ለዝ ዓለም ትረክቦሙ ለኵሎሙ አኃዊክሙ። ወአጽንዕዋ ለተፋቅሮ ወእግዚአብሔርሰ ዘበኵሉ ክብር ጸውዐክሙ ወያሌብወክሙ ውእቱ ዘሎቱ ስብሐት ወኃይል ለዓለመ ዓለም አሜን። ይ.ሕ ኦ ዘለከ ተውህበከ መራኁት ዘመንግሥተ ሰማያት ኰኵሐ ሃይማኖት ጴጥሮስ አርኅወነ ንባዕ ውስተ ቤተ መርዓሁ ለክርስቶስ። ኦ ዘሰከ ተውህበከ ሥልጣነ ሰማያት ወምድር ሊቀ ሊቃውንት ጴጥሮስ ባርክ ማኅበረነ በሢመተ እዴከ። ኦ ዘለከ ተውህበከ አክሊለ ክህነት ወመንግሥት ዘመልዕልተ ኵሎሙ ቅዱሳን። በከመ ትቤለሊከ። ከመ ኵሉ ዚአነ መለኮቱ ወኃይሉ ወአምልኮቱ እንተ ተውህበተ ለነ። ባርክ መርዔተከ ኦ ሊቀ ኖሎት። ወባርክ ርስቱከ። መክብበ ኵሎን አብያተ ክርስቲያናት። እስመ ለከ ይቤለከ ረአይኬ አባግዕየ። ይ.ካ ንፍቅ (ግብ. ሐዋ. ፲፮.፳፭-፴፭) ወጊዜ መንፈቅ ሌሊት ጸልዩ ጳውሎስ ወሰኢላስ ወስብሕዎ ለእግዚአብሔር ወሙቃሓን ይሰምዕዎሙ። ወሶቤሃ አጽለቅለቀ ዐቢይ ድልቅልቅ ወአንቀልቀለ መሠረታተ ቤተ ሞቅሕ ወተርኅወ በጊዜሃ ኵሉ አንቀጽ ወተፈትሑ መዋቅሕቲሆሙ ለኵሎሙ። ወሶበ ነቅሐ ዐቃቤ ቤተ ሞቅሕ ርእየ ርኅወ ኵሎ አናቅጸ ወመልሐ መጥባሕቶ ይትረገዝ ለሊሁ እስመ መሰሎ ዘአምሰጡ ሙቁሐን። ወከልሐ ሎቱ ጳውሎስ ወይቤሎ ኢትግበር እኩየ ዲበ ነፍስከ ሀሎነ ኵልነ ዝየ ወአምጽአ ማኅቶተ ወሖረ እንዘ ይርእድ እንተ ውስጥ ወሰገደ ኅበ ጳውሎስ ወሲላስ። ወአውጽኦሙ አፍአ ወይቤሎሙ አጋእዝትየ ምንተ እግበር ከመ እድኅን። ወይቤልዎ እመን በእግዚነ ኢየሱስ ክርስቶስ ወተሐዩ አንተ ወኵሉ ቤትከ ወነገርዎ ቃለ እግዚአብሔር ወለኵሉ ሰብኡ። ወነሥኦሙ ሶቤሃ በሌሊተ ወሐፀቦሙ እምቅሥፈቶሙ ወተጠምቀ ውእቱኒ ወኵሉ ሰብኡ በጊዜሃ። ወአዕረጎሙ ውስተ ቤቱ ወሠርዐ ማእደ ወተፈሥሐ ውእቱ ወኵሉ ቤቱ በአሚነ እግዚእነ። ይ.ሕ ስቡሕ አንተ እግዚኦ ወመንክር ለነ ስብሐቲከ። ዘአንቀልቀል መሠረተ ቤተ ሞቅሕ። ወፈታሕከ መዋቅሕቲሁ ለጳውሎስ። ፍትሐነ ይእዜኒ እማዕሠራሁ ለጸላዒ። ምስባክ ይ.ዲ ወዘሕጎ ያነብብ መዓልተ ወሌሊተ። ወይከውን ከመ ዕፅ እንተ ትክልት ኅበ ሙኅዘ ማይ እንተ ትሁብ ፍሬሃ በበጊዜሃ ይ.ካ (ማቴ.፳፭. ፩-፲፬) አሜሃ ትምሰል መንግሥተ ሰማያት ዐሥሮነ ደናግለ እለ ነሥአ መኃትዊሆን ወወጽአ ለቀበላ መርዓዊ። ወኅምስ እምውስቴቶን አብዳት እማንቱ ወኃምስ ጠባባት። ወአብዳትሰ ነሢኦን መኃትዊሆን ኢነሥአ ቅብዐ ምስሌሆን ወጠባባትሰ ነሥአ ቅብዐ በገዳማዊሆን ምስለ መኃትዊሆን። ወጐንድዮ መርዓዊ ደቀሳ ወኖማ ወከዊኖ መንፈቀ ሌሊት ውውዓ ኮነ ናሁ መርዓዊ መጽአ ፃኡ ውስተ ቀበላሁ። ወእምዝ ነቅሓ እልኩ ደናግል ኵሎን ወአሠነያ መኃተዊሆን ወመጽአ ለቀበላ መርዓዊ። ወእልኩ አብዳት ይቤላሆን ለጠባባት ሀባነ ቅብአ እምቅብእክን እስመ ወኃትዊነ ጠፍአነ ወአውሥአሆን ጠባባት ወይቤላሆን አልቦ ዘያክል ለነ ወለክን አላ ሑራ ኅቤሆሙ ለእለ ይሠይጡ ወተሣየጠ ለክን። ወሐዊሮን ይሣየጣ በጽሐ መርዓዊ ወቦአ ምስሌሁ እልኩ እለድልዋት ውስተ ከብካብ ወአተአጽወ ኆኅት። ወድኅረ መጽኣ እልክቱኒ ደናግል ወይቤላ እግዚኦ እግዚኦ አርኅወነ። ወአውሥኦን ወይቤሎን አማን እብለክን ከመ ኢየአምረክን እስመ ስእንክን ተጊሀ ወአምስዮ ምስሌየ። ትግሁኬ እስመ ኢተአምሩ ዕለታ ወሰዓታ እንተ ባቲ ይመጽእ ወልደ ዕጓለ እመሕያው። ይ.ሕ ረስየነ ድልዋነ ንትቀበልከ መርዓዌ (ዊ) በዘይተ ሃይማኖት ጥሉል በማኅቶተ ምግባር ጽዱል። ከመ ሐምስ ጠባባት ደናግል ወፈጺመነ ኵሎ ዘውስተ ወንጌል ንኩን ጽውዓነ ለበዓል። ይ.ካ መሰተብቍዕ (ቦ ኅበ ፶ገጽ)።

ምንባብ ዘሠሉስ።

ኵሉ ሥርዓቱ ከመ ዘሰኑይ። ይ.ዲ ገላ (፭.፲፫-ፍም) ወአንትሙሰ ለግዕዛን ተጸዋዕክሙ አኃውየ ወዳዕሙ ኢትግበሩ ላቲ ምክንያተ ለግዕዛን ክሙ በፍትወተ ሥጋክሙ ወበተፋቅሮ ተቀነዩ ለቢጽክሙ እስመ አሐዱ ቃል ይፌጽሞ ለኵሉ ሕግ። አፍቅር ቢጸከ ከመ ነፍስከ ወእመሰ በበይናቲክሙ ትትባልዑ ወትትናሰኩ ተኅልቆ ተርፈክሙ እብለክሙ በመንፈስ ሑሩ ወፍትወተ ሥጋክሙ ኢትግበሩ እስመ ሥጋኒ ይፈቱ ዘኢይፈቱ ሥጋ ወይትዓበዩ በበይናቲሆሙ ከመ ኢትግበሩ ዘትፈቅዱ ወእመሰ ዘመንፈስ ትተልው ወጻእክሙ እምኦሪት ወይትዐወቅ ምግባሩ ለሥጋ ዝሙት ርኵስ ወምርዓት አጣዕዎ ሥራይ ጽልእ ትዝህርት ትውዝፍት ቅንአት መዓት ኑፋቄ ተቃኅዎ ተሐምሞ ተቃትሎ ስክረት ወዘአምሳሊሁ ለዝንቱ። በከመ አቅደምኩ ነጊሮተክሙ ዘዘንተ ይገብር ኢይሬኢ መንግሥተ እግዚአብሔር። ወፍሬሁስ ለመንፈስ ተፋቅሮ ፍሥሓ ሰላም ትዕግሥት ምጽዋት ኂሩት ሃይማኖት የውሀት ኢዘምዎት አልቦ ዘይኄይስ እምዝ ሕግ። ወእለሰ በኢየሱስ ክርስቶስ ሰቀሉ ሥጋሆሙ ምስለ ፍትወት ወምስለ ኃጢአት ወይእዜለ በመንፈስ ንሕየው ንግበር። ወኢንኩን ዝሁራነ ወኢትትሐመዩ በበይናቲክሙ ወኢትትኃሠሡ በበይናቲክሙ። ይ.ዲ ንፍቅ (፩ጴጥ.፩ ፲፫-ፍም) ወይእዜኒ ቅንቱ ሐቌ ልብክሙ ጥዩቀ ወንቁሀ ወተሰፈውዋ ለእንተ ትመጽአ ለክሙ ትፍሥሕት በአስተርእዮቱ ለኢየሱስ ክርስቶስ ከመ ውሉድ እለ ይትኤዘዙ እንዘ ኢትትመየጡ ለእንተ ቀዳሚ ጌጋይክሙ በኢያእምሮ ዘፈተውክሙ። ወባሕቱ በከመ ዘጸውዐክሙ ቅዱስ ውእቱ አንትሙ ኩኑ ቅዱሳነ በኵሉ ግዕዝክሙ እስመ ጽሑፍ ዘይብል ኩኑ ቅዱሳነ እስመ ቅዱስ አነ። ወእመሰ ለአብ ትጼውዕዎ ለዘይኴንን እንዘ ገጸ ኢይነሥእ በምግባሪሁ ለለአሐዱ እንዘ ትፈርሁ በኵሉ መዋዕለ ሕይወትክሙ ወበዘ አመንክሙ ሑሩ ባቲ እንዘ ተአምሩ ከመ አኮ በዘይማስን ብሩር ወወርቅ ዘተቤዘወክሙ እምውስተ እምአበዊክሙ አላ በክቡር ደሙ ለክርስቶስ ከመ ዘበግዕ ቅድው ወንጹሕ ዘተአምረ እምቅድመ ይትፈጠር ዓለም ወአስተርአየ በደኃሪ መዋዕል በእንቲኣነ እለ በላዕለ እዴሁ አመነ በእግዚአብሔር ዘአንሥኦ እምውታን ወስብሐተ ወሀቦ። ወይእዜኒ ሃይማኖትክሙ ወተስፋክሙ ይኩን በእግዚአብሔር። አንጽሑ ነፍስተክሙ በትእዛዙ ለጽድቅ ወበሃይማኖትክሙ ከመ ታፍቅሩ ካልአኒክሙ እንዘ ኢትናፍቁ በምልአ ልብክሙ ተፋቀሩ በበይናቲክሙ ጽፉቀ። ከመ ሰብእ እለ ተወልዱ ፍጹመ አኮ እምዘርእ ዘይደመሰስ አላ እምዘርእ ዘኢይጠፍእ በትእዛዙ ለእግዚአብሔር ዘሀለወ ለዝሉፍ። እስመ ኵሉ ዘሥጋ ከመ ሣዕር ወኵሉ ክብሩ ከመ ፍሬ ሣዕር ዘእምከመ የብሰ ሣዕር ይትነገፍ ፍሬሁ። ወቃሉሰ ለእግዚአብሔር ይነብር ለዓለም ወዝንቱ ውእቱ ቃሉ ዘነገርናክሙ። ይ.ካ ንፍቅ. (ግብ. ሐዋ. ፭. ፲፯-፴፩) ወተንሥኡ ሊቀ ካህናት ወእለ ምስሌሁ ወሕዝብ ሰዱቃውያን ወቀንኡ ዲቤሆሙ ወአኅዝዎሙ ለሐዋርያት ወአውዓልዎሙ ሙዓለ ውስተ ቤተ ሞቅሕ። ወመልአከ እግዚአብሔር አርኅወ አናቅጸ ቤተ ሞቅሕ በሌሊት ወአምጽኦሙ ወይቤሎሙ ሑሩ ባኡ ምኵራበ ወመሐርዎሙ ለሕዝብ ዘንተ ነገረ ሕይወት። ወሰሚዖሙ ዘንተ ጌሡ ነግሀ በጽባሕ ወቦኡ ምኵራበ ወመሐሩ ወሊቃነ ካህናትሰ ወእለምስሌሆሙ አስተጋብኡ ዓውዶሙ በኵሎ ሊቃነ ቤተ እስራኤል ወለአኩ ቤተ ሞቅሕ ያምጽእዎሙ ለሐዋርያት ወበጽሑ ወዓሊያኒሆሙ ወኃጥእዎሙ ወተሠውጡ ወነገርዎሙ ወይቤልዎሙ ረከብነ ቤተ ሞቅሕ ንሡገ ወቅቱረ ወዝጉሐ እንተ ኵለሄ ወሠገራት የዐቅቡ አናቅጺሁ ወአርኂወኒ አልቦ ዘረከብነ በውስጥ። ወሰማዖሙ ዘንተ ነገረ ሊቃነ ካህናት ወመገብተ ምኵራብ ኃጥኡ ዘይገብሩ ወይቤሉ ምንትኑ እንጋ ዝ ነገር። ወመጽአ አሐዱ. ወይቤሎሙ ነዮሙ እሙንቱ እደው እለሞቃሕክምዎሙ ውስተ ምኵራብ ይቀውሙ ወይሜህሩ ለሕዝብ። ወእምዝ ሖረ መጋቤ ምኵራብ ምስለ ወዓሊሁ ያምጽእዎሙ እንዘ ይዬውህዎሙ እስመ ይፈርህዎሙ ለሕዝብ ኢይውርግዎሙ። ወአምጽእዎሙ ወአቀምዎሙ ማእከለ ዐውድ ወሐተትዎሙ ሊቃነ ካህናት ወይቤልዎሙ አኮኑ ከላእናክሙ ከመ ኢትምሀሩ በሰሙ ለኢየሱስ ወኢለመኑሂ ወናሁ መላእክምዋ ትምህርተክሙ ለኢየሩሳሌም ወትፈቅዱኑ ታግብኡ ላዕሌነ ደሞ ለዝ ብእሲ። ወተሠጥዎሙ ጴጥሮስ ምስለ ሐዋርያት ወይቤሎሙ ይኄይስነ ናድሉ ለእግዚአብሔር እምነ አድልዎ ለሰብእ አምላከ አብዊነ አንሥኦ ለኢየሱስ ዘአንትሙ ዐለሙከምዎ ወሰቀልክምዎ ዲበ ዕፅ ወቀተልክምዎ ኪያሁ ረሰዮ መልአከ ሕይወት ወአልዐሉ በየማኑ ወወሀቦ ለእስራኤል ንስሓ ከመ ይትኃደግ ሎሙ ኃጢአቶሙ። ይ.ዲ መንፈቀ ሌሊት እትነሣእ። ከመ እግነይ ለከ በእንተ ኵነኔ ጽድቅከ። ከማሆሙ አነ ለኵሎሙ እለ ይፈርሁከ። ይ.ካ (፲፫. ፴፪-፴፯) ወበእንተስ ይእቲ ዕለት ወይእቲ ሰዓት አልቦ ዘየአምራ ኢመላእክተ ሰማይ ወኢወልድ ዘእንበለ አብ ባሕቲቱ። ዑቁ ትግሁ ወጸልዩ እስመ ኢተአምሩ ማእዜ መዋዕለ ጊዜሁ እስመ ከመ ብእሲ ዘይነግድ ወይኃድግ ቤቶ ወይሁቦሙ ግብሮሙ ለአግብርቲሁ ለለአሐዱ እምኔሆሙ ወይኤገዞ ለአጻዊነ ከመ ይትጋህ ትግሁ እንከ እስመ ኢተአምሩ ማእዜ ይመጽእ በዓለ ቤት እመሂ ሠከ ወእመሂ መንፈቀ ሌሊት ወእመሂ ጊዜ ይነቁ ዶርሆ ወእመሂ ጸቢሕህ ኢይምጻእክሙ ግብተ ወኢይርከብክሙ እንዘ ትነውሙ ወናሁ እብለክሙ ለኵልክሙ ትግሁ። መስተብቍዕ

ምንባብ ዘረቡዕ።

ይ.ዲ ኤፊ (፮. ፲-፳፩) እንከሰ ጽንዑ በእግዚአብኤር ወበጽንዐ ኃይሉ ወልበሱ ወልታ እግዚአብሔር በዘትክሉ ተቃውሞቶ ለመናግንተ ሰይጣን እስመ ቀትልክሙ ኢኮነ ምስለ ዘሥጋ ወደም ዘእንበለ ምስለ መኳንንተ ጽልመት ወአጋንንት እኩያን እለ መትሕተ ሰማይ ወበእንተዝ ንሥኡ ወልታ እግዚአብሔር ከመ ትክህሉ ተቃውሞታ ለዕለት እኪት። ወኩኑ ድልዋነ በኵሉ ከመ ትጽንዑ ቁሙ ልብሰ ሐጺን ዘጽድቅ ተሥኢነክሙ ኃይለ ወንጌል ዘበሰላም ወምስለዝ ኵሉ ንሥኡ ንዋየ ሕልቅ ዘሃይማኖት በዘትክሉ አጥፍኦተ ኵሉ አሕጻሁ ለእኩይ ርሱን። ወንሥኡ ጌራ መድኃኒት ላዕለ ርእሰክሙ ወሰይፈ ዘመንፈስ ቅዱስ ንሥኡ በእደዊክሙ ዘውእቱ ቃለ እግዚአብሔር በኵሉ ጸሎት ወስእለት እንዘ ትጼልዩ በኵሉ ጊዜ በመንፈስ ትግሁ ወተፀመዱ ለጸሎት ኵሉ ጊዜ በእንተ ኵሎሙ ቅዱሳን ወበእንቲአየ ከመ የሀበኒ ቃለ ወይክሥት አፉየ ከመ እንግር ገሃደ ሕርመተ ትምህርት ዘበእንቲአሁ እተነብል ሙቁሕየ ከመ እንግር ገሃደ በእንቲአሁ በከመ ይደሉ እንግር። ይ.ዲ ንፍቅ ፪ጴጥ (፪. ፱-ፍም) ናሁኬ አእመርነ ከመ እግዚአብሔር ይክል አድኅኖቶሙ እምነ መንሱት ለጻድቃን ወለኃጥአንሰ ዕለተ ደይን ትጸንሖሙ ለተፅእሮ ወፈድፋደሰ ለእለ ይተልውዋ ድኅሬሃ ለፍትወቶሙ ወያጌምንዎ ለሥጋሆሙ ወያስተሐቅርዎ ለፈጣሪሆሙ ኅቡሳን ወዝሉፋን እለ ኢይደነግፁ ከመ ይፅርፉ ላዕለ ስብሐቲሁ ዘውእቱ ኅበ መላእክት እለ ልዑላን እሙንቱ እምኔሆሙ በኅይል ወበጽንዕ ወኢይክሉ ተዐግሦ ከመ ያብጽሑ ላዕሌሆሙ ደይነ ፅርፈቶሙ። ውእቶሙኬ ከመ እንስሳ ዘአልቦ ቃል ዘይትወለድ ለሙስና ወለተሠርዎ እስመ ይፀርፉ ላዕለ ዘኢየአምሩ ለሕርትምናሆሙ ወሎሙ በሙስናሆሙ ዐስበ ዐመፃ ወአውተሐወዝዋ ለተደልዎ ለታየ ዕለቶሙ ወይበልዑ እንዘ ሕብቁቃን ወርኩሳን እለ ኢይጸግቡ ወይትጉሐለው እፍቅሮሙ ወይትሜክሁ ለቢጾሙ ከመ ዘሠናይ ምግባሮሙ ወምሉእ ውስተ አእይንቲሆሙ ዝሙት ወኅጢአት እንተ አልባቲ ዘይገሀግሃ ወያደነግፁ ነፍሰ ሰብእ እለ ስጡሕ ልቦሙ ወትዕግልት ምግባሮሙ ወየኅድጉ ወርገመ ለውሉዶሙ ወስሕትዎ ለፍኖተ ጽድቅ ወተለውዋ ለፍኖተ በለዓለም ወልደ ባሶር ዘአፍቀራ ለዐስበ ዓመፃ ወተዛለፎ ለበለዓም በኃጢአቱ ዘኢይነብብ አድግ በቃለ እጓለ እመሕያው ተናገረ ወከልኦ ለነቢይ ዕበዲሁ። እሉ እሙንቱ ዐዘቅት ንጽፍት ወጊሜ ዘነፋስ ይዘርዎ እለ ለደይነ ጽልመት ዘለዓለም የዐቅብዎሙ እስመ ዐበይተ ጌጋይ ነበቡ ወያደነግፁ በእንተ ፍትወት ዝሙቶሙ ዘሥጋሆሙ ሰብእ እለ ኅዳጠ አምሰጡ ወገብኡ ውስተ ጌጋይ እለ ሕገ ግዕዛን ተምህሩ ወለሊሆሙኒ ቅኑያት ለሕርትምና እስመ ኵሉ ለዘተአዘዘ ውእቱ ይትቀነይ እስመ ጐየ እምኃጢአቱ ለዝንቱ ዓለም በአእምሮቱ ለእግዚእነ ወመድኅኒነ ኢየሱስ ክርስቶስ ወገብኡ ዳግመ ወተጸፈሩ ወተቀንዩ ሎቱ ወይከውኖሙ ደኃሪ ጌጋዮሙ እምነ ቀዲሙ ዘያክዮሙ እምኅየሶሙ ሶበ ኢያእመርዋ ለፍኖተ ጽድቅ ኢምያእምርዋ ወይግብኡ ድኅሬኆሙ እምእንተ ተውህበት ሎሙ ትእዛዝ ቅድስት ወበጽሐቶሙ አምሳል እንተ መሰሎ በጽድቅ እንተ ይቤ ከልብ ገብአ ዲበ ቅያኡ ወሐራውያኒ ተኅፂባ ገብአት ዲበ ጸብር። ይ.ካ ንፍቅ ግብ ሐዋ (፲፪.፩-፲፪) ወውእቱ አሚረ አኅዞሙ ሄሮድስ ለሥዩማነ ቤተ እግዚአብሔር ወአሕመሞሙ ወቀተሎ ለያዕቆብ እኁሁ ለዮሐንስ በሰይፍ ወርእዮ ከመ ተፈሥሑ አይሁድ አኅዞ ካዕበ ለጴጥሮስ። ወበዓለ ፋሲካ ውእተ አሚረ ወእኂዞ ሞቅሖ ወወሀቦሙ ለዐሠርቲ ወስድስቱ ሠገራት እለ የዐቅብዎ ወፈቀደ እምድኅረ ፋሲካ ያቅርቦ ኅበ ሕዝብ። ወየዐቅብዎ ለጴጥሮስ በቤተ ሞቅሕ ወይጼልዩ ወትረ ኅበ እግዚአብሔር በእንቲአሁ በቤተ ክርስቲያን። ወበይእቲ ሌሊት እንተ ጸቢሖ ፈቀደ ሄሮድስ ከመ ይመጥዎ ለአይሁድ። ወእንዘ ይነውም ጴጥሮስ ማእከለ ፪ቱ ሠገራት ወሙቁሐት ክልኤሆን እደዊሁ በሰናስል ወዐቀብት የአቅቡ አናቅጸ ቤተ ሞቅሕ። ወወረደ መልአከ እግዚአብሔር ወቆመ ኅቤሁ ወአብርህ ውስተ ውእቱ ቤት ወጐድኦ መልአክ ገቦሁ ለጴጥሮስ ወአንቅሖ ወይቤሎ ተንሥእ ፍጡነ ወወድቃ መዋቅሕት እምእደዊሁ። ወይቤሎ ውእቱ መልአክ ቅንት ሐቌከ ወተሠአን አሣእኒከ ወገብረ ከመሁ። ወይቤሎ ተዐጽፍኬ ልብሰከ ወነዓ ትልወኒ። ወወጽአ ወተለዎ ወኢያእመረ ጴጥሮስ ከመ ዘእሙን አስተርአዮ መልአክ አላ ሕልመ ዘየሐልም ይመስሎ። ወወጺኦሙ ሖሩ አሐተ ስኰተ ወኅደጎ ዝኩ መልአክ ለጴጥሮስ። ወገብአ ልቡ ለጴጥሮስ ሶበሃ ወይቤ ይእዜ አእመርኩ ከመ በአማን ፈነወ እግዚአብሔር መልአኮ ወአድኅነኒ እምእዴሁ ለሄሮድስ ወእምኵሉ ተስፋሆሙ ለህዝበ አይሁድ። ይ.ዲ ምስባክ እስመ ጽልመትኒ ኢይጸልም በኅቤክ። ወሌሊትኒ ብሩር ከመ መዓልት። ይ.ካ ሉቃስ (፲፫.፳፫-፴፩) ወይቤሎ አሕዱ እግዚኦ ውኁዳንኑ እንጋ እሙንቱ እለ ይድኅኑ። ወይቤሎሙ ተኅየሉ ትባኡ እንተ ጸባብ አንቀጽ እብለክሙ ብዙኃን እለ የኅሥሡ ይባኡ ወኢያክሉ። እስመ ይትነሣእ በዓለ ቤት ወየዓጹ ወየዓጹ ኆኅቶ ወይእተ ጊዜ ይእኅዙ ይቁሙ አፍኣ ወይጐደጕዱ እንዘ ይብሉ እግዚኦ እግዚኦ አርኅወነ ወያወሥእ ኢየአምረክሙ እምአይቴ አንትሙ። ወእምዝ ይእኅዙ ይብልዎ በላዕነሂ ወሰተይነሂ በቅድሜከ ወመሀርከ በመራኅብቲነ። ወይቤሎሙ እብለክሙ ኢየአምረክሙ እምአይቴ አንትሙ ረኅቁ እምኔየ ኵልክሙ ገብርተ ዓመፃ። ወሑሩ ውስተ ብካይ ወሐቅየ ስነን ወአመ ርኢክምዎሙ ለአብርሃም ወለይስሐቅ ወለያዕቆብ ወለኵሎሙ ነቢያት በመንግሥተ እግዚአብሔር ወልክሙሰ ያወጽኡክሙ አፍኣ። ወይመጽኡ እምጽባሕ ወእምዕራብ ወእምሰሜን ወእምደቡብ ወይትፌሥሑ በመንግሥተ እግዚአብሔር። ወይከውኑ ደኅርት ቀደምተ ወቀደምት ይከውኑ ደኃርተ። መስተብቍዕ በል።

ምንባብ ዘሐሙስ።

ይ.ዲ ጳው ፪ቆሮ (፰.፩-፲፮) ወእነግረክሙ አኃዊነ ጸጋ እግዚአብሔር ዘተውበ ለቤተ ክርስቲያን ዘመቄዶንያ። እስመ እምብዙኅ መከራ ሕማሞሙ ፈድፈደ ፍሥሓሆሙ ወምስለ ዕመቀ ንዴቶሙ ፈድፈደት ፍሥሓ ብዕሎሙ። እስመ ለልየ ሰማዕቶሙ ከመ በአምጣነ ኃይሎሙ ወዘእንበለ ኃይሎሙሂ ጥቡዓን እሙንቱ ለሊሆሙ ወብዙኃ አስተብቍዑነ በእንተ ሱታፌ መልእክት ለቅዱሳን። ወአኮሂ በከመ ተሐዘብነ እስመ ሰሊሆሙ አቅደሙ በፈቃዶሙ ወመጠዉ ነፍሶሙ ለእግዚአብሔር ወለነኒ በከመ ፈቃደ እግዚአብሔር አስተፍሥሐነ ቲቶ ወአስተብቋዕናሁ ከመ ይፈጽም ለክሙ ጸጋሁ በከመ ወጠነ። እስመ ፈድፈድክሙ በኵሉ በሃይማኖት ወበቃል ወበጥበብ ወበጽሂቅ በኵሉ ዘኮነ በኅቤክሙ ወበአፍቅሮትክሙ ኪያነ ከማሁ አፈድፍዱ ወበአፍቅሮትክሙ ኪያነ ከማሁ አፈድፍዱ ካዕበ ውስተ ዛቲ ጸጋ። ወአኮ በግብር ዘእብለክሙ ዳእሙ እስመ ቦ እለይድሕቅዎ ለዝንቱ እምኔክሙ ወናሁ አእመርኩ ጽንዐ ሃይማኖትክሙ ወአፍቅሮትክሙ። ተአምሩ ጸጋሁ ለእግዚእነ ኢየሱስ ክርስቶስ በእንቲአክሙ አንደየ ርእሶ እንዘ ባዕል ውእቱ ከመ አንትሙ ትብዐሉ በንዴተ ዚአሁ። ወበዝንቱ እምከርኩክሙ ዘይበቍዓክሙ እስመ ፈቀድክሙ ወአቅደምክሙ ትመጥዉ ነፍስክሙ እምቀዳሚ ዓም። ወይእዜሰ ግብሩሂ ወፈጽሙሂ እስመ ፈቂድሂ እምፈቲው ወገቢርሂ እምረኪብ። ወእምከመሰ ፈቂድ ሀሎ ይትመዘገን በዘይትከ ሃሎ ወአኮ በአምጣነ ዘኢይትከሃሎ። ወዘአኮ ከመ ባዕድ ያዕርፍ ኪያክሙ ናጠውቅ ዳዕሙ ተሀልዉ ዕሩርየ በዝ መዋዕል። እስመ ተረፈ ዚአክሙ ውስተ ንትጋ እልክቱ ይከውን ወተረፈ ዚአሆሙ ውስተ ንትጋ ዚአክሙ ከመ ይኩን ሀልዎትክሙ ዕሩየ በኵሉ። እስመ ከመዝ ይቤ መጽሐፍ ዘቦ ብዙኅ ኢያትረፈ ወዘቦ ውሑድ ኢያሕጸጸ። ይ.ዲ ንፍቅ (፩ጴጥ.፬ ፲-ፍም) አኃዊነ ኢታንክርዋ ለእንተ ትመጽአክሙ መከራ ከመ ዘነኪር ግብር ዘይከውን ብክሙ ዳዕሙ ይእቲ ወዘኢትለምዱሰ ይበጽሐክሙ። ዳዕሙ ከመ ትሳተፍዎ በሕማሙ ለክርስቶስ ወትትፈሥሑ ከመ አመ ያስተርኢ በስብሐቲሁ ትትሐሠዩ ፍሡሐኒክሙ። ወእመሰቦ ዘተአየሩክሙ በእንተ ስሙ ለክርስቶስ ብፁዓን አንትሙ እስመ ስብሐቲሁ ወኃይሉ ለእግዚአብሔር ወመንፈሱ ያዓርፍ ላዕሌክሙ። አልቦ ዘየሐምም እምውስቴትክሙ አው ከመ ቀታሊ አው ከመ ሰራቂ አው ከመ ዘእኩይ ምግባሩ አው ከመ ዘባዕድ ያፈቅር ወይፈቱ። ወእመሰ ከመ ክርስቲያናዊ ኢትኅፈሩ አላ ሰብሕዎ ለእግዚአብሔር በዝንቱ ስም። እስመ በጽሐ ጊዘሁ ለፍዳ ዘያቀድም እምነቤቱ ለእግዚአብሔር ወእመሰ ኮነ እም ኅቤነ አቅድሞቱ ምንተ እንከ ይከውን ደኃሪቶሙ ለእለ ይክሕድዎ ለወንጌሉ ለእግዚአብሔር ወሶበ ጻድቅ እምዕፁብ ይድኅን ኃጥእ ወአማፂ በአይቴ ያስተርኢ ሀለዎ። ወእለኒ የሐምሙ በእንተ ፈቃዱ ለእግዚአብሔር ያማኃፅኑ ነፍሶሙ ኅበ ምእመን ፈጣሪ በገቢረ ሠናይ። ግብ. ሐዋ. ም.፲፮ ፴፭.ፍ.ም ወጾቢሖ ለአኩ መኳንንት ወአልያኒሆሙ እንዘ ይብሉ ፍትሕዎሙ ለእሉ እደው ወኅድግዎሙ ይሑሩ። ወሰሚዖ ዓቃቤ ቤተ ሞቅሕ ነገሮሙ ዘ ነገረ ለጳውሎስ ወለሲላስ ከመ ለአኩ መኳንንት ይኅድግዎሙ ወይቤሎሙ ይእዜኒ ሑሩ በሰላም። ወይቤልዎ ቀሠፉነ ገሃደ ዘአልብነ አበሳ እንዘ ሰብአ ሮሜ ንሕነ ወሞቅሑነ ወይእዜኒ ጽሚተ ያውጽኡኑ ይፈቅዱ ጽሚተሰኬ አበይነ ይምጽኡ ለሊሆሙ ያውጽኡነ። ወሖሩ ወነገርዎሙ ወአልያኒሆሙ ዘንተ ነገረ ለመኳንንት ወፈርሁ ሰሚዖሙ ከመ ሰብአ ሮሜ እሙንቱ። ወመጽኡ ወአስተብቍዕዎሙ ከመ ይጻኡ እምብሔሮሙ። ወወጺኦሙ እምቤተ ሞቅሕ ቦኡ ቤተ ልድያ ወረከቡ ቢጾሙ ወመሐርዎሙ ወወጽኡ። ምስባክ ይ.ዲ እግዚአብሔር አምላክ መድኃኒትየ። ዕለትየ ጸራሕኩ ኅቤከ ወሌሊትየኒ ቅድሜከ ለትባእ ጸሎትየ ቅድሜከ። ዓዲ ሌሊተ ተዛዋእኩ ምስለ ልብየ ወአንቃሕክዋ ለነፍስየ ቦኑ ለዓለም ይገድፍ እግዚአብሔር ወኢይደግ ምኑ እንከ ተሣህሎ። ይ.ካ ወን. ማቴ (፳፬. ፴፮-ፍ.ም) ወበእንተስ ይእቲ ዕለት ወኪያሃ ሰዓት አልቦ ዘየአምራ ኢመላእክተ ሰማይ ወኢወልድ ዘእንበለ አብ ባሕቲቱ። ወበከመ ኮነ በመዋዕለ ኖኅ ከማሁ ይከውን ምጽአቱ ለወልድ እጓለ እምሕያው እስመ በከመ ኮነ በመዋዕለ ኖኅ እምቅድመ ማየ አይኅ ይበልዑ ወይሰትዩ ወያወስቡ ወይትዋሰቡ እስከ አመ ቦአ ኖኅ ውስተ ታቦት። ወኢያእመሩ እስከ አመ መጽአ ማየ አይኅ ወአጥፍአ ኵሎ ከማሁኬ ይከውን ምጽአቱ ለወልድ እጓለ እመሕያው። አሜሃ ፪ቱ ይሄልው ውስተ ፩ዱ ገራህት ፩ደ ይነሥኡ ወካልኦ ይኃድጉ። ወክልኤቲ የሐርጻ በአሐቲ ማሕረጽ አሐተ ይነሥኡ ወካልዕታ የኃድጉ። ወክልኤቱ ይሰክቡ ውስተ ፩ዱ ዓራት ፩ደ ይነሥኡ ወካልኦ የኅደጉ። ትግሁ እንከ እስመ ኢተአምሩ በዓይ ሰዓት ይመጽእ እግዚእክሙ። ወዘንተ ባሕቱ አእምሩ ሶበሁ የአምር በዓለ ቤት ጊዜ ይመጽእ ሰራቂ እምተግሀ ወእምሀለወ ወእምኢኅደገ ይክርዩ ቤቶ። ከማሁ አንትሙሂ ድልዋነክሙ ሀልዉ እስመ በጊዜ ኢተሐዘብክሙ ይመጽእ ወልደ ዕጓለ እመሕያው መኑ እንጋ ገብር ምእመን ወጠቢብ ዘይሰይሞ እግዚኡ ውስተ ኵሉ ንዋዩ ከመ የሀቦሙ ሲሳዮሙ በጊዜሁ። ብፁዕ ውእቱ ገብር ዘመጺኦ እግዚኡ ይረክቦ እንዘ ዘንተ ይገብር። አማን እብለክሙ ከመ ዲበ ኵሉ ንዋዩ ይሠይሞ ይጐነዲ አቲወ እግዚእየ ወይዘብጥ አብያጺሁ ወይበልዕ ወይሰቲ ምስለ ሰካርያነ። ወይመጽእ ለውእቱ ገብር በዕለተ ኢተሐዘበ ወበጊዜ ኢያእመረ ወይሠጥቆ እማዕከሉ ወይሬሲ መክፈልቶ ምስለ መደልዋን ኅበ ሀሎ ብካይ ወሐቅየ ስነን።

ምንባብ ዘዓርብ።

ጳው. ሮሜ. (፲፫.፲፩-ፍ.ም) ወዘኒ ተአምሩ ከመ በጽሐ ጊዜሁ ለነቂሕ እምንዋም ወይእዜሰ አልጸቀት ሕይወትነ እንተ ተሰፈውናሃ። ኅለፈት ሌሊት ወመጽአት መዓልት ወንግድፍ እምላዕሌነ ምግባረ ጽልመት ወንልበስ ወልታ ብርሃን። ከመ ናንሶሱ በምግባረ ጽድቅ ወአኮ በተውኔት ወበማኅሌት ወበስታይ ወበዝሙት ወበምርዓት ወአኮ በተሐምሞ ወበቅንዓት ልበስዎ ለእግዚነ ኢየሱስ ክርስቶስ ወኢተኃልዩ ፍትወተ ሥጋክሙ። ይ.ዲ ንፍቅ ፪ጴጥ. ፫ ፰-፲፬ ወዘንተ ባሕቱ ኢትርስኡ አኃዊነ እስመ አሐቲ ዕለት በኅበ እግዚአብሔር ከመ ፲ቱ ፻ት ዓመት ወ፲፻ት ዓመት ከመ አሐቲ ዕለት ኢያጐነዲ እግዚአብሔር ቃለ ዘነበበ እስመቦ እለይብሉ ከመ ይጐነዲ ወባሕቱ ይትዔገሥ በእንቲአሆሙ እስመ ኢይፈቅድ መነሂ ይማስን ገላ ይነስሑ ለኵሉ ሰብእ ያርኅብ። ወዕለቱሰ ለእግዚአብሔር ግብተ ትመጽእ ከመ ሰራቂ እንተ ባቲ ሰያማትኒ ይትረኅዋ ወይሴስላ ወኵሉ ፍጥረት ዘቀዲሙ በውዕየተ እሳት ይትመሰው ወምድርኒ ወኵሉ ዘላዕሌሃ ግብር ይውዒ። ወዝንቱ ኵሉ ተመሲዎ ጐጕኡ ከመ ተሀልዉ በምግባር ቅዱስ ዘጽድቅ እንዘ ትሴፈው ዕለት ምጽአቱ ለእግዚአብሔር እንተ ባቲ ሰማያትኒ ይረስና ወይትመሰዋ ወኵሉ ፍጥረት ይውዒ ወይትመሰው ሐዳሳተ ሰማያተ ወሐዳሳተ ምድረ ንሴፎ ዘውስቴቶን የኃድር ጽድቅ። ግብ. ሐዋ. ፰.፳፮-ፍ.ም ወነበቦ መልአክ እግዚአብሔር ለፊልጶስ ወይቤሎ ተንሥእ ወሑር ጊዜ ቀትር ፍኖተ በድው ዘያወርድ እምኢየሩሳሌም ለጋዛ። ወተንሥአ ወሖረ ወረከበ ብእሴ እምሰብአ ኢትዮጵያ ኅፅዋ ለኅንደኬ ንግሥተ ኢትዮጵያ ወመጋቢሃ ውእቱ ላዕለ ኵሉ መዛግብቲሃ። ወሖረ ኢየሩሳሌም ይስግድ ወእንዘ ይገብእ ነበረ ዲበ ሠረገላሁ ወያነብብ መጽሐፈ ኢሳይያስ ነቢይ። ወይቤሎ መፈስ ቅዱስ ለፊልጶስ ሑር ትልዎ ለዝ ሠረገላ ወሮጸ ፊልጶስ ወበጽሐ ወስምዖ ያነብብ መጽሐፈ ኢሳይያስ ነቢይ ወይቤሎ መንፈስ ቅዱስ ለፊልጶስ ሑር ትልዎ ለዝ ሠረገላ። ወሮጸ ፊልጶስ ወበጽሐ ወስምዖ ያነብብ መጽሐፈ ኢስይያስ ነቢይ ወይቤሎ ፊልጶስ ተአምርኑ እንከ ዘታነብብ። ወይቤሎ ኅፅው በአይቴ አአምር ለእመ አልቦ ዘመሐረኒ። ወአስተብቍዖ ለፊልጶስ ከመ ይዕርግ ወይንበር ኅቡረ ምስሌሁ። ወነገረ መጽሐፍሰ ኅበ ያነብብ ከመዝ ይብል መጽአ ከመ በግዕ ይጠባሕ ወከመ በግዕ ዘኢይነብብ በቅድመ ዘይቀርዖ ከማሁ ኢከሠተ አፉሁ። በሕማሙ ወተንሥአ ልደቶ እስመ ተአተተ እምድር ሕይወቱ። ወተመይጠ ኅበ ፊልጶስ ውእቱ ወይቤሎ ብቍዓኒ ወንግረኒ በእንተ መኑ ይብል ነቢይ ከመዝ በእንተ ርእሱኑ ወሚመ በእንተ ካልዕ ወከሠተ አፉሁ ፊልጶስ ወአኅዘ ይምሐሮ በእንተ ኢየሱስ ወይፈክር ሎቱ በውእቱ መጽሐፍ። ወእንዘ የሐውሩ በጽሑ ኅበ ማይ ወይቤሎ። ውእቱ ኅፅው ነዋ ማይ ወመኑ ይክልአኒ ተጠምቆ። ወይቤሎ ፊልጶስ ይደልወከ ከም ትእመን በኵሉ ልቡናከ። ወተመይጠ ወይቤ አነ አአምነ ከመ ኢየሱስ ክርስቶስ ውእቱ ወልዱ ለእግዚአብሔር ወአዘዘ ያቅሙ ሠረገላሁ። ወአቀሙ ወወረዱ ኅቡረ ኅበ ማይ ፊልጶስ ወውእቱ ኅፅው ወአትመቆ። ወወጺአ እማይ መንፈሰ እግዚአብሔር መሰጠ ለፊልጶስ ወኢርእዮ እንከ ውእቱ ኅፅው ወአተወ ብሔሮ እንዘ ይትፌሣሕ። ወበጽሐ ፊልጶስ ሀገረ አዛጦን ወአንሶሰወ ወመሐረ በኵሉ አህጉር እስከ በጽሐ ቂሳርያ። ምስባክ ተዘከርኩ በሌሊት ስመከ እግዚኦ ወዓቀብኩ ሕገከ ወይእቲ ኮነተኒ። ይ.ካ ወን. ሉቃ (፲፪.፴፭-፵፱) ወይኩን ቅኑተ ሐቌክሙ ወኅትወ መኃትዊክሙ። ወአንትሙኒ ከመ እደው እለ ይጸንሑ እግዚኦሙ እስከ የአቱ እምከብካብ ከመ መጺኦ ወጐድጕዶ ያርውዎ ሶቤሃ። ብፁዓን እሙንቱ አግብርት እለ ይረክቦሙ እግዚኦሙ መጺኦ እንዘ ከመዝ ይገብሩ ወይተግሁ አማን እብለክሙ ከመ ይቀንት ሐቌሁ ወያረፍቆሙ ወያንአሶሱ ማዕከሎሙ ወይትለአኮሙ። ወእመኒ በካልእት ወእመኒ በሣልስት ሰዓተ ሌሊት ሶበ መጽአ ወረከቦሙ ከመዝ ብፁዓን እሙንቱ እልክቱ አግብርት። ወዘንተ ባሕቱ አእምሩ ሶበሁ የአምር በዓለ ቤት እንተ ጊዜ ይመጽእ ሰራቂ እምተግሀ ወእምሀለወ ወእምኢያብሐ ይክርዩ ቤቶ። ወአንተሙኒ ድልዋኒክሙ ሀልው (ንበሩ) እስመ በጊዜ ኢተሐዘብክሙ ይመጽእ ወልደ እጓለ እመሕያው። ወይቤሎም ጴጥሮስ እግዚኦ ለነኑ ትሜስል ዘንተ ምሳሌ አው ለኵሉኑ። ወይቤሎ እግዚእነ መኑ እንጋ ውእቱ መጋቢ ኄር ወምእመን ወጠቢብ ዘይሰይሞ እግዚኡ ላዕለ ኵሉ ሰብአ ቤቱ ከመ የሀቦሙ ሲሳዮሙ በበጊዜሁ። ብፁዕ ውእቱ ገብር ዘመጺኦ እግዚኡ ይረክቦ እንዘ ከመዝ ይገብር አማን እብለክሙ ከመ ላዕለ ኵሉ ንዋዩ ያሜግቦ ወእመሰ ይቤ ውእቱ ገብር እኩይ በልቡ ይጐነዲ አቲወ እግዚእየ ወይእኅዝ ይዝብጥ ወያመንዝዝ ደቀ ወአዋልደ ዘቤተ እግዚኡ ወይበልዕ ወይሰቲ ምስለ ሰካርያን ወይሰክር ወይበጽሕ እግዚኡ ለውእቱ ገብር በዕለተ ኢተሐዘበ ወበጊዜ ኢያእመረ ወይመትሮ እማዕከሉ ወያገብእ መክፈልቶ ምስለ እለ ኢየአምኑ። ወለገብርሰ ዘየአምር ፈቃደ እግዚኡ ወኢይገብር ወኢያስተዳሉ ዘከመ ይፈቅድ ብዙኅ እምቅሠፍሩ። ወዘሰ ኢየአምር ለእመ ኢገብር ውኁድ መቅሠፍሩ። ወለኵሉ ዘብዙኅ ወሀብዎ ብዙኅ ይትኅሠሥዎ ወለዘኒ ውኁድ አማኅፀንዎ ውኁድ ይትኅሠሥዎ።

ምንባብ ዘቀዳሚት ሰንበት።

ይ.ዲ ህየንተ ጳውሎስ። ኦሪት ዘሌዋውያን (፳፫.፩-፬) ወነበቦ እግዚአብሔር ለሙሴ ወይቤሎ ንግሮሙ ለደቂቀ እስራኤል ወበሎሙ በዓላቲሁ ለእግዚአብሔር ዘሰማዕክሙ በቅዱስ አስማት እሉ እሙንቱ በዓላትየ ሰዱሰ ዕለት ትገብር ግብረከ ወሳብዕት ዕለት ሰንበት ይእቲ ወዕረፍት ቅድስት ተሰምየት ለእግዚአብሔር ኵሎ ግብረ ኢትግበሩ እስመ ሰንበቱ ለእግዚአብሔር ውእቱ በኵሉ በሐውርቲክሙ። ይ.ሕ እስመ ውእቱ ዘወሀበ ሕገ ለሙሴ። ሰንበታቲሁ ረሰየ ለክብር ወለውዳሴ ለመለኮት ሥላሴ ሎቱ ይደሉ ውዳሴ። ይ.ዲ ንፍቅ ህየንተ ሐዋርያ። ዘኤርምያስ (፲፯.፳፮-ፍም) ወይመጽኡ እምአህጉር ይሁዳ እምአድያመ ወእምአድያም ወእምአሕቃላት ወእምአድባር እመንገለ ሰሜን ወያመጽኡ መሥዋዕተ ወመሐና ወሰኂነ ወያመጽኡ አኰቴተ ለእግዚአብሔር ወእመ ኢሰማዕክሙኒ ወኢቀደስክሙ ዕለተ ሰንበት ወአባዕክሙኒ ወኢቀደስክሙ ዕለተ ሰንበት ወአባዕክሙ ፆረ እንተ አናቅጺሃ ለኢየሩሳሌም በእለተ ሰንበት አነድድ እሳተ ላዕለ ኆኃቲሃ ወትበልዕ መሠረታቲሃ ለኢየሩሳሌም ወኢተጠፍእ። ይ.ሕ እስመ ውእቱ ዘበነቢያት አስተንፈሰ ሰንበታቲሁ ቀደሰ ከመ ይኩናነ መርሰ ወዘበልየ ሐደሰ ዘበመስቀሉ ረከብነ ሞገስ። ይ.ካ ንፍቅ ግ.ሐ (፲፪.፪-፭) ወቦአ ጳውሎስ ኅቤሆሙ በከመ ያለምድ ወነበረ ይትዋቀሶሙ ሠለስተ ሰናብተ እመጻሕፍት። ወይፌክር ሎሙ ወያበጽሕ ከመሂ ይትቀተል ክርስቶስ ወከመሂ ይትነሣእ እሙታን ወከመ ውእቱ ክርስቶስ ኢየሱስ ዘአነገርኩክሙ ወቦ እምውስቴቶሙ እለ አምኑ ወተለውዎሙ ለጳውሎስ ወለሲላስ ወኄራቶሙ ለአረማውያን ብዙኃን ወአንስትኒ ወዐበይቶሙ ብዙኃን። ይ.ሕ ልዑል እምልዑላን ወቅዱስ እምቅዱሳን ወለከ ይትቄረብ መዓዛ ዕጣን እምትጉሀን ሐዋርያት ይሴብሑስ እለ ተቀደሱ በሥርዓትከ። ምስባከ በሌሊት አንሥኡ እደዊክሙ በቤተ መቅደስ ወባርክዎ ለእግዚአብሔር ይባርክ እግዚአብሔር እምጽዮን። ይ.ካ ዮሐ. ም (፭.፭-፳፫) ወሀሎ ህየ አሐዱ ብእሲ ዘ፴ወ፰ቱ ክረምቱ እምዘደወየ። ወኪያሁ ርእዮ እግዚእ ኢየሱስ ክርስቶስ ይሰክብ ውስተ ዓራቱ አእመረ ከመ ጐንደየ ውስተ ደዌሁ ወይቤሎ ትፈቅድኑ ትሕየው። ወአውሥአ ውእቱ ትፈቅድኑ ትሕየው። ወአውሥአ ውእቱ ድውይ ወይቤሎ እወ እግዚኦ አላ ሰብእ አልብየ ከመ ሶበ ይትሐወክ ማይ ያውርደኒ ወይደየኒ ውስተ ምጥማቃት ወሶበ እመጽእ አነ ባዕድ ይቀድመኒ ወሪደ። ወይቤሎ እግዚእ ኢየሱስ ተንሥእ ወንሣእ ዓራተከ ወሑር። ወሐይወ ሶቤሃ ውእቱ ብእሲ ወነሥአ ዓራቶ ወሖረ። ወሰንበት አሜሃ ይእቲ ዕለት ወይቤልዎ አይሁድ ለዘሐይወ ሰንበት ውእቱ ዮም ወኢይከውነከ ትንሣእ ወትፁር ዐራተከ። ወአውሥአ ወይቤሎሙ ዘአሕየወኒ ውእቱ ይቤለኒ ፁር ዓራተከ ወሑር። ወተስእልዎ ወይቤልዎ መኑ ውእቱ ብእሲሁ ዘይቤለከ ተንሥእ ወፁር ዓራተከ ወሑር። ወውእቱሰ ዘሐይወ ኢያእመረ መኑ ውእቱ ዘአሕየዎ እስመ ተሰወረ እግዚእ ኢየሱስ ማዕከለ ብዙኃን ሰብእ እለ ሀለዉ በውእቱ መካን። ወእምዝ ረከቦ እግዚእ እየሱስ ለውእቱ ዘሐይወ እንዘ ይሜህር በምኵራብ። ወይቤሎ ናሁኬ ሐዮከ ዑቅ ኢተአብስ ዳግመ ከመ ዘየአኪ እምዝ ኢይርከብከ። ወሖረ ውእቱ ብእሲ ወነገሮሙ ለአይሁድ ከመ እግዚእ ኢየሱስ ውእቱ ዘአሕየዎ። ወበእንተ ዝንቱ ያስተዋድይዎ አይሁድ ለእግዚ ኢየሱስ ወየኃሥሥዎ ይቅትልዎ እስመ ከመዝ ይገብር በሰንበት። ወአውሥአ እግዚእ ኢየሱስ ወይቤሎሙ አቡየሂ እስከ ይእዜ ይገብር ወአነሂ እገብር ወበእንተ ዝንቱ ፈድፋደ የኅሥሡ አይሁድ ይቅትልዎ እስመ አኮክመ ሰንበተ ባሕቲቶ ዘይሥእር ዳዕሙ ዓዲ አባሁ ይሬስዮ ለእግዚአብሔር ወያዔሪ ርእሶ ምስለ እግዚአብሔር። ወእምዝ አውሥአ እግዚእ ኢየሱስ ወይቤሎሙ አማን አማን እብለክሙ ኢይክል ወልድ ገቢረ ዘእምኅቤሁ ወኢምንተኒ ዘእንበለ ዘርእዮ ለአብ ይገብር እስመ ግብረ ዘይገብር አብ ወልድኒ ኪያሁ ይገብር በአምሳሉ እስመ አብ ያፈቅር ውልዶ ወኵሎ ያሬእዮ ዘውእቱ ይገብር ወዘየዓቢ እምዘ ያሬእዮ ግብረ ከመ አንትሙ ታንክሩ ወበከመ አብ ያነሥኦሙ ለሙታን ወያሐይዎሙ ከማሁ ወልድኒ ለዘፈቀደ ያሐዩ እስመ አብሰ አይኴንን ወኢመነሂ አላ ኵሉ ኵነኔሁ አወፈዮ ለወልዱ ዘየአምን በወልድ በል። ይ.ሕ ረስየነ ድልዋነ ንባእ ውስተ ሰንበተ ሰንበታቲከ። ምስለ ኵሎሙ ቅዱሳኒከ ንኩን ጽዉዓነ ለበዓልከ ተመርጕዘነ ንሕነ መስቀለከ ፀዊረነ ናንሶሱ ወንጌለከ። መስተብቍዕ በል። ይ.ሕ እስመ ተለዓለ ስሙ ለባሕቲቱ ፈራህያነ እግዚአብሔር ኢታስትቱ ጊዜ መንፈቀ ሌሊት ጸልዮ(ዩ)። እስመ ባቲ ከዋክብት ሰማይ ብርሃነ ፀሐይ ወወርኅ መብረቅ ወደመና መላእክት ወሊቃነ መላእክት ስብሐታት ወአጋእዝት ወኵሎሙ ሠራዊት። ቀላያት ባሕር ወአፍላግ አንቅዕት እሳት ማይ ወጠል ወኵሉ ዘይወርድ ዝናም ወነፋስ ወኵሎሙ ነፍሳተ ጻድቃን ወቅዱሳን ይሴብሕዎ። እለሰ ይጼልዩ ወትረ ይትኌለቁ ውስተ ሕሉና እግዚአብሔር። ዘንተ እንከ እንዘ ትገብሩ መሃይምናን ተማዓዱ በበይናቲክሙ ጸሉዩ(ዮ)።

ዘዘወትር

ኵሎሙ ሠራዊተ መላእክት መንፈሳውያን እለ ሥዑላን በነደ እሳት ወክሉላን በነበልባለ ኃይል። ኪሩቤል ይሴብሑ ወሱራፌል ይቄድሱ ወሊቃናት ይዬብቡ ወማኅበረ መላእክት ለስብሐቲሁ ይትቀነዩ። ወይብሉ ኵሎሙ ኅቢሮሙ በ፩ዱ ቃለ አውሥኦ ቅዱስ ቅዱስ ቅዱስ እግዚአብሔር ጸባዖት ፍፁም ምሉዕ ሰማያተ ወምድረ ቅድሳተ ስብሐቲከ። ይ.ሕ ቅ. ቅ. ቅ. እግ. ጸባ. ፍጹም ምሉ. ወም. ቅድሳተ ስብሐቲከ። ወባቲ ለዛቲ ቤተክርስቲያን ሥርዓተ መላእክት አርአያ ዘበሰማያት ቤተ ክርስቲያንሰ ትትሜሰል በጽርሐ አርያም ዘላዕሉ ወቅድስት ድንግል በሠረገላ እሳት ዘይፀውርዎ ኪሩቤል። ህየንተ ፬ቱ ገበዋቲሁ ለመንበር ፬ቱ ጠባይዐ ፍጥረቱ ለአዳም ዘመሬት ወማይ ዘነፋስ ወእሳት። ህየንተ ኪሩቤል ብነ ፬ቱ ወንጌላውያን እለይትናገሩ ቃለ ዘመለኮት ወይቀድሑ አስራበ ስብሐት ጽሩየ እምነቅዓ አፉሁ ለወልድ አምላክ ሕያው። ዘብእሲ ማቴዎስ እስመ ዜነወ ልደቶ ለመድኃኒነ እምዘርዓ ዳዊት ንጉሥ በቤተ ልሔም ዘይሁዳ። ዘአንበሳ ማርቆስ እስመ ከመ አንበሳ ይጥሕር አድያመ ግብፅ ዘአድመፀ እንዘ ይሰብክ ወንጌለ እስከ አጽርዐ ምሕራማተ ጣዖት። ዘላሕም ሉቃስ እስመ ነገረ ጥብሐቶ ለመግዝአ ላሕም ንጹሕ ዘወለደቶ ሐዳስ ጣዕዋ። ዘንስር ዮሐንስ ዘልዑል ይሠርር ወልዑለ ይሰብክ ወይበውእ ኃዋኅወ ሰማይ(ያት) ርኅወ ወይትናገር ኅቡዓተ ዘመለኮት። ምስለ መላእክት ይዜምር ወምሥጢረ ትጉሃን ይኔጽር ወያጸምእ ትእዛዘ እምቃለ ነጐድጓድ። ህየንተ ሱራፌል ብነ ላእካነ ምሥጢር ካህናት እለ ያቄርቡ መሥዋዕተ ንጹሐ ቍርባነ ነባቤ ወዕጣነ ንጹሐ ዘመዓዛሁ ሠናይ። ህየንተ ሊቃናት ብነ ዲያቆናት ንጹሐን እለ አቅለሉ ክነፊሆሙ ለተልእኮ ምስጢር በዲበ ዛቲ ጠረጴዛ። ህየንተ መላእክት ብነ ደናግል ወመነኮሳት እለ አፍቀሩ ንጽሐ ወመነንዎ ለፍትወተ ዝንቱ ዓለም ወይእዜኒ ንስአሎ ለመፍቀሬ ሰብእ እንዘ ንብል ተሠሃለነ እግዚኦ በእንተ ኵሎሙ ቅዱሳኒከ። ይ.ሕ ተሣሃለነ እግዚኦ በእንተ ኵሎሙ ቅዱሳኒከ። በእንተ ኪሩቤል አፍራሲከ ወሱራፌል ለእካነ ቤትከ በእንተ ሚካኤል ምእመንከ ወገብርኤል አብሣሬ ትስብእትከ። በእንተ ሩፋኤል መልአክ ዓቃቤ ትእዛዝከ ወዑራኤል ገባሬ ሥምረትከ። ይ.ሕ ተሣ.እግ ቢኵ.ቅ። በእንተ ሳቁኤል ንጹሕ ዘያሠምሮ ለኂሩትከ ወበእንተ ራሙኤል ቅዱስ ሠናየ ተልእኮ ለዕበይከ። በእንተ ፋኑኤል ብፁዕ ዘይተግህ ለስብሐቲከ ወበእንተ ኵሎሙ ማኅበረ መላእክት እለ ይትቀነዩ ለመለኮትከ። ይ.ሕ ተሣሃለነ እግ. በል። በእንተ ነቢያት ቅዱሳን ወሐዋርያት ሰባክያን በእንተ ሰማዕታት መዋዕያን ወበእንተ ጻድቃን ብሩካን በእንተ ደናግል ንጹሐን ወመነኮሳት ፍጹማን ወበእንተ ካህናት ጥዑማነ ልሳን። በእንተ ኵሉ ፍጻሜ ማኅበራ ለቅድስት አሐቲ እንተ ላዕለ ኵሉ ቤተክርስቲያን። ወፈድፋደሰ በእንተ ማርያም እምከ እንተ ይእቲ ትምክህተ ዘመድነ። በእንተ ማኅፀና ዘፆረከ ወበእንተ ድንግልናሃ ዘኢረስሐ በጸኒሶትከ ወኢማስነ በወሊዶትከ። በእንተ አእዳዊሃ እለ ገሠሣከ ወአብራኪሃ እለ ሐቀፋከ በእንተ አጥባቲሃ እለ ሐፀናከ ወበእንተ ከናፍሪሃ እለሰአማከ በእንተ ዘባና ዘሐለከ ወበእንተ አእጋሪሃ እለ አንሶሰዋ ምስሌከ። በእንተ አዕይንቲሃ ብሩሃት ወአእናፊሃ ምዑዛት ወአዕዛኒሃ ሰማዕያት እለ ተበሥራ በቃለ ገብርኤል መልአክ። በእንተ ሥጋ ወነፍስ ዓፅም ወደም ፀጕር ወአሥራው ዘነሣእከ እምኔሃ ወረሰይኮ ፩ደ ምስለ መለኮትከ ዘእንበለ ፍልጠት ኢውላጤ ወዘእንበለ ቱስሕት ኢቡዓዴ በከመ መሐሩነ አበው። ስብሐት ለከ ሰጊድ ለአቡከ ዕበይ ለመንፈስከ ወምሕረተ ፈኑ ለሕዝብከ ዓለመ ዓለም አሜን።

ዘእግዝእትነ። ኵሎሙ ሠራዊተ መላእክት ይሴብሑኪ ዘእምቅድመ ዓለም ሀልዎትኪ ለማኅደረ ወልዱ እግዚአብሔር ሐረየኪ። እምኅበ ኪሩቤል ትትዌደሲ ወእምሱራፌል ትትቄደሲ ሞጣሕተ ግርማ ትለብሲ በኢዘርዓ ብእሲ ዘወለድኪዮ ለነጋሢ። ንግሥትነ ይብሉኪ ደቂቀ አዳም ኵሉ ወርኃ ግዕዛንኪ ያብዕሉ ጣዕመ ውዳሴኪ ዘበበክፍሎሙ ያሌዕሉ። ደብተራ ብርሃን አንቲ እሙ ለፈጣሪ ኃጣውአ ሕዝቡ ዘያስተሠሪ እምኅበ ብዙኃን ትትነከሪ እስከነ ቀዳሚ ወደኃሪ። ለወልደ ዮአስ መስፍን ዘተመሰልኪ አይገነ ፈረይኪ ለነ ቍርባነ ባሕርየ ንጽሕኪ በደነሰ ዓለም ኢገመነ። አንቲ ውእቱ ለፀሐየ ጽድቅ ሠረገላ አሣዕነ እግርኪ እብላ ወዲበ ርእስኪ አክሊል ዘትእምርተ መስቀል ቀጸላ። አንቲ ውእቱ ለንጉሠ ነገሥት መፆሩ ለአዳም ተድላ መንበሩ ብኪ ተመይጠ ኅበ ዘቀዳሚ ማኅደሩ። አንቲ ውእቱ ለእግዚአብሔር አትሮንሱ ለአዳም ክብረ ሞገሱ በኪዳንኪ ኅጥአን መንግሥተ ሰማያት ወረሱ። ንትፈሣሕ ኵልነ በዝክረ ስምኪ ጥዑም ወደመ አስካልኪ መአድም ቅድስት ማርያም ቤዛዊት ኵሉ ዓለም። ይ.ሕ ቅድስት ቅድስት ቅድስት ማርያም እንተ በአማን ንግሥት። ይ.ዲ በአማን ቅድስት በአማን ውድስት በአማን ክብርት ወልዕልት እስክነ ፯ቱ ሰማያት በመዓዝነ ዓለም ርብዕት። እምጽንሰ ኤልሣቤጥ ወርኃ ሳድስ በብሥራተ ገብርኤል ዜናዌ ሐዲስ ሥጋኪ አንጽሐ መንፈስ ቅዱስ አብ አጽንአኪ በተዋህዶተ ኢየሱስ ክርስቶስ። ዓዲ ዘወደስኪ ቃለ ዓዋዲ መትሕተ ሥላሴ ትሰገዲ እሳተ ፍቅርኪ ዘያውዕዮ ለከሐዲ። ለወልደ ባረካ ራእይ ነፋሰ ገቦኪ ሠናይ ዘያጥዕዮ ለድውይ ኢየዓብር ሣልኪ ጊዜ ወርኃ ክረምት ወሐጋይ። ርእሰኪ ደብረ ቅብዕ መክሥተ አፉኪ ፀቃውዕ ኢይዜክሮ ለመብልዕ ወልድኪ ባቍዕ ዘያጸድቆ ለኃጥእ። ቃልኪ መናዝዝ ፍሬ ማኅፀንኪ ሐባውዝ አክናፈ ንጽሕኪ አራዝ ውልድኪ ምዑዝ ዘያስተፌሥሖ ለትኩዝ። ገጽኪ ማኅቶት ዘያጐይዮ ለጽልመት ያበርህ ወትረ ከመ መዓልት ወልድኪ በቍዔት ዘያረስዖ ለንዴት። ከርስኪ መሶብ ፍሬ ማኅፀንኪ ልሁብ ኢይለክፎ እደ ኪሩብ ለዘይብልዖ በአሚን ወያጸግቦ ለርኁብ። ፍቅርኪ ባዝግና ለዘየዐንቆ በትሕትና ኢይረክዎ እደ ሙስና ወልድኪ ጥዒና ዘያወረዝዎ ለርስእና። ፍቅርኪ ምውቅ ኤጲሞስ ልብሱ ለዕሩቅ ኢይትከደኖ እደ ኑፋቄ ኢይትረከብ በወርቅ እንበለ ዳእሙ በጽድቅ። ፍቅርኪ ሰንፔር ለዘይርኅቆ ይስሕቦ መንገለ አሚን ያቀርቦ ከማኪ አልቦ ምክንያተ ድኂን ዘተውህቦ። ፍቅርኪ ሰከለ በልበ ጠቢባን ዘበቈለ እምአፈ ነኪር ሰሰለ መኑ ተኃጕለ ዘጸሎትኪ ዘተወከለ። ፍቅርኪ ኃየለ ከመ ዘዓቢይ ፈለግ መሊኦ እስከ ድንጋግ በጊዜ ጽምኡ ኢይሰትዮ ጸዋግ። ፍቅርኪ መጽሐፍ ዘኢያነብበኪ ቈላፍ ዘይሜነንኪ በጸሪፍ ኢይጸድቅ በአፍ ወያንኅሎ ነደ ሰይፍ። ሐሊበ ፍቅርኪ እግዚእትየ በዝቀ ሕሊናየ ተቶስሐ እምኅይበ ከናፍር ተቀድሐ ለብእሲ ኃጥእ ዘይመይጦ ለንስሐ። ዘኢሰገደ ለንግሥኪ ቀፈተ (ግዘፈ) (ውሣጤ) ልቡ አትሒቶ ንጽሐ ድንግልናኪ አስቲቶ ለዓለመ ዓለም ያስቆቁ በከርሠ ገሃነም ተዓጊቶ። መድኃኔ ዓለም ወልድኪ ሥጋ ዚአኪ ዘለብሰ ሐፃውንተ መስቀል ተዓገሠ በዓውደ ጲላጦስ ተወቅሰ አማዑትኪ ተካወሰ። ፍቅርሰ ሰሐቦ ለወልድ ወአብስሖ እስከ ዓውድ ሰቀልዎ አይሁድ ወቀበርዎ ውስተ ዓፀድ። ፈጻሜ ፍቅር ወትሕትና እንተ ዲበ መስቀል ተሦዐ ድኅረ ቀበርዎ ተንሥአ ሰማያተ ዐርገ ወኢኃደገ ጠባይዐ። አመ ይመጽእ ወልድኪ ምስለ መንፈሱ ወአቡሁ ትርዕድ ምድር እምግርማሁ ሰአሊ ለነ ማርያም በቅድሜሁ ለዓለመ ዓለም አሜን።

ዘቍስቋም። ኵሎሙ ሠራዊተ መላእክት አእላፍ እለ ይሠርሩ (ይሠሩ) በአክናፍ እምጽንፍ እስከ ጽንፍ እንበለ ድካም ወሐፍ ይሴብሑኪ ማርያም በዘኢያረምም አፍ። አእላፍ አእላፋት መላእክት ወትእልፊተ አእላፋት ሠራዊት መናብርት ወሥልጣናት አጋእዝት ወኃይላት ይዌድሱኪ ማርያም በውስተ ውሣጤ መንጦላእት። ኪሩቤል ሰባሕያን ወሱራፌል መዘምራን ምሉዐነ ፀዳል ወብርሃን ይቄድሱኪ ማርያም በአሐቲ ልሳን። እንዘ ይብሉ ቅድስት ቅድስት ቅድስት ማርያም ወላዲተ ክርስቶስ በአማን። ይ.ሕ ቅድስት ቅድ.ቅድ. ማርያም መንበረ ጸባዖት ዘአርያም። አጽምዕ ሰማይ ዘእነግረከ ወስምዒ ምድር እምዜና ስደታ ንስቲተ ላእመ መለኮት ክቡር። ዘልበ ይከፍል ወኅሊና ያንቀልቅል ሶበ ይትናገር ሕማማቲሃ ለድንግል። አመ ወጽአት በፍርሃት እምሃገረ ዳዊት ዘይሁዳ በብሥራተ መልአክ እንግዳ ኢረከበት ማየ በፍኖት ዘታሰትዮ ለወልዳ። በሊበ ሕፃናት ሶበ ሐለየ ሄሮድስ ዓርዌ ሰማይ ዘምስለ ዮሴፍ አረጋይ ነገደት ቍስቋመ ናዛዚተ ኃዘን ወብካይ። አሥረፀት ማርያም አክናፊ ረድኤት አምሳለ ዖፍ ለዓሪግ ቍስቋመ ህየ ከመ ዘመን በከመ ይቤ መጽሐፍ። ብፁዓን ለከ ዮሴፍ አረጋዊ እምደቂቀ ያዕቆብ ዕብራዊ ዘተወከፍከ ሕማመ ምስለ ኢየሱስ ናዝራዊ። ብፁዓን ለከ ሰሎሜ ቅድስት ዘደለወኪ ስደት ዘምስለ ማርያም ንግሥት እምገጸ ሄሮድስ ላእከ ሞት እንዘ አንብዓ ይውኅዝ ከመ ማየ ፈለግ ዘክረምት። ብፅዓን ለኪ ኦ ደብረ ቍስቋም እምነ ኵሎን አድያም እምናዝሬት እስከ ቤተ ልሔም ዘተፀወነ ላዕሌኪ መድኃኔ ኵሉ ዓለም። በቃለ ውዳሴ ጥዑመ ይደሉ ሰላም ለዕበይኪ ፍጹም ኦ ደብረ ቍስቋም ማኅደረ ልዑል ዘአርያም። ቍስቋም ገነት ጸገየት ድንግለ እንበለ ትሰቀይ ጠለ ወፈረየት አካለ መለኮት አስካለ። ቍስቋም ተዓቢ እምኪሩቤል ቍስቋም ትከብር እምሱራፌል እስመ ኃብአቶ በወርኃ ቀትል ለወልደ ማርያም ድንግል። ንግባዕ ካዕበ ኅበ ዘቀዳሚት ጥንተ ነገር በብካይ ወበገዓር በብሂለ እፎ መድምም ወመንክር ተፈትኖትኪ ማርያም ተፈትኖተ ወርቅ ወብሩር። በሐሩረ ፀሐይ መዓልተ ወሌሊተ በአስሐትያ ዘአልቦ መምሰል ወአርአያ እፎ መጽልወ ልምላሜኪ እመ ኢየሱስ ኬንያ። ከመ እሳት ዘሐልቅ ሕሊናየ ውእየ በብሂለ ነገርኪ እግዝእትየ እለ የዓቅቡ ሀገረ ነሥኡ ግልባቤየ ወገልባበ ፍቁር ወልድየ። ተክዕኩ ከመ ማይ ወተዘርወ ኵሉ አዕፅምትየ ወከመ ገልዕ የብስ ኃይልየ ጠገዐ ልሳንየ በውስተ ጕርዔየ። ትዕግሥትኪ ፈድፈደ እምትዕግሥተ ኢዮብ ጻድቅ ወእማርቆስ ዘቶርማቅ ወገብረ ክርስቶስ መርዓዊ ተወካፌ ሕማም ወጽዕቅ (በጻሕቅ)። ነፍሳተ ጻድቃን አውያን አመ ይሁብ መዓዛ ለዘምግባረ ጽድቅ አልብነ ይኵነነ ቤዛ ንግደትኪ ማርያም እስከ ደብረ ቍስቋም እምሎዛ። እመቦ እምኔነ ዘቦቱ ልቡና ሰሚዖ ለይለቡ ለዘመጠንዝ ትሕትና እንዘ ቦቱ ምልክና። እንዘ ኪሩቤል አፍራሲሁ ወሱራፌል ላዕካኒሁ ወክነፈ ነፋስ ሠረገላሁ እምናዝሬት ነገደ አምላክነ እስከ ደብረ ቍስቋም በእገሪሁ። በቃለ ርኅራኄ ይቤሎሙ ለላእካኒሁ ወለእሙ በአጕይዮቱ እለ ደክሙ ዘመንክር በአርያሙ ወስቡሕ በውስተ ቅዱሳን ኵሎሙ። ስሕም አእመረ ቤተ እግዚኡ አድግኒ ምቅማሖ ፳ኤልሰ ዘበአርአያየ ፈጠርክዎሙ ወበአምሳልየ ገበርክዎሙ ኃሠሡኒ ከመ ይቅትሉኒ። ኦ አኃው በሕማማተ ወልድ ዘተጼወውነ እምእደ መስቴማ ፀርነ ንበል ኵልነ በከመ ምሕረትከ አምላክነ ወአኮ በከመ አበሳነ። ይ.ሕ በከመ ምሕረትከ አምላክነ ወአኮ ሰከመ አበሳነ ፫ ጊዜ በል። በእንተ ነቢያት ቅዱሳኒከ ወሐዋርያት ዓቀብተ ሕግከ በእንተ ማርያም ወላዲትከ ወበእንተ ዮሐንስ መጥምቅከ አድኅን ሕዝበከ ወባርክ ርስተከ። በእንተ አብርሃም ፍቁርከ ወይስሐቅ ቍልዔከ ወበእንተ ፳ኤል ቅዱስከ ተዘከር እግዚኦ ኪዳነ ቃልከ። ስብሐት ለከ ስብሐት ለዘወለደከ ስብሐት ለዘሠረፀ እምአቡከ ዘዕሩይ ምስሌሁ ወምስሌከ በከዊነ ዘሀሎ ወይሄሉ ለዓለም ወለዓለመ ዓለም አሜን።

ዘፍልሰታ። ኵልን አዋልዲሃ ለኄዋ በምግባረ ሠናይ እለ ተሠርገዋ እምንዋመ ሀኬት እለ ጽሕዋ ዕበያተኪ ዜነዋ ተፈሥሒ ማርያም ሐዳስዩ ጣዕዋ። መላእክቲሁ ለወልድኪ በልሳነ እሳት ይሴብሑኪ ይገንዩ ለኪ ወይብሉኪ ተፍሥሒ ማርያም እግዚአብሔር ምስሌኪ። ደቂቀ አዳም ኵሎሙ ቅድመ ገጽኪ እለ ይቀውሙ ይሰግዱ ለኪ በብረኪሆሙ ተፈሥሒ ማርያም ለእግዚአብሔር እሙ። ስኩራነ መንፈስ ነቢያት ወደቂቀ ልዑል ሐዋርያት አርጋኖነ መቅደስ (መንፈስ) ካህናት እለ በክርስቶስ ዲያቆናት። ኪሩቤል አፍራስ ፌማ ወሱራፌል ዘራማ ክሉላነ ሞገስ ወግርማ ይሴብሑኪ ማርያም በሐዋዝ ዜማ። ነገደ ፱ቱ ሊቃናት በፆታ ሰብኦሙ አቅርንት በዘይረትዕ ሃይማኖት ይዌድሱኪ ወይብሉኪ ቅድስት ቅድስት። ይ.ሕ ቅድስት ቅድስት ቅድ. ማርያም አንቀጸ አድኅኖ በአማን። ቅድስት ወብፅዕት ስብሕት ወቡርክት ክብርነት ወልዕልት አንቀጸ ብርሃን መዓርገ ሕይወት። ፲ቱ ቃላት በአፃብዒሁ እለ ተጽሕፋ ለእግዚአብሔር አልፋ ውስተ ከርሣ ኃደረ ለአሚን ወለተስፋ። ቀዲሙ ዜነወነ አብ ባየውጣ ቀዳሜ ስሙ ለቤጣ ለማኅደረ ወልዱ እግዚአብሔር ዘፈለጣ። ንጽሕተ ንጹሐን ከዊና ከመ ታቦተ ዶር ዘሲና ውስተ ቤተ መቅደስ ነበረት በቅድስና (በድንግልና) ሲሳያ ኅብስተ መና ወስቴሃና ስቴ ልቡና። ገብርኤል መልአክ እመላእክት ብሩክ አብሠራ ወይቤላ በሰቢክ ይትወለድ እምኔኪ እግዚአብሔር አምላክ። ጽርሐ ቅድሳቱ በአማን መንጦዋልዒሁ ለብርሃን ምሥዋሩ ለሕፃን ይትወለድ እምኔኪ እግዚአ ኃያላን። አስተማሰናልሃ ለድንግል በመሶበ ወርቅ ቅፉል እንተ ውስቴታ ጥብሉል ኅብስተ መና አማኑኤል ዘፈተትዎ ፳ኤል። ተቅዋመ ወርቅ ነያ ድንግል ዘንሰምያ ዘካርያስ እንተ ርእያ ዘሐመረ ነፍሳት ጌልያ ዘየዓውዳ ሃሌ ሉያ። እግዚአ ኵሉ ዘእምእግዚአ ኵሉ በብርሃነ ስኑ ወፀዳሉ አምላክ ወረደ እምላዕሉ ተዋሐደ ነበልባሉ ውስተ ሥጋሃ ከመ የሃሉ። ናስተማስላ ለማዕነቅ በማዕጠንት ዘወርቅ ዘካህናተ ሰማይ ምጡቅ እለ ያዓርጉ ጸሎተ ኃጥእ ወጻድቅ። ነያጳጦስ ዕፀ መድኃኒት ወዕፀ ፈውስ ለቍስለነ ሥጋ ወነፍስ አፍላገ ማየ ሕይወት ዘውኅዘት እምሊባኖስ። በትረ ክህነቱ ከርካዕ ለአሮን ሣውዕ ጸገየት ለነ ጽጌ ቆዕ በደብተራ ስምዕ አምሳለ ኢየሱስ በግዕ። ላቲ ይደሉ ለአግብርታ ወለአእማታ አመ ይከውን ወበረከታ። ስብሐተ ማርያም እግዝእትየ ይነግር አፉየ ወኵሉ ዘሥጋ ይባርክ ለስማ ቅዱስ ለእመ ንጉሥ ለዓለመ ዓለም።

ዘመላእክት። ኵሎሙ ሠራዊተ መላእክት መንፈሳውያን ገደ እሳት እሙንቱ ወቅዱሳን ኪሩቤል ወሱራፌል እለ ፮ቱ ክነፊሆሙ ኪያከ ይሴብሑ በዓቢይ ቃል ወይዜምሩ በቃል ዘኢያረምም ወይብሉ ቅዱስ ቅዱስ ቅዱስ እግዚአብሔር ጸባዖት ፍጹም ምሉዕ ሰማያተ ወምድረ ቅዱሳተ ስብሐቲከ። ይ.ሕ ቅዱ ቅዱ ቅዱ እግ ጸባ ፍጹ ምሉ ሰማ ወም ቅድ ስብሐቲከ። ወኁልቆሙ ለእመንቱ መላእክት ወሊቅነ መላእክት መናብርት ወሥልጣናት አጋእዝት ኃይላት ወሊቃናት ኪሩቤል ወሱራፌል። ይጸርሑ ወይብሉ ይትባረክ እግዚአብሔር አምላከ ፳ኤል ወቡርክት ዛቲ ቤተ ክርስቲያን እንተ አሕዛብ ትመስል ኃይለ ሰማያት። መዓልተ ውሌሊተ በነፍስ ቅዱስ ወበልብ ፍጹም ይዜምሩ ከመዝ ወይብሉ። ሠረገላሁ ለእግዚአብሔር እልፍ አእላፋት ወትእፍልፊት አእላፋት ይሴብሕዎ ለእግዚአብሔር በደብረ ሲና ቅድስት። ሰማያት ወኵሉ ዘውስቴቶሙ ይገንዩ ለከ እስመ አንተ ሰቀልኮ ለሰማይ ከመ ቀመር ወሣረርካ ለምድር ወአጽናዕካ ዲበ ማይ። ወፈለጥከ ጽልመተ ወብርሃን ወኈለቆሙ ለከዋክብት በምልኦሙ ወሰመይኮሙ ለኵሎሙ በበአስማቲሆሙ። ኵሉ ፍጥረት ይዜንው ዕበየከ ወዕፀወ ገዳምኒ አንተ አብቈልከ። ወበእንተዝ መፍትው ኵሉ ፍጥረተ ሰብእ ያዓርጉ ለከ ስብሐተ ወአኰቴተ መሥዋዕተ ቍርባን ወዕጣነ በእግዚእነ ወአምላክነ ኢየሱስ ክርስቶስ ዋህድ ወልድከ። አንተ ውእቱ ባሕቲትከ አኃዜ ኵሉ ኄር ወመፍቀሬ ምሕረት ወገባሬ ሠናያት። እስመ ለከ ስብሐት ወእኂዝ ለዓለ ዓለ። ይ.ሕ አሜን።

ዘበዓለ እግዚአብሔር ። ኵሎሙ ዘዘወትሩን በል። አንተ በሰማይ ወአንተ ወምድር ወአንተ በባሕር ዘታስተጋብዖሙ ለኵሉ ፍጥረት እምአጽናፈ ምድር ወአልቦ ተፍጻሜት ለዕበይከ። እስመ አኮ ንሕነ ዘነበብነ ዘንተ አላ አንተ ትቤ። አነ ውእቱ እግዚአብሔር አምላክ ዘመልዕልተ ሰማያት ወአነ ህልው ውስተ ኵሉ መካን ወአልብብ ባዕድ አምላክ ዘእንበሌየ። እሙን ውእቱ ቃልከ ወአልቦ ዘይመስል ኪያከ እግዚአብሔር ቅዱስ እግዚኦሙ ለቅዱሳን ወነፍሰ ኵሉ ውስተ እዴከ። ለከ ይደሉ ስብሐት ወልዕልና ዘኢይትዌለጥ መንበሩ ወኢይደክም ኃይሉ ወኢይትከሃል ዜንዎ ዕበዩ ወመንክር ስነ ላህዩ ወአልቦ ዘይክል ቀሪበ ኅበ ማኅደሩ ወአልቦ ኁልቍ ለአእምሮ ጥበቡ ኢያኃልቅ ጽድቁ ኢይጽሕቅ ዘይመክሮ ወኢየኃሥሥ ዘይረድኦ አልቦቱ ጥንት ወኢተፍጻሜት። ኢየኃልቅ መንግሥትቱ ወአልቦ ዘይክል መዊዐ ኃይሉ ወአልቦሙ ኁልቍ ለሠራዊተ መላእክት እለ ይትለአክዎ አንተ አንተ ውእቱ አቡሃ ለጥበብ ገባሬ ኵሉ ፍጥረት ወገባሪሃ ለሕግ። እስመ አንተ ታማስኖሙ ለዕልዋን ወትዔሥዮሙ ለጻድቃን እግዚአብሔር አቡሁ ለእግዚእነ ወመድኃኒነ ኢየሱስ ክርስቶስ እግዚኦሙ ለእለ ይገንዩ ሎቱ አልቦ ሐሰት በኅቤሁ። ኢይነሥእ ሕልያነ በውስተ ፍትሕ ወላቦ ኁልቍ ለአኰቴቱ። ለከ ይደሉ ክብር ወስብሐት ወሰጊድ ዘያዓርግ ኅቤከ ኵሉ ነፍስ ነባቢ ለዓለ ዓለ አሜን።

ዘሥላሴ። “ኵሎሙ ሠራዊተ መላእክት” በል እስከ ወባቲ። ወእምዝ፦ ርኢኩ ይብል ነቢይ ሕዝቅኤል ማእምረ መጻሕፍት እም ፳ኤል ዕበያቲሁ ለዘይነብር ዲበ ኪሩቤል ወሱራፌል። መንበሩ ልዕልት ወመንጦላዕቱ ዘእሳት ደባትሪሁ ብርሃናት ለንጉሠ ነገሥት ወእግዚአ ኵሉ ፍጥረት። ለአብ ስብሐት ለወልድ ስግደት ወለመንፈስ ቅዱስ ባርኮት በምድር ወበሰማያት በባሕር ወበቀላያት ለዓ ለዓ አሜን። ሞገስነ ወክብርነ ቀርነ መድኃኒትነ ውእቱ ኢየሱስ ክርስቶስ። ትእምርተ (ትምህርተ) ሰላምነ ዘኪያሁ ንትአመን አረፍተ መድኃኒትነ በዘቦቱ ናስምክ ዕብነ ሕይወት ርእሰ ማእዘንት ውእቱ ኢየሱስ ክርስቶስ። ወርቅ ዘተመክዐበ ወመድፍን ዘተወልደ ምናን ዘበዝኅ ወመክሊት ዘረብኅ ውእቱ ኢየሱስ ክርስቶስ። ልብስ ዘኢተአመን ወክዳን ዘኢተፈትለ ብሑእ ዘአግመሮ ለሐሪፅ ፄው ዘአጥዐሞ ለልሱሕ ውእቱ ኢየሱስ ክርስቶስ። አርዑት ሠናይ ወፆር ቀሊል ውእቱ ኢየሱስ ክርስቶስ። ፍኖት ለኅበ አቡሁ አንቀጽ ዘመንገለ ወላዲሁ ውእቱ ኢየሱስ ክርስቶስ። ሐመርነ ዘኢይቀርቦ ሞገድ መዝገብነ ዘኢይረክቦ ሰራቂ ወኢያማስኖ ፃፄ ወቍንቍኔ ውእቱ ኢየሱስ ክርስቶስ። ዘርዕ ንጹሕ ዘይፈሪ ውስተ ሥጋሆሙ ለንጹሐ ውእቱ ኢየሱስ ክርስቶስ። ሊቀ ካህናት ዘይቀውም ሎሙ ለቅዱሳን በደብተራ ስምዕ እንተ እግዚአብሔር ተከላ ውእቱ ኢየሱስ ክርስቶስ። ኮከበ ብርሃን ጽብሐዊ ፀሐያ ጽድቅ አርያማዊ ዘበንጽሕ መርዓዊ ውእቱ ኢየሱስ ክርስቶስ። ዘበኅበ አብ ወልድ ወዘበመንፈስ ቃል ዘእምድንግል ሕፃን ዘበነቢያት ነቢይ ዘበዋርያት ዘበሰማዕታት አክሊል መምሕር ሊቀ ማኅበር ውእቱ ኢየሱስ ክርስቶስ። ለእለ ቦቱ አመነ ወእለ ኪያሁ አምለክነ ሰላም ወሣህል እምኅበ አቡሁ ይርከበነ። እግዚኦ መሐ. ክር. በከመ ዘቦ በገጽ ፲ወ፩። ባርከነ እግዚኦ አምላክነ ውስተ ኑኃ ሰማይ ተወከፍ ጸሎትነ መሐረነ እግዚኦ ወተሣሃለነ። ይ.ካ ወካዕበ ናስተበቍዓከ ለዘኵሎ ትእኅዝ እግዚአብሔር አብ ለእግዚእ ወመድኃኒነ ኢየሱስ ክርስቶስ። አምላክ ዘመናፍስት ወለኵሉ ዘሥጋ እግዚአ አጋእዝት ወአምላክ በቍዔት ዘሞተ አጽራዕከ ወሥልጣኖ ኄድከ ሕይወተ ለትዝምደ ሰብእ ጸጎከ ዘለዕረፍት ሥልጣን ብከ እግዚአብሔር አምላክነ። ይ.ዲ ጸልዩ በእንተ እለ ኖሙ። ይ.ካ እግዚአብሔር ዘኵሎ ትእኅዝ ንስእለከ ወናስተበቍዓከ አምላከ አበዊነ አምላከ ቅዱሳን ዕረፍት ለፅዑራን አዕርፍ እግዚኦ ነፍሳተ ጳጳሳቲነ ዕገሌ ዕገሌ ወኵሎሙ ጳጳሳት እለ አዕረፉ በርትዕት ሃይማኖት። አዕርፍ እግዚኦ ነፍሳተ ነገሥታቲነ ዕገ ወኵሎሙ ነገሥት እለ አዕረፉ በርትዕት ሃይማኖት። አዕ እግ ነፍሳተ መምሕራኒነ ዕገ ወኵሎሙ መምሕራን እ ለደብር ወገዳም ወእለ አዕረፉ በርትዕት ሃይማኖት። አዕ እግዚ ነፍሳተ ካህናቲነ። ነፍሳተ ዲያቆናቲነ። ነፍሳተ አበዊነ። ነፍሳተ አግብርቲከ። ነፍሳተ አዕማቲከ። ወኵሎን አዕማት እለ አዕረፋ በርትዕት ሃይማኖት። አዕርፍ እግዚ ነፍሳተ አግብርቲከ ወአዕማቲከ ኵሎሙ ክርስቶሳውያን ውስተ ብሔር ሥዑር ወውስተ መካን ሕዋዝ ኅበ ተኃጥአ ኃዝን ወናዕከ ወሀብ ውስተ ሕፅነ አብርሃም ይስሐቅ ወያዕቆብ ወለእለሂ ይላህዉ ንኅየ ወዕረፍተ ጸጉ ለፅዑራን መድኅን ውለነኒ አድኅነነ በዝ ዓለም ወበዘይመጽእ። ይ.ካ ወካዕበ በል። በእንተ አግብርቲሁ ንዑሰ ክርስቲያን ከመ ይክፍሎሙ በጊዜ ርትዕ ሕፅበተ ዳግም ልደት ለሥርየተ ኃጢአት ዘኵሎ ይእኅዝ እግዚአብሔር አምላክነ። ይ.ዲ ጸልዩ በእንተ ንዑሰ ክርስቲያን። ይ.ካ እግዚአብሔር ዘኵሎ ትእኅዝ ንስእለከ ወናስተበቍዓከ አግብርቲከ ንዑሰ ክርስቲያን ተሣሃል ኵሎ ተረፈ ጣዖት አርኅቅ እምኔሆሙ ሕገከ ወሥርዓተ ጽድቀከ ወስምዓከ ሢም ውስተ ሕሊናሆሙ ፍጡነ ይርከበነ ሣህልከ እግ። ይ.ዲ ንበ ኵል። ይ.ሕ እግዚ ተሣ። ይ.ካ በጊዜ መፍትው ሕፅበተ ዳግም ልደት ረስዮሙ በክርስቶስ። ይ.ካ ወካዕበ በል። በእንተ ሰላም ለቅድስት አሐቲ እንተ ላዕለ ኵሉ ቤተክርስቲያን ከመ ብዙኃ ሰላመ ይጸጉ ላዕለ ኵሉ ሕዝብ ወዲበ ኵሉ መርዔት ዘለኵሉ ሰላም ሥልጣን ቦቱ እግዚአብሔር አምላክነ። ይ.ዲ ጸልዩ በእንተ ሰላም። ይ.ካ እግዚአብሔር ዘኵሎ ትእኅዝ ንስእለከ ወናስተበቍዓከ በእንተ ሰላም ንጉሠ ሰላም ሰላመ ሀበነ እስመ ኵሎ ወሀብከነ አጥርየነ እግዚአብሔር ወዕሥየነ እስመ ዘእንበሌከ ባዕድ አልቦ ዘነአምር ስመከ ቅዱስ ንሰሚ ወንጼውዕ አንተ ዘእምሰማያት ሰላመከ ክልል ላዕለ ዘኵልነ ነፍስ ወንብረተነኒ በዝ ዓለም በሰላም ጸጉ ለመንግስተ ዛቲ ምድር ሰላመ ሀባ በቅዱስ ስምከ። ይ.ሕ እግዚኦ አምላክነ ሰላመ ሀበነ ክርስቶስ ንጉሥነ አምላከ ሰላም ተሣሃለነ። ይ.ካ ሀብ ምክረ ለመኳንንተ አሕዛብ አግዋረነ በአንተነ ወፀአተነ በሰላም ዕቀብ ከመ በህዱእ ወበጽምው ሕይወተ እንዘ ነሐዩ በኵሉ አምልኮ ሠናይ በፈሪሃ እግዚአብሔር ወበኂሩት ንትረከበ በክርስቶስ ዘቦቱ ለከ ምስሌሁ ወምስለ ቅዱስ መንፈስ ስብሐት ወእኂዝ ይእዜኒ ወዘልፈኒ ወለዓለመ ዓለም። ይ.ሕ አሜን። ይ.ሕ እግዚኦ በል ቦ ኅበ ፲ወ፯ ገጽ።

ሚካኤል ሊቀ መላእክት ሰአል በእንቲአነ ወቅዱስ ገብርኤል አዕርጉ ጸሎተነ። ፬ቱ እንሰሳ መንፈሳውያን ሰባሕያን ወመዘምራን ሰአሉ በእንቲአነ ፳ወ፬ቱ ካህናት ሰማይኒ አዕርጉ ጸሎተነ። (በዚህ ውስጥ ያለው ሰላም ለኪ እንደ ቅዳሴ ነው።) ነቢያት ወሐዋርያት ጻድቃን ወሰማዕት ሰአሉ በእንቲአነ ምስሌክሙ ከመ ይክፍለነ መክፈልተ ወርስተ ለኵልነ። ማኅበረ ቅዱሳን ወሰማዕት ሰአሉ በእንቲአነ መላእክተ ሰማይኒ አዕርጉ ጸሎተነ። ማርያም እግዝእትነ ወላዲተ አምላክ ሰአሊ በአንቲአነ እስመ ረከብኪ ሞገስ በኅበ እግዚአብሔር። ረከብኪ ሞገስ መንፈስ ቅዱስ ወኃይለ ሰአሊ አስተምሕሪ ለነ ማርያም ወልድኪ ሣህሎ ይከፍለነ። ኅበ ተርኅወ ገነት ወኅበ ተነጽፈ ዕረፍት ይክፍለነ ነሀሉ ውስተ በዓቶሙ ለቅዱሳን። ሰላም ለፍልሰተ ሥጋኪ ስመል ነፍስኪ ኢመዋቲ በተሰናዕዎ አሐቲ ድንግል በ፪ኤ ማርያም ወለተ ማቲ ሐመረ ተርሴስ ዘሰሎሞን አንቲ እንተ አእተውዋ ጠቢባን ወርቀ አፌር (አፌዝ) ባቲ። ሰላም ለፍልሰተ ሥጋኪ መካነ ፍሥሓ ወኑዛዜ ኅበ ይረስእዎ ለላኅ ወኢይሔልዎ ለትካዜ ማርያም ህሉት ውስተ ልበ አምላከ እምቅድመ ጊዜ ትፍሥሕትሰ ተፈሣሕኩ በፍልሰትኪ ይእዜ ገጸ ዚአኪ እሬኢ ማእዜ። ሰላ ለፍ ሥጋ እግዚአብሔር ዘባረካ። ወዓልዓለ ክብራ እምፍልሰተ ኄኖክ ወልደ ባረካ። ማርያም ፍሥሕት ወብርህት ዕለተ ዋካ በእንቲአኪ ይገብሩ ውስተ ሰማያዊት ታዕካ ነገደ መላእክት አእላፍ ሱባኤ ፋሲካ። ሰላም ለፍልሰተ ሥጋኪ ዘኢይቀብል ሞገሱ ወዘኢይነጽፍ ባሕረ ተውዳሱ ማርያም ታዕካ ለእግዚአብሔር ጽርሓ መቅደሱ ተበሃሉ በሰማያት እለ ኪያኪ አፍለሱ ማርያምስ እንተ በምድር ታንሶሱ። ሰላም ለፍልሰተ ሥጋኪ ዘተመሰለ ባሕርየ ተህውከ ሞት አኮኑ ሶበ ነጸረ ወርእየ እንዘ በደመና ብሩር የዓርግ ሰማየ። ሰላም ለፍልሰተ ሥጋኪ ዘአፈድፈደ ሰባሔ። እምፍልሰተ ያዕቆብ ዓርከ ኤሎሄ። ማርያም ቀንሞስ ማርያም አፈወ ርኄ እንዘ ብርሃነ ይለብሱ ወይትአጸፉ ሡራኄ ሞገስ ፍልሰትከ መላእክት ሰበኩ ኵለሄ።፡ ሰላም ለፍ ሥጋኪ ለሊቀ ካህናት ዘአደሞ። መሥዋዕተ ለመልአከ ሞት ጸዋግ መልአከ በቀል ወተቀይሞ ሚመጠነ አድወዮ ወሚመጠነ አሕመሞ ሞገሰ ፍልሰትኪ ማርያም ዘአምላክ ሐተሞ። ሰላም ለፍ እምዓለመ መትሕት ኃላፊ ውስተ ዓውደ ኪሩብ ተሃሉ እንዘ የዓቅባ ሱራፊ። ማርያም ምዕዝት እምስነ ጽጌያት ዘወርኃ ተውፊ። ናሁ ተሰጠምኩ ውስተ ባሕር ስሕተት ጸናፊ። በሐመረ ንጽሕኪ ወትረ ክያየ ሐድፊ። ሰላም ለፍልሰተ ሥጋኪ ስቡሐ ዘተሰብሐ። እንበሌኪ ድንግል ወእንበለ ወልድኪ በኵረ ፍሥሓ። እምፀዳለ ፀሐይ ወወርኅ ስነ ስብሐቲሁ አብርሀ አልብብ ለሞት ማዕሠሪሁ ዘፈተሐ። ወሙታነ በሲኦል አንቅሐ። ሰላም ለፍልሰታ ሥጋኪ ዘአጥናን ኃይሉ ወአኤናዎን መዝራዕተ ሣህሉ። ማርያም ሣህልኪ ለትውልደ ትውልድ ዘይሄሉ አምጻኢተ ምሕረት ማርያም ለኃጥአነ ምድር ኵሉ ወቡርክት ማርያም ለክርስቶስ አባሉ። ሰላም ለፍ ሥጋ በሰዋሰው ብርሃን ምጡቅ። ከመ ትኵንዎሙ እመ ለኅሩያን ደቂቅ። ተሣየጥኒ ድንግል በንዋየ ሣህልኪ ጽድቅ። ከመ ይሠየጡ በዕለተ ፍትወት ወጻሕቅ። ዘመደ አዕዋፍ ሐምስ በ፪ኤ ጸሪቅ። ሰላም ለፍ ሥጋ እግዚአብሔር ዘተዋሐዳ። ወተካፈለ ክበዳ ለፍልሰትኪ ድንግል እምኢየሩሳሌም ምድረ ይሁዳ። አፈወ ስኂን ወተዝካረ ዕጣን ፀዓዳ። ነገሥተ ተርሴስ ወደስያት ወያበውዑ ጋዳ። ሰላም ለፍልሰተ ሥጋኪ እግዚአብሔር ዘዓልዓሎ። እምፍልሰተ ኤልያስ ነቢየ ሴሎ ማርያም ስድኒ ውስተ ብሔረ ትፍሥሕት በክነፈ አውሎ። ለምንት ሊተ በነዝሕላል ውስተ ብሔረ ስሕተት እዴሎ። እንዘ ይዴግነኒ ሞት ዘይእኅዝ ኵሎ። ሰላም ለፍልሰተ ሥጋኪ ውስተ ብሔር ሥዑር። እንተ ኬንያሃ ወገባሪሃ እግዚአብሔር ማርያም ኅብእኒ እምግብርናተ ሞት መሪር። ሶበሰ ትፈቅዲ ንግሥተ ሰማያት ወምድር። ኢይሰአነኪ አግዕዘቶ ለኃጥእ ገብር። ሰላም ለፍ ሥጋ መካነ ፍሥሓ ምጡቅ። በአዕባነ ባሕርይ ዘተነድቀ። ማርያም ደብተራ እንተ ኢትትከደኒ ሰቀ። ጽሒፈ ውዳሴኪ እምኢኅልቀ። ሶበ ኮነ ጥቀ ዝናመ ክረምት ቀለመ ወሰማይ ረቀ። ሰላም ለፍ ሥጋ ወለተ ንጉሥ ይሁዳ። ወወለተ ሌዊ አኁሁ ዘሀብተ ክህነቱ አገዳ። ማርያም ድንግል ምዕዝት ዘእምጽጌ ረዳ። በጽሒፍ አይፌጽሞ ለስብሕትኪ እንግዳ። እመ ኮነ በቅሜየ ስፍሐ ምድር ሰሌዳ። ሰላም ለፍ ሥጋ ደባትረ ብርሃን ኅበ ተተክሉ። ለገነተ ጽባሕ በማዕከሉ። ውድስት አንቲ ወስብሕት በአፈ ኵሉ። እምነ ጻድቃን ዘታሕቱ ወእምትጉሃን ዘላዕሉ። ማርያም ለኪ ስብሐተ አደሉ። ሰላም ለትንሣኤ ሥጋኪ ዘትንሣኤ ክርስቶስ መንታ። ርእሶ ሕያወ ድኅረ ኅብአ ውስቴታ። በጽላሎትኪ ኅብእኒ ማርያም ርግበ ኤፍራታ። ወሠውርኒ በአጽፍኪ አመ ይከውን ሐተታ። ወአመ ታገብእ ምድር ዘነሥአት ማኅፀንታ። ሰላም ለዕርገተ ሥጋኪ ዘተወጥነ ቦቱ። ለሊቀ ካህናት አሮን ማርያም ሠርጐ ትርሢቱ። ሥዑለ ይኩን በልብስኪ እንተ ላዕሉ ወታሕቱ። ፍሬ ከናፍር ወአፍ ውዳሴኪ ዝንቱ። ሰላም ለጊዮርጊስ ተውላጠ ፃማሁ ወሕማሙ። እንተ ተለዓለ ሞገስ ስሙ በፍልሰትኪ ድንግል (ዮም) ተቶስሐ ፍልሰተ ዓፅሙ እንዘ ይብል ሶበ ጸለየ አሜሃ ቀዲሙ። ምስለ ፍልሰትኪ ደምርኒ እሙ። ስብሐት ለኪ ማርያም ለአብ መዓርቱ። ስብሐት ለኪ። ማርያም ለመንፈስ ቅዱስ ታቦቱ። ወርቅሰ ወብሩር ኃላፊ ውእቱ። እምወርቅ ወእምብሩር ኪያኪ እፈቱ። ኅበ ተርኅወ ገነት። ወኅበ ተነጽፈ ዕረፍት። ይክፈለነ ነሃሉ ውስተ በአቶሙ ለቅዱሳን። በዕዝሉ ግን እንደመልክዕ ነው።

ጠንቅቅ። ለእመ ኮነ መልክዑ ዕዝል እምድኅረ ኅበ ተርኅወ ዘዕዝል ውእቱ ዘይትበሃል ዕዝል መልክዕ። ወእምዝ ዝ ውእቱ፦ በእንተ ማርያም መሐረነ ክርስቶስ። ፪ተ ፪ተ ጊዜ በል። በእንተ ማርያም መሐረነ ክርስቶስ። ፩ደ ፩ደ ጊዜ ዳግመ ይመሐከ ከማሁ ፲ቱ ወ፪ ይከውን።

በሌሊት አንሥኡ እደዊክሙ በቤተ መቅደስ ወባርክዎ ለእግዚአብሔር ወሰብሕዎ በጽዮን ወበኢየሩሳሌም ለቅዱስ ፳ኤል። ቅዱስ ቅዱስ ቅዱስ እግዚአብሔር ጸባዖት አምላክነ እምኅበ ኪሩቤል ይሴባሕ ወእምሱራፌል ይትቄደስ ወእምሊቃናት ይትዌደስ ስብሐተ መንግሥቱ ዘንጹሕ እምርኵስ። ቅ.ቅ.ቅ. እግ. ጸባ. አም. ዘበአፍራሰ እሳት ይጼዓን ወዘባነ ደመናት ይከይድ ደባትሪሁ ዘነድ ወሠረገላሁ መርዕድ። ቅ.ቅ.ቅ. እግዚ. ጸባ. አም. ዘበፀዓዕ ይትነከር ወእመባርቅት ይትአኰት ወይታበብ በእሳት ድምፀ ነጐድጓዱ በሠረገላት። ቅ.ቅ.ቅ. እግዚ ጸባ አም። ስብሐቲሁ ዘእምኅቤሁ እምዚአሁ አኃዜ ዓለም ለሊሁ ሰይፈ ውስተ እዴሁ ፍትሐ ግፉዓን ይወጽእ እምጽርሑ። ቅ ቅ ቅ እግ. ጸባ እም። ሚጠተ ብርሃናት ዘሠርዓ ወሙላዳቲሆሙ (ወምዕዋዳቲሆሙ) (ወሙዓዳቲሆሙ) የአምር ዘይጼውዖ ለጎህ ወያሠርቆ ለበርህ። ቅ ቅ ቅ እ. ጸ. አ. በተነ ጊሜ ረቂቅ ዘየዓቍሮ ለማይ የዓርጎ እምቀላይ ወያወርዶ እምኑኃ ሰማይ። ቅ ቅ ቅ እግዚ. ጸባ. አ. ዘያኃሥሮ ለዕቡይ ወያሌዕሎ ለነዳይ ያረጥባ ለምድር ወያየብሳ ለባሕር። በከመ ፈቀደ ይገብር ወበከመ ሐለየ ይፌጽም አልቦ ዘይክል ተዋሥኦቶ። ወአልቦ ዘይብሎ። ምንተ ገብርከ። ዘንተ አሕሠምከ ወዘንተ አሠይነከ። ንሴብሖ ለእግዚአብሔር ስቡሐ ዘተሰብሐ። ሃሌ ሉያ ሃሌ ሉያ ሃሌ ሉያ ፫ተ ጊዜ። ማይሰሎሙ ዓረፍት በይምን ወአረፍት በጽግም። ሃሌ ሉያ ለአብ። ሃሌ ሉያ ለወልድ። ሃሌ ሉያ ወለመንፈስ ቅዱስ። ይትባረክ። እግዚአብሔር ይትነከር። ውእቱ ይትነከር ፈረሰ ወዘይፄዓን ላዕሌሁ። ወረወ ውስተ ባሕር። ሰአሊ ለነ ማርያም ማኅቶተ ዓለም ስብሐት በአርያም። ሰአሊ ለነ። ማርያም ምዕዳው እምከርሠ ዘጽድቅ ተንከተም። ሰአ ለነ ማ። አክሊለ ንጹሐን ብርሀን ቅዱሳን። ሰአ ለነ ማር። ሙዳየ ዕፍረት ዘክህነት ወዘመንግሥት። ሰአ ለነ ማር። ዘወርቅ ማኅብየ ምቅዳሕ ዘሐሊብ ሰአ ለማር። ዓዘቅተ ክብር ምቅዳሕ ዘምሥጢር ሰአ ለ ማር። ሙኅዘ ትፍሥሕት ፈለግ ዘትንቢት። ሳብዓ ለዕለትየ እሴብሐኪ እስመ ተነድፈ ልብየ በፍቅርኪ። ብዝየ ሰላም ለኪ ወጸሎተ እግዝእትነ ማር ወውዳሴ ማርያም ዘ፯ቱ ዕለታት ወአንቀጸ ብርሃን። ሃሌ ሉያ በዝኃ ኂሩትኪ ማርያም አዕርፊ ነፍሳተ አግብርቲኪ ወአዕማትኪ ኵሎሙ ክርስቶሳውያን ፫ጊዜ። ዝ ስብሐት ወውዳሴ ለማርያም ሥርጉተ ቅዳሴ ፫ጊዜ። ጸሎታ ለማርያም ወስእለታ ያድኅነነ እመዓተ ወልዳ። ጸሎ ለማ ወስእለታ ለሕዝብ ክርስቲያን ይዕቀቦሙ እመዓተ ወልዳ። ጸሎ ለማ ወስ ለነፍሳተ ሙታን ያድኅኖን (ሙ) እመዓ ወልዳ። ጸሎ ለማ ወስ ለሀገሪነት ኢትዮጵያ ይዕቀባ እመዓተ ወልዳ። ጸሎታ ለማርያም ወስእለታ ለደብረ ሳሙኤል ይዕቀባ እመዓተ ወልዳ። ይ.ካ ጸሎት፦ በዝየ ይደቁ ልዑካን ዘማዕጠንት ኅበ እግረ ዘየዓቢ ወይግበር ሎሙ ጸሎተ። ወይባኡ ውስተ ቤተ መቅደስ ወእምዝ። ወትቤ ማርያም ታዓብዮ ነፍስየ ለእግዚአብሔር ወትትኃሠይ መፈስየ በአምላኪየ ወመድኃኒየ ሃሌ ሉያ ሃሌ ሉያ ሃሌ ሉያ እስመ ርእየ ሕማማ ለዓመቱ ወገብረ ኃይለ በመዝራዕቱ። ይ.ዲ ተንሥኡ ለጸሎት። ይ.ሕ እግዚኦ ተሣሃለነ። ይ.ካ ሰላም እግዚአብሔር እግዚኦ ኢየሱስ ክርስቶስ አምላክነ ዘትቤሎ ለፍቁርከ ዮሐንስ እንዘ ሀሎከ ዲበ ዕፀ መሰቀል ቅዱስ ወትቤላ ለማርያም ነዋ ወልድኪ ወለረድእከኒ ነያ እምከ ወእም ይእቲ ሰዓት ነሥኣ ረድዕ ወአእትዋ ቤቶ ይእዜኒ እግዚኦ ንስእለከ ወናስተበቍዓከ በእንተ ማርያም ወላዲትከ ወበእንተ ዮሐንስ ዘረፈቀ ውስተ ሕፅንከ ወበእንተ ኵሎሙ ሐዋርያት አኃዊከ ከመ ትረስየነ ድልዋነ ለሰሚዐ ተአምሪሃ ለማርያም በአእዳዊሃ ዘከሠትከ። ይ.ዲ ጸልዩ በእንተ ወንጌል ቅዱስ። ይ.ሕ ዘመንክር በአርያሙ እግዚአብሔር ስሙ ዝንጓጔ መስቀል አመ ተወፈየነዋ ወልድኪ ይቤላ ለእሙ ፍቅረ ዮሐንስ ኢይንተገ በጊዜ ሕማሙ ላዕለ ጕንደ መስቀል አመ ውኅዘ ደሙ እግዝእትነ ተሣሃልነ። ይ.ዲ እስመ ኃረያ እግዚአብሔር ለጽዮን ወአብደራ ከመ ትኩኖ ማኅደሮ ዛቲ ይእቲ ምዕራፍየ ለዓለም። ይ.ካ ተዘከር ካዕበ እግዚኦ እግብርቲከ ወአእማቲከ እለ በልዑ ሥጋከ ወሰትዩ ደከመ ወእለ አዕረፉ በሐይማኖተ ዚአከ። ኦ በግዕ ዘአርያም በርእሰ ደብረ ጽዮን ዘቆምከ ኢትፍልጠነ እምከብካበ ቅዱስ እምርዓከ። ኢተዘኪረከ አበሳነ ወአናሕስየከ ጌጋየነ በምሕረትከ ተዘከረነ እንበለ ምሕረትከሰ አልቦ ዘይድኅነ። ለከ ይደሉ ስብሐት በጽዮን ወለከ ይትፌኖ ጸሎት በኢየሩሳሌም ስማዕ ጸሎተ ኵሉ ዘሥጋ በእንተ ማርያም ምልዕተ ጸጋ ይእዜኒ ወዘልፈኒ ወለዓለመ ዓለም። አሜን።

ይዌድስዋ መላእክት ለማርያም በውስተ ውሣጤ መንጦላዕት ወይብልዋ በሐኪ ማርያም ሐዳስዩ ጣዕዋ ፫ጊዜ። ይቤላ መልአክ ለማርያም ተወከፊዮ ለቃል ኅቤኪ ይመጽእ ወበማኅፀነ ዚአኪ ያኃድር። እፎ ቤተ ነዳይ ኃደረ ከመ ምስኪን እምሰማያት ወረደ ላዕሌሃ ፈቲዎ ስነ ዚአሃ ወተወልደ እምኔሃ። ወበሳድስ ወርኅ ተፈነወ ገብርኤል መልአክ። እምኅበ እግዚአብሔር ኅበ አሐቲ ሀገር ዘገሊላ እንተ ስማ ናዝሬት። ኅበ ድንግል እንተ ተፍሕረት ለብእሲ ዘስሙ ዮሴፍ ዘእምቤተ ዳዊት። ወስማ ለይእቲ ድንግል ማርያም። ቦአ መልአክ ኅቤሃ ወይቤላ ተፈሥሒ ፍሥሕት ኦ ምልዕተ ጸጋ እግዚአብሔር ምስሌኪ። ቡርክት አንቲ እምአንስት። ወርእያ ደንገጸት እምቃሉ ወሐለየት ወትቤ። እፎኑ ከመዝኑ እንጋ አምኃ ይት እምኁ። ወይቤላ መልአክ ኢትፍርሂ ማርያም እስመ ረከብኪ ሞገስ ዘኅበ እግዚአብሔር። ወናሁ ትፀንሲ ወትወልዲ ወልደ ወትሰምይዮ ስሞ ኢየሱስ። ውእቱ ዓቢይ ወይሰመይ ወልደ እግዚአብሔር ልዑል። ወይሁቦ እግዚአብሔር አምላክ መንበረ ዳዊት አቡሁ። ወይነግሥ ለቤተ ያዕቆብ ለዓለም ወአልቦ ማኅለቅት ለመንግሥቱ። ትቤሎ ማርያም ለመልአክ እፎኑ ይከውነኒ ዝንቱ እንዘ ኢየአምር ብእሴ እፎኑ ይከውነኒ። አውሥአ መልአክ ወይቤላ መንፈሰ እግዚአብሔር ቅዱስ ይመጽእ ላዕሌኪ ወኃይለ ልዑል ይጼልለኪ። ዘኒ ይትወለድ እምኔኪ ቅዱስ ውእቱ ወይሰመይ ወልደ እግዚአብሔር ልዑል። ወናሁ ኤልሣቤጥኒ እንተ እምአዝማድኪ ይእቲኒ ፀንስት ወረከበት ወልደ በልኅቃቲሃ ወበርስአቲሃ። ወናሁ ሳድስ ዝቱ ወርኅ ለእንተ ይብልዋ መካን እስመ አልቦ ነገር ዘይሰአኖ ለእግዚአብሔር። ትቤሎ ማርያም ለመልአክ ነየ አመቱ ለእግዚእ ኵሉ ነየ አመቱ። ይኩነኒ በከመ ትቤለኒ። ይቤላ መልአክ ሰላም ለኪ ይቤላ ገብርኤል ሰላም ለኪ። ማርያም ድንግል ሰላም ለኪ ወላዲተ አምላክ ሰላም ለኪ። ማርያም ቅድስት ሰላም ለኪ። ማርያም ውድስት ሰላም ለኪ። ማርያም ብጽዕት ሰላም ለኪ ማርያም ፍሥሕት ሰላም ለኪ። ማኅደረ መለኮት ሰላም ለኪ ደብተራ ፍጽምት ሰላም ለኪ። እኅተ መላእክት ሰላም ለኪ ወእመ ኵሉ ሕዝብ ሰላም ለኪ። እግዝእትነ ማርያም ሰላም ለኪ ሰላማዊት ሰላም ለኪ። ቀደስኪ ለማኅደሩ ልዑል ሰላም ለኪ። አብደረኪ ወኃራየኪ ከመ ትኩኒዮ ማኅደሮ ሰላም ለኪ። በአልባሰ ወርቅ ዑጽፍት ወኁብርት ሰላም ለኪ። ክነፈ ርግብ በብሩር ዘግቡር ሰላም ለኪ። ወገበዋቲሃኒ በመሐመልማለ ወርቅ ሰላም ለኪ። ኆኅተ ምሥራቅ ወእሙ ለብርሃን ሰላም ለኪ። ትበርሂ እምፀሐይ ወትትሌዓሊ እምአድባር ሰላም ለኪ። ማርያም ኅሪት ወክብርት ሰላም ለኪ። ሰአሊ ለነ ኅበ እግዚእነ መድኃኒነ ኢየሱስ ክርስቶስ። ከመ ያድኅነ አመ ይመጽእ በስብሐተ አቡሁ ምስለ መላእክቲሁ ቅዱሳን። አመ ያቀውም አባግዐ በየማኑ ወአጣሌ በጸጋሙ። ያቁመነ በየማኑ ምስለ እስጢፋኖስ ሰማዕት ወዮሐንስ መጥምቅ። ወምስለ ኵሎሙ ቅዱሳን ወሰማዕት ለዓለመ ዓለም። ይ.ዲ ሃሌ ሉያ ቁሙ ወአጽምኡ ወንጌለ ቅዱስ ዜናሁ ለእግዚእነ ወመድኃኒነ ኢየሱስ ክርስቶስ። ይ.ካ ወንጌል ቅዱስ ዘሰበከ ዮሐንስ ቃለ ወልደ እግዚአብሔር። ይ.ሕ ስብሐት ለከ ክርስቶስ እግዚእየ ወአምላኪየ ኵሎ ጊዜ። ይ.ካ ዝቃል ዘእግዚእነ ወአምላክነ ወመድኃኒነ ኢየሱስ ክርስቶስ ለክብረ መንግሥቱ ስብሐት እስከ ለዓለም። ወይቀውማ ኅበ መስቀሉ ለእግዚእ እየሱስ እሙ ወእኅታ ለእሙ ወማርያም እንተ ቀለዮጳ ወማርያም መግደላዊት ወሶበ ርእዮሙ እግዚእ እየሱስ ለእሙ ወለረድኡ ዘያፈቅር ይቀውሙ ይቤላ ለእሙ ብእሲቶ ነዋ ወልድኪ። ወይቤሎ ለውእቱኒ ረድዕ ነያ እምከ። ወእምይእቲ ሰዓት ነሥአ ውእቱ ረድዕ ወአእተዋ ቤቶ ዘየአምን በወልድ ቦ ሕይወት ዘለዓለም።

ሰላም ለኪ። ማርያም ለኖኅ ሐመሩ። ሰላም ለኪ። ለአሮን በትሩ። ሰላም ለኪ ለጌዴዎን ፀምሩ። ሰላ ለ። ለዳዊት መሰንቆ እዝሙሩ። ስላ ለ። ለሰሎሞን መንበረ ክብሩ። ሰላም ለ። ለፍሬ ስብሐተ መፆሩ። ሰ ለ። እንዘ ንሴፈዎ ለበረከትኪ ዘምስለ አምኃ ንሰግድ ለኪ በሐኪ ማርያም እምነ ወእግዝእትነ ትምክሕቶሙ አንቲ ለአዝማዲነ በሰይፈ ሙስና ጽብዒ ማዕከሌነ ሰላም ለኪ። ተሞጢሐኪ ብርሃን ወሐዚለኪ ሕፃነ ዮም እም ሰላመ ውልድኪ የሃሉ ማዕኬነ በሰጊድ ሰላም።

በሰጊድ ሰላም ለኵሎን መልክዕኪ ማርያም ፫ ጊዜ በል። ለዝክረ ስምኪ እም እምነ ፀቃውዕ ጥዑም ማርያም አንቲ ወለተ አዳም ሰፋኒት በርኅበ ዓለም በሰ። ለስእርትኪ ሰላም ዘድላሌሁ ጸሊም ወለድማኅኪ ዕንቈ ክብር ዘሦም ለላህየ ገጽኪ ዘያደምም በሰ። ለገቀራንብትኪ ስን ዘኢተኵሕላ በልብን ወለአዕይንትኪ ፍሡሓን እምወይን መላትሕኪ ጽጌ ሮማን በሰ። ለአዕዛንኪ ብሥር ስሙዓተ ዜና መንክር ወለአዕናፍኪ ኮለ ሐይቀ ባሕር ከናፍርኪ ፍሕሶ ቄዶር በሰ። ለአፉኪ ጽጌ እንተ ሰዓሞ ለወድሶትኪ ዘአልቦ ንታጌ ማርያም ዘመነ ጽጌ በሰ። ለንባብኪ ሐዋዝ ወለነገርኪ ምዑዝ ለጣዕመ ቃልኪ ናዛዜ ትኩዝ ማርያም መዖረ ቤዝ በሰ፡ ለአስናንኪ ዘሉል እምርእየተ በረድ ኅልዩ ወለልሳንኪ መተንብለ ሣህል ለጕርዔኪ ፈልፈለ ብዕል በሰ። ለክሣድኪ ማኅፈድ ዲበ ተልፍዮስ ውዱድ ወለእንግድዓኪ ሠረገላ ነድ ለሕፅንኪ ኢያስጲድ በሰ። ለመትከፍትኪ አጥናን አጥናን ፀዋሬ ክርስቶስ ሕፃን አመኒ ጐየይኪ በብዙኅ ኃዘን ቍስቋመ ደብረ ኪዳን በሰ። ለአዕዳውኪ ተድላ ወለዕራኅትኪ እብላ ለአፃብዕኪ ዘእሳት ጌልጌላ አጥባትኪ አምሰለ ሄላ በሰ። ለዘባንኪ ፋሌቅ እምሰማየ ምጡቅ ለገቦ ዚአኪ ሐመልማል ዘወርቅ አክናፍኪ ዘውገ ማዕነቅ በሰ። ዘዚአኪ ልበ እንተ ተመሰለት ርግበ ልተወክፎ ብሥራት ገብርኤል በጊዜ ነበበ በኃሤት ዘአስተርከበ በሰ። ለከርሥኪ ጽጌ ረዳ ከመ ቀርነ ነጌ ሰሌዳ ለማኅፀንኪ ዘሰንፔር ፀዓዳ ኅንብርትኪ ዘኤጲሞዳ በሰ። ለድንግልናኪ ክልኤ አንቀጸ ወልደ ቡዝ ዘትሔ እንበለ አርኅዎ ዘቦአ ወወጽአ ኤሎሄ ማርያም ገነተ ርኄ በሰ። ለድንግልናኪ ካዕበ ነቢየ መንፈሰ የበበ ተደንግሎ ሥጋ ወነፍስ ለመኑ ተውህበ እምቀደምት ዘኢተረክበ በሰ። ለሐቌኪ ጽንዕ ወለአብራክኪ ርትዕ ወለአዕርጋኪ ሕፁባት በቅብዕ መከየድኪ ምስለ አፃብዕ በሰ። ለአዕፋርኪ ኵሎን ዘኁላቌሆን እስራ ሀገረ አድኅኖ ኅንፅት ዘነቢይ ዕዝራ ማርያም ወለተ ቅስራ በሰ። ለአዕፅምትኪ ኵሉ ባሕርያተ ስማይ ዘላዕሉ በአምትንት ወሥርው እለ ተሰንሰሉ ወለደም ነፍስተ እሉ በሰ። ለጽንሰትኪ በከርሥ እንበለ አበሳ ወርኵስ ለተበኵሮትኪ እማኅፀን ቅዱስ በአትኪ ቤተ መቅደስ በሰ። ለተሐፅኖትኪ በድክትምና እምድኅረ ፈለስትሐና ለኖሶሳውኪ ዘመቅደስ ፍና ንብረትከ ዘመፅሙና በሰ። ለሕሊናኪ ንጽሕት እምነ ኵሉ ትውዝፍት ለንጹሕ (ለንጽሐ) ሥጋኪ ዘአልቦ ርስሐት ለቆምኪ ስነ በቀልት በሰ። ለአሣዕንኪ ወርኅ ወለቶታንኪ ጎህ ልብስኪ ንጽሕ ወለአፅፍኪ በርህ አክሊልኪ ጎሕ ጽባሕ በሰ። ዘፀነስኪዮ ለፍሕም በማኅፀነ ሥጋ ድኩም ድንግልናኪሰ እንተ ዘልፍ ኅቱም ማርያም ጥዕምተ ስም በሰ። ምስለ ወልድኪ ግሩም መድኃኔ ኵሉ ዓለም በረሐብ ወፅምእ በሐፍ ወድካም ዘጐየይኪ ደብረ ቍስቋም በሰ። ምስለ ወልድኪ ልዑል በዘባንኪ ሕዙል ጐየይኪ እፎ ድንግል ደወል እምደወል በእንብዕ ወነኮላል በሰ። ምስለ ወልድኪ ንጉሥ ቀዳሴ ሥጋ ቀዳሴ ሥጋ ወነፍሰ ጐየይኪ እፎ ድንግል እምገጸ ሄሮድስ በንዴት ወበተጽናስ በሰ። ወልድኪ መድኅን ዘሰቀልዎ ዐብዳን በደመ ገቦሁ ቤዘወ ነፍሰ ኃጥአን ለአዳም ወለሔዋን በሰ። ለፀአተ ነፍስኪ ዛቲ እምዓለመ ሥጋ መዋቲ ማርያም አንቲ ወለቱ ለማቲ በስብሐት ዘትትአኰቲ በሰ። ዘዚአኪ በድን ፄና መዓዛሁ ስኂን ወለግንዘትኪ በእደ ብሩካን መቃብርኪ ጌቴሴማን በሰ። ለፍልስትኪ ጠባብ ኅበ ዘሉዓሌ ተድባብ እንዘ ይዌድስኪ ዘራማ ኪሩብ ማርያም መርዓተ

አብ በሰ። በመንፈስ ሕይወት ለኪ ጸጋ መንፈስ ቅዱስ ለበስኪ ወኃይለ ልዑል ለዘዐ ጽንአኪ ወለዘተወልደ እማኅፀንኪ በሰ። ገነይኩ ለኪ ኦ ንግሥተ ሰማይ ለባሲተ ብሩህ ፀሐይ ከመ ርእሰ ሐምሣ ሣልሳይ አስተበቍዓኪ ድንግል እመ አዶናይ በቅድሜኪ ነፍስየ ትዕበይ እሰግድ ለኪ ፫ ጊዜ በል። እሰግድ ለኪ ከመ ኃጢአትየ ታስተሥርዪ። ወእሰግድ ካዕበ ከመ ኃጢአትየ ታስተሥርዪ። ወእሰግድ ሥልሰ ከመ ኃጢአትየ ታስተሥርዪ። ማርያም ንግሥት ቅድመ ዓይነ ኵሉ ጸላዩ ሥዕሎ አድኅኖ ሥዕልኪ እንተ ትሰመዪ ተአምረ ከመ ታርእዩ እስ። ማርያም ረድአቶ ለዘእምዓራቱ ተነጽሐ ሥዕሎ አኅኖ ሥዕልኪ መዝራዕታ ሰፊሓ ትርድአነ ከመአሜሃ እሰ። ማርያም ሥዕልኪ ሥዕለ አድኅኖ እንተ ታሌዕሊ ኵሎ ለዘተወከለ ብኪ መኑ ኢይክሎ ሰይጣን ኢይኄይሎ እሰ። ለሥዕለ አድኅኖ ሥዕልኪ ዘአስተቈጸሎ አፉየ ጽጌ ረዳ ስብሐት ንሥኢ ማርያም ቅድሜየ ዘካርያስ ከመ አርአየ እሰ። ማርያም ሥዕልኪ ሥዕለ አድኅኖ ተብህለ በእንተ ዝንቱ ላዕሌየ ፍቅርኪ ኃይለ ሞገደ ወማዕበለ እሰ። እግዝእትየ ኩኒ ለይሐወትየ ፀወኖ እሰመ ተማኅፀንኩ አንሰ ተማኅፅኖ በሥዕልኪ ሥዕለ አድኅኖ እሰ። እግዝእትየ ኩኒ ለፅርቃንየ ክዳኖ እስመ ተማኅፀንኩ አንሰ ተማኅፅኖ በሥዕልኪ ሥዕለ አድኅኖ እሰ። ናዛዚተ ዓለም ናዝዚ ለልቡናየ ኃዘኖ እሰመ ተማኅፀንኩ እሰ። በእንተ ዛቲ ግርምት ሥዕለ አድኅኖ ሥዕልኪ ወሥዕለ መለኮት ሕፃንኪ አስተዐ ማኅሌት ስብዐ ዘአወፈይናኪ ንሥኢ ማርያም ቀጸላ ይኩንኪ።

ይ.ካ ኦ ርኅርኅት ሕሊና አፍቅሮተ ሰብእ ልማዳ ሰአሊተ ምሕረት ይእቲ ሐፁረ መስቀል ዘየዐውዳ ንትቀበላ ንዑ ለወለተ ዳዊት ዘይሁዳ መጽአት ነያ ኅቡረ ምስለ ወልዳ ናንፈርዕጽ ቅድመ ሥዕላ እንዘ ንሁብ ጋዳ ለለጌሠሙ ትመስል እንግዳ። ይ.ዲ ኦ ርኅርኅተ ሕሊና ለእግዚአብሔር አስከሬኑ እንተ ኢያውዓየኪ እሳተ ርስኑ መሐርኒ ድንግል ወተሣሃልኒ በበዘመኑ ለእመ አንቲ መሐርክኒ ዘይኴነኒ መኑ ኰናኔ ሥጋ ወነፍስ ወልድኪ አኮኑ። ኦ ርኅርኅተ ሕሊና ፍቅርኪ ያነድድ አማዑተ። ከዊኖ እሳተ ንጽሐ ድንግልናኪሰ እንተ ኢያእመረ ርስሐተ። ማርያም ግበሪ ሣናያተ ኵሎ ዕለተ ሞትሰ ድልዉ ሊተ ባሕቱ ለንስሓ ጽንሕኒ ንስቲተ። ኦ ርኅርተ ሕሊና ዘሕገ ልማዳ ምሕረት ለኵሉ ፍጥረት ንሳለማ ንዑ ለሥዕለ ማርያም ኩክርት ወለሥዕለ ወልዳ ጸባዖት ለሥዕለ ጊዮርጊስ ሰማዕት ሥዕለ ሚካኤል ወገብርኤል (ወሩፋኤል) ዘራማ ኃይላት። ቅድመ ሥዕልኪ እሰግድ ወለሥዕለ ወልድኪ እገኒ ማርያም ድንግል ማርያም እመ አዶኒ ማዕበለ ጌጋይ ጽኑዕ ሶበ ለአስጥሞ በጽሐኒ ሐመርየኒ ማዕዶትየኒ ሃይማኖትየኒ። ዘእንበሌኪ አልብየ ምንትኒ። ሰላም ለሥዕልኪ ዘይኤድም ለንጻሬ። ዓዲ ሰላም ወለሥዕለ ወልድኪ በኁባሬ አክሊለ ሢመቱ ለጴጥሮስ ማርያም እንተ ትፀድሊ እምወራውሬ ለተአምርኪ ባቍዕ ሶበ አቄርብ ዝማሬ ክድንኒ ለገብርኪ ሣህለኪ ጶደሬ። ሰላም ለሥዕልኪ መዓዛ ቅዳሴ ዘቦቱ ወለሥዕለ ወልድኪ ሰላም ዘያስተፌሥሕ ሥነ ርእየቱ ለሐዋርያ እንድርያስ ቀዳማዊ ማርያም ሃይማኖቱ ናሁ ገደፍኩ ሕይወትየ ቅድመ ተአምርኪ ዝንቱ። ዓለሙኒ ኃላፊ ፍትወቱኒ ኃላፊ እስመ ኵሉ ኃላፊ ውእቱ። ሰላ ለሥ ዘክንፈ መላእክት ምጽላሉ። ወፀዳለ ክርስቶስ ሥነ ፀዳሉ እመ ያዕቆብ በጸጋ ማርያም ንግሥተ ኵሉ ናሁ አግብርትኪ በቃለ ማኅሌት ይብሉ። ስብሐት ወክብር ወሰጊድ ለመንግሥትኪ ይደሉ። ሰላ ለሥ ወለሥዕለ ወልድኪ ዘሰአሞ። ዮሐንስ ቀናንሞ ለዝ ወልድኪ መሐሪ ኅሩመ በቀል ወተቀይሞ። ማርያም ሀብኒ በእዴኪ እንዘ ትጼውኢ ስሞ ሥጋሁ ቅዱሰ ወክቡረ ደሞ። ሰላ ለሥ ወለሥዕለ ወልድኪ በመትሎ እንተ ነገደ ወሖረ መንገለ አቃርዮስ ሀሎ ኅበዝ ወልድኪ ፈጣሪ ናትናኤል ዘይትዌከሎ ከመ ይጸወግኒ ጽድቆ ወከመ የሀበኒ ሣህሎ ድንግል በእንቲአየ አብዝኂ ተንብሎ። ሰላ ለሥ ሐፊ ማህየዌ በጼዴንያ ወግብጽ ወአውኃዝተ በኢሕሳዌ ለመጸብሐዊ ማቴዎስ ማርያም እንተ ረሰይኪዮ ወንጌላዌ ይኩነኒ ዘልፈ ጸሎትኪ እምዘነ ኵሉ ምንሳዌ ዐቃቤ ዘመዓልት ወዘሌሊት ሐላዌ። ሰላ ለሥ ሶበ ጸለየት ማርታ። አጽነነት (አጽኒና) ርእሳ ከመ ትትመጦ ስእለታ። ምክሐ ታዴዎስ አንቲ ማርያም ወሞገሰ ቶማስ ስሙየ መንታ። አመ ኢታድኅን እም ወለታ። ወአመ ታገብእ ምድር ማኅፀንታ። ኩንኪ ለመዋቲ ሐገፉ ወወልታ። ሰጊድ ወአምኃ ይደሉ ለሥዕልኪ ወለሥዕለ ክርስቶስ ወለድኪ። ወይነ በርተሎሜዎስ አንቲ ማርያም ዘያስተፌሥሕ ጣዕመ ፍቅርኪ። አንብርኒ ከመ ኅልቀት በውሣጤ ርኅሩኅ ልብኪ። ወከመ ማዕተብ ፁርኒ በመዝራዕትኪ። ሰላ ለሥ ዘመዓድም ብርሃኑ። ወፍትው ሞገስ ሥኑ። ሃይማኖተ ፊልጶስ አንቲ ማርያም ከመ ጳውሎስ ይዜኑ። ሕማምኑ ፃዕርኑ መጥባሕትኑ አኅድጎ ፍቅርኪ ዘይክለኒ መኑ። ሰላ ለሥ ቦ ጊዜ ዘትትናገር ወቦ ጊዜ ዘትክዑ ደመ ተአምር። ማርያም ስብሐት ወውድስት እመ እግዚአብሔር። ለማትያስ ሙቁሕ ወለዕቆብ ውጉር። አንቲ ሞገሶሙ በሰማይ ወምድር። በኢትዮጵያ ወግብጽ ወሶርያ በአንጾኪያ ወሮም ለሥዕላትኪ ዘሀለዋ ማርያም ሰላም። ምስለ ኤጲስ ቆጶስ ያዕቆብ ዘኢየሩሳሌም። ይምጽኡ ኅቤነ ዘእምኅቤኪ ለባርኮትነ ዮም። ማርቆስ ዘአንበሳ ወሉቃስ ዘላሕም። ሰላ ለሥ ወለሥዕለ ወልድኪ አልፋ። ማርያም ዘኮንኪ ለኃጥአነ ምድር ተስፋ። እመቦ እምሰብእ ዘይሜንና ወዘይገድፋ። ለተአምርኪ ዛቲ እንተ ደቅስዮስ

ጸሐፉ። ወጉዘ ይኩን በቃሎሙ ለሳውል ወኬፋ። ሰላ ለሥ እንተ ሠዓላ በእዱ ሉቃስ ጠቢብ ዘእምወንጌላውያን ፩ዱ። አመ ተቀብዑ ማርያም እምሐፈ ሥዕልኪ ቅብዐ ናርዱ። በሕማም እኩይ እለ ደወዩ ወውኅዱ። ጽዑራነ ምድር ጥዕዩ ወጥቀ ፈድፈዱ። ክበበ ጌራ ወርቅ ጽሩይ እምዕንቈ ባሕርይ ዘየኅቱ። ዘተጽሕፈ ብኪ ትእምርተ ስሙ ወተዝካረ ሞቱ። አክሊለ ጽጌ ማርያም ለጊዮርጊስ ቀጸላ መንግሥቱ። አንቲ ኵሉ ታሰግዲ ሎቱ። ወለኪኒ ይሰግድ ውእቱ። እንዘ ተሐቅፊዮ ለሕፃንኪ ጽጌ ፀዓዳ ወቀይሕ አመ ቤተ መቅደስ ቦእኪ በዕለተ ተአምር ወንጽሕ። ንዒ ርግብየ ትናዝዝኒ እምላሕ። ወንዒ ሠናይትየ ምስለ ገብርኤል ፍሡሕ። ወሚካኤል ከማኪ ርኅሩኅ። ሰላም ለማርያም አጽፈ ወልድ ዋህድ። ወመዖረ ሕያው ዘነድ ለድንግልናሃ ይደሉ ሰጊድ። ለማርያም ዘይቤ ኢይሰግድ። መዖፈ መብረቅ በሊሕ በርእሱ ለይረድ። በዘመነ ጽጌ ሕየንተ መልክዐ ሥዕል ሰቆቃወ ድንግል በል። ለእመ ኢተቆመ ሰዓታት እመ ተቆመሰ እምኅበ ኅበ ተርኅወ ገነት አብእ ሰቆቃወ ወመልክዐ ሥዕል ቦ ከመ ኵለሄ።

ሃሌ ሉያ ሃሌ ሉያ ንሰግድ ለአበ ብርሃናት ወለወልዱ ዋህድ ወለመንፈስ ቅዱስ ጵራቅሊጦስ ሥሉስ ዕሩይ ፫ተ ጊዜ። ሰላም ለማርያም ንግሥት ወዓፀድ ዘበአማን ዘኢተገበርዋ ተረክበ(ት) አስካለ በረከት። ህየ ወልደ እግዚአብሔር ዘበአማን መጽአ ወተሰብአ እምኔሃ ወወለደቶ ወአድኃነነ ወሠረየ ለነኃጣውኢነ። ረከብኪ ጸጋ ኦ ድንግል እስመ ብዙኃን(ት) ተናገሩ(ራ) ለክብርኪ እስመ ቃለአብ መጽአ ወተሰብአ እምኔኪ። ሃሌ ሉያ ንዑ ትነጽሩ ኅበ ዛቲ መርዓት ዘሥርጉት እመ በግዕ ወዑጽፍት በዝንቱ ስብሐት ዓቢይ በከመ ይቤ ወልደነጐድጓድ። ዮሐንስ ድንግል ወንሱሕ ይጸርሕ ይጸርሕ እንዘ ይብል እስመ አብርሀ(ት) (ለ) ዛቲ ይእቲ። ጽዮን ሐዳስ። ሀገረ አምላክነ። ዘኃደረ ላዕሌሃ ፍሥሓ ኵሎሙ። ነቢያት ቅዱሳን።

በእሑድ ወበዓለ ፶።

ተፈሥሒ ማርያም ለአዳም ፋሲካሁ ወማዕዶታ ለሔዋን እንተ ይእቲ ዐፅመ ገቦሁ። እስመ ግዕዛኖሙ ኮነ ለወልድኪ በትንሣኤሁ። በወርኃ ዕብሬትኪ እግዝእትየ ዘኢይትረከብ ከማሁ። መኑ ዘይቴክዝ ወመኑ ዘይላሁ። ተፈሥሒ ማርያም ወልተ አሮን ወሙሴ። ዘትትቈጸሊ አብያዘ በትሤአኒ ብናሴ። ለተአምርኪ ዝንቱ ሶበ ናቄርብ ውዳሴ። ኅትሚ ፍጽመ ዚአነ በማኅተመ ቅድስት ሥላሴ። አርእስተ እቃርብት ንኪድ ወንቀጥቀጥ ከይሴ። ተፈ ማርያም ወለተ ዳዊት ወወልዱ። ጽጌ መዓዛ ዘዓርገ ለአብርሀም እምሥርወ ጕንዱ። ያስተፌሥሐኒ ጥቀ ዜና ተአምርኪ ለለ፩ዱ። አይሁድሰ ሶበ መንከራተኪ ክህዱ። ሕያዋኒሆሙ ሲኦለ ወረዱ። ነአኵተኪ ማርያም ወንሴብሐኪ ወትረ ሠርከ ወነግሀ ኵሎ አሚረ። ኃይለ ተአምርኪ ዝንቱ ሶበ ንሬኢ ኅቡረ። ለልበ ጠቢባን መላእክት ዘያረስዖሙ ምክረ። ወለሕፃናት ይከሥት ሥውረ። አአኵተኪ ማርያም ወሀቢተ ጸጋ በከንቱ። እስመ አልአልክኒ ሊተ እመሬተ ምድር እስከነ ታሕቱ። አንሥኦተ ነዳይሰ ወአልዕሎ ምስኪን ጊዜ ድቀቱ። እወ እወ ለልብኪ ከመ ከማሁ ሥምረቱ። እወ ለዝኒ ፈቀድኪ ታሤንዪ ሎቱ። ጽብኢ ማርያም እለ ይጸብኡኒ በተኃይሎ። እግፍዒ ካዕበ እለ ይገፍዑኒ ኵሎ። ተአምረኪ ታርእዪ ወለወልድኪ በቀሎ። ይብል አብድ አኮኑ እግዚአብሔር ኢሀሎ። ሶበ ላዕሌሁ ፍጡነ ኢያርአየ ኃይሎ። ንዒ ማርያም ምስለ ወልድኪ መዋዒ። ከመ ታውድቂ ፍጡነ ርእሰ ፀር ወጸላዒ። እስመ ፈታሒት አንቲ ማዕከለ ግፉዕ ወገፋዒ። ብፁዕ ብእሲ ድቀተ ፀሩ ዘይሬኢ ወብፁዕ ካዕበ ፍትሐኪ ሰማዒ። ዝውእቱ ዕድሜ ሣህልኪ ወዘተአምርኪ ጊዜ። ማርያም ድንግል ምዕልተ ምሕረት ከመ ተከዜ። እስከ ማዕዜኑ እሄሉ ማዕከለ ብካይ ወእንባዜ። ኦ ናዛዚት እንተ ወለድኪ ናዛዜ። ኦ ንግሥት በቋዒት ብቍዕኒ ይእዜ። ሙሴ ነቢይ አመ ሕዘቢሁ ቈስሉ። እምዝኒ የዓቢ ኃይለ ተአምርኪ ንግሥተ ኵሉ። ወኅበ ተተክለ ለዋህድኪ መስቀሉ። ሠራዊተ ደዌ ወሞት ቀሪበ ኢይክሉ። ፈሪሆትኪ ማርያም ቀዳሜ ኵሉ ተዐውቆ በአፍቅሮትኪ ካዕበ መሠረተ ጥበብ ወአይጠይቆ። ተአምረኪ እሴብሕ በቃለ መዝሙር ወመሰንቶ። በውስተ ተአምርኪ እግዝእትየ ለዘአብአ ናፍቆ። አፍተዎ መዊተ ወሲኦለ አድሐቆ። ምንተ ረከቡ ካህናተ ሐሊባ ወሃላ መንከራተ አምላከ ዘርእዩ እምሰኪኖን እስከ ጌልጌላ። ካህናተ ቤትኪሰ ማርያም ርግበ ገሊላ። እንዘ ይትአመኑ ለተአምርኪ ኃይላ። ያፈልሱ ደብረ ወይመልሑ ሠግላ። ይቴክዝ አብድ ሶበ ጥበብ ውኅዶ። በኢያእምሮቱ አብዝኃ ሕማመ ዘይፈደፍዶ። ብፁዕሰ ለፍቅርኪ ዘይፀመዶ። በቅድመ ሥዕልኪ እግዝእትየ ለለጊዜ ያነሥእ እዶ ተስፋሁ ይረከብ ወይፈጽም መፍቅዶ። ዕቀብኒ በተአምርኪ ወአድኅንኒ እምማቴ። በከመ አድኃኖ ወልድኪ ለዮናስ ወልደ አማቴ መዋዕለ ዕረፍት አንቲ ማርያም ጰንጠቈስቴ። እምኃይለ ድካም ያጸንዕ መዋቴ። ኅብስት ስብሐትኪ ወፍቅርኪ ስቴ። ሴስይኒ ማርያም ለፀማድኪ ዓሳብ ኅብስተ አእምሮ ሠናይ ወወይነ ጥበብ። እመኒ ፈድፈደ ኃጢአትየ እምሕዝብ። ተዘከሪ እግዝእትየ በርኅራኄኪ ዕፁብ። ከመ አስተይኪዮ ማየ ለጽሙእ ከልብ። ኦ ፍጡነ ረድኤት ለጽኑዕ ወለድኩም። ወለነፍስ ኵሉ ቃውም። ጊዮርጊስ የዋህ እንበለ መስፈርት መዓቅም። ከመ እግዝእትከ ቡርክት ማርያም እስመ ርኅሩኃ ልብ አንተ እምበቀል ወቂም። ኦ ፍጡነ ረድኤት በብዙኅ ፆታ። ከመ እግዝእትከ ርግበ ኤፍራታ። በሰማይ በላዕሉ ወበድር በታሕታ። አምሕለከ ጊዮርጊስ በስመ እምከ ቴዎውስታ ሞገስ ስም ተሀበኒ ከመ ስምከ መታ። ኦ ፍጡነ ረድኤት እምሩጸተ ነፋስ ወአውሎ። ለዘይጼውአከ በተወክሎ። ጊዮርጊስ ቅረብ ለምሕረት ወለተሣህሎ። ተወከፍ ወትረ ጸሎተነ ወቃለ ጽራሕነ ኵሎ። እስመ ልበ አምላክ ርኅሩኅ በኅቤከ ሀሎ። አፍጣኒተ ረድኤት ማርያም በጊዜ ምንዳቤ ወበፀባ። ለዓይን እመራቀራንባ። አንቲ ውእቱ ረዳኢተ ያዕቆብ በቤተ ላባ። በኵሉ ሕሊናሃ ወበኵሉ አልባባ። ዘኢታፈቅረኪ ነፍስ ትሠሮ እምሕዝባ። እሰግድ ቅድመ ማርያም ለዝክረ ስምኪ በጽዋዔ ወ እሰግድ ካዕበ ለድንግልናኪ ክልኤ። ወእሰግድ ሥልሰ ማርያም ለሥዕልኪ ቅድመ ጉባዔ። ዘኢሰገደሰ ለሥዕልኪ አሥሪዖ ምማዔ። በሥጋሁ ወበነፍሱ ኢይርከብ ትንሣኤ። አሜን አሜን አሜን ለፀረ ማርያም ይደልዎሙ ኵነኔ ወደይን። ወዘንተ ሰሚዖሙ መላእክት ትጉሃን ምስሌነ በአኅብሮ ይብሉ አሜን።

ዘዘወትር ተፈሥሒ ማርያም ድንግልተ ሥጋ ወሕሊና። ተፈሥሒ ማርያም ወለተ ኢያቄም ወሐና። ጳጦስ አንቲ ዘአስተርአይኪ በደብረ ሲና። ጎሞረ ወርቅየ መስፈርቱ ለመና። ማርያም ለዕበይኪ ይደሉ መሐና። ተፈሥሒ ማርያም ድንግልተ ሕሊና ወሥጋ። ተፈ ማርያም እንበለ ሕፀፅ ወንትጋ ተፈሥሒ አንቀጽ ዘኢተርኅወ መንሠጋ ለነፍሰ ዚአየ ውስተ ሲኦል ኢይኅድጋ። ፍሬ ማኅፀንኪ ወልድ ይክፍለኒ ጸጋ። ኅበ ይገብሩ (ይነብሩ) ኅሩያን እንግልጋ። ተፈ ማር ይደልወኪ ተፈሥሖ። ተራኅርኂ ድንግል ዘልማድኪ ተራኅርኆ። ገብርኪ ኃጥእ ሶበ ጸራሕኩ በከልሖ ለቃለ አፉየ ተወኪፈኪ ጽራሖ። ኦሆ ኦሆ በልኒ ኦሆ። ለቤተ መርዓየ እሁብከ መርኆ። ተፈ ማርያም ወለተ ሣራ ወርብቃ። ተፈ ማርያም ለደለወ ርስት ማዕነቃ። ለረዲኦትየ ፍጡነ እንዘ ትሠወጢ ከመ ባዜቃ ብጽሒ በኢጐንድዮ ኅበ ሀሎኩ ጥቃ። ከመ ትፈጽሚ ለልብየ ጻሕቃ። ተፈ ማርያም እንተ አልብኪ ምሳሌ። ተፈ ማርያም ታቦተ መርኅት ወጽሌ። ተፈሥሒ ጽሪት ዘዕረፍትየ ቢረሌ። አስተበጽዕ አንሰ በጉባዔ ለዘኪ ድንጋሌ። በኢውልዋሌ እንዘ እብል ሃሌ። አንግፍኒ በትንባሌ እምብካይ ወወይሌ። ተፈ ማርያም ዘአክናፈ ንጽሕከ ምንታዌ። ዘአምሰጥኪ ቅድመ እምቂዓተ ሕምዙ ለአርዌ። መጽሐፈ ብሥራት ይብሉኪ እለ ሀለዉ ምድረ ጼዋዌ። መክፈልተ ርስትየ አንቲ ማርያም እንተ አልብኪ ምንሳዌ። ዘፈለጠ ሊተ ኢያሱ ዘነዌ። ተፈ ማርያም መድኃኒተ አዳም ወሔዋ። ተፈ ማርያም ሐዳስዩ ጣዕዋ። ርጢነ መድኃኒት ወልድኪ ለቁስልየ ዘየሐይዋ። አውቅዪዮ በሰይፍኪ ለፀርየ ነዋ። ሰይጣን ስሙ ለነፍስየ እድዋ። ተፈ እብለኪ ማርያም በከመ ገብርኤል መልአክ። ቡርክት አንቲ እምአንስት ወፍሬ ከርሥኪ ቡሩክ። ለዕበየ ንግሥኪ ዘልፈ በጽንዕኪ ዘእምፀርየ ድሩክ። ዘይፈቅድ ይንዐወኒ በጽባሕ ወሠርክ። ተፈ ማርያም ሠርጐ አሮን ሌዋዊ። ተፈ ማርያም ወለተ ዳዊት ሰንቋዊ። ሙካፈ ስእለቱ ለኢዮብ አመ በቍስሉ ይደዊ። ከመ ትሂጵዮ ለፀርየ ነፍሳተ ብዙኃን ነዓዊ። በዲበ አብትር ቀስተኪ ቀስትዊ። ተፈ ማርያም ዘኢይኃልቅ ትፍሥሕኪ። ተፈ ማርያም ዘኢይቀብል መዝገብኪ። ተፈ ማርያም ዘኢይትፌጸም ዝክረ ውዳሴኪ ኢትመንንኒ ለገብርኪ ዘአጥረየኒ ወልድኪ። እስመ አንቲ ሊተ ወአነ ዘለኪ። በመኑ እትሜካሕ ማርያም ዘእንበሌኪ ምክሕየ። ቀርነ መድኃኒትየ። ብኪ ጸናዕኩ እምከርሠ እምየ። ማርያም ጠረጴዛሁ ለቍርባነ ወንጌል ብዕልየ። ውስተ እዴከ ገደፍኩ ነፍስየ ወሥጋየ። በመኑ እክብር ማርያም ዘእንበሌኪ ክብረ ኵሉ። ነቅዐ ምድር አንቲ ወጠለ ሰማይ ዘላዕሉ። አንቲ ውእቱ ለዳዊት ሠርጐ አክሊሉ። ብኪ እለ ተወከሉ ኢተሃፍሩ ወኢተኃጕሉ መገቦሙ ወመርሆሙ ወልድኪ በሣህሉ። በመኑ እትፌሣሕ ማርያም ዘእንበሌኪ ፍሥሓ። እንተ ወለድኪ መሢሓ። ከመ እኅሊ ለኪ ምሕረተ ወፍትሐ። ሶበ እዜከር ርኅራኄኪ ንኅኑኃ ወዝኅዙኃ። እምሀኬቱ ልቡናየ ነቅሐ። ምንተኑ አዓሥየኪ ዕሤተ በእንተ ኵሉ ዘገበርኪ ሊተ። ማርያም ሠናይት ዘታፈቅሪ ምሕረተ። ሶበሰ ትትዓቅቢ ዘዚአየ ኃጢአተ። እምኢሐዮኩ አሐተ ሰዓተ። በሰላመ ገብርኤል መልአክ ኦ እግዝእትየ ማርያም ሰላም ለኪ። ድንግል በሕሊናኪ ወድንግል በሥጋኪ። እመ እግዚአብሔር ጸባዖት ሰላም ለኪ። ቡርክት አንቲ እምአንስት ወብሩክ ፍሬ ከርሥኪ ተፈሥሒ ፍሥሕት ኦ ምዕልተ ጸጋ እግዚአብሔር ምስሌኪ።

ይ.ካ ወካበዕ ናስተበቍዓ ለንግሥተ ኵልነ ማርያም እምነ ወእሙ ለእግዚነ ወመድኃኒነ ኢየሱስ ክርስቶስ። ንስእል ወነኃሥሥ ናስተበቍዕ ወንዌድስ ዕበየ ተአምራቲሃ ብዙኃ ለእመ ጸባዖት ንጉሥ። እለ ትነብሩ ተንሥኡ ወእለ ታረምሙ አውሥኡ ማርያምሃ በቃለ ስብሐት ጸውዑ ቁሙ ወአምጽኡ ተአምረ ድንግል ከመ ትሰምዑ። ይ.ዲ ጸልዩ ከመ ቅድመ ሥዕላ ለቅድስት ድንግል መርዓተ አብ ወእመ በግዑ። ይ.ሕ ቡርክት አንቲ ማርያም ቡርክት አንቲ ማርያም ሠናይት አንቲ ማርያም ወቡርክ ፍሬ ከርሥኪ መድኃኔዓለም። ይ.ካ ንዑ ንሰግድ ወንግነይ ላቲ ንዑ ንትፌሣሕ ወንትኅሠይ ባቲ አስመ እመ አምላክ ይእቲ በድንግልና ፪ኤቲ። ዛቲ ይእቲ ትንቢቶሙ ለነቢያት ሞገስ ስብከቶሙ ለሐዋርያት እሞሙ ለሰማዕት ወእኅቶሙ ለመላእክት። ላቲ ይደሉ ክብር ወስብሐት ወለወልዳ አምልኮ ወስግደት በምድር ወበሰማያት በባሕር ወበቀላያት ለዓለመ ዓለም አሜን።

በመስቀል ወበቅንዋት። ወካዕበ ናስተበቊዖት ለዕፀ ቅዱስ መስቀል ጽኑዐ ሥልጣን ወኃይል ወሊሉየ መልክዕ ወአካል እመልክዐ በትሩ ለአሮን ካህነ ጽላሎት ወአምሳል። በትረ አሮንሰ ዘሠረፀት ወፈረየት ከርካዓ ዘእንበለ ተክል እንዘ ትቀውም በአፍአ። ኢያድኃነት ጻድቀ ወኢቤዘወት ኃጥአ እስመ አልባቲ ክሂል ወኢመዊዐ መስቀለ ክርስቶስሰ ቤዛነ ወኃይልነ አግዓዘ ጻድቃነ ወኃጥአነ እምግብርናተ ሰይጣን ጸላኢነ ነሢኦ ሥልጣነ እምኅበ እግዚአብሔር አምላክነ። ይ.ዲ ጸልዩ ቅድመ መስቀል ኵልክሙ መሃይምናን እንዘ ትእኅዝዎ በየማን ወትክሕድዎ ለሰይጣን እስመ ተቀደሰ በደመ ክርስቶስ መድኅን። ይ.ሕ ክቡር እንተ ንጉሠ አንተ ንጉሠ ዕፀዋት መስቀል ወክቡር አንተ ዕፀ መስቀል ወክቡር ዘተቀደስከ በደመ ክርስቶስ ቃል። ይ.ካ ለክብረ ዝንቱ መስቀል ክርስቶሳውያን ንሰግድ በፍርሃት ወበረዓድ ኪያሁ ፈጣሪ ህላዌ ወልድ እስመ ቀድሶ በደሙ ወአኮ በደመ ባዕድ። በመልዕልተ ዝንቱ መስቀል አመ ሞተ መለኮት በትሰብእቱ ትስብእትሰ እመለኮቱ ኢተፈልጠ ወኢቶስሐ ቦቱ። በበትረ ዝንቱ መስቀል ሐዋርያቲሁ ለዘሞተ እንዘ ይገብሩ መንክራተ ሰደዱ አጋንንተ ወሰበሩ ጣዖታተ። በእንተ ዝንቱ እዘዙ መምሕራነ ቅዱስ ወንጌል አምሳለ ፈጣሪ ልዑል። ንሰግድ ለመስቀል ወለማርያም ድንግል። ለማርያምስ ዘንሰግ ላቲ እስመ ነሥኦ ሥጋ እምሥጋሃ እግዚአብሔር ፈጣሪሃ ወረከብነ ንሕነ መድኃኒተ እምኔሃ። ለዕፀ መስቀልሂ ከመ ተናገርነ ቅድመ በላዕሌሁ አንጠብጠበ ደመ ቃል ኢሐማሚ በባሕርየ ሥጋ ዘሐመ። ለእሉ ፪ቱ ፍጡራነ ስብሐተ ፈጣሪ ይደልዎሙ እስመ ተዓረዩ በክብሮሙ ይእዜኒ ወዘልፈኒ ወለዓለመ ዓለም። ይ.ሕ አሜን።

ተዓብዮ ነፍስየ ለእግዚአብሔር ተዐብዮ ነፍስየ ለእግዚአብሔር ፪ተ ጊዜ በዕዝል ፩ደ ጊዜ በግዕዝ። ሰአሊ ለነ ማርያም። ሰአሊ ለነ ማርያም ኅበ ወልድኪ ኄር መድኃኔ ዓለም። በስመ አብ ወወልድ ወመንፈስ ቅዱስ ሥላሴ ብሂልየ ወጠንኩ ዘለኪ ወዳሴ ማርያም እኅቱ ለሙሴ።

ስለምዕራፍ ሰአሊ ለነ በል። ንዒ ንዒ ንዒ ማርያም ዘትነብሪ በአርያም ወንዒ ሠናይትየ ዘገነት ኤዶም ፫ጊዜ። ብፅዕት አንቲ ወንግሥተ ጽድቅ ዘትሜንኒ ማርያም መንበረ ሥላቅ ታቦትነ አንቲ እንተ ወርቅ። እፎኑ ድንግል ለነገሥታተ ምድር ተንሥኡ ሕዝበኪ ትሑታነ ከመ ይጽብኡ መላእክት ኅቡረ ተጋብኡ። ሚ በዝኁ እለ ይሣቅዩኒ ሊተ ቀብፁኒ እምልቦሙ ከመ ዘሞተ ማርያም ኩንኒ ረዳኢተ። ሶበ ንጼውዓኪ ዘልፈ ማርያም ቅረቢ እምንዳቤነ ንስቲተ ከመ ታርኅቢ። ቅድመ ሕዝብኪ ሰላመ ተናበቢ። ቃለነ አጽምኢ ማርያም ንግሥት ወጽራሕነ ለብዊ መሥዋዕተ ስብሐት እስመ ኅቤኪ ንጼሊ መሐሪት። በጽባሕ ወዮም እምድኅረ ሌሊት ትምክሕትነ አንቲ ማርያም ወለተ ዳዊት ቅድሜኪ ንሰግድ በፍርሃት። ሶበ ላዕሌነ ጥቀ አርዑተ ዓመፃ አክበዱ። እለ ፀንሱ ኅጢአተ ወወለዱ። ማርያም ኅቤኪ ናንቀዓዱ። ለምንት ቆምኪ እምነ ርኁቅ። ዓርዌ ዘወድቀ አምሳለ መብረቅ እንዘ ይውሕጥ ሕዝበኪ በበሕቅ። እንዘ ንትዌከል ኪያኪ እምነ ሕሊና ወአፍ ውስተ አድባር አግብርትኪ ወርእሰ ፀድፍ። እፎኑ ነዓይል ከመ ዖፍ። አድኅንኒ ሊተ እስመ ኅልቀ ኄር። ወውኅደ ሃይማኖት እምገጸ ምድር። ማርያም እሙ ለክቡር። እስከ ማእዜኑ አነብር ውስተ ልብየ ትካዘ። ማርያም ኩንኒ መናዝዘ። ኢፈቅረኪ ድንግል በኵሉ ኃይልየ አንቲ ፀወንየ ወማእምንትየ። ውስተ ዕዝንኪ ይባእ ጽራሕየ። እግዚአብሔር ዓቢይ ወአኰቴቱ ብዙኅ በእንቲአኪ ማርያም ንግሥተ ፍትሕ። ዲበ ፀርነ ፈንዊ ማየ አይኅ። ተአምረኪ ይስምዑ አሕዛበ ኵሉ ነገድ ሥምረተ አብ ማርያም ወማኅደረ ወልድ ማኅበረነ ዕቀቢ እምብድብድ። ተሣሃልኒ ድንግል ተሣሃልኒ። ወእምአበሳየኒ ማርያም አንጽሕኒ ይእዜኒ ፍጡነ ወዘልፈኒ። እመ ተዝኅረ ኃያል በእክዩ። ማርያም ለድኩም ደብረ ምስካዩ ንድኅን ብኪ ወነሐዩ። ሶበ ዕበድነ ኖኃ እንበለ መስፈርት ወዓቅም ሦክነ ኮክነ ኅለተ ገዳም ለአጥብዖትነ ንዒ ማርያም። ማርያም በስምኪ እመ ማሕየዊ። ማኅበረነ ዕቀቢ እምፀራዊ። ወመሥገርትኪ ያሥግሮ ለነዓዊ። ማርያም ስምዒ ቃለ ጽራኅነ ኵሎ። እምዕንባዜ ነፍስነ ጥቀ ከመ ዓውሎ ናሁ አልጸቅነ ለተኃጕሎ። ተሣሃልኒ ድንግል ከመ ኢይኪደኒ ሰብእ። ወኢያሥርሐኒ ቀትል በዕለተ ፀብእ። ማርያም ርድእኒ ለግፉዕ። እግዚአብሔር ይፈኑ (ይፌኑ) ሣህሎ ወጽድቆ። ከመ ንግነይ ለኪ ማርያም በኢናፍቆ በመዝሙር ሐዋዝ ወመሰንቆ። ሶበ ጸአለ ስመኪ ቅድመ ማኅበር ፀርኪ ማርያም ሕምዘ አርዌ ምድር ከመ ማይ ይትከዓው በሐሣር። ንግሥተ ፳ኤል አንቲ ገባሪተ ኃይል አፅራረነ አጽድፊ ውስተ ግበ ኃጕል ማርያም እሙ ለልዑል። እኮኑ ገለአድ ርስተ ምናሴ አቡኪ ዛቲ ሀገር ምስማከ ርእስኪ። ማርያም ቅንኢ ለሕዝብኪ ወኢትግድፊ መርዔተኪ። ሶበ ይዴግነኒ ፀር ወይንዕወኒ። ተንሥኢ ማርያም ተቀበልኒ። ይእዜኒ ፍጡነ ወዘልፈኒ። ማርያም ስምዒ ቃለ ጸሎትነ ወይብጻሕ ቅድሜኪ ገዓርነ ወኢትሚጢ ገጸኪ እምኔነ ፫ጊዜ። ትባርከኪ ነፍስነ በአትሕቶ ርእሰ ወይገንያ አዕፅምቲነ ለእመ ንጉስ። ለስመ ዚአኪ ብሩክ ወቅዱስ። ንባርከኪ ድንግል በኵሉ ኃይልነ እስመ ለበስኪ ስብሐተ ለእግዚአብሔር ግነዩ ወጸውዑ ስሞ። ከመ ካህናት ዘርእዮሙ ነቢየ ፍጥሞ። ዘአልቦ ጽርዓት ወአርምሞ። ዘርዓ አብርሃም ኵሎሙ አግብርቲሁ። ወደቂቀ ያዕቆብ ለልዑል ኅሩያኒሁ። ለስመ ዚአኪ ድንግል ይሴብሑ። ንዑ ንሰግድ ወንግነይ ላቲ ለማርያም ድንግል ወለተ ማቲ። እስመ ተስፋነ ንረክብ እምይእቲ። ንዑ ንሰግድ ቅድመ ሥዕላ። ለማርያም ድንግል ርግበ ገሊላ። እስመ ወለደት ለነ አምላከ በተድላ። ንዑ ንሰግድ ወንግነይ ለንግሣ። አምላክ ኃደረ በውስተ ከርሳ። ሠራዬ ኃጢአት ወአበሳ። ንዑ ንሰግድ ቅድመ ሥላሴ። ለማርያም ድንግል ወለተ ሙሴ። እስመ ወለደት ለነ አምላክ ነጋሤ። ጥቡዕ ልብየ ልብየ በፍቅርኪ ማርያም እግዝእትየ። ሀገረ ጥቅም ረስዪ ወፀድየ። በከንቱ ፀብኡኒ ልሙዳነ ፀብእ። ወአብቀው ላዕሌየ አፈ ኃጥእ። ማርያም ርድእኒ ለግፉዕ። እለ ይፈድዩኒ ኵሎሙ ህየንተ ሠናይ እኪተ። ይልብሱ ኅሣረ ወመቅሠፍተ መብእሲቶሙ ትኩን መበለተ። ከመ ትሚጢ ልበነ እምነገረ ከንቱ ወበክ። ለኪ ማርያም እመ አምላክ። አንሥአ እደዊነ መሥዋዕተ ሠርክ። ለእግዚአብሔር በኩሕ ንሴብሖ። ወንጸርሕ ፈድፋደ በከልሖ። ለሥዕልኪ ድንግል ንዔምኆ። አጽምእ ለማይ ነገረ ዚአየ ወትስማዕ ምድር ቃለ አፉየ። ማርያም ይእቲ ትውክልትየ። እስመ እሳት ትነድድ እመዓተ አምላክ ወልዳ ወታውዒ ፀረነ በዕለተ ፍዳ። ማርያም ንግሥት ዘይሁዳ። ፀንዐ ልብየ በእግዚአብሔር ግሩም። እምቅድመ ይትወለድ እምድንግል ማርያም ጸሎተ ሐና ተሰምዓ በሴሎም። አንሰ እቤ በኑኅ መዋዕልየ ኵሉ በእንቲአኪ ማርያም ሥጋ በቅድሜኪ ከመ አድገ መረብ ንነቁ ወንነብብ ከመ ርግብ ወናስቆቁ። ሣህልኪ ይምጻእ እምሥራቁ። ሕይወትነ ወጽአት ወኅለፈት ዓዲ። ከመ ዘይተክል ለኃዲር ወኢያጐነዲ። ፈላሲ ነኪር ወነጋዲ። ለጻድቃን አኮ ሥርዓተ (ሥርየተ) ንስሐ ዘኮነ ዳዕሙ ለኃጥአን እለ ከማነ። ማርያም ሥረዪ አበሳነ ፫ተ ጊዜ። አመ ተለዓለ ጥቀ ወለእመ ፈድፋደ ዓብየ። ኢትመጥውኒ ማርያም ለኃጢአትየ። ወኢትዕቀቢ ሊተ እከይየ። ተሰጠምነ ናሁ ውስተ ባሕረ ኃዘን ዕሙቅ። ወወረድነ ታሕተ ከመ መልሕቅ። ለአውጽኦትነ ንዒ እመ ሊቅ። ጸሎትነ ትዕርግ ዘአልቦ ሙስና። በቅድሜኪ ማርያም ወለተ ሐና። ወስእለትነ ትትዓደው እምደመና ፫ተ ጊዜ። በነፍስ የዋህ ወበመንፈስ ትሑት ዘናቄርብ ለኪ ማርያም መሥዋዕት ስብሐት። ተወከፊ ለነ መሐሪት። እምዘባነ ኪሩብ ዘይሬኢ ከርሠ ቀላያት እስመ እምኔኪ ተወልደ ንጉሠ ስብሐት። ማርያም ስብሕት ወቡርክት። መላእክት ወስብእ ወእንስሳ ምድር። አእዋፈ ሰማይ ወዓሣተ ባሕር ይሴብሑኪ ድንግል በማኅበር። በአፈ መላእክት ቅድመ ወበአፈ ሰብእ ዳግመ ድንግልናኪ ማርያም ዘረገመ ወጉዘ ይኩን ወኅቱመ። ርጉመ ይኩን ዘይረግመኪ ወቡርከ ይኩን ዘይባርኪ ነገራተ ፪ኤ ኢይርሳእ ልብኪ። ፫ተ ጊዜ በል። እምቅድመ ሰማያት ወምድር ሀልዎትኪ ፀሐይ ወወርኅ ኢቀደሙኪ መላእክተ ሰማይ ይትለአኩኪ። ንዒ ንዒ ንዒ ድንግል ምስለ ወልድኪ አማኑኤል አምላከ ምሕረት ወሣህል። ንዒ ንዒ ንዒ ድንግል ምስለ ሚካኤል ወገብርኤል መላእክተ ምሕረት ወሣህል። ንዒ ንዒ ንዒ ርግብየ ርግብየ ሠናይትየ በቀለመ ወርቅ ጸሐፊ ስመይ። ኢትዘክሪ ብነ ኃጢአተነ ማርያም እሙ ለእግዚእነ በኪዳንኪ ድንግል ተማኅፀነ። ኢትዝክሪ ብነ አበሳነ ማርያም እሙ ለእግዚእነ በኪዳንኪ ድንግል ተማኅፀነ። ኢትዝክሪ ብነ ጌጋየነ ማርያም እሙ ለእግዚእነ በኪዳንኪ ድንግል ተማኅፀነ። ማርያም አስምዒ ለኃይልኪ ድምፆ ለፀርነ ዘልፈ ዘያዐቅጾ እስመ አብዝኃ ትዕግልተ ወዓምዖ ፪ተ ጊዜ በግዕዝ ወ፩ደ ጊዜ በዕዝል። በእንተ ማርያም ፀዋሪትከ ምሕላነ ስማዕ አምላክነ። በእንተ ማርያም ወላዲትከ ምሕላነ ስማዕ አምላክነ። በእንተ ማርያም ሐፃኒትከ ምሕላነ ስማዕ አምላክነ። ሰላም ለኪ ወጸሎተ እግዝእትነ ይ.ካ አቡነ ዘበለ።

ሰአል ለነ ጊዮርጊስ ሰአል ለነ ጊዮርጊስ ሰማዕተ ኢየሱስ ክርስቶስ። ነዓ ነዓ ነዓ ጊዮርጊስ እንዘ ትፄእን በፈረስ ወነዓ ፍቁርየ ዘልዳ እንዘ ትፄአን በፈረስ ወነዓ አቁርየ ዘልዳ ንጉሥ ፫ ጊዜ። ስለምዕራፍ ሰአል ለነ በል። ናቄርብ ለከ ስብሐተ ወጋዳ። ጊዮርጊስ ኮከበ ልዳ ለጥበብ ሕንፃ ማኅፈዳ። ጊዮርጊስ ዘርብ ፍልስጥኤማዊ ኮከብ ንስእለከ በአብ እምበረከትከ ለኵልነ ሀብ። ጊዮርጊስ ኅሩይ ተላዌ ፀሐይ ንስእለከ ለአዶናይ ከመ ታድኅነነ ነዓ እምብካይ። ጊዮርጊስ ዕንቍ ዘገነተ ሰማይ ዐጽቅ ንስእለከ በጽሒቅ ከመ ታንሥአነ ነዓ እምወዲቅ። ጊዮርጊስ ዓምድ በቅብዐ በለሶን (በለሳን) ጽሑድ ንስእለከ በወልድ ከመ ትናዝዘነ ነዓ እምኃዝን ክቡድ። ጊዮርጊስ ምዑዝ ዘገነተ ሰማይ ዓርዝ ንስእለከ በአዚዝ። ከመ ትናዝዘነ ነዓ እምኃዘን ወትካዝ። ጊዮርጊስ ቡሩክ መዋዔ መስቴማ ድሩክ ናምሕለከ በአምላከ ከመ ተሐውጸነ ነዓ በጽባሕ ወሠርከ። ጊዮርጊስ ረባን ዘሀገረ ልዳ ስኂን ንስእለከ በብርሃን ከመ ትናዝዘነ ነዓ እምክቡድ ኃዘን። ጊዮርጊስ ቅዱስ ወልድ ዘሮንቶስ ንስእለከ በክርስቶስ ከመ ትባልሐነ ነዓ እመሪር ተጽናስ። ለቤተ ክርስቲያን ቅድስት ዘኮንከ ርእሳ። ጊዮርጊስ ውኩል ከመ አንበሳ ዘዚአየ ሠራዬ ኃጢአት ወአበሳ። ዝርወ አባል አንተ በከተማ ደብር እስእለከ በግዒር ሰደኒ ነዓ በፍቅር ኅበ ኢመዊት ሀገር። ዝርወ አባል አንተ በእንተ ኢየሱስ ክርስቶስ ፈጻሜ ገድል በዓውደ ሙቃስ ቅረበኒ ነዓ ጊዮርጊስ። ዝርወ አባል አንተ በደብረ ከተማ እስእለከ በፌማ ተዳደቀኒ እምራማ ወባልሐኒ እምፃማ። ማኅቶት ጽዱል ዘጠረጴዛ ፍትወ ገድል ሥነ መዓዛ። ጊዮርጊስ ዕንቁ ወሬዛ ቅረበኒ ነዓ ለቤዛ በዓውደ ሙቃስ ቆመ እንዘ ያንጸፈጽፍ ደመ ትዕግሥቶ እስከ ፈጸመ ስምዐ ገድሉ ዕፁብ ለሰሚዕ እደመ። ገድልከ መድምም ወነገርከ ጥዑመ ጊዮርጊስ ዕንቈ ሦም ቅረበኒ ነዓ ለስዒም። እስፍንተ እዜኑ ለጊዮርጊስ ፃማሁ እንበለ ፍትሕ ኵነኔሁ እስከ ትውኅዝ ናላሁ በዲበ ንጽሕት አፉሁ። እስፍንተ መጠነ ዘአመርዎ ከመ ወርቅ በእሳት ፈተንዎ አኃዝዎ ሰሐብዎ ደብረ ይድራስ ወገርዎ (ወረውዎ) ፫ ጊዜ። በማኅጼ ወጕድብ አዕፅምቲሁ ሰበሩ እስከ ማሰነት ሐመሩ መድምመ ኮነ ነገሩ ወልብየ ነደ በፍቅሩ። በእንተ ሥጋሁ ወደሙ ለወልደ ፩ዱ መምለኬ ጊዮርጊስ ወርቀ ሕንደኬ ቅረበኒ ንዓ ለቡራኬ። ደቀ ትንሣኤ ጊዮርጊስ ዘአፈድፈድከ ስባሔ ስምዐ ገድልከ በጽሐ ውስተ ኵለሄ ሰላመከ ንንሣእ በርኅራኄ። ጊዮርጊስ እብለከ በተአምኖ ኢትመንነኒ መንኖ ቅረበኒ ነዓ ለአድኅኖ። ጊዮርጊስ እብለከ በጽዋዔ ሰማዕተ አብ በቌዔ ኩነኒ ሊተ ረዳኤ። ጊዮርጊስ እብለከ በስባሔ ገብርከ እጸርሕ በኵለሄ ኵነኔ ሊተ ባላሔ። ጊዮርጊስ እብለከ በስብሖ ገብርከ በተወክሎ ዝክረ ውዳሴከ በዓልዕሎ ቅረበኒ ነዓ ለተሣህሎ። እብሩር ወወርቅ ይትበደር ሞገሱ ለጊዮርጊስ ቅዱስ በዲበ ፀዓዳ ፈረሱ ለረዲኦትነ ይምጻእ ወያንሶሱ። ጊዮርጊስ አንተ ኮከበ ልዳ ፍቅርከ ለልብየ ዘአንደዳ ለስእለትየ ኢታውህዳ ሰአላ (ጸሐፋ) ወትረ በሰሌዳ። ጊዮርጊስ እንተ ፍቁርየ ሰማዕተ አብ ወአቡየ በጺሐከ ኅቤየ (ዝየ) አናሕሲ ሊተ ጌጋይየ። ሰአል ለነ ተክለ ሃይማኖት ሰአል ለነ ተክለ ሃይማኖት አስተምሕር ለነ ተክለ ሃይማኖት። በእንተ ክቡር አቡነ ተክለ ሃይማኖት ማኅቶት እምኢትዮጵያ ሰዳዴ ጽልመት እግዚአ መናፍስት ኅብአነ እምገጸ ሞት። መነነ መነነ። ተክለ ሃይማኖት መነነ አሠረ እግዚኡ እስከ ዴገነ አባ አቡነ መምሕርነ። ሰአል ለነ ኤውስጣቴዎስ ሰአል ለነ ኤውስጣቴዎስ አስተምሕር ለነ ኤዎስጣቴዎስ። በእንተ ክቡር አቡነ ኤዎስጣቴዎስ ረባን እምአርማንያ ሰዳዴ ሰይጣን እግዚአ መናፍሥት ኅብአነ እምገጸ ኃዘን። ሰአ ለነ ሳሙኤል ሰአ ለነ ሳሙኤል አስተ ለነ ሳሙኤል። በእንተ ጸሎት ቅድስት ለሳሙኤል አቡነ ክርስቶስ መድኃኒነ ምሕላነ ስማዕ ፍጡነ ፫ ጊዜ። ሰአል ለነ ገብረ ሕይወት ሰአ ለነ ገብረ ሕይወት አስ ለነ ገብረ ሕይወት። በእንተ ክቡር አቡነ ገብረ መንፈስ ቅዱስ ጻድቅ ሠረገላሁ ዘመብረቅ ከመ ታንሥአነ ነዓ እምወዲቅ። ሰአ ለነ ሚካኤል ሰአ ለነ ሚካኤል ቅድመ መንበሩ ለልዑል። ነዓ ነዓ ነዓ ሚካኤል ሰአሌ ምሕረት ወመተ ንብል ከመ ለውሉደ ትቤዙ በምሕረት ወሣህል ፫ተ ጊዜ በል። እምልማደ ሣህልከ ለነ ግበር ሣህለ ሚካኤል ነደ ወነበልባል ለአናንያ ወአዛርያ ወሚሳኤል ዘአውረድከ ጠለ። በዕለተ ምንዳቤነ ቁም ሚካኤል ኬንያ ከመ ቆምከ አንተ ለአፎምያ አመ አደንገፃ መስቴማ በመፍርህ አርአያ። ሰአ ለነ ገብርኤል ሰአ ለገብርኤል ቅድመ መንበሩ ለልዑል። ገብርኤል አቍርር ኵሎ መዓተ ለደቂቅ ፫ተ ራብዖሙ አንተ ከመ በባቢሎን ቅድመ ዘአቍረርከ እሳተ። ሰአ ለነ ሩፋኤል ሰአ ለነ ሩፋኤል ቅድመ መንበሩ ለልዑል ሩፋኤል አፍጥን ተራድኦተ እንዘ ትቀንት በኃይል ዘእሳት መጥባሕተ ከመ ለሣራ ወለጦብያ ወለጢቢት ሕይወቶሙ አንተ። ሰአሉ ለነ መላእክት ሰአሉ ለነ መላእክት ቅድመ ለጸባዖት። ነገደ መላእክት ፺ወ፱ቱ በእንተ ጽፍዓቱ ለቃል ወኵርአቱ ምሕላነ አዕርጉ ለስዕለቱ። ሃሌ ሉያ ሃሌ ሉያ ሃሌ ሉያ ኦ አብ በእንተ ክርስቶስ ርድአነ ክርስቶስ በአቡክ ኄር ተማኅፀነ መንፈሰ አብ ወወልድ ናዝዘነ ፫ተ ጊዜ። ሃ ሃ ሃ አንሥእ ኃይለክ ወነዓ አድኅነነ ክርስቶስ በአቡከ ኄር ተማኅፀነ ወስማዕ ለህብከ ጽራሕነ። ሃ ሃ ሃ ቅንት ሰይፈክ ቅንት ሰይፈከ ኃይል ውስተ ሐቌከ ከመ ትርድአነ ክርስቶስ በእንተ ስምከ። ሃ ሃ ሃ በዝ ሥጋከ ወበዝ ደምከ ተማኅፀነ እሊአከ ምሕላነ ስማዕ በዕዝንከ ፫ጊዜ። በእንተ ጊዮርጊስ ፍቁርከ ምሕላነ ስማዕ አምላክነ። በእንተ ጊዮርጊስ ሰማዕትከ ምሕላነ አጽምእ በእዝንከ። በእንተ ጊዮርጊስ ፈጻሜ ገድልከ ምሕላነ ባርክ በእዴከ።

ኦ እግዚአብሔር አብ አኃዜ ኵሉ መሐረነ ኦ ወልድ ዋህድ ኢየሱስ ክርስቶስ ተሣሃለነ ኦ ጵራቅሊጦስ መንፈስ ጽድቅ ረዳኢ በጊዜ ሀሉ ምስሌነ። እስመ አልብነ ረዳኢ በጊዜ ምንዳቤ ወኃዘን እስመ ዘእንቤከ ባዕድ አልቦ ዘነአምር። መሐረነ አብ ሃሌ ሉያ ተሣሃለነ ወልድ ሃሌ መንፈስ ቅዱስ መሐሪ ተዘከረነ በሣህልከ። ለከ ንፌኑ ስብሐተ ወለከ ናዓርግ አኰቴተ። መሐረነ መሐሪ ኃጢአትነ አሥተሥሪ። ወአድኅነነ ወተማኅፀነ ነፍሰነ ወሥጋነ ክርስቶስ ወልደ እግዚአብሔር። አምላክነ ወመድኃኒነ ኢየሱስ ክርስቶስ ተሣሃለነ በብዝኃ ምሕረትከ ደምሳስ አበሳነ ወፈኑ ሣህለከ ላዕሌነ። እስመ እምኅቤከ ውእቱ ሣህል ሃሌ ሉያ መሐረነ አብ መሐሪ። ወተሣሃለነ ሀብ ሣሀለከ መሐሪ ኢታጥፍአነ ተዘኪረከ ዘትካት። በምሕረትከ እስመ መሐሪ አንተ በብዙኅ ሣህልከ ለኵሎሙ እለ ይጼውዑከ። ይጼውዑከ በጽድቅ ሰማዒ ወትረ ከሃሊ ዘውስተ አድኅኖ። ከሃሊ ዘውስተ ለአምላክነ እስመ ጽድቅ ቃሉ። ንስአሎ ለአብ ይፈኑ ለነሣህሎ እስመ አብ የአክል ለዘሰአሎ። ሃሌ ሉያ ስብሐት ሎቱ ይደሉ ሃሌ ሉያ አኰቴት ሎቱ ይደሉ። ሃሌ ሉያ ለክርስቶስ ለእግዚአ ኵሉ ሃሌ ሉያ ሃሌ ሉያ ሃሌ ሉያ። ወይእዜነ መኑ ተስፋየ አኮኑ እግዚአብሔር ውስተ እዴከ እግዚአ አማኅፅን ነፍስየ። ኅበ አምላከ ምሕረት አማኅፅን ነፍስየ። ኅበ ንጉሠ ስብሐት አማኅፅን ነፍስየ። በእግዚእየ ወአምላኪየ አማኅፅን ነፍስየ። እምኩሉ ምግባረ እኩይ አድኅና ለነፍስየ። ሀቡ ንስአሎ ንስአሎ ናስተምሕሮ ለአምላክነ ጻድቅ እስመ ጽድቅ ቃሉ። ዘይክል ኵሎ ወአልቦ ዘይሰአኖ። አምላክ ነዳያነ ረዳኤ ምንዱባን ንሕነ ኅቤከ ተማኅፀነ። ዘይክል ኵሎ ወአልቦ ዘይሰአኖ። አምላከ ነዳያን ናዛዜ ኅዙናን ንሕነ ኅቤከ ተማኅፀነ። ዘይክል ኵሎ ወአልቦ ዘይሰአኖ። አምላከ ነዳያን ወተስፋ ቅቡፃን ንሕነ ኅቤከ ተማኅፀነ። ወበከመ ዐቀብክነ እምሠርከክ እስከ ነግህ ዕቀበነ እግዚኦ እምነግህ እስከ ሠርክ ፫ተ ጊዜ በል። አይቴ ውእቱ አምላኮሙ ከመ ኢይብሉነ አሕዛብ ምሕላነ ሰማዕ ቃለ አብ። ቦ ዘይቤ አይቴ ይእቲ ትምክሕቶሙ ከመ ኢይብሉነ ውሉዶደ መርገም ምሕላነ ስምዒ ማርያም። እምወንበር ቦ ወእምደብር አልቦ ኤሎሄ ኤሎሄ ዘአመ ትቤ በጽራሕህክ ተማኅፀነ ምሕላነ ስማዕ አምላክነ። ተሣሃልከ እግዚኦ ምድረከ ሃሌ ሉያ ስማዕ ጸሎተነ ወስእለተነ ወሥረይ ኵሎ ኃጢአተነ ስማዕ ጸሎተነ ወስእለተነ ዘሰማዕኮ ጸሎቶ ወስእለቶ ለዕዝራ ተወከፍ ምሕላነ ሰላ መከ ሀበነ እማእከሌነ ኢትርሃቅ። ወሚጥ መአተከ እምኔነ ሃሌ ሉያ ንዒ ኅቤየ እንቲ አየ ሠናይት ርግብየ መዓዛ አፉሃ ከመ ኮል ወኵሉ ነገራ በሰላም። አርእየነ እግዚኦ ሣህለከ ሃሌ ሉያ ሃሌ ሉያ ሰአል ለነ ጊዮርጊስ ኅበ እግዚአብሔር ወጸሊ በእንቲአነ ሀረድዎ ወገመድዎ ወዘረዉ ሥጋሁ ከመ ሐመድ ወወሰድዎ ኅበ ሰብአ ነገሥት ረገጸ ምድረ አንሥአ ሙታነ አባ ጊዮርጊስ በሰላም ዐደወ መንግሥተ ክብር ወረሰ። መልአከ ሰላምና ሊቀ መላእክት ሚካኤል ሰአል ወጸሊ በእንቲአነ አዕርግ ጸሎተነ ቅድመ መንበሩ ለንጉሥ ዓቢይ። ገብርኤል አብሠራ ለማርያም ወይቤላ ትወልዲ ወልደ ወይነግሥ ለቤተ ያዕቆብ ለዓለም ወአልቦ ማኅለቅት ለሰላሙ። ቦ ዘይቤሉ ማኅደረ ሰላምነ ቅድስት ደብተራ እሞሙ ለሰማዕት ወእኅቶሙ ለመላእክት ንዑ ንስግድ ኵልነ ኅበ ማርያም እምነ። ዛርከኒ አባ እንሣእ በረከተከ በእንተ ሰላማ ለቅድስት ቤተ ክርስቲያን ሳሙኤል አባ ባርከኒ እንሣእ በረከተከ። ለዓለም ወለዓለመ ዓለም ሃሌ ሉያ ሰላመ አብ ወሰላመ ወልድ ወሰላመ መንፈስ ቅዱስ የሃሉ ማእከሌክሙ አኃው። ይ.ካ ሰላመ አብ በል። እግዚኦ መሐረነ ክርስቶስ ፫ጊዜ በነዊኅ። ይ.ሕ ከማሁ። በእንተ ማርያም መሐረነ ክርስቶስ ፫ተ ጊዜ ይ.ሕ ከማሁ። ሰአሊ ለነ ማርያም ምሕረተ ወልድኪ የሐውፀነ እምአርያም። ሰአሊ ለነ ማርያም ለለሰዓቱ ተግባረ እደዊሁ ለወልድኪ ኢንጥፋእ በከንቱ ኵሎ መዓልተ ወኵሎ ሌሊተ ብዙኃ ኃኢአተ ዘገበርነ በእንተ ማርያም እምከ መሐሪ መሐረነ /ሥረይ/ ለነ እግዚኦ አዕርፍ ነፍሳተ አግብርቲከ ወአዕማቲከ ኵሎሙ ክርስቶሳውያን። ይ.ካ አቡነ። ይ.ካ ሃሌ ሉያ ለአብ ሃሌ ሉያ ለወልድ ሃሌ ሉያ ለመንፈስ ቅዱስ ቦአ መልአክ ኅቤሃ ወይቤላ ተፈሥሒ ተፈሥሒ ተፈሥሒ ኦ ማርያም ምልዕተ ጸጋ። ይ.ሕ እግዚአብሔር ምስሌኪ ይ.ካ ቡርክት አንቲ እምአንስት ይ.ሕ ወቡሩክ ፍሬ ከርሥኪ። ይ.ካ ተንበሊ ለነ ይ.ሕ ኅበ ፍቁር ወልድኪ ይ.ካ ኢየሱስ ክርስቶስ። ይ.ካ ቆመ ቅድሜሃ መልአክ ወይቤላ ተፈ ተፈ ተፈ ኦ ማ. ም. ጸጋ። ይ.ሕ ከመ ቀዳሜ። ይ.ካ ኵሎ ጊዜ እንበለ አጽርዖ በክብር ወይቤላ ተፈ ተፈ ኦ. ማ. ምል. ጸጋ። ይ.ሕ እግ. ምስሌኪ ከመ ቀዳሚ። ይ.ሕ ተፈሥሒ ኦ ማርያም ምልዕተ ጸጋ ተፈሥሒ እስመ ረከብኪ ሞገስ ተፈሥሒ እግዚአብሔር ምስሌኪ። ይደልወኪ ፍሥሓ እንበለ ሕፀፅ ወንትጋ አምላከ ሰማያዊ ዘወለድኪ በሥጋ። ተፈሥሒ ድንግል ማርያም ምልዕተ ጸጋ ተፈሥሒ ሠናይት ማርያም ምልዕተ ጸጋ ይደልወኪ ፍሥሓ እንበል ሕፀፅ ወንትጋ ንጉሠ ሰማያዌ ዘአግመርኪ በሥጋ። ምልዕተ ጸጋ ተፈሥሒ እግዚአብሔር ምስሌኪ ሰላማዊት ሰላም ለኪ መንፈሳዊት ርግብ ወንሰግድ ለኪ ማርያም በሥጋ እሳት መለኮት ዘዖርኪ መንፈስ ቅዱስ ጸለለኪ ወኃይለ ልዑል አጽንዓኪ ድንግል በሕሊናኪ ወድንግል በሥጋኪ። ናሁ አግብርትኪ በቃለ ማኅሌት ይብሉ እለ መነኑ ዓለመ ወእለ አድባራተ ዔሉ። ስብሐት ወክብር ወሰጊድ ለመንግሥትኪ ይደሉ እስመ አባልኪ እግዚአብሔር አባሉ። ማርያም በረከትኪ ምስሌነ የሃሉ።

መቅድመ ተአምር ዘእሑድ

በስመ አብ ወወልድ ወመንፈስ ቅዱስ ፩ዱ አምላክ ዝንቱ መጽሐፍ ሥርዓት ዘወፅአ እመንበረ ማርቆስ ሐዋርያት እመካነ መአልቃ ዘምስር ዘእንበሩ መምህራን ክቡራን መጋብያነ ምሥጢር ርቱዓነ ሃይማኖት ዘትትናገሮሙ እግዝእትነ ማርያም ዘልፈ ቦ አመ ትትናገሮሙ በሕልም ወቦ አመ ትትናገሮሙ በገሀድ። ወእሉ እሙንቱ አባ አብርሃም ወአባ ማርቆስ ገባርያነ መንክራት። ወዜና ነገሮሙሰ ሀሎ ጽሑፈ ውስተ መጽሐፈ ተአምሪሃ ለእግዝትነ ማርያም ዘከመ ተናገረቶሙ ወዘከመ ገብረት ሎሙ ተአምራተ ወምክራት እምዓረቢ ለግዕዝ ለብሔረ ኢትዮጵያ በመዋዕለ ጳጳሳቲነ አባ ሚካኤል ወአባ ገብርኤል ወኤጲስ ቆጶስነ አባ ዮሐንስ እምአመ ወጽኡ ውስተ ብሔረ ኢትዮጵያ በመዋዕሊሁ ለንጉሥነ ዘርዐ-ያዕቆብ ዘተሰምየ ቈስጠንጢኖስ እምአመ ነግሠ በ፯ቱ ዓመት ወመጽሐፈ ሥርዓቶሙሰ ከመዝ ይብል በኵሉ እሁድ ሰንበት ለለሰ መኑ ወበኵሉ በዓላቲሃ ለእግዝትነ ማርያም ኢያፅርዑ አንብቦተ ተምሪሃ ለእግዝእትነ ማርያም ውስተ ኵሎን አቢያተ ክርስቲያናት በዓቢይ ክብር ወበዓቢይ ፍሥሓ። እስመ ክብርት ይእቲ እግዝእትነ ማርያም ወአልቦ ዘይከብር እምኔሃ እምታሕተ እግዚአብሔር። ወአውገዙ ከመ ኢያብጥሉ አንብቦተ ተአምሪሃ ለእግዝእትነ ማርያም በኵሉ እሑድ ሰንበት ወበኵሉ በዓላቲሃ። ወበዓላቲሃሰ እሉ እሙንቱ አመ ፯ ለነሐሴ ፅንሰታ አመ ፲ወ፮ ፍልሰተ ሥጋሃ እስከ ፳ወ፩ ሰዱስ መዋዕለ ይግበሩ በዓለ ከመ ትንሣኤ ወልዳ ወአመ ፲ መስከረም በዓተ ሥዕካ ለእግዝእትነ ማርያም ውስተ ሀገረ ጼዴንያ ኅበ መካነ መሪና ወይእቲ ሥዕል ትመስል ልብስተ ሥጋ ወያንጸፍጽፍ ሐፍ እምኔሃ። ወአመ ፳ወ፩ ለዝ ወርኅ ወአመ ፳ወ፩ ለጥቅምት አመ ፮ ለኅዳር በዓታ ውስተ ደብረ ቍስቋም አመ ፳ወ፩ ለዝ ወርኅ በዘርኅየ ዘካርያስ ተቅዋመ ማኅቶት አመ፫ ለታኅሣሥ በዓታ ውስተ ቤተ መቅደስ አመ ፳ወ፩ ለዝ ወርኅ ወአመ ፳ወ፩ በዘገብረ በዓለ ደስቅዮስ ኤጲስ ቆጶስ። ወሶበ አብዕለ ላቲ ወሀበቶ ልብሰ ዘኢተገብረ በእደ ሰብእ ወመንበረሂ ዘኢይነብር ዲቤሁ ካልእ። አመ ፳ወ፰ ጌና አመ ፳ወ፱ በዘወለደቶ ለመድኃኒነ በዝ ወርኅ ወአመ ፳ወ፩ ለጥር እረፍታ አመ ፲ወ፮ ለየካቲት በዘወሀባ ወልዳ ኪዳነ ምሕረት ለዘገብረ ተዝካራ ወለዘ ጸውዑ ሰማ ወአመ ፳ወ፩ ለዝ ወርኅ። ወአመ ፳ወ፩ ለመጋቢት አመ ፳ወ፱ ለዝ ወርኅ በዘጸንሰቶ ለመድኃኒነ አመ ፳ወ፩ ለሚያዝያ። አመ ፩ ለግንቦት ልደታ ወቦ እለ ይብሉ አመ ፲ ለመስከረም ልደታ። ንሕነሰ ንብል ጥዩቀ በከመ መሀሩነ አበዊነ ሊቃውንት አመ ፩ ለግንቦት ልደታ። ወአመ ፳ወ፩ ለዝ ወርኅ ይትጋብኡ። በምድረ ግብጽ ውስተ ቤተ ክርስቲያን እንተ ትሰመይ ደብረ ምጥማቅ ወይመጽኡ እምሥራቅ ወእምዕራብ እምሰሜን ወእምደወ እምቡብ ወእምኵሉ አህጉር ወይትዓየኑ ህየ በደባትር ወበሐይ መታት ወበሰቃልው ወበአጎበር። ወይእኅዙ ገቢረ በዓላ ለድንግል እም ፳ወ፩ እስከ ፳ወ፭ በዓቢይ ክብር ወበዓቢይ ፍሥሓ። ወድንግልሂ ታስተርእዮሙ በዝንቱ ሐሙስ መዋዕለ ዘእንበለ ጽርዓት ምስለ መላእክት ወጻድቃን ወሰማዕታት ምስሌሃ። ተንባላትሂ ወክርስቲያን ይሬእዋ ገሃደ ወይገብሩ በዓላ በዓቢይ ክብር ወበዓቢይ ፍሥሓ አመ ፳ወ፩ አመ ፳ወ፪ ወአመ ፳ወ፫ ምስሌሆን። አመ ፳ወ፬ በዓታ ውስተ ምድረ ግብጽ ዓቢይ በዓል። ወአመ ፳ወ፭ በዘተከለ ወልዳ አብትረ ይቡሳነ ወረስዮሙ አዕዋመ ብዝ ወርኅ አመ ፰ ለሰኔ በዘእንቅዐ ወልዳ ማየ እምታሕተ እግራ ወኮነ ፈውስ ለድውያን። ወአመ ፳ ለሰኔ በዘተጋብኡ ሐዋርያት ወበዘወረደ ወልዳ ለሕንፀተ ቤታ። ወአመ ፳ወ፩ ለዝ ወርኅ ቅዳሴ ቤታ። ወአመ ፳ወ፩ ለሐምሌ። ወኮና ኵሎን በዓላቲሃ ለእግዝትነ ማርያም ሠሳላ ወሠላሳ። ወያክብርዎን ለእላንቱ በዓላት ከመ እሑድ ሰንበት ወኢይግበሩ ቦቶን ወኢምንተኒ እምዓመት እስከ ዓመት እስከ ለዓለም። ወበእላንቱ በዓላተ እግዝእትነ ማርያም ወበኵሉ እሁድ ሰንበት ዘኢበጽሐ ኅበ ቤተ ክርስቲያን ለሰሚዐ ተአምሪሃ ለድንግል አውገዙ ሊቃነ ጳጳሳት እለ አቅደምነ ዘክሮተ ሰሞሙ እመሂ እደው ወእመሂ ስንስት ለእመ ኢከልኦሙ ደዌ ወምክንያት እውቅ ወኵሉ ነውረ ሥጋ ወኵሉ ግብር ዘይክልእ በዊአ ቤተ ክርስቲያን። እስመ ለኵሎሙ እለ ይሰምዑ መጽሐፈ ተአምሪሃ እንዘ ይትነበብ ትባርኮ እግዝእትነ ማርያም እመሂ ለእደው ወእመሂ ለአንስት። ወበእላንቱ በዓላተ እግዝእትነ ማርያም ድንግል ወላዲተ አምላክ ወበእሁድ ሰንበት ይትጋብኡ ውስተ ቤተ ክርስቲያን እድ ወአንስት ወእምድኅረ ፍጻሜ ቅኔ ሰላም ያውጽኡ ሠርጓቲሆሙ ሠርጐ ወርቅ ወብሩር እምእደዊሆሙ ወእምአፃብዒሆሙ ወእምክሳውዲሆሙ ወእምአዕዛኒሆሙ ወእምአርእስቲሆሙ። ወባሕቱ አንስትሰ ይትገልበባ ርእሶን በከመ ነገረ ጳውሎስ ወይደለዋ አስተጋቢኦን ሕሊናሆን ለሰሚዐ ተአምሪሃ ለእግዝእነ ማርያም። ወይኩን ዓቢይ አርምሞ ወአልቦ ዘትናገር ዘጸንዐቀዊሞ ይስማዕ ወዘደክመ ነቢሮ ያጽምእ

ወኢይምሰሎ ለኵሎ ክርስቲያን ቀሊለ ሰሚዐ ተአምሪሃ እስመ ዓቢይ ወክቡር ውእቱ ወኢያጽርዑ ሰሚዖቶ እድ ወአንስት ከመ ኢይባኡ ውስተ ግዘት። ወዘተክህሎ ሰሚዖ ተአምሪሃ ይንሣእ ቍርባነ በይእቲ ዕለት ለእመ ኢከልኦ ደዌ ወምክንያት እዉቅ በከመ ንቤ ቀዳሚ። ወዘኢተክህሎ ነሢአ ቍርባን ሰሚዖ ይሑር ውስተ ቤቱ ወይከውኖ ከመ ቍርባን ለእመ ሰምዐ በአሚን። ወእለሰ ያስትቱ ሰሚዐ ተአምሪሃ ወኪዳና ለእግዝእትነ ማርያም ውፁአን እሙንቱ እምአሚነ ትሰብእቱ ለወልደ እግዚአብሔር ወኢይትኌለቁ ምስለ አባግዐ መርዔቱ ለክርስቶስ ርጉማን ወውጉዛን ወውቁያን በሰይፈ ቃልነ ለአባ ሚካኤል ወአባ ገብርኤል ውቁያነ ወውጉዛነ ይኩኑ እስመ ንሕነኒ ነሣእነ ሥልጣነ ዚአሆሙ ወበእንተዝ አውገዝነ ወአሠርነ በማእሠር ዘኢይትፈታሕ ለዘኢያከብር በዓላ ለእግዝእትነ ማርያም ከመ እሁድ ሰንበት እስከ አመ ይመጽእ ወልድ በስብሐቲሁ ወለዘሰ ያከብር በዓላቲሃ ለእግዝትእነ ማርያም ወይገ ብር ኵሎ ዘተአዘዘ ውስተ ዝንቱ መጽሐፍ ብሩከ ይኩን ስሙ እስከ ለዓለም ዓለም። እሰግድ ለኪ እሰግድ ለኪ እሰግድ ለኪ ወእዌድስኪ ኦ እግዝእትየ ማርያም በከመ ወደሰኪ ዮሐንስ አፈወርቅ በድርሳኑ እንዘ ይብል ተፈሥሒ ኦ እግዝእትየ ማርያም ቅድስት ድንግል ዘተሠገወ እምኔኪ እግዚአብሔር ቃል ወወጽአ እምኔኪ። ተፈ. ኦ እግ. ማርያም ድንግል ምድር ቅድስት እንተ በጽሐኪ እግዚአብሔር እንዘ ይጼዓን ዲበ ደመና ብሩህ ወቦአ ውስቴትኪ። ተፈ. ኦ. እግዝእትየ ማርያም ድንግል ዘአስተርአየ እምኔኪ እግዚአብሔር ቃል ዘየዐርፍ በቅዳሳኒሁ። ተፈ. ኦ እግዝእትየ ማርያም ድንግል ዘሠምረ ብኪ እግዚአብሔር ይትወለድ እምኔኪ ቃል ዘንሰግድ ሎቱ ምስለ አብ ወመንፈስ ቅዱስ። ተፈስሒ ኦ. እግ. ማርያም ድንግል እንተ ወለድኪ አምላከ እንዘ ኢይትነሠት መሠረተ ማኅፀንኪ። ሰላ. ለኪ ኦ እግ. ማርያም ድንግል እንተ ወለድኪ ንጉሠ እንዘ ኢይትረኃው ወእንዘ ኢይትዌለጥ አንቀጸ ማኅተመ ድንግልናኪ ወተሰመኪ እመ ወዓመተ በልደተ መድኃኒነ ቅዱስ። ሰላ ለኪ. እግ. ማርያም ድንግል እስመ ረከብኪ ሞገስ እግዚአብሔር ምስሌኪ ጸልዪ ወሰአሊ ለነ ኅበ ፍቁር ወልድኪ ከም ይሥረይ ለነ ኃጣውኢነ።

መቅድመ ተአምር ዘዘወትር

ይ.ካ በስመ አብ ወወልድ ወመንፈስ ቅዱስ ፩ዱ አምላክ ስምዑ ንነግረክሙ አኃዊነ ፍቁራን ውሉደ ቤተ ክርስቲያን እግዚአብሔር ይባርክሙ ወያብርህ አዕይንተ አልባቢክሙ ለሰሚዐ ተአምሪሃ ለእግዝእትነ ማርያም ድንግል ውላዲተ አምላክ ዘኢይክሉ ሰማያውያን ወምድራውያን ፈጽሞ ውዳሴሃ ጸሎታ ወበረከታ የሃሉ ምስለ ኵልነ ሕዝበ ክርስቲያን ለዓ. ለዓ. እምቅድመ ተአምር ይትነበብ ወይስምዕዎ ሕዝብ በዕዝነ ልቦና ስምዑ ዕበያ ወክብራ ወውዳሴሃ ለእግዝእትነ ማርያም ዘበ ዕብራይስጢ ማሪሃም ማርያም ብሂል መርሕ ለመንግሥተ ሰማያት። እግዝእትነ ማርያም ነበረት እምቅድመ ዓለም በሕሊና አምላክ። በእንተ ማርያም ተገብረ ኵሉ ዓለም። በእንተ እግዝእትነ ማርያም ተፈጥሩ አዳም ወሔዋን። ሕይወትየ ይቤላ አዳም ለብእሲቱ አእማድ ከመ ትወፅእ እግዝእትነ ማርያም እምሐቌሁ ወእምከርሠ ብእሲቱ። ሚ ክርታስ ዘይፀውሮ ለዕበየ እግዝእትነ ማርያም ሶበ ተጽሕፈ ኵሉ ስለ፩ዱ አይ ዕዝን ዘይክል አግምሮቶ። ወአይ ሕሊና ዘይክል ሐልዮቶ ወአብጽሖቶ። ወባሕቱ ንስቲተ ንነግረክሙ መጠነ ተክህለነ። እግዝእትነ ማርያም ተነግረት እምአዳም እሰከ አብርሃም። ወእምአብርሃም እስከ ሙሴ ወእሙሴ እስከ ዳዊት ወልደ ዕሤይ በብዙኅ አምሳል አስተርአየት። ወሥርወ ልደታ ለእግዝእትነ ማርያም እምቤተ ዳዊት ንጉሥ መንገለ አቡሃ ወእምቤተ አሮን ካህን መንገለ እማ። ስመ አቡሃ ኢያቄም ወስመ አማ ሐና። ለመኑ ተውህቦ ተደንግሎ ሕሊና እምዉሉደ ሰብእ ለመላእክትኒ ኢተክህሎሙ ድንጋሌ ሕሊና እስመ አበሱ በፍትወት ወወረዱ ምድረ በመዋዕል ዘቀዲሙ። መኑ ከመ እግዝእትነ ማርያም ዘኮነ ምዕራፈ አብ ወመኑ ከመ እግዝእትነ ማርያም ዘኮነ ማኅደረ ወልድ ወመኑ ከመ እግዝእትነ ማርያም ዘኮነ ቤተ ለመንፈስ ቅዱስ ይትከሃሎኑ ለሰብእ ነቢር ዘእንበለ ኃጢአት አልቦ ዘፆረ እሳተ ወአልቦ ዘኢገብረ ኅጢአተ እንበለ እግዝእትነ ማርያም ባሕቲታ እግዝእትነ ማርያም ትነጽሕ እመላእክት እግዝእትነ ማርያም ተዓቢ እምኵሎን አንስት። ኵሉ ሕሊናሃ ለእግዝእትነ ማርያም ሕሊና አምላክ ወኵሉ መልከዓ ለእግዝእትነ ማርያም መልክዐ አምላክ ወኵሉ መልክዓ ለእግዝእትነ ማርያም መልክዐ አምላክ እግዝእትነ ማርያም ቀጸበቶ ለአምላክ በንጽሕናሃ። እግዝእትነ ማርያም ኮነቶ ለአምላክ ማኅደረ ፍሥሓ። እግዝእትነ ማርያም ወለደቶ ለአምላክ በድንግልናሃ። እግዝእትነ ማርያም ንግርት በነቢያት እግዝእትነ ማርያም ስብከት በሐዋርያት እግዝእትነ ማርያም ውድስት በልሳነ ኵሉ ፍጥረት አክብርዋ ኵልክሙ ውሉድ ቤተ ክርስቲያን እስመ ቤዛክሙ ይእቲ ለኃጥኣን ወወሀቢተ ጸጋ ይእቲ ለዘይት ለአካ በሠናይ መልእክት ተአመንዋ በኵሉ ልብክሙ እንዘ ኢትናፍቁ እስመ ይእቲ ጥንተ መድኃኒትክሙ። ቅድመ ሥዕላ ስግዱ ዘኢሰግደ ላቲ ይደምሰስ እምቅዋሙ ወኢይትዐወቅ ዝክረ ስሙ ወይብሉ መላእክተ ሰማይ ኵሎሙ አሜን ወአሜን። እሰግድ ለኪ በል።

ዘከመ ተነበኡያ አንስት ከመ ይትወለድ ክርስቶስ እምእግዝእትነ ማርያም

ተአምሪሃ ለእግዝእትነ ቅድስት ድንግል በ፪ኤ ማርያም ወላዲተ አምላክ ጸሎታ ወሑረከታ የሃሉ……….ለዓ. ለዓ። ወሀለዋ አንስት ምስለ እግዝእትነ ማርያም ወመጽአ ኅቤሆን ከልብ ጽሙእ ፈቲዎ ይስተይማየ። ወሰደዳሁ ውእቶን አንስት። ወእግዝእትነሰ ድንግል በ፪ኤ ማርያም ወላዲተ አምላክ ሶበ ርእየቶ እንዘ ይትመያየጥ ለፌ ወለፌ እምጽንዐ ጽምአ ማይ አስተዐፀበት በእንተ ጽምኡ ወኅዘነት ሎቱ። ወይቤላሃ ውእቶን አንስት አንቲኑ ትምሕርዮ እምኔኪኑ ይትወለድ ክርስቶስ ዘይብልዎ መሲሕ። ወሶበ ሰምዓት እግዝእትነ ማርያም ዘንተ ነገረ ቦአ ውስተ ልባ ዓቢይ ፍሥሓ። ወነሥአት ግምዔሃ ወሖረት ርኁቀ እምኔሆን ወአውፅአት አሣዕና ወወደየት ውስቴቱ ማየ ወአስተየቶ ለውእቱ ከልብ ጽሙእ። ወትቤላ አሐቲ እምአንስት ናሁ አንተጊ ግምዔኪ ማኅቡኑ ተበትከ ወኢትረክቢ እንከ ማየ። ወአውሥአት እግዝእትነ ቅድስት ድንግል በ፪ኤ ማርያም ወላዲተ አምላክ ወትቤላ ማይስ አኮ እማዕምቅ ዘይወጽእ አላ እምሰማይ ወአምላክ ዘአስተዮ ለዝንቱ ከልብ ይሁብኒ ማየ እምላዕሉ። ወእምድኅረ ተናገረት ዘንተ ነገር ወረደ እምሰማይ ቃለ አብ ወኅደረ ላዕሌሃ ወተወልደ እምኔሃ በድንግልና ዘእንበለ ዘርዐ ብእሲ ለቤዝዎ ኵሉ ፍጥረት በከመ ተናግራ እንስት እንዘ ይትቃጸባ እስመ አንበቦን መንፈስ ቅዱስ ህየንተ ሰሐቅ ወሥላቅ ወባሕቱ ኮነ ላቲ ቃለ ተነብዮ እሙነ ወጽዱቀ፡ ስምዑኬ ኦ ፍቁራን ደቂቀ ወንጌል ብዝኅ ርኅራኄሃ ለእግዝእትነ ቅድስት ድንግል በ፪ኤ ማርያም ወላዲተ አምላከ ከመ አስተየቶ ማየ በአሣዕኒሃ ለጽሙእ ከልብ። እመ ገብረት ዘመጠነዝ ርኅራኄ ላዕለ ከልብ እፎኑመ ትገብር ርኅራኄ ለዘይትአመኑ በትንብልናሃ ወበጸሎታ ወበኃይለ ረድኤታ ወላላዕለ እለ ነሥኡ ሥጋሁ ወደሞ ለፍቁር ወልዳ እግዚእነ ወመድኃኒነ ኢየሱስ ክርስቶስ ጸሎታ ወበረከታ የሃሉ ምስሌነ ለዓ. ለዓ. አሜና። በበዓላተ እግዝእትነ ወበእሁድ ዘንተ በል። ይ.ሕ ሃሌ ሉያ በብዝኃ ኂሩትኪ ማርያም አድኅንነ በተአምርኪ። ይ.ዲ ተአምሪሃ በል። ወበአሐቲ ዕለት እምዕለታት ይቤላ እግዚእነ ኢየሱስ ክርስቶስ ለእሙ ዓይ ኅዘን የዓቢ አምነ ኅስናት ዘረከቡኪ በእንቲአየ። ወትቤሎ እግዝእትነ ማርያም እግዚእየ ወአምላኪየ ወልድየ እሉ እሙንቱ ፭ቱ ኃዘናት የዓብዩ በኅቤየ ፩ዱ እምኔሆሙ ሶበ ተነበየ ሰምዖን በቤተ መቅደስ ከመ ይቅትሉከ ወይቅሥፉከ አይሁድ። ወካልእ ሶበ ኃጣእኩከ በቤተ መቅደስ እንዘ አኃሥሠከ ፫ተ ዕለታተ። ወሣልስ ሶበ እዜከር ዘአሠሩከ እደዊከ ወእገሪከ ወእመ ቀሠፉከ በዓውደ ጲላጦስ መስፍን። ወራብዕ ሶበ እዜከር ዘሰቀሉከ ማዕከለ ፪ኤ ፈያት በዕለተ ዓርብ ዕሩቀከ ወቅኑወከ። ወሐምስ ሶበ እሔሊ ዘወደዩከ ውስተ መቃብር። ወይቤላ እግዚእነ ለወላዲቱ ድንግል ዘዘከረ እሎንተ ፭ተ ሕማማተ ወኅዘናተ ዘረከቡኪ በእንቲአየ ወይብል አቡነ ዘበሰማያት ወሰላመ ገብርኤል መልአክ አነ እሠሪ ሎቱ ኃጢአቶ ወእደ መለስ ጌጋይ ወአወርሶ መንግሥተ ዘለዓለም። ወእመጽእ ምስሌኪ ኅቤሁ ኦ ወላዲትየ ወአስተርእዮ እምቅድመ ሞቱ በሣልስት ዕለት። ወዘንተ እንዘ ይብላ ስምዐ ደቅስዮስ ወጸሐፎ ውስተ መጽሐፈ ተአምሪሃ ለእግዝትነ ማርያም ከመ ያንብብዎ መሐይምናን ወያንክሩ ዕበያ ወክብራ ወዘከመ ያፈቅራ ለወላዲቱ ድንግል ማርያም ፈድፋደ። ጸሎታ ወበረከታ በል። ይ.ሕ ክመ ቀዳሚ ሃሌ ሉያ በብዝኅ ኂሩትኪ በል።

ዘከመ ወለደቶ ለመድኃኒነ ።

ይ.ካ ተአምሪሃ በል። ወኮነ በውእቱ መዋዕል ወጽአ ትእዛዝ እምኅበ አውግስጦስ ቄሳር ከመ ይጸሐፍ ኵሉ ዓለም ወውእቱ ጻሕፍ ቀዳሚ አመ ሢመተ ቄሬዎስ መስፍን ለሶርያ። ወሖረ ኵሉ ሰብእ ይጸሐፍ በበሀገሩ። ወዐርገ ዮሴፍኒ እምገሊላ እምሀገረ ናዝሬት መንገለ ይሁዳ ኅበ ሀገረ ዳዊት እንተ ስማ ቤተ ልሔም እስመ እምቤተ ዳዊት ወእም አዝማደ ቤቱ ውእቱ። ወሖረ ይጸሐፍ ምስለ ማርያም እንተ ፈኅሩ ሎቱ እንዘ ጽንስት ይእቲ። ወእምዝ እንዘ ሀለዉ ህየ በጽሐ ዕለተ ወሊዶታ። ወወለደት ወልደ ዘበኵራ ወአስረቶ መንኮብያቲሁ ወአስከበቶ ውስተ ጎል ወጠብለለቶ በአፅርቅት እስመ አልቦሙ መካን ውስተ ማኅደሮሙ። ወሀለዉ ኖሎት ውስተ ውእቱ ብሔር ይተግሁ ወይሔልዉ ወየዐቅቡ መራዕይሆሙ ሌሊተ በበዕብሬቶሙ። ወናሁ ቆመ መልአክ እግዚአብሔር ኅቤሆሙ ወብሐተ እግዚአብሔር ሠረቀ ላዕሌሆሙ ወፈርሁ ዓቢየ ፍርሃተ። ወይቤሎሙ መልአክ ኢትፍርሁ እስመ ናሁ እዜንወክሙ ዓቢየ ዜና ፍሥሓ ዘይከውን ለክሙ ለወኵሉ ዓለም። እስመ ናሁ ተወልደ ለክሙ ዮም መድኅን ዘውእቱ ክርስቶስ እግዚእ ብሩክ በሀገረ ዳዊት። ወከመዝ ትእምርቱ ለክሙ ትረክቡ ሕፃነ እሡረ መንኮብያቲሁ ወጥብሉሊ በአዕርቅት ወሰከብ ውስተ ጎል። ወግብተ መጽኡ ምስለ ውእቱ መልአክ ብዙኃን ሐራ ሰማይ ይሴብሕዎ ለእግዚአብሔር ወይብሉ ስብሐት ለእግዚአብሔር በሰማያት ወሰላም በምድር ለእጓለ እመሕያው ሥምረቱ። ወእምዝ ዐሪሙ መላእክት እምኅቤሆሙ ውስተ ሰማይ ይቤሉ እሙንቱ ሰብእ ኖሎት በበይናቲሆሙ ንሑር እስከ ቤተ ልሔም ወናእምር ዘንተ ነገረ ዘአርአየነ እግዚአብሔር። ወሖረ ፍጡነ ወረክብዎሙ ለማርያም ወለዮሴፍ ወሕፃንኒ ይሰክብ ውስተ ጎል። ወርእዮሙ ለእመሩ ከመ በእንተ ውእቱ ሕፃን ዘነገርዎሙ እለ ስምዑ አንከሩ ዘነገርዎሙ ኖሎት ወማርያምስ ተዐቅብ ዘንተ ኵሎ ወትወድዮ ውስተ ልባ። ወተመይጡ ኖሎት እንዘ ይሴብሕዎ ወየአኵትዎ ለእግዚአብሔር በእንተ ኵሉ ዘርእዩ ወሰምዑ ዘከመ ይቤልዎሙ ጸሎታ ወበረከታ የህሉ ምስሌነ ለዓ. ዓለአ። ይ.ሕ በረከታቲሃ ለዛቲ እግዝእትነ ማርያም ወላዲተ መድኃኒነ ሃሌ ሉያ ሃሌ ሉያ ሃሌ ሉያ የሃሉ ላዕለ ኵልነ ሕዝብ። ለመስቀልከ እግዚኦ ንፌኑ ስብሐት ሃሌ ሉያ ሃሌ ሉያ ሃሌ ሉያ ሰላም ለከ ዮሐንስ ወልደ ነጐድጓድ ሰላም ለከ ዮሐንስ አቡቀለምሲስ ሰላም ለከ ዮሐንስ አቡቀለምሲስ ሰላም ለከ ዮሐንስ ታዎ(ዖ)ጎሎስ ሰላም ለከ ዮሐንስ ፍቁረ እግዚእ ሰላም ለከ ዮሐንስ ድንግል ሰላም ለከ ዮሐንስ ወንጌላዊ ሰላም ለከ ዮሐንስ ዘረፈቀ ውስተ ሕፅኑ ለኢየሱስ። ሰላም ለክሙ ጴጥሮስ ወጳውሎስ ያዕቆብ ወዮሐንስ ወእንድርያስ ማቴዎስ ፊልጶስ ወበርተሎሜዎስ ቶማስ ወያዕቆብ ወልደ እልፍዮስ ታዴዎስ ወናትናኤል ወማትያስ ሉቃስ ወማርቆስ ወያዕቆብ ኤጲስ ቆጶስ ለደቂክሙ ባርኩነ በአዚዝ መንፈስ። ወላዲተ አምላክ ማርያም እንበለ ሰብሳብ ወሩካቤ በይነ ዘአቅረብኩ ለኪ ንስቲተ ቃለ ይባቤ ፈትቲ እሙ በረከተ አፉኪ ሙኃዘ ከርቤ። ለነዳይ ብእሲ ወለዘረከቦ ምንዳቤ። ኅብስተከ ፈትት ኢሳይያስ ይቤ። ሰላም ለኪ ማርያም ኆኅት ምሥራቅ ዘወልደ ኖሬ ሰላም ለኪ ዓፀድ ዘኤስከዴሬ ሰላም ለኪ እንተ ወለድኪ ፈጣሬ ሰላም ለኪ ጽድልተ ንጻሬ። ሰላም ለኪ ሥርጉት በወራውሬ ሰላም ለኪ በትረ አሮን ጸዋሪተ ፍሬ ሰላም ለኪ ዘምስለ ዝማሬ ንሰግድ ለኪ ሶበ ይትነበብ መጽሐፈ ተአምርኪ በሰላም ኪያነ ባርኪ። ስብሐት ለኪ ማርያም በኁልቈ ኵሉ አዕፅምትየ። ስብሐት ለኪ ማርያም በኁልቈ ኵሉ ዘተርእየ ዘተርእየ። ስብሐት ለኪ ንግሥትየ በኁልቈ ኵሉ ዘኢያስተርአየ። ስብሐተ ድንግልናኪ ዘልፈ ይነግር አፉየ።

ዘዘወትር ። በ፩ዱ ወበ፪ቱ ከም ዘእሁድ በሳልስ ተአምር ናዛዚት እምኃዘን። ወኃይል በማኅፀንኪ ተፀውረ ብሉየ መዋዕል ሕፃን። ኦ ማርያም ተስፋ ለቅቡፃን። በጊዜ ጸሎት ወዕጣን ወበጊዜ ቅዱስ ቍርባን። ለናዝዞትነ ንዒ ኅበዝ መካን። ብሂለከ ሃሌ ሉያ በብዝኃ ኂሩ በል። ወላዲተ አም. በል። ስብ. ለኪ ማር. በኍ.ኵ.ስእ በል። ሰላም ለኪ ወጸሎተ እግዝእትነ ማርያም ወአቡነ ዘበሰማያት። ወእምዝ አንብብ ተአምረ ጻድቃን ወሰማዕት መቅድመ ተአ.ተ.ሃይማኖት፡ ሐዲስ ሐዋርያ ሱታፌ (መትልወ) ቶማስ ሰማዕት በስባረ እግሩ ዘቶመ መጠነ ፯ቱ ዓመት። ሐፀነቶ ገዳም ወአል ሐቀቶ ጸሎት። ቅዱስ ዘይቤ በስመ ሥላሴ ቅድስት። ጽጌ ገነት ለተከለ ሃይማኖት ዲበ ሕባኔ መልበሱ ስኩዕ ከመ ሱራፌ ካህናት። ለእግዚ ኃረያ ሠናይት ወለጸጋ ዘአብ አዳም። እኤምኆሙ እንሰ በቃለ ሰላም። እለ ወለዱ ኪያከ ብርሃነ ዓለም። ተክለ ሃይማኖት ስቡረ ዓፅም እምብዝኃ ቀዊም። አውፅአነ እምአዘቅተ ሕርትምና ወእምፅቡር ዓምዓም። አቡነ (ተክለ ሃይማኖት) (አባ) ጸሊ በእንቲአነ ጸሎትከ ወትረ ይብጽሐነ።

ዘመድኃኒነ እግዚእ። ሰላም ሰላም ለመንከራቲከ አእላፍ። እለ አልቦን ኁልቍ እምኁልቈ መጽሐፍ። መድኃኒነ እግዚእ ወሬዛ ቅኑተ ሃይማኖት ሰይፈ። ተበሃሉ በእቲአከ ካህናተ ምግባር ትሩፍ። ስፉሐ ክንፍ መድኃኒነ እግዚእ ዖፍ። አማን እኁወ ገብርኤል ሐዳፍ። ድኅረ ምንባብ። ተአምረ ኃይልከ አባ መድኃኒነ እግዚእ አቡነ። እምኅበ ዜናዊ ሰማዕነ ወበዐይነ ሥጋ ርኢነ። መንክርኬ አእላፈ ቤትከ ንሕነ። ባሕቱ በዝ ተአምሪከ ርድአነ። ለሰይፈ አርዕድ ንጉሥ ዘወሀብኮ ኪዳነ። ከመ ረድኤቱ ታፍጥን ጊዜ ጸብእ ኮነ። አቡነ ጸሊ በእንቲአነ ጸሎትከ ወትረ ይዕቀበነ።

ዘሳሙኤል፦ እንዘ ይተግህ ለጸልዮ ወያተበርክ በስኢል። መንኮቤሁ አጥበቦ ወልደ ማርያም ድንግል። አመኒ ወረዱ በሞቱ ተድባባተ ብርሃን ጽዱል። ቃል ለለተድባቡ ዘይብል ሳሙኤል ሳሙኤል ሳሙኤል ዘዋልድባ መነኮስ ኃያል። እምድኅረ ንባብ። ነቢረ ገዳም አፍቀረ ወፈጠረ ቤት ኢገብረ። ይኤዝዝ አናብስተ ኵሎ አሚረ። ምንተኒ እምንዋየ ዓለም ኢፆረ። ሳሙኤል አቡነ ዘትገብር መንክረ። ሰላም ለከ ኩነነ ሐመረ። እንበለ አስጥሞ ኅቡረ ታዕድወነ ባሕረ። አቡ. ጸሊ. በእ. ጸሎ. ወት. ይዕ።

ዘት.ሚካኤል፦ አንሥእ ኃይለከ ወነዓ አድኅነነ። ሚካኤል ርድአነ በጸሎትከ ተማኅፀነ። ዓርዌ ጊጉይ ኢይማዐነ ወኢይምሥጠነ። እምነ ገነቱ ዘሄዶ ለአዳም አቡነ። እምድኅረ ተነበ። ኦ ሚካኤል ኦ ሚካኤል ኦ መተንብል። ካህን አርያም ትሰመይ ቢጸ ሱራፌል። ዘእምርኡሳን ርኡስ ወዘእምልዑላን ልዑል። ጊዜ ጸዋዕኩከ ቅረበኒ በምሕረት ወሳሕል። በሕማማት፦ ቀስተ ኪዳንከ ጽኑዕ ዘይባልሕ እመከራ። እስመ መክብቦሙ አንተ ለትጉሃነ ሰማይ ሐራ። ቅዱስ ሚካኤል ድሙፀ ስብሐት ከመ እንዚራ። ሰደኒ በከናፊሪከ ውስተ ኤዶማዊት ደብተራ። ኅበ ሀለዉ ኤልያስ ወዕዝራ። ሰአል ለነ ሚካኤል ቅድመ መንበሩ ለልዑል። ዘተአምረ ኢየሱስ፦ ኢየሱስ ክርስቶስ ጥዑመ ስም ለዘይጼውዖ። ኢየሱስ ክርስቶስ ኅብስተ ሕይወት ለዘይበልዖ። ኢየሱስ ክርስቶስ ጽዋዓ ሕይወት ለዘይጸምዖ። ከመ ይባርኩነ ይፈኑ አርዳኦ። ለጸባኢነ ይጽብኦ ወልታሁ ነሢኦ። ኢየሱስ ክርስቶስ ዘአጽዕልቲሁ ምስሌሁ። ወመስቀለ ሞቱ ቅድሜሁ። ዓዘቅተ ወይን ገቦሁ ቍርባነ አምልኮ ሥጋሁ። ያብአነ ቤተ መርዓሁ ውስተ ደብተራሁ። አመ ይትጋብኡ ለምሳሕ ሥርግዋን ሐራሁ። ለኅብስተ ሥጋከ ንሴስዮ ወለነቅዓ ደምከ ንረውዮ። ኢየሱስ ክርስቶስ በግዕ ዘቀራንዮ። ለላህይከ ንትሜነይ ከመ ንርአዮ። ውስተ ስያሐ ሱራፊ ለስእለትነ ደዮ። ወበሕማመ ሞትከ አምላካዊ ለቍስልነ አጥዕዮ። ለጥብሐ ሥጋከ ንጸግቦ ወለነቅዓ ደምከ ንሰርቦ። ኢየሱስ ክርስቶስ ምስካይ ለዘዓፀቦ። አይሁዳዊ ከሀዲ አሚነ ሥላሴ ዘአልቦ። ኢተወልደ እማርያም ዘይቤለከ እመቦ። አሀጉራተ ዓለም ለይዑድ ከመ ከልብ ርኂቦ።

ዘከመ ቦአ ቤተ መቅደስ አመ ፰ ለየካቲት፦ ተአምረ ወመንከር ዘገብረ እግዚእነ ወመድኃኒነ ኢየሱስ ክርስቶስ ሣህሉ ወምሕረቱ የሃሉ ምስሌነ ለዓ. ዓለ.አ። ወሀሎ ፩ዱ ብእሲ በኢየሩሳሌም ዘስሙ ስምዖን ወውእቱ ጻድቅ ወየዋህ ወይሴፎ ይርአይ መድኃኖቶሙ ወፍሥሓሆሙ ለእስራኤል ወመንፈስ ቅዱስ ላዕሌሁ። ወአርአዮ መንፈስ ቅዱስ ከመ ኢይመውት ዘእንበለ ይርአይ መሲሖ ለእግዚአብሔር። ወወሰዶ መንፈስ ምኵራበ። ወሶበ አብእዎ አዝማዲሁ ለሕፃን ኢየሱስ ከመ ይግበሩ ሎቱ ዘበሕጉ ተወክፎ ውስተ ሕፅኑ ወባረኮ ለእግዚአብሄር ወይቤ “ይእዜ ትሰዕሮ ለገብርከ በሰላም እግዚኦ በከመ አዘዝከ እስመ ርእያ አእይንትየ አድኅኖተከ ዘአስተዳሎከ ቅድመ ኵሉ ሕዝብከ ከመ ትክሥት ብርሃነ ለአሕዛብ ወክብረ ለሕዝብከ እስራኤል ወዮሴፍሰ ወእሙ ያነክሩ በእንተ ዘይነብብ ላዕሌሁ። ወባረኮሙ ስምዖን ወይቤላ ለእሙ ማርያም ናሁ ሕፃን ሥዩም ለድቀቶሙ ወለተንሥኦቶሙ ለብዙኃን እም ውስተ ፳ኤል ወለትእምርት በዘይትወቀሱ ወለኪሰ ይበውእ ውስተ ልብኪ ኵናተ ኑፋቄ ከመ ይክስት ሕሊና ልቦሙ ለብዙኃን”። ሣህሉ ወምሕረቱ የሃሉ ምስሌነ ለዓ. ዓለ. አሜን። ይ.ሕ አመ ትመጽኡ ለኰንኖ ምስለ ደመ ገቦ ወአእጋር። አማኅፀንኩ ነፍስየ ውስተ እዴከ ክቡር። ኢየሱስ ክርስቶስ እግዚአ ሰማያት ወምድር። ይትዋቀሱ በእንተ አየ ተኰርዖትከ በበትር። ወተሠይጦትከ ከመ ገብር ለኅዳጥ ብሩር። ሃሌ ሉያ በሣህለ ምሕረትከ (በብዙኃ ሣህልከ) ኢየሱስ አድኅነነ እምተኃጕሎ ሥጋ ወነፍስ። ስብሐት ለከ አምላኪየ በኍልቈ ሰብእ ወመላእክት። ስብሐት ለከ አምላኪየ በኍልቈ ጽዱላን ከዋክብት። ስብሐት ለከ አምላኪየ በኍልቈ ኵሎን ዓለማት። ስብሐት ለከ ንጉሥየ በኍልቈ ዕለታት ወአዝማናት። ስብሐት ይደሉ ለመስቀልከ ሕይወት። እስመ በመስቀልከ ድኅነ ኵሉ ፍጥረት። ጸሎት።

ስመ ተቆመ ሰዓታት ዘይትበሃል።

ዘዘወትር፦ እሴብሕ ጸጋኪ ኦ እግዝእትነ ማርያም መላእክት ይሴብሑኪ በአርያም ወበምድር ደቂቀ አዳም ለዓለመ ዓለም አሜን። ዓዲ እሴብሕ ጸጋኪ ኦ ምልእተ ጸጋ ወእትጋነይ ለኪ ኦ ምልዕተ ውዳሴ ተዘከርኩ በሌሊት ንጽሐ ድንግልናኪ ዘኢማስነ በፀኒስ ወኢረስሐ በሐሪስ እስመ ቅድስት ቅዱሳን አንቲ። እስመ ናሁ ይፈልሕ ሞገ ፍቅርኪ በውስተ ልብየ ወፄወ ክህነቱ ለከኵርኪ ቀስሚ ልስሐተ ልሳንየ። ምንትረባሁ ለመሰንቆ ጽሩዕ ለእመ አልቦ ዘይሰነቅዎ ወምንተ ይደምፅ ንቃወ ሰንዚራ ዘስቁል ለእመ ኢተነፍሐ በድርገታተ ማኅሌት። በድኅንፃ መንፈስ ዝብጢ አውታረ መሰንቆሁ ለልብየ ወአስተንፍሲ ውስተ አፉየ ከመ እኩን እንዚራሁ ለበኵርኪ። ኦ ወለተ መርዓ ዘልብኪ ስብሳብ በዲበ ምድር ረስዪኒ እኩን ጽውዓ ውስተ ክብካብኪ ዘበሰማያት። በነቀልቃለ ስብሐት ሁኪዮ ለአርጋኖነ ሕሊናየ ከመ ኢያርምም እምስብሐታተ ፍቅርኪ። ኦ መሥርገት ገሪፍ እንተ ተወደይኪ ውስተ ባሕረ ዓለም ወአተጋባእኪ ኵሎሙ ዘመድ ዓሣት ዘውእቶሙ መሃይምናን አሥግርኒ በሐብለ ወንጌሉ ለብኵርኪ። እስመ ናሁ እጸብት ውስተ ባሕረ ኃጢአት አውጽእኒ እምሥርመ አበሳ ወጌጋይ ወአስጥምኒ ውስተ ቀላየ ምሕረቱ ለብኵርኪ። ሚጢ ላህየ ወአስተፍሥሕኒ ስጥጢ ሠቅየ ወሐሤተ አቅንትኒ። አእትቲ ጺአተ ኃጣውእየ በመዓዛ ዕረፍትኪ መዝምዝኒ አንጽሒ ርስሐትየ ወበደመ ወልድኪ ቀድሰኒ። አድኅንኒ እማዕገተ ጸላዒ ወባልሕኒ እምሥገርተ ከናፍር ወልሳን ወእምትንሣኤ ፀር ዘኅቡእ ወዘገሃድ። ዕቀብኒ በሐራ ወልድኪ ልቡሳነ ብርሃን ከመ ኢይቅረቡ ኅቤየ ሠራዊተ መስቴማ ጽልሙታን። አንሰ ገደፍኩ ነፍስየ ወሥጋየ ውስተ እዴኪ ወእትማኅፀን ብኪ ከመ ታድኅንኒ በዝ ዓለም እምእደ ሰበእ እኩያን ወስ ዘይመጽእ ዓለም እምእደ ሰይጣን ወእምአ ጋንንቲሁ ፀዋጋን እለ ይሰክዩ ነፍሰ ወይስሕብ ውስተ አንቀጸ ደይን። ሰፍሐ. እዴኪ ወባርክኒ ለገብርኪ በረከተ ዚአኪ የሃሉ ወጸጋ ወልድኪ ላዕለ ነፍሰ አቡነ ተክለ ሚካኤል ወላዕለ ፍሬ ሃይማኖት ገብረ ሊባኖስ ፍቁርኪ ወላዕለ ኵልነ ካህናተ ቤትኪ አግብርቲኪ ወአዕማትኪ ለዓለመ ዓለም አሜን።

ዘቍስቋም። እሴብሕ ጸጋኪ ኦ ዑዕፍተ ልብሰ ወርቅ እግዝእትየ ወለተ ዳዊት ንጉሥ ዘተሐጸንኪ በቤተ መቅደስ ወተአንገድኪ በፈሊስ እምሀገር እንዘ ተዓውዲ በተጽናስ። አመ አጕየይኪ እምሰይፍ እጓለኪ በሐቂፍ አድባራተ ዔልኪ ከመ ዖፍ እንዘ ከመ ዝናም ያንጸፈጽፍ እምአዕይንትኪ አንብዕ ወእመላትሕኪ ሐፍ። ስነ ገጽኪ ደመነ ዘይቀይሕ እምጽጌ ረዳ። በሐሩር ወቍር ወጺአኪ እምብሔርኪ ይሁዳ እንዘ ከመ በግፅዕት ግድፍት አመ ሳኰይኪ ውስተ ምድረ በዳ። አጥባትኪ የብሳ በሐሩረ ፀሓይ ዘሐጋይ ኃጢኦ ሐሊበ ሕፃንኪ እስከነ ከልሐ በብካይ ኢረከብኪ ሎቱ አሜሃ ዘታስትይዮ ሕፍነ ማይ። ከርሥኪ ጠግዐ በኃጢአ ስቴ ወመብልዕ ቈቍዓ አእጋርኪ ልምሉማት በሐዊረ ፍኖት ጽኑዕ አብራክኪ ደክማ በጾም እምብዝኃ ረኃብ ወጽምእ። ሐዊረ ፍኖት በእግሩ ሶበ ይስእን ሕፃንኪ ያንቀዓዱ ኅቤኪ ወይበኪ እኂዞ ጽንፈ ልብስኪ እስከ ትፀውሪዮ በገቦኪ ወትሰእምዮ በአፉኪ። ያነድደኒ ድንግል ጣዕመ ቃልኪ ዘይብል ንእስት አነ በአካል ወድክምት በኃይል ኢለመድኩ መከራ እምቅድመ እማንቱ መዋዕል። ኢሀለዉ አሜሃ አቡኪ ወእምኪ ከመ ይሰምዑ ነዓረኪ ወይርእዩ ድክትምናኪ እስመ ሞቱ በንእስኪ ወኅድጉኪ ባሕቲተኪ። ሰብአ ግብጽ መምለክያነ ጣዖት አመ ሰደዱኪ እምአብያት እፎ ኅደርኪ በጽልመት ወኢያፍርሃኪ ግርማ ሌሊት ምስለ አራዊት ውስተ ደብረ ቍስቋም ምዝብርት። ሚ ዕፁብ ድንጋፄ ወረዓድ ዘበጽሑኪ እግዝእትየ ማርያም እምቤተ ልሔም እስከ ደብረ ቍስቋም እምኅበ ሄሮድስ መዓትም ወእምክልኤ(ቱ) ፈያት እለ ሮዱኪ በገዳም። ሶበ ኮነ ፍትሕ በዝ ዓለም ከማኪ ጐዪይ እምደለዎ ለሄሮድስ ከዓዌ ደም ወለኪ ነቢር ከማሁ ዘመኰንነ ጽድቅ እም። ዘቀዳሚ ኃዘንኪ እምአክሊለኪ ወእምበቍዓኪ ፈጸሙ አይሁድ ፈቃደ ሄሮድስ ጸላዓኪ ወሰቀልዎ ለበኳርኪ እመካን ለመካን በአጕይዮቱ ዘደከምኪ። አንብዕኪ ወትረ ኮነኪ ሲሳየ ኦ ንጽሕተ ንጹሕ እግዝእትየ ዘኢተአምሪ ጌጋይ እፎኑመ በግፍዕ ተዓገሥኪ ዘመጠነዝ ሥቃየ። ኢያዐረፍኪ ብካየ እንዘ ትብሊ ወይልየ (ወይልየ) ኃጣዕኩ ሥዩመ ናዛዜ ዘይኔጽር ግፍዕየ ወመኰንነ ጽድቅ መሐሬ ዘያምር ምረተ ልብየ። እወ ለማን እምውሉደ ሰብእ አልቦ ምንዳቤ ወግፍእ ዘከማኪ በውስተ ኵሉ ዘረከቦ። ፃማ ንግደትኪ ይኩን መጽንዔ ድካምየ ሊተ ኅበ እገብዕ ድኅሪተ ወኅበ አሐውር ፍኖተ። ሐፃቤ ርስሕትየ ይኩን አንብዕኪ ኣንጸፍጸፈ በዲበ ምድር አመ ወልድኪ ይግዕር በመልዕልተ መስቀል ጊዜ ቀትር እንዘ ያማኃፅን ኪያኪ (እሞ) ኅበ ረድኡ ዘያፈቅር። መሥጠሜ አበሳየ ይኩን ዘአስጠመኒ ባሕረ ኃዘን እስከ አመ ተንሥእ እሙታን ሥጋ ወልድኪ መድኅን በመሬት ወእብን ውሣጤ መቃብር ክዱን። አመ ይመጽእ ወልድኪ ሞጣሕተ በቀል ተሠርጊዎ አሜሃ ይበክዩ እለ ወግእዎ ተማኅፀነ ንሕነ በብካይኪ ኢይርከበነ ላሕዎ (ተማኅፀንኩ አንሰ በብካይኪ ኢይርከበኒ ላህዎ)። በእንተ ንግደቱ ለወልድኪ ወቤንተ ሞቱ ለዋህድኪ እምከመ ተሳተፍነ ኅዘነኪ አስተሣትፍነ ፍሥሓኪ ለነ ለኃጥአን አግብርትኪ ወአዕማትኪ (እምከመ ተሳተፍኩ ኅዘነኪ አስተሳትፍኒ ፍሥሐኪ ሊተ ለኃጥእ ገብርኪ ወለኵሎሙ አግብርትኪ ወአዕማትኪ) ለዓለመ ዓለም አሜን።

ዘዘመነ ጽጌ። እሴብሕ ጸጋኪ ኦእግዝእትየ ማርያም ዕፅ ልምልምት ወፍሬ ጥዕምት እምሐና ወኢያቄም ዘሠረፀት። ሐረገ ወይን ሐረገ ወይን (ዐፀደ ወይን) አንቲ ማርያም ለለምዕራፉ በል። ትመስሊ ፊደለ ወትወልዲ ወንጌለ ወታገምሪ መስቀለ። ትመ ሰማየ ወትወልዲ ፀሐየ ወታገምሪ አዶናየ። ትመ መሶበ ወትወልዲ ኮከበ ወታጸግቢ ርኁበ። ትመ መቅደስ ወትወልዲ ንጉሠ ወታገምሪ መንፈስ ቅዱስ። ትመ ጽላተ ወትወልዲ ታባተ ወታገምሪ መለኮተ። ትመ ደመና ወትወልዲ ኅብስተ መና ወታገምሪ ጥዒና። ትመ ገራህተ ወታፈርዪ ሰዊተ ወታጸድቂ ነፍሳተ። ትመ ስኂነ ወትወልዲ መድኅነ ወትፌውሲ ቍሱላነ። ትመ ምሥራቅ ወትወልዲ መብረቅ ወታለብሲ ዕሩቀ። ሐረ ወይ። ስብሐት ለኪ እምዘበላዕነ ሥጋ ወልድኪ ወእምዘሰተይነ ደመ መሲሕኪ አግብርትኪ ወአዕማትኪ ለዓለመ ዓለም አ።

ዘሐዋርያት ወዘሰማዕት ወጻድቃን ዘደብረ ዘይት ወዘጳጕሜን። እሴብሕ ጸጋኪ ኦ እግዝእትየ ማርያም አንቀጸ ብርሃን ወሙዳየ ቅዱስ ቍርባን። ወለተ ነቢያት ቅዱሳን ስብከተ ሐዋረያት ፍንዋን እመ ሰማዕታት መዋዕያን ትምክሕቶሙ አንቲ ለመነኮሳት ገዳማውያን። አመ ይመጽእ ወልድኪ መንፈቀ ሌሊት በሥልጣን አሜሃ ይበክዩ ኃጥአን ወይትፌሥሑ ጻድቃን ትብሕም አፍ ወትትአሠር ልሳን። አሜሃ ዕልተ ያቁመነ በየማን ምስለ አባግዒሁ ብሩካን በደብረ ጽዮን መካን ወክመ እምይእዜ ወእስከ ለዓለም። አሜ። ዘመድኃኔ ዓለም ወዘመስቀል ወዘቅንዋት። አሴብሕ ጸጋከ ኦወልድ ዋህድ መዓልተ ወሌሊተ ንፌኑ አኰቴተ በእንተ ፍቅረ ሰብእ ወዓውደ ጲላጦስ ዘሞተ። ምድረ ዘመሥረተ ወሣረረ ሰማያተ ከመ ገብር ተትሕተ ወተአገሠ ቅንዋተ መስቀል ወጽፍአተ። በአንጻረ መስቀል ቀዊሞ ዮሐንስ በከየ እንዘ ይብል ወይልየ ወይልየ አማዑተ ከርሡ ከመ ነደ እሳት ውዕየ። ነዉኒ ይቤ እደውየ ወእገርየ ወኈለቁ ኵሎ አዕፅምትየ ከመ ሰራቂ ወፈያት ጸፍዑኒ መልታሕቴየ። ፀሐይ ጸልመ ወወርኅ ደመ (ወ) ኮነ ወከዋክብት ወድቁ ፍጡነ ከመ ኢይርአዩ ዕርቃኖ ለዘአልበሶሙ ብርሃነ። እምግብረ ግንፉል ሙስና ለዘመርሖሙ መዓልተ በደመና ወሴስዮሙ መና በሐቅለ ሲና ሰቀልዎ ዲበ ዕፅ በምክረ ቀያፉ ወሐና ፵ መዓልተ ወ፵ ሌሊተ ለዘአውረደ ሎሙ ኅብስተ ህየንተ ሠናይ ፈደይዎ እኪተ። ጣኔዎስ ገብረ ላዕለ እብራዊ ኃሣረ ባሕቱ ግብርናቶ ኢተዘከረ ዕብራዊ ርጉም ዲበ ፈጣሪሁ ተአየረ። ማኅበራነ አይሁድ ተመድበሉ ለሰቂለ አምላክ ተማሐሉ ክቡረ ንጉሠ ሰቀሉ ደመና ላዕሌነ ወላዕለ ውሉድነ ይቤሉ። አንስተ ገሊላ ኵሎን አዋልዲሃ ለጽዮን አስቆቀዋሁ ለመድኅን ከመ ዖፈ መንጢጥ እንዘ ይሤዕራ ገጾን። ከመ አንበሳ ተንሣእከ እምክቡድ ንዋምከ ከመ ገብር ተትሕትከ ይትሐፈሩ ወይኅሠሩ ኵሎሙ ጸላእትከ። ስብሐት ለከ ሰጊድ ለአቡከ ዕበይ ለመንፈስ ወምሕረተ ፈኑ ለሕዝብከ ለዓ ለዓ። ይ.ሕ አሜ። ጸሎታ ለማርያም ወስእለታ ያድኅነነ እምዓተ ወልዳ። ጸሎ ለማ ወስ ለሕ. ክር. ይዕ. ወልዳ። ለነፍሳተ ሙታን ያድኅኖሙ እመ። ለሀገሪትነ ኢትዮጵያ ይዕቀባ እመ። ለደብረ ዕገሌ ይዕቀባ እመ ወል። እግዚኦ መሐረነ ክርስቶስ እግዚኦ መሐረነ ክርስቶስ እግዚኦ መሐረነ ክርስቶስ ፲ወ፪ተ ጊዜ። ባርከነ እግዚኦ አምላክነ ውስተ ኑኃ ሰማይ ተወከፍ ጸሎተነ መሐረነ እግዚኦ ወተሣሃለነ። ወእምዝ ጸሎተ ሃይማኖት። ይ.ካ ተሣሃልከ በል ወአብጽሕ ኪዳነ እምድኅረ ኪዳን መልክዐ ውዳሴ።

በከመ መንበር ባዝየ ንጽሕፍ መልክ ዐውዳሴ። ሰላም ለኪ እንዘ ንብለኪ ማርያም እምነ ናስተበቍዓኪ እምዓርዌ ነአዊ ተማኅፀነ ብኪ በእንተ ሐና እምኪ ወኢያቄም አቡኪ ማኅበረነ ዮም ድንግል ባርኪ። ዘሰኑይ ፈቀደ እግዚእ ለአዳም ያግዕዞ። ሥጋኪ ንጹሐ አመ ረሰየ አራዞ። ማርያም ህሉት ለምሕረት ወለናዝዞ። ይቅብዓኒ ዕፍረተ ጽድቅ ወያምዕዘኒ አምዕዞ። የማነ እዴኪ እዴየ እኂዞ። ለሔዋን እምነ ከይሲ ዘአስሐታ። እግዚአብሔር ናዘዛ ኪያኪ በወሊዶታ። ማርያም ድንግል ማርያም ርግበ ኤፍራታ። ምስለ ሕይወትኪ አስተዛውጊ ሕይወታ። ከመ ኢተሀሉ ነፍስየ ባሕቲታ። ኢየሱስ ክርስቶስ አመ ላዕሌኪ ኃደረ። ለፍልሰትኪ ድንግል ጊዜ ናዓርግ መዝሙረ። አድኅነኒ እመናስው ዛተ ሀገረ። ወካልአተኒ አህጉር። ርእየ ኢሳይያስ ለአማኑኤል ምሥጢሮ። መንጦላዕተ ሥጋኪ እንተ ሠወሮ። ማርያም ድንግል ንግሥተ ሰላም ወተፋቅሮ። መዝሙረ አነሥእ በቃልየ ወእሁብ ከበሮ። ጊዜ ለስምኪ አቄርብ ዘምሮ። ተፈሣሕ ወትኃሠይ ኦ ዘመደ እጓለ እመ ሕያው። እስመ አፍቀሮ ለዓለም እግዚአብሔር ህልው። በእንቲአኪ ማርያም ሙዳየ አፈው ከመ እሰብሕኪ በቃለ በፄው። ዘሀሎ ወይሄሉ እግዚአብሔር መዋዒ። በሥጋኪ መጽአ ወካዕበ መጻኢ ስእለተ ነዳያን ማርያም እንተ ትሰምዒ። ለዓቂቦትየ ኃይለኪ አንሥኢ። ከመ ላዕሌየ ኢያሕስም ጸላዒ። ተፈሥሒ እንዘ እብል ለቤተ ልሔም እዌድሳ እስመ ወለድኪዮ ባቲ ለክርስቶስ ዘይቄድሳ። ማርያም ጽጌ ዘትምዕዚ እምፈርከሊሳ። ይማዖ ጽድቀ ዚአኪ ለዘዚአየ አበሳ። ከመ አራዊተ ይወውዕ አንበሳ። ትትፌሣሕ ወትትኃሠይ ነፍስተ ጻድቅ ወኃጥእ። ማኅፀንኪ ማርያም በልደተ ክርስቶስ ቅቡዕ። ዘበእንቲአሁ ይቤሉ መላእክተ ሰማይ አርባዕ። ስብሐት በሰማያት ለእግዚአብሔር እግዚእ። ወሰላም በምድር ሥምረቱ ለሰብእ። ብርሃንኪ ዘበአማን ያበርህ ፍጹመ። ለኵሎሙ ሰብእ እለ ይነብሩ ዓለመ። ማርያም ዘኮንኪ ለእግዚአብሔር እመ። ጽምዕት ምድር እንተ ትሴፎ ዝናመ። እሴፎ ምሕረትኪ ቀዊምየ ፍጽመ። ዘሠሉስ አክሊለ ምክሕነ አንቲ እንተ አልብኪ መምሰለ ዘወለድኪ ለነ ዘእግዚአብሔር ቃለ። ማርያም ገነት ዘትፀወሪ አስካለ። ጊዜ ንዴትየ አጥረይኩኪ ብዕለ። ወጊዜ ድካምየ ካዕበ ረሰይኩኪ ኃይለ። ዓቢይ ውእቱ ስብሐተ ድንግል ፪ኤል። እንዘ እብል እሴብሕ በቃለ ግናይ ወጽዋዔ። ማርያም ድንግል ማርያም ምክሐ ጉባዔ። ጊዜ ድቀትየ ሶበ ኃግዕኩ ረዳኤ። በቃለ ዚአኪ እሴፎ ትንሣኤ። አንቲ ውእቱ ዕፀ ጥበብ ወልቡና። ሙሴ ነቢይ ዘርእየኪ በደብረ ሲና። ማርያም ዑጽፍት ወኁርብት በቅድስና። ሀብኒ እሙ ከመ ኢይርአይ ሙስና። መጽሐፈ ብርሃናዌ ወኅቡአ መና። አንቲ ውእቱ ገራህተ ንጉሥ ሰማያዊ። ዘእምኔኪ ሠረቀ ሕያው ወማሕየዊ። ማርያም ድንግል ወለተ ይሁዳ ወሌዊ። በትንብልናኪ አንቀጸ ምንዳቤ ዕጽዊ። ወለምሕረትኪ አንቀጸ አርኅዊ። ተፈሥሒ ኦ ወላዲተ እግዚእ ኃሤቶሙ ለመላእክት። ተፈሥሒ ንጽሕት ዜና ነቢያት። ማርያም ስብሕት ማርያም ቡርክት። እምኅሩያንኪ ኢትፍልጥኒ ንግሥት ወኢትኅድግኒ በሕይወት ወሞት። ተፈሥሒ ማርያም ዘተሰመይኪ ድልወ። ከመ ትለዲ ፀሐየ ወኮከበ ሰማይ ሥርግወ። ማርያም ድንግል አመ ጥበኪ። ጠበወ። እምከናፍርኪ ሐሊበ ሞገስ ተክዕወ። ላዕለ ሕፃንኪ ዘይምዕዝ አፈወ። ኦ ድንግል ከመ ትለዲ ንጉሠ እምኅበ እግዚአብሔር ቃል (ልዑል) እስመ ረከብኪ ሞገሰ። ማርያም ድንግል ዘትፌጽሚ ማኅሠሠ። ዝክረ ስምኪ ጸገዎሙ ለሕሙማን ፈውስ ወለዕሩቃን ከደኖሙ ልብሰ። ቃለ አብ ሕያው ደብረ ሲና ዘወረደ። ሥጋኪ ንጹሐ እመ ረሰየ ማኅፈደ። ማርያም ድንግል ዘታቀልሊ ክበደ። ከመ ታጽድቂ ኃጥአነ ብኪ መፍቅደ። ወከመ ታጥብቢ ዘከማየ አብደ። ውእቱኬ ቃለ አብ እግዚአብሔር። ሥጋኪ ተዓፅፈ በመንክር ምሥጢር። ማርያም ድንግል ወላዲተ ክርስቶስ ክቡር። ክዕወ ኮነ ወርቀ ስብሐት ከመ ኆፃ ዘባሕር በጊዜ ፈለስኪ ሰማየ እምድር። ዕበይኪ ድንግል ኢይትከሃል ለተነግሮ በነቢብ ወበፈክሮ። ማርያም ዘኮንኪ ለእግዚአብሔር ማኅደሮ። እምአእምሮትኪ ክፍልኒ

አ እምሮ። ከመ ለዓለም ኢይዴግን ፍቅሮ። ዘውእቱ ዕብን ወልድኪ ዋህድ። ዘበትከ እምደብር ነዋኅ ዘእንበለ እድ። ማርያም ድንግል ዘሞገስኪ ፍድፋድ። እምኵሉ ቀዳማዊ ወደኃራዊ ትውልድ ለዝክረ ስምኪ ይደሉ ሰጊድ። ኮንኪ አጽቀ ሕይወት ኦ እግዝእትነ። ርትዕት ሃይማኖቶሙ ለቅዱሳን አበዊነ። ማርያም ድንግል ዘትትዓጸፊ ብርሃነ። ነሢአ ነፍስነ አርጋኖነ። ኵሎ ዘመነ። ለልደትኪ ታበውእ ቍርባነ። አንቲ እሙ ለዓቢይ ብርሃን። ዘውእቱ ቃል ዘኢይትረአይ ለዓይን። ማርያም ድንግል ተፍፋ ቅቡፃን ባርክኒ እግዝእትየ ከመ ለብሐዊ እምእመን። በከናፍርኪ ፍሡሓን እወይን። ዓይ ልሳን ዘይክል ነቢበ። ውዳሴኪ ኵሎ ዘ ውስተ መጽሐፍ ተዘግበ። ማርያም ድንግል ዘታቀልሊ ዕፀበ። በየዋሃትኪ ተመሰልኪ ርግበ። ወበንጽሕናኪ ድንግለ ጠባበ። ተፈሥሒ ማርያም እም ወአመት። እስመ ለዘውስተ ሕፅንኪ ይሴብሕዎ መላእክት። ማርያም ክብርት ማርያም ልዕልት። በየማነ ንጉሥ ዘትነብሪ ንግሥት። በእንቲአኪ ዘመረ ዳዊት።

ዘረቡዕ። ኵሉ ሠራዊተ ሰማያት በእንቲአኪ ይብሉ ብፅዕት አንቲ ማርያም ለእግዚአብሔር አባሉ። ሶበ እፈልስ ገብርኪ መንገለ ታሕቱ ወላዕሉ። ፩ዱ መልአክ ዘዚአኪ ወቅድሜየ የሃሉ። ወካልዑ መልአክ በድኅሬየ ይትሉ። ተነበዩ ላዕሌኪ ዓቢያተ ወመንክራተ። ሀገረ እግዚአብሔር አንቲ ዘኢትፈቅዲ ማኅቶተ። ማርያም አብርሂ ነፍሰ ዚአየ ዕውርተ። ከመ እርአይ መንገለ ጽድቅ እንተ ትመርህ ፍኖተ። እስመ ፍኖትኪ ታበውእ ገነተ። አንቲ ዘበአማን ደመና ክርስቶስ አምላክ። ማርያም ድንግል ሠአሪተ መርገም ወሀውክ። ይዌድሱኪ ኪሩቤል እንዘ ይሰግዱ በብረክ። ገብርኤልኒ ዜናዊ ፍሡሓ ገጽ መልአክ ይኤምኃኪ በጽባሕ ወሠርክ። ረከብኪ ጸጋ መንፈስ ቅዱስ ኃደረ ላዕሌኪ። ወኃይለ ልዑል ጸለለኪ። ኦ ማርያም እንተ አምላከ ወለድኪ። ኵሎ መዓልተ ወሌሊተ ሶበ እጼውዕ ስመኪ። ሕይወትየ ወሞትየ ማርያም ባርኪ። ግብረኪ ድንግል ይሴብሑ በዜማ መሬታውያን በምድር ወሰማውያን በራማ። ማርያም ድንግል ክልልተ ሞገስ ወግርማ። ደቂቀ ቤትኪ ኢይሁብ መስቴማ። በዲበ ትእዛዝ ዘይፈጥር ፃማ። የዓቢ ክብርኪ እምክብረ መላእክት ዘአርያም። ወእምክብረ ጻድቃን ዘግዳም። ማርያም ድንግል ማርያም እም። ብኪ ድኅነ ዓለም ወበወልድኪ ኮነ ሰላም። ሕዝቅኤል ነቢይ በእንቲአኪ እንዘ ይብል ጸርሐ። ርኢኩ ኆኅተ ዘኅቱም መናሥግቲሃ። ማርያም ድንግል እንተ (ዘ) ትሠረገዊ ንጽሐ። በዝክረ ስምኪ እትፌሣሕ ፍሥሓ። ከመ ዘረከበ ምሕርካ ብዙኃ። ኆኅትሰ ድንግል አንቲ። እንተ ወለድኪ አምላከ በድንግልና ፪ቲ። ማርያም ድንግልና ማርያም ሣህለ መዋቲ። አድኅንኒ እግዝእትየ እምዋዕየ ልሳን መስሐቲ። እስመ እሳቱ ለዓለም ይእቲ። ዘሐሙስ። ዕፅ እንተ ርእያ ሙሴ በደብረ ምሳሌኪ ኮነ መንገለ ኅቡእ ምሥጢር። አንቲ ውእቱ መንፈሳዊት ሀገር። አድባር ብኪ ተፈሥሑ ወአንፈርዓፁ አውግር። ከመ ሐራጊት ዘይቤ መዝሙር። ትምክሕተ ኵልነ አንቲ ዘሠዓርኪ መርገሞ። ለአዳም አቡነ ቅንዓተ ሰይጣን እንተ አሕመሞ። ማርያም አበሞ ማርያም ቀናንሞ። እፎ ፈቀደ ሕሊናየ ለውዳሴኪ ተፈጻሞ። ወእፎ ሐለየ ዘኢይክል አቅሞ። ኦ ዝመንክር ወጥቀ ዕፁብ። ልደተ ኢየሱስ ክርስቶስ ዘእንበለ ዘርዕ ወሰብሳብ። ማርያም ድንግል ወለተ ፳ኤል ጠባብ። በሰማይኒ እምቅድመ ይትፈጠር ኪሩብ ዘእንበለ እም ተወልደ እምአብ። አዝ መንከር ነሢአ ዐፅም እምገቦ። ኪያኪ ይፍጥር ከመ ትኩኒዮ መዝገቦ። ማርያም ድንግል ባላሒት እምተመንድቦ ብፁዕ ለኪ ንግሥትየ ዘየአምር የብቦ። ከመ ፳ኤል ዘተሰምየ ሕዝቦ። መሐለ እግዚአብሔር ለዳዊት ፍቁሩ። አበውኪ ነገሥት ከመ በመንበሩ ይነብሩ ማርያም ሰማይ ለእግዚአብሔር ሀገሩ። ነቢያት በእንቲአኪ ሰላመ ነገሩ። ወሐዋርያት ምስሌሆሙ ኅብሩ። ዳዊት ዘነግሠ መልዕልተ ፳ኤል ሐራ። ኪያኪ ሰብሐ በአውታር ወበዕንዚራ ማርያም ድንግል ማርያም ወለተ ቅስራ። ለነፍሰ ዚአየ አስተዳልዊ ማኅደራ። ውስተ መቅደስኪ ዘማኅው ኅቡራ። ፩ዱ አካል ዘእምቅድስት ሥላሴ ሥጋኪ ለብሰ ወኮነ ብእሴ። ማርያም ድንግል ማርያም ሥርጉተ ቅዳሴ። ከበሮ እዘብጥ ለክብርኪ ወእሁብ ውዳሴ። ከመ ማርያም እኅቱ ለሙሴ።

ዘዓርብ ቡርክት አንቲ ዘእምኔኪ ሠረቀ ፀሐየ ቅዱሳን ክርስቶስ እንተ በይሁዳ ተዐውቀ። ማርያም ኪያኪ እስመ እሴፎ ጥዩቀ። ሞገስ ስምኪ ይኵነኒ ስንቀ። በኅበ ፈለስኩ ብሔረ ርኁቀ። ቡርክት አንቲ ተዓብዪ እምሰማይ ወትበርሂ እምፀሐይ። ማርያም ዕንቍ ማርያም ባሕርይ። ኅፅብኒ እግዝእትየ እምኵሉ ጌጋይ። ከመ የሐጽቡ ርስሐተ በማይ። ቡርክት አንቲ ምክሆን ለደናግል ዘንዕዶን ክርስቶስ በውስተ ወንጌል። ማኅፀንኪ ማርያም ማኅደረ አምላክ ልዑል። ሐፁር የዓውዳ ወጽጌ ረዳ በትምእርተ መስቀል። ማርያም ድንግል ለዕረፍት ሙዳየ። ዘእምኔኪ ተቀብዑ እለ ለመንግሥት ተኃርዩ። ማርያም (ድንግል) ዘኮንኪ ለልዑል እመ ባሕርዩ። እስመ ተቶስሐ በላሕይኪ ላህዩ ወበዕበይኪ ተሠውጠ ዕበዩ። ማርያም ንጽሕት ሰአሊተ ምሕረት በጻሕቅ። እንበይነ አእሩግ ወደቂቅ። ማርያም ርግብ ማርያም ማዕነቅ። ገቦኪ ሥርግው በሐመልማለ ወርቅ። ወአክናፍኪ በብሩር ፍሑቅ። ማርያም ትብል ኢየአምር ምንተኒ። ዘእንበለ ድምፀ ቃሉ ለመልአክ ዘአብሠረኒ። ማርያም ድንግል ፍናወ ጽድቅ ምርሕኒ። ዓለምሰ ምስለ ክብሩ ማሳኒ። ዝኒ ያኃልፍ ወይሠዓር ዝኒ።

ዘቀዳሚት። ንጽሕት ወብርሕት እምፀሐይ ትፀድሊ። ወእምኑኃ ሰማይ ትትሌዓሊ ማርያም ወለቱ ለዳዊት ዓርከ በርዜሊ። ኦ እግዝእትየ ሶበ ኅቤኪ እጼሊ። በክኂሎትኪ ኪያየ አክህሊ። ናስተበፅዕ ዕበየኪ ማርያም ወትረ። ወንፌኑ ለኪ ፍሥሓ ምስለ ገብርኤል ኅቡረ። በዝ ዓለም ወበዘይመጽእ ድኅረ። ውስተ መቅደስኪ እፈቱ ኃዲረ። ወኢትኅ ብእኒ ዘይሤኒ ምክረ። ከመ ከብካብ ንጹሕ ዘአልቦ ጥልቀት ውስቴቱ። ያስተፌሥሓኒ ጥቀ ዜና ተአምርኪ ለለዕለቱ። እምሀብተ በረከት ኵሉ እንተ በላዕሉ ወታሕቱ። ለማኅፀንኪ እግዚእትየ በረከቶ እፊቱ እግዚአብሔር ዘተፀውረየቱ። አንቲ ውእቱ ለዳዊት ዘመዱ። ዘእምኔሁ ሕዝብኪ ወአብውኪ ተወልዱ። ማርያም ድንግል ለልዑል እመ ዋህዱ። ለስብሖትኪ ኢይትዌሰን ፍቅዱ። እስመ እምወሰን ወሰነ የዓዱ። ኮንኪ ዲበ ምድር ዳግሚተ ሰማየ። አንተ አሥረቂ ፀሐየ። ማርያም ድንግል (እግዝእት) እመ እግዚእየ። በቅድስናኪ ቀድሲ ነፍስየ። ወበንጽሕናኪ አድኅረ ሥጋየ። አንቲ ውእቱ ደብተራ ክርስቶስ ብርሃን። ዘሰመዩኪ አበው ቅድስተ ቅዱሳን። ማርያም ድንግል በዓልተ ዛቲ መካን። ለብሔረ ንግሥኪ ከመ ብሔረ ነገሥት ባዕዳን። አይዌስንዎ ቤርሳቤሕ ወዳን። ተሰመይኪ እመ ለክርስቶስ ፈታኔ አልባብ ወሕሊና። ድኅረ ወለድኪ ኪያሁ ነበርኪ በድንግልና። ማርያም ድንግል ወለተ ኢያቄም ወሐና። ዲበ እንግድዓየ አክብዲ ልቡና። ወውስተ አፉየ ሰአሊ ትሕትና። አንቲ ውእቱ ሰዋሰው ወርቅ ቀዲሙ። ፳ኤል ያዕቆብ ዘነጸረኪ በሕልሙ። ማርያም ድንግል ሞገስ ጣዕሙ ከመ ኤልሳቤጥ ለዮሐንስ እሙ። ናሁ እግዚእ እምኔኪ ወጽአ በኍልቈ ዕለታት ሰብዑ ለእለ ይጼውዑኪ ስብዐ። (ለለእጼውአኪ ሰብዐ)። ማርያም ድንግል ማርያም ወለተ መርዓ። አጽድቂ እሙ ኪያ የኃጥአ። ወናዝዚ ኃዘንየ እንተ ውስጥ ወአፍአ። ተፈሥሒ ተፈሥሒ ምልዕልተ ጸጋ ማርያም። ልሕኵት ንጽሕት ክብረ ኵሉ ዓለም። በኍልቈ ዕለታት ሰብዑ አርአያ ለብሐዊ ዘቅድም። አቅረብኩ ለኪ ተጋንዮ በልሳንየ ድኩም። ማርያም እግዝእትየ ተወከፊ ዮም።

ዘሰንበት። ተሰመይኪ ፍቅርተ ኦ ቡርክት አምአኑስ አንቲ ውእቱ ቀመረ መድኃት ሐዳስ። ማርያም ድንግል ወለተ ዳዊት ንጉሥ። ሰላም ሰላም ለመልዕክዕሲ ውዳስ። ለ፩ዱ እስከ እግር ወርእስ። ታቦት አንቲ ዘረሰየኪ ታዕካሁ። ኢየሱስ ክርስቶስ እስመ ሥጋኪ ሥጋሁ። ማርያም ድንግል ለእጓለ እመሕያው ተስፋሁ። ዕቀበኒ እግዝእትየ ለለመዋዕሉ ወርኁ። እስመ ኢየአምር ሰብእ ዘይመጽእ ላዕሌሁ። መቅደስ አንቲ ዘይኬልሉኪ ኪሩቤል እለ ሥዑላን በሥዕሉ ለእግዚአብሔር ቃል። ማርያም ድንግል መክሐ ደናግል። ሰላም ሰላም በምልዓ ሕሊናየ (ልቡናየ) እብል። ለልደትኪ ፍሥሓ ወሣህል። አንቲ ውእቱ መሶበ ወርቅ ቀይሕ። እንተ ውስቴታ መና ብሩህ። ማርያም ታቦት ዘተከለልኪ በንጽሕ። አድኅንኒ እግዝእየ እማየ ሙስና መፍርህ። ከመ አድኃንኪይይ ቀዳሚ ለኖኅ። አንቲ ውእቱ ተቅዋመ ወርቅ ዘትነብሪ። በርሃኖ ለዓለም ዘትፀውሪ። ኦ ድንግል መሐሪት እመ መሐሪ። ኃጥአነ እለ ከማየ አመ ይኴንን ፈጣሪ። ለአድኅኖትየ ማርያም ሥመሪ። አንቲ ውእቱ ማዕጠንተ ወርቅ እግዝእትየ። ፍሕመ መለኮት ብቍጽ እንተ ዲቤኪ ተወድየ። ማርያም ድንግል ደመና ብዕልየ። በዝናመ ሣህልኪ ሐረገ ወይን ፀገየ። ወሮማንሂ ሐዋዘ ፈረየ። ተፈሥሒ ማርያም ርግበ ገነት ጽባሐይ። እስመ ኮንኪ እሞ ለእግዚአብሔር አዶናይ። አንቲ ውእቱ ጽጌ መዓዛ ሠናይ። ዘሠረፅኪ እምሥርወ ዕሤይ ወእምጕንደ ዳዊት ኅሩይ። ፍሬ ማኅፀንኪ ይሴፎ ነዳይ። በትረ አሮን እንተ ሠረፀት ዘእንበለ ተክል ቀዳሚ። ምሳሌኪ ኮነ በሥምረተ አምላክ ቀዋሚ። ስእለተ ነዳያን ማርያም ዘኢትመሚ። አስተበቍዓኪ በዕለተ ምንዳቤ ማሕመሚ። ውስተ የማንየ ለነዳይ ትቁሚ። ለኪ ይደሉ ውዳሴ ወስባሔ። በአፈ መላእክት ወሰብእ ዘይትረከብ ውስተ ኵለሄ። ማርያም ድንግል ማርያም እመ ኤሎሄ ከመ ለብሐዊ ፍቁርኪ አቅረብኩ እማኄ። ለዝክረ ስምኪ እምርኄ። ሰአሊ ለነ ሰአሊ ለነ። ሰአሊ በእንቲአነ ማርያም እምነ ወእሙ ለእግዚእነ። ወልድኪ ይምሐረነ ወመዋርስቲሁ ይረስየነ በየማኑ ያቁመነ። ስብሐት ለኪ ማርያም በኈልቈ አድባር ወአውግር ስብሐት ለኪ ማርያም በኍልቈ ቀላያት ወባሕር። ስብሐት ለኪ ማርያም በኍልቈ ዕፀው ወሣዕር። ስብሐት ለኪ ንግሥተ ፍቅር በልሳነ ኵሉ ፍጡር። እስመ ምሉዕ ስብሐትኪ በሰማይ ወበምድር። ጸሎት ወኑዛዜ ወስንክ ሣር።

መቅድመ ኪዳን። ሰላም ዘዘወትር ተሣሃልከ እግዚኦ ምድረከ ሃሌ ሉያ ይትፌሣሕ ልብኪ ኦድንግል ወይሌንል ቀርንኪ በክብር ሰማይ ዳግሚት ብኪ ድኅነ ዓለም ወበወልድኪ ኮነ ሰላም። ዘዘመነ ጽጌ ዘዘወትር በ፩ ወሚጥ መዓትከ እምኔነ ሃሌ ሉያ ተመየጢ ተመየጢ ሰላመ ሠጣዊት ወንርአይ ብኪ ሰላመ ምንትኑ ትኔጽሩ በእንተ ሰላመ ሠጣዊት እንተ ትሔውጽ እምርኁቅ ከመ መድበለ ማኅደር ሑረታቲሃ ዘበስን ለወለተ አሚናዳብ። አርእየነ እግዚኦ ሣህለከ በ፫ ሃሌ ሉያ ሃሌ ሉያ ሃሌ ሉያ ናሁ አስተርአየ ጽጌ መርዓቱኒ ትቤ ውልድ እኁየ ይምዕዝ ከርቤ ናሁ አስተርአየ ጽጌ። እንባቆም ነቢይ ስነ ምግባሩ ለወልድ አንከርኩ ይቤ። ናሁ አስተርአየ ጽጌ ንጉሠ ሰላም ክርስቶስ ዓቢይ ልዕልናከ ወመንክር ስነ ስብሐቲከ ለዕረፍት ሰንበተ ሠራዕከ። በአማኑኤል በዕርገት በደብረ ታቦር፦ በግዕዝ በ፮ ሃሌ ሉያ ሃሌ ልያ ሃሌ ሉያ ሃሌ ሉያ። በዓራራይ በሰንበት በ፮ ሃሌ ሉያ ሃሌ ሉያ ሃሌ ሉያ ሃሌ ሉያ ይእቲ ማርያም እምነ ወእሙ ለእግዚ እነ ሰአሊ በእንቲአነ ከመ ይምሐረነ ወይሣሃለነ ያስተርኢ ኂሩቱ በላዕሌነ ሠርዓ ለነ ሰንበተ ለዕረፍተ ዚአነ ፍሥሓ ወሰላም ለእለ አመነ። ይ.ካ እግዚኦ መሐረነ መሐረነ ክርስቶስ እግዚኦ መሐረነ ክርስቶስ እግዚኦ መሐረነ ክርስቶስ እግዚኦ መሐረነ ክርስቶስ። ኪዳን ዘነግህ መሥዋዕት ዘሠርክ ዘነገሮሙ እግዚእነ ወመድኃኒነ ኢየሱስ በል።

ቅዱስ እግዚአብሔር ቅዱስ ኃያል ቅዱስ ሕያው ዘኢይመውት። ዘተወልደ እማርያም እምቅድስት ድንግል ተሣሃለነ እግዚኦ። ቅዱስ እግዚአብሔር ቅዱስ ኃያል ቅዱስ ሕያው ዘኢይመውት። ዘተጠምቀ በዮርዳኖስ ወተሰቅለ ዲበ ዕፀ መስቀል ተሣሃለነ እግዚኦ። ቅዱስ እግዚአብሔር ቅዱስ ኃያል ቅዱስ ሕያው ዘኢይመውት። ዘተንሥአ እሙታን አመሣልስት ዕለት ዓርገ በስብሐት ውስተ ሰማያት ወነበረ በየማነ አቡሁ ዳግመ ይመጽእ በስብሐት ይኰንን ሕያዋነ ወመታነ ተሣሃለነ እግዚኦ። ስብሐት ለአብ ስብሐት ለወልድ ስብሐት ለመፈስ ቅዱስ ይእዜኒ ወዘልፈኒ ወለዓለመ ዓለም። አሜን ወአሜን ለይኩን ለይኩን። ቅዱስ ሥሉስ እግዚአብሔር ሕያው ተሣሃለነ። ይ.ካ ስብሐት እግዚአብሔር። ይ.ሕ ርቱዕ ይደሉ። ይ.ካ ለከ እግዚኦ ለገባሬ ኵሉ ለዘኢታስተርኢ አምላክ ንሰፍሕ ነፍስነ ወስብሐተ ዘነግህ ንፌኑ ለከ እግዚኦ። ለጥበበ ኵሉ ኃያል ብዙኃ ሣህል አምላከ ሥራሪሃ ለነፍስ። ንሴብሐከ ለዘእምቅድመ ዓለም ተወልደ እምአብ ቃል ዘባሕቲቱ በቅዱሳኒሁ ዕሩፍ ኪያከ ዘትሴባሕ እምስብሐታት ዘኢያረምም ወእምሠራዊተ ሊቃነ መላእክት። ኪያከ ዘኢተገብረ በእድ ፈጣሬ ኅቡዓት ዘኢያስተርኢ ንጹሕ ወቅዱስ ዜናዊ ዘነገረነ ጥበበ ኅቡአተ ቅዱሳቲከ ወብርሃነ ለነ ዘኢይጠፍእ አሰፎከነ ስብሐተ ወአኰቴተ ንፌኑ ወቅድሳተ ንጹሐ ንብል ንሕነ እሊአከ አግብርት ወሕዝብኒ ኪያከ ይሴብሑ። ይ.ሕ ኪያከ ንሴብሕ እግዚኦ። ይ.ካ አምላከ ብርሃን ወላዴ ሕይወት ርእሱ ለአእምሮ ወሀቤ ጸጋ ዘእምጸጋ ፍጹም ገባሬ ነፍስ በቋዒ ጸጋዌ መንፈስ ቅዱስ መዝገበ ጥበብ ረዳኢ መምህረ ቅዱሳን ወመሠረተ ዓለም ዘይት ዌከፍ ጸሎተ ንጹሐን ለከ ንሰብሕ ወልድ ዋህድ ቀዳሜ በኵር ቃለ አብ ዘለኵሉ ዚአከ ጸጋ ዘወሀብከነ ለእለ ንጼውዓከ አብ ንጹሕ ዘአልቦ ነውር ዘቦቱ ጥሪት ኅበ ፃፄ ወቍንቍኔ ኢያማስኖ ለዘበኵሉ ሕሊና ለእለ ይትዌከሉ ብከ ትሁብ ዘያፈትዎሙ ለመላእክት የሐውጽዎ ለዘእምቅድመ ዓለም ብርሃን ዓቃቢነ ዘኢይማስን። መዝገበ ጽልመት እንተ ብነ በሥምረተ አቡከ አብራህከ ለነ ዘአውጻእከነ እማዕምቅ ውስተ ብርሃን ወወሀብከነ ሕይወተ እሞት ወጸጎከነ እምግብርናት ግዕዛነ ዘበመስቀልከ አቅረብከነ ኅበ አቡከ መልዕልተ ሰማያት በወንጌል መራሕከነ ወነቢያት ናዘዝከነ ዘለሊከ አቅረብከነ አምላክ አላ ብርሃን ሀበነ እግዚኦ ለከ ለአምላክነ ንወድስ ከመ ወትር በዘኢያረምም አኰቴት ንብል ንሕና እሊአከ አግብርት ወሕዝብኒ ኪያከ ይውጹዕ። ይ.ሕ ኪያከ ንዌድስ እግዚእ። ይ.ካ ንሤልስ ለከ ዘንተ ስብሐተ እምአፉነ ዘምስለ መንግሥትከ ዘለዓለም ኢየሱስ ወልደ እግዚአብሔር ዘመልዕልተ ኵሉ ምስለ አብ ኵሉ ፍጥረት ይሴብሐከ በረዓድ ወንፍርሃተ መንፈስ ዘኵሉ ነፍስ ይፈርሆ ወኵሉ ነፍሳተ ጻድቃን ብከ ይጼውኑ ዘአዝኃንከ እምኔነ ማዕበላተ ውኂዛተ መናፍስት ዘኮንከነ መርሶ ሕይወት እሙስና ወዘከንከነ ምጕያየ። ዘቦቱ ተስፋ መድኃኒት ዘለዓለም በባሕር እለ ይትመነደቡ ታድኅን ወለእለ በበድው በጸጋ ትፌውስ ወለእለ በመዋቅሕት ጽኑዓን ዘምስሌሆሙ ትሄሉ ዘእማዕሠረ ሞት ፈትሐነ ዘለምስኪናን ወለልህዋን ይናዝዞሙ ወለእለ ፃመው በመስቀሉ ይባልሕ ዘኵሎ መዓተ ይመይጥ ወያሴስል እምኔነ ለእለ ቦቱ ተወከልነ ዘነቢያት ወሐዋርያት አእኰቱከ በኅቡእ ኪያከ ንዌድስ እግዚኦ ወንሴብሐከ ከመ ለቢወነ ብከ ናዕርፍ በማሕደረ ሕይወት እንዘ ንገብር ፈቃደከ ሀበነ ንሑር በትእዛዝከ ወኵሎ እግዚኦ በምሕረትከ ሐውጽ ንኡሳነ ወዐቢያነ መኰንነ ወሕዝቦ ኖላዌ ወመርዔቶ እስመ ዚአከ መንግሥት ቡሩክ እግዚኦ አምላክነ ስብሐት ለአብ ወወልድ ወመንፈስ ቅዱስ እምቅድመ ዓለም ይእዜኒ ወዘልፈኒ ለዓለም ወለትውልደ ትውልድ ዘኢየኃልቅ ለዓ ለዓ አሜ። ይ.ካ ጸጋ ዘእግዚአብሔር የሃሉ ምስለ ኵልክሙ። ይ.ሕ ምስለ መንፈስከ። ይ.ካ ንሰብሖ ለአምላክነ። ይ.ሕ ርቱዕ ይደሉ። ይ.ካ አጽንዑ ሕሊና ልብክሙ። ይ.ሕ ብነ ኅበ እግዚአብሔር አቡነ ዘበሰማያት አቡነ ዘበሰማያት አቡነ ዘበሰማያት ኢታብአነ እግዚኦ ውስተ መንሱት። ይ.ካ እግዚአብሔር አብ ወሀቤ ብርሃን ዘለኵሉ ኃይል ወለኵሉ ነፍስ ሐዋፂ ብርሃን ዘእምቅድም ዓለመ ኃታሚ መራሔ ሕይወት ወበቋዔ ተድላ ዘኢይመውት ዘአውጻእከነ እምእቅፍተ ጽልመተ ጽልመት ወብርሃን ዘኢይትረከብ ጸጎከነ ዘአማዕሠር ለእለ የአምኑብከ ፈቲሐከ በሃይማኖት ከለልከነ ዘ ኢይርኅቅ እምአግብርቲሁ ወትረ ዘምስሌሆሙ ትሄሉ ዘኢይጸመም ለዘበፍርሃት ወበረዓድ ትስእሎ ነፍስ እምቅድመ ሕሊና ኵሉ የአምር ወእምቅድመ ሕሊና ይፈትን ወዘእንበለ ንስአሎ ይሁብ ፍትወተነ ዘእምፈቃዱ ወይሰምዓነ እለ እንበለ ኑፋቄ ንጼውዖ ዘኢይትነገር በርሃን ንጉሠ ሠራዊተ ሰማያት ሰማዔ (ዒ) ስብሐተ ማኅሌት ዘሊቃነ መላእክት ወዘዲቤሆሙ የዐርፍ። ስምዓነ ንስእለከ እግዚኦ ሀበነ በትውክልት ቃለ ዘኢያረምም ኪያከ ንሰብሕ ኪያከ ናእኵት ወኪያከ ንባርክ ወከመ ብከ ንፀወን ንሕነ አግብርቲከ ንሴብሐከ እግዚኦ። ይ.ሕ ኪያከ ንሴብሕ እግዚኦ። ይ.ካ እግዚኦ ኢየሱስ ክርስቶስ ስምዓነ ቅዱስ ለበሀማን ኮኖሙ ቃለ ለስቡራን ምርጉዘ ለዕውራን ብርሃን ወለሐንካሣን ፍኖተ ወለዘለምጽ መንጽሔ። እኁዛተ ሕማማት እግዚእ ፈውሰከ ለጽሙማን መፈውስ ለሞት ዘለፎ ወለጽልመት ሣቀዮ ዘገብረ ብርሃን ፀሐይ ዘኢየዐርብ ወማኅቶት ዘኢይጠፍእ ፀሐይ ዘዘልፈ ያበርህ ዲበ ቅዱሳን ወኵሎ ተከለ ለሠርጐ ዓለም በሥምረት እቁም ገሃደ ለኵሉ ሠረቀ ለሰብእ መድኃኒተ መያጢሃ ለነፍስ ወኵሉ በዘይደሉ አቅደምከ ሐልዮ ገባሐ መላእክት አበ ኵሉ ሠርጐ ዓለም ሣራሪሃ ለምድር። ጥበብ ወአእምሮ እምአብ ዘሀሎ እምቅድም ውስተ ዓለም ተፈነወ ዝ ሀሉና ዘኢይትነሠት ወዘኢይተረጐም መፈስ ዘኢያስተርኢ ዜናዊ ስቡሕ አንቲ ወመንክር ስምከ (ስምዕከ) ወበእንተ ዝንቱ ንሕነ አግብርቲከ ንዌድስከ እግዚኦ። ይ.ሕ ኪያከ ንዌድስ እግዚኦ። ይ.ካ ንሤልስ ለከ ዝንተ ቅዱስ ስብሐተ ዘወሀከነ ዚአከ ሃይማኖተ ዘኢይትነሠት ወቦቱ ገበርከ ለነ ንማዕ ማዕሠሪሁ ለሞት ዘፈጠርከ ሕሊናተ ርቱዓተ ለእለ የአምኑ ብከ ከመ እምሰብእ ይኩኑ አማልክተ ዘወሀብከነ በመንፈስ ንኪድ ኵሉ ኃይሎ ለጸላዒ ከመ ንፍታሕ ዘኢይትፈታሕ ፍቅረ ለነ ኅበ አቡከ ወዐረቀ ማዕከሌነ ሰማዕ እግዚኦ እለ ኪያከ ይስእሉ እግዚኦ እለ ዘንስእለከ ኢንሰተት አላ በስክየት ዲበ ጸላዒ (ነ) ሀሉ ነሀሉ ንዕሉ። ሀበነ ዘወትር ጸሎትነ እምኂጠተ ጸላዒ ንትዓቀብ ሰማዕ ዘለዓለም ንጉሥ መዓስብ ናዝዝ እጓለ ማውታ ተወከፍ ሢሩያነ በምሕረትከ አንጽሕ አብዳነ አጥብብ ወኅጉላነ ሚጥ እለ ውስተ ሞቅሕ አድኅን ወለኵልነ ኩን ፀወነ እስመ ለከ እግዚኦ አምላክነ መንግሥት ብሩክ። ይ.ሕ አሜን። ይ.ካ ጸጋሁ ለእዚአብሔር የሀሉ ምስሌክሙ። ይ.ሕ ምስለ መንፈስከ። ይ.ካ አእኵትዎ ለአምላክነ። ይ.ሕ ርቱዕ ይደሉ። ይ.ካ ለከ ለአብ ዘኢይማስን መድኃኔ ነፍስነ ወመሠረተ ጥበባት ዓቃቤ አልባቢነ ዘእንተ ውስጥ አይነነ አብራህከ ወጽልመተ ኅሊናነ በዘዚአከ አእምሮ ከለልከነ አንተ ዘተውህበ ለሙስና ዘትካት ብእሴ አድኃንከ በመስቀሉ ለዋህድከ ወሐደስኮ በዘኢይማስን ዘስሕተታት በጠላ በትእዛዝከ ወበሞተ ወልድከ ቤዘውከ ወዘተገድፈ ኃሠሥከ ወበእንተ ዝንቱ ንሕነ አግብርቲከ ንሴብሐከ እግዚኦ። ይ.ሕ ንሴብሐክለ እግዚኦ። ይ.ካ ንዌድስከ እግዚኦ ዘወትረ ይሴብሑ ስብሐተ ማኅሌት ዘሊቃነ መላእክት በኢያርምሞ እንበለ ዕረፍት ውዳሴ ስብሐት አኰቴት ዘአጋእዝት በመኃልይ ይሴብሑከ እግዚኦ። ዘፈኖከ ምክረከ ዚአከ ቃለ ዚአከ ጥበበ ወዘዚአከ ሕዋጼ ዘሀሎ ምስሌከ እምቅድም። ዓለም እንበለ ይትገብር ዘኢተገብረ ቃል ዘተርእየ በሥጋ ለመድኃኒተ ትዝምደ ሰብእ ወልድከ ወፍቁርከ እግዚእነ ኢየሱስ ዘአግዐዘነ እምአርዑተ ኃጢአት ወበእንተ ዝንቱ ንሕነ አግብርቲከ ንዌድስከ እግዚኦ። ይ.ሕ ለከ ዘእምልብነ ውዳሴ ንሤልስ ወሀቤ ሕይወት እግዚኦ ሐዋፄ (ፂ) ነፍሰ ትሑታን መንፈስ ምንዱበ ኢተኅየየ ለእለ ይሰደዱ ረዳኢ ወለእለ ውስተ ሠርም ይትመነደቡ መድኅን። ለርኁባን ወይትቤቀል ለግፉዓን። አርከ መሐይምናን መስተናግር ለጻድቃን ወማኅደር ለንጹሐን ወለእለ በጽድቅ ይጼውዕዎ ሰማዒ ለመበለት ከዳኒ ወባላሒ ለእጓለ ማውታ ዘይሁብ መርሐ ርቱዓ ለቤተ ክርስቲያን ዘተከላ ላቲ ምዕራፍ ስሐተ ሃይማኖት ጉባዔ መንፈስ ሀብተ ጸጋ ወኃይል ለከ እንዘ ንዌድስ ወኢናዕርፍ ለዝሉፍ በአልባቢነ ናስተማስል አምሳለ መንፍሥትከ ቦቱ በእንቲአከ ወበእንተ ፍቁር ወልድከ እግዚእነ ኢየሱስ ዘቦቱ ለከ ስብሐት ወእኂዝ ለዓለመ ዓለም። ይ.ሕ አሜን። ጸሎት ሊጦን መልክዐ ውዳሴ በዕዝል አልቦ ግዕዝ።

ሊጦን ዘሠርክ ዘሥላሴ። አምላክነ ዘዲበ ኪሩቤል ትነብር እምኅበ መላእክት ትተአኰት ወትሴባሕ አንተ ውእቱ ዘከፈልከነ ንባእ ውስተ ጽርሓ ቅዱስ ማኅደርከ ንዘከር ቅድሳተ ስብሐቲከ ወንፍዲ ለከ ዘሠርክ አኰቴተ አንተ ተወከፍ ዘኵልነ ሰክዮተ ወበቍዔተ በተአምኖ ዘውስተ ልቡው ዘበሰማያት ምስጢርከ በፄና ሠናይ መዓዛ ዕቀብ ኵለነ ዘእንበለ ፃሕብ ወዘእንብለ ተመውዖ ወዘእንበለ ማዕቀፍ አድኅን አእጋረነ እምዳኅፅ ወአዕይንተነ እምአንብዕ ወነፍስተነ እሞተ ኃጢአት ወደምረነ ምስለ እለ ድኅኑ ብከ በጸሎተ ኵሎሙ እለ እምዓለም አሥመሩከ በ፩ዱ ወልድከ ዘቦቱ ለከ ምስሌሁ ወምስለ ቅዱስ መንፈስ ስብሐት ወእኂዝ ይእዜኒ ወዘልፈኒ ወለዓለመ ዓለም አሜን።

ሊጦን ዘሠርክ በጾመ ድጓ። ይ.ካ ናስተበቍዕ በኵሎ ይእኅዝ እግዚአብሔር አብ ለእግዚእ ወድላ ካዕበ ውስተ ዝንቱ መካን ቅዱስ ንቁም ንሰብሕ ወንዘምር ለዘበኵሉ ቅዱስ ወብፁዕ ስመ ዚአሁ ዘኵሎ ይእኅዝ እግዚአብሔር አምላክነ። ይ.ዲ ጸልዩ። ይ.ካ እግዚእ ዘኵሎ ትእኅዝ ንስእለከ ወናስተበቍዓከ በከመ ዐቀብከነ ኑኃ ዕለት ወአብጻሕከነ ካዕበ ውስተ ብርሃነ ሠርክ ዕቀበነ በኑኃ ሌሊት ሱላሜ ዘእንበለ ኃጢአት ሠርከ ወሌሊተ ጸግወነ ወአድኅነነ እምፍርሃተ ሌሊት ወእምምትካዝ ወይወስድ ውስተ ጽልመት እምሰብእ ዐማፂ ወሐባሊ ባልሐነ (ኒ) ዘአበስነ ወዘተሠወረነ ሕገ ሰብእ አናኅሲ ለነ እስመ ኄር ወመፍቀሬ ሰብእ እንተ እግዚአብሔር አምላክነ። በ፩ዱ ወልድከ ዘቦቱ ለከ ምስሌሁ በል። ሊጦን ዘሰኑይ። ወካዕበ ናስተበቍዕ ዘኵሎ ይእኅዝ እግዚአብሔር አብ ለእግዚአብሔር ወመድኃኒነ ኢየሱስ ክርስቶስ። እንዘ ነአኵቶ እስመ ዓቀበነ በኑኃ ሌሊት ወአብጽሐነ እምጽልመት ውስተ ብርሃን እሙስና ውስተ ዘኢያማስን እምኢያእምሮ ውስተ አእምሮ አማን ከመ ኑኃ ዕለትኒ በኵሉ ሰላም ወጥዒና ይረስየነ ነሀሉ ወይሕፅር ሕዝቦ በኃይለ መላእክቲሁ ዘለኵሉ ግብረ በረከት ሥልጣን ቦቱ እግዚአብሔር አምላክነ። ይ.ዲ ጸልዩ። ይ.ካ እግዚእ ዘኵሎ ትእኅዝ እንተ ኑኃ ዕለትኒ በኵሉ ሰላም ወጥዒና ረስየነ ነሀሉ እስመ አንተ ዐቀብከነ በኑኃ ሌሊት አንተ እግዚኦ ዘኵሎ ትእዝኅ መልአከ ኄረ መራሔ ፈኑ ለነ ወተሣሃለነ በከመ ዕበ የሣህልከ ወበከመ ብብዝኃ ምህረትከ ደምስስ አበሳነ ወኢ አሐደ እምኔነ ውጹአ ወግኁሠ ኢትረሲ እሞገስከ በእንተ ዓቢይ ስምከ ዘተሰምየ በላዕሌነ ሠራዬኰን ለነ ወኢትኅድገነ ሀበነ ንርከብ ሞገስ በቅድሜከ ወበቅድመ ክርስቶስ ውልድከ ዘቦቱ ለከ ምስሌሁ ወምስለ ቅዱስ መንፈስ ስብሐት ወእኂዝ ይእዜኒ ወዘልፈኒ ወለዓለመ ዓለም አሜን።

ዘሠሉስ። ይ.ካ ስምከ ሕያው ዘኢይመውት ትጉህ ወኢይዴቅስ ፈጣሪ ዘኢይደክም እግዚእ ሥሉጥ ላዕለ ኵሉ አምላክ ዘኢይትኃባእ ዘፈጠርከ ለስምከ ይሴብሑ ወያእኵቱ አንተ አኃዜ ዓለም እግዚአብሔር አምላክነ። ይ.ዲ ጸልዩ ይ.ካ አምላክነ አምላከ ትፍሥሕት ወአምላከ ኃሤት ወተከፍ ጸሎቶሙ ለአግብርቲከ ወለአዕማቲከ እለፃመዉ ወመጽኡ ቤተ መቅደስከ ኅበ የኃድር ኃይለ ስብሐቱከ ከመ ይስአሉ ዘእምኅቤከ ርቅየተ ወሕይወተ ኅድግ ሎሙ አበሳሆሙ ወኢተነጽር ምግባረ ኃጢአቶሙ ወተወከፍ ንስሐሆሙ ይባእ ጸሎቶሙ በቅድሜከ ከመ መዓዛ ሠናይ። እወ እግዚኦ አምላክነ ትሬኢ ወኢታስተርኢ መሐሪ ነጽር ወተመየጠነ ከመ በዝኒ ዓለመ ወበዘይ መጽእ ንስግድ ወናልዕል ናእኵት ወንሰብሕ ስመከ ኅቡረ በክርስቶስ ዘቦቱ ለከ በል።

ዘረቡዕ። ለትሩስ እግዚኦ ምሕረትከ በላዕሌነ ወብርሃነ ገጽከ ላዕለ ነፍስነ ይምጻእ ምሕረትከ ያስተርኢ ዘያስተፌሥሐነ ዕቀበበ እግዚኦ እምኵሉ እኩይ ወእምኵሉ ስሕተት ወተወከፈነ በከመ ነቢብከ ግበር ሰላመ ማዕከሌነ ወማዕከሌከ እስመ ለዘኒ ስሕተ አንተ ትከል መይጦቶ መንገሌ ከ። ወንሰግድ ለከ ውስተ አዕፃዳቲከ ዘኢይትኌለቍ እስመ እመ ውስተ ጸራሕነ ኅቤከ አንተ ተሰምዓነ ወትፀውር ማነ ድካመነ ወትትዔገሠነ ኃጢአትነ እስመ መሐሪ አንተ እግዚአብሔር አምላክነ። ይ.ዲ ጸልዩ። ይ.ካ እስመ አንተ ከመ ወልደ አብ ኄር ዘአስተርአይከ ውስተ ዓለም ከመ ትሰቂ ወትሕፅን እጓለ እምሕያውከ ወሊተኒ ለገብርከ ጸግወኒ ወትረ ብዕለ ሠናያቲከ እስመ አንተ ትሁብ ሠናያተ ለኅሩያ ኒከ ወትጼጉ መድኃኒተ ለሕዝብከ ወፈቂደከ ታስተርኢ አስተርአይከ ወመኑ አምላከ መሐሪ ወቅዱስ ዘከማከ ወተሣሃለነ በከመ ዕበየ ሣህልከ ወበከመ ብዝኃ ምሕረትከ ደምስስ አበሳነ በ፩ዱ ወልድከ በል።

ዘሐሙስ። ከመ ታድኅነነ እግዚኦ እምዕለት እኪት ወእምሰዓታተ መንሱት ወእምኵሎሙ ዘእኩያን ትምይንት እምኅየት ወእምጽርዓት እምጽድቅ ወእመጻኢት አድኅነነ እግዚኦ አምላክነ በዛቲ ሰዓት አኃዜ ዓለም እግዚአብሔር አምላክነ። ይ.ዲ ጸልዩ። ይ.ካ እወ እግዚኦ አምላክነ እስመ ዘእምኅቤከ ውእቱ ረድኤት ወድኅነት። ወኵሎሙ እለይትማኃፀኑ ኅበ ዘዚአከ መለኮት ዘአንተ አድኃንኮ ለዳዊት ገብርከ እምኵናት እኪት። ወለዳንኤል እምአፈ አናብስት ወለሶስና እምእደ ረበናት ለአናንያ ወአዛርያ ወሚካኤል እምእቶን እሳት ዘይነድድ አድኅነነ እግዚኦ አምላክነ እምትውልድ ዕሉት ወግፍትዕት ወተማኅፀን ነፍሰነ ወሥጋነ በዘዚአከ ኂሩት። ወዕቀብ አብያተ ክርስቲያናቲከ በስብሐት ወበጸሎት ወበርትዕት ሃይማኖት ተሣሃለነ አምላክነ አቡነ ዘበሰማያት ኢታብአነ ውስተ መንሱት አላ አድኅነነ ወባልሐነ እምኵሉ እኩይ እምተመውዖ ለሰይጣን እምሕርትምና ወእምድቀት ርድአነ ለከ ዘእንበለ ድካም ወሀኬት ወትረ በኵሉ ጊዜ ወበኵሉ ሰዓት። በ፩ ወልድከ በል።

ዘዓርብ። ተዘከር እግዚኦ ለለ፩ዱ አሐዱ ስእለቶ ተዘከር እግዚኦ ለለ፩ዱ እምከርሠ እሙ ተዘከር እግዚኦ ብዙኃነ አሕዛበ እለ በርትዕት ሃይማኖት የሐይዉ አንስቲያሆሙ ዕቀበ ወወራዙቶሙ ሠርሕ ርሱዓነ አጽንዕ ቅጥቁጣነ ባልሕ ወዝርዋነ አስተጋብእ ለእለ ይነግዱ ንግድ ምስሌሆሙ ወለእለ ይትመነደቡ አድኅኖሙ ወለእለ ውስተ ተስናን ወቅኔት መሪር ይሄልዉ አንተ አኃዜ ዓለም ተዘከር እግዚአብሔር አምላክነ። ይ.ዲ ጸልዩ። ይ.ካ እወ እግዚኦ አምላክነ ለመዓስብ ከዳኒ ወባላሒ ለእጓለ ማውታ ለዱያን ዓቃቤ ሥራይ ለእለ ይነግዱ መርስ ወዛኅን እስመ አንተ እግዚአብሔር ተአምር ወትጤይቅ ለለ፩ዱ ፩ዱ ስእለቶ ወንብረቶ ወትካዘ ቤቱ አድኅን እግዚኦ ዛተኒ ወንብረቶ ወትካዘ ቤቱ አድኅን እግዚኦ ዛተኒ ሀገረ ወካልአተኒ አህጉረ ወበሐውርተ ወእለ በሃይማኖተ ዚአከ ያኃድሩ ወበሐውርተ ወእለ በሃይማኖተ ዚአከ የኃድሩ ውስቴቶን ቅዱሳነ አድኅን እምድልቅልቅ ወእምረኃብ ወእመራደ ካልዕ ሕዝብ ሐዋዘ ብርሃነ ጸግወነ ወአእትት ኑፋቄ እምቤተ ክርስቲያንከ ወደምረነ ምስለ ደቂቀ ብርሃን ስብሐቲከ ሀበነ ከመ በ፩ዱ ልብ ወበ፩ዱ አፍ ንስብሕ ለአብ ወወልድ ወመንፈስ ቅዱስ ይእዜኒ ወዘልፈኒ ወለዓለም ዓለም። ይ.ሕ አሜን።

ዘቀዳም። ቀዳሜ ጸጋ ኢየሱስ ክርስቶስ ኃይሉ በጥበቡ ለአቡሁ እስመ አንተ ውእቱ በግዑ ለእግዚአብሔር ዘያአትት ኃጢአተ ዓለም ተሣሃለነ እስመ ወረድከ እምሰማይ በመሥፈርተ ጥበቡ ለአቡከ ከመ ታድኅን ልሕኰተከ ዘአንተ ለሐኰ መዋቴ ዘይሰማን ዘየሐውር በክነፈ ነፋስ ዘይሬስዮሙ ለመላእክቲሁ መንፈሰ ወለእለ ይትለአክዎ ነደ እሳት ዘይኔጽራ ለምድር ወይሬስያ ከመ ትርዓድ። ዘይገሥሦሙ ለአድባር ወያጠይሱ በመንፈስ ጸጋከ አጽንዖሙ ለሕዝብከ አንተ አኃዜ ዓለም እግዚአብሔር አምላክነ። ይ.ዲ ጸልዩ። ይ.ካ አወ እግዚኦ አምላክነ በመንፈሰ ጸጋከ አስተፍሥሖሙ ለሕዝብከ እስመ አንተ ውእቱ መቅለሌ ዕፁብ ረዳዔ ምንዱብ ሠርጎሙ ለሐዋርያት ንዋንዮሙ ለነዳያን ተስፋሆሙ ለቅቡፃን መንሥኢሆሙ ለሙታን ኢየሱስ ክርስቶስ ኃይሉ ወጥበቡ ለአቡሁ ኪያከ ነአኵት ይእ ወዘ ወለ ዓለ አሜ።

ዘቀዳሜ ሥፁር። ሶበ አኮ እግዚአብሔር ምስሌነ ይብል ፳ኤል ሶበ አኮ እግዚአብሔር ምስሌነ ሶበ አኮ እግዚአብሔር ምስሌነ እንተ ጊዜ ተንሥአ ሰብእ ላዕሌነ አሐዝብ ሕያዋኒነ እምውኅጡነ በከመ አንሥኡ ቍጥዐ መዓቶሙ ላዕሌነ አሐዝብ በማይ እምአስጠሙነ እምውኂዝ አምሰጠት ነፍስነ አምሠጠት ነፍስነ እማየ ሀከክ። ይትባረክ እግዚአብሔር አምላክነ ዘኢያግብአነ ውስተ መስገርተ ማዕገቶሙ ነፍስነሰ አምሠጠት ከመ ዖፍ እመሥገርት ነዓዊት መሥገርትሰ ተቀጥቀጠት ወንሕነሰ ድኅረ ረድኤትነሰ በስመ እግዚአብሔር አምላክነ። ይ.ዲ ጸልዩ። ይ.ካ ዘገብረ ሰማየ ወምድረ ዘገብረ ሰማየ ወምድረ ዘገብረ ሰማየ ወምድረ ለዓለም ወለዓለም ዓለም አሜን።

ዘእሑድ። ወካዕበ ናስተበቍዖ ለአምላከ ምሕረት ዘረዳዕኮ ለአብርሃም አመ ይቀትሉሙ ለነገሥት ዘአድኃንኮ ለይሥሐቅ እምነ መጥባሕት ዘመራሕኮ ለያዕቆብ በውስተ መንገድ ወአተርአይኮ በራእየ ሌሊት በኅበ አቀሞን ለሐውልት ዘአዕበይኮ ለዮሴፍ በብሔረ ባዕድ እግዚአብሔር አምላክነ። ይ.ዲ ጸልዩ። ይ.ካ እወ እግዚኦ አምላክነ ዘኀደፍኮ ለኖኅ በውስተ ታቦት ወለዳንኤል እምአፈ አናብስት ወለሶስና እምእደ ረበናት ዘለአኮ ለሙሴ ምስለ ዓቢይ ረድኤት ዘመራሕኮሙ ለሕዝብከ መዓልተ በደመና ወኵሎ ሌሊተ በብርሃነ እሳት ዘተናገርከ በዲበ ነቢያት ወአስተርአይከ ጸጋከ ላዕለ ሐዋርያት እንዘ ጉቡዓን እሙንቱ ውስተ ፩ዱ ቤት ወረደ ላዕሌሆሙ መንፈስ ቅዱስ ከመ ዘእሳት ወተናገሩ በነገረ ኵሉ በሐውርት። ውእተ መንፈሰከ ፈኑ ዓማዴ ሰማይ ወምድር ባርክ ማኅበረነ በኵሉ ጊዜ ወበኵሉ ሰዓት። በ፩ዱ ወልድከ በል።

ዘሙታን። ወካዕበ ናስተበቍዕ ዘኵሎ ይእኅዝ እግዚአብሔር አብ ለእግዚእ ወመድኃኔኒ ኢየሱስ ክርስቶስ። በእንተ እለ ኖሙ አበዊነ ከመ ነፍሶሙ ያግዕዝ ውስተ መካን ሥዑር ወኅበ ማየ ዕረፍት ወያኅብር አንሥኦ ሥጋሆሙ በዘባቲ ሠርዐ ዕለተ በዘኢይትኄለው ተስፋሁ ዘበሰማያት መንግሥተ ይክፍል በእንተ ነፍሰ ገብሩ አቡነ ተክለ ሚካኤል ፫ተ ጊዜ በል። ዘለዕረፍት ሥልጣን ቦቱ እግዚአብሔር አምላክነ። ይ.ዲ ጸልዩ በእንተ እለኖሙ። ይ.ሕ መሐራ እግዚኦ ለነፍስ (ገብርከ) አቡነ ተክለ ሚካኤል ፫ጊዜ በል። ይ.ካ እግዚአብሔር አምላክነ ዘኵሎ ትእኅዝ ንስእለከ ወናስተበቍዓከ በእንተ እለ ኖሙ አበዊነ ከመ ነፍሶሙ ታግዕዝ ውስተ መካን ሥዑር ወኅበ ማየ ዕረፍት ወታኅብር አንሥኦ ሥጋሆሙ በዘባቲ ሠራዕከ ዕለት በዘጅይትሔሰው ተስፋከ ዘበሰማያት መንግሥትከ ክፍል። በእንተ ነፍሰ ገብርከ እኁነ ዕገሌ ፫ተ ጊዜ በል። ይ.ሕ መሐራ እግዚኦ ለነፍሰ ገብርከ (እኁነ) ዕገሌ ፫ተ ጊዜ በል። ይ.ካ ማኅለፍታተ ነፍሶሙ ግዑዘ ዘእንበለ ክልአት ወዘእንበለ ሕመሜ ጸጉ በጊዜ መፍትው ሥጋ አኅቢረከ አንሥእ ዘበሰማያት መንግሥተ ክፍሎ (ሙ) በእንተ ነፍሰ ገብርከ እኁነ ዕገ ፫ተ ጊዜ በል። ይ.ሕ መሐራ እግዚኦ ፫ተ ጊዜ በል። ይ.ካ ወእንዘ ተዓሢ ዕሤተ ሠናየ ዘዓይን ኢርእየ ወዕዝን ኢሰምዓ ውስተ ልበ ሰብእ ዘኢተሐለየ ወኢዐርገ መጠነ አስተዳሎከ አንተ እግዚአብሔር ለእለ ያፈቅሩከ። መናኅየ ወመናዝዘ ለሰብኦሙ ጸጉ ፫ተ ጊዜ በል። ይ.ሕ ከማሁ። ይ.ካ ከዊነስ ክፍል በክርስቶስ ዘቦቱ ለከ ምስሌሁ በል። ወካዕበ በል። እግዚአ ሕያዋን ሕይወተ ሙታን ተስፋ ቅቡፃን ረዳኤ ምንዱባን ወመንጽሔ ኃጥአን ዘሞተ አፅራዕከ ወማዕሠረ ሰይጣን በቲከከ ሕይወተ ለትዝምደ ሰብአ ጸጎከ ኅቤከ ንስእል ወናስተበቍዕ ዘኢትመውት ለዓለመ ዓለም ዘመዝገብ ሕይወት ኅቤከ ውእቱ በእንተ እለ ኖሙ ወበሃይማኖት አዕረፉ አበው ቀደምት ሊቃነ ጳጳሳት ኤጲስ ቆጶሳት ቅወሳውስት ወዲያቆናት አናጕስጢስ ወመዘምራን ደናግል ወመነኮሳት ሕፃናት ዕቤራት ወእጓለ ማውታ በእንተ ነፍሰ ገብሩ ዕገ ፫ተ ጊዜ በል። ወበእንተ ኵሎሙ እለ ዝየ ሀለዉ ዘአንተ ኵሎሙ እለ ዝየ ሀለዉ ዘአንተ ጸዋዕከ እምውስተ ሕዝብከ በጽድቅ ወበርትዕ ሕፅን ነፍሶሙ ውስተ መካን ሥዑር ወኀበ ማየ ዕረፍት ውስተ ሕፅነ አብርሃም ይስሐቅ ወያዕቆብ በእንተ ነፍሰ ገብርከ አቡነ ዕገሌ ፫ተ ጊዜ በል። ዘለዕረፍት ሥልጣን ቦቱ እግዚአብሔር አምላክነ። ይ.ዲ ጸልዩ በእንተ እለ ኖሙ አበዊነ ጳጳሳት ወአበዊነ ኤጲስ ቆጶሳት ወአበዊነ ቀሳውስት ወአበዊነ መነኮሳት ወአኃዊነ ሕዝባውያን ወአኃቲነ አንስት ከመ ያዕርፍ እግዚእ ነፍሳቲሆሙ በሰላም ወይሥረይ ለነ ኃጣውኢነ። ይ.ሕ መሐራ እግዚኦ ፫ተ ጊዜ በል። ይ.ካ እግዚአብሔር አምላክነ ዘኵሎ ትእኅዝ ንስእለከ ወናስተበቍዓከ አግብርቲከ ወአዕማቲከ በእንተ ነፍ. ገብ. አቡ ዕገ ፫ ጊዜ በል። ይ.ሕ መሐራ እግዚኦ ፫ ጊዜ በል። ይ.ካ ወበእንተ ኵሎሙ እለ ዝየ ሀለዉ ዘአንተ ጸዋዕከ እምውስተ ሕዝብከ በጽድቅ ወበርትዕ አዕርፍ ነፍሶሙ ውስተ መካን ሥዑር ወኅበ ማየ ዕረፍት ውስተ ሕፅነ አብርሃም ይስሐቅ ወያዕቆብ በመራሕያነ ብርሃን መላእክቲከ ሕፅን ነፍሶሙ ምስለ ቅዱሳኒከ ውስተ ዘለዓለም ማኅደርከ ወሥጋሆሙኒ አንሥእ በዕለተ ዐደምከ እንተ ባቲ ሠራዕከ በከመ ቅዱስ ወቡሩከ ዘኢይትሔሰው ተስፋከ ዘበሰማያት መንግሥትከ። ይ.ሕ መሐራ እግዚኦ ፫ጊዜ በል። ይ.ካ እስመ አልቦሙ ለአግብርቲከ ሞት አላ ፍልሰት ወለእመኒ ቦ ዘአበሱ ወዘተሠወሮሙ ሕገ ሰብእ አናሕሲ ሎሙ እስመ ኄር ወመፍቀሬ ሰብእ አንተ እግዚአብሔር እስመ አልቦ ንጹሕ እምርስሐት በቅድሜከ። ወለእመኒ ቦ አሐተ ሰዓተ ሐይዉ በዲበ ምድር ማኅለፍታተ ነፍሶሙ ግዑዘ ዘእንበለ ክልአት አንተ ጸጉ መንፈስ ናዛዜ ወመናኅየ ለሰብኦሙ ፈኑ ናዝዞሙ ወአስተፍሥሖሙ በክርስቶስ ዘቦቱ ለከ ምስሌሁ በል።

ዘይነግሥ። ይ.ካ ወካዕበ ነአኵቶ ወንሴብሖ ለእግዚአ ኵሉ አምላክነ አኃዜ ኵሉ ዓለም ዘይነግሥ ለኵሉ ዘኪያሁ ይሴብሑ ኵሉ ኃይለ ሰማያት ወይሴብሕዎ መላእክት ወሊቃነ መላእክት ወለከ ይትቀነዩ ኵሉ ፍጥረት። ኪያከ ነአኵት ወኃይለከ ንቄድስ ወለስምከ ንገኒ በኵሉ ጊዜ ወበኵሉ ሰዓት ነአኵተከ ወንሴብሐከ በከመ ዓቀብከነ ኑኃ ሌሊት ወአብጻሕከነ ውስተ ብርሃነ መዓልት ብቍዓነ እግዚኦ ዛተኒ ዕለተ በሰላም ወበዳኅና ዕቀበነ ዘእንበለ ኃጢአት ወመንሱት በአንተ ሥሉጥ ላዕለ ምሕረት እግዚአብሔር አምላክነ። ይ.ዲ ጸልዩ ይ.ካ እወ እግዚኦ አምላክነ አምላክ ልዑል አምላክ መሐሪ አምላክ መስተሣህል ርኁቀ መዓት ወብዙኃ ምሕረት ወጻድቅ ነአኵተከ ወንሴብሐከ ዘይሴብሑከ ኵሉ ኃይለ ሰማያት ወይዌድሱከ መላእክት ወሊቃነ መላእክት ወለከ ይትቀነዩ ኵሉ ፍጥረት። ኪያከ ነአኵት ወኅይለከ ንዌድስ ወለስምከ ንገኒ በኵሉ ጊዜ ወበኵሉ ሰዓት ነአኵተከ ወንሴብሐከ በከመ ዓቀብከነ ኑኅ ሌሊት ወአብጻሕከነ ውስተ ብርሃን መዓልት ብቍዓነ እግዚኦ ዛተኒ ዕለተ በሰላም ወበዳኅና ዕቀበነ ዘእንበለ ኃጢአት ወመንሱት በ፩ዱ ወልድከ በል። በእንተ ዱያን። ወካዕበ ናስተበቍዖ ለእግዚአ ኵሉ አምላክነ አኃዜ ኵሉ ዘይነግሥ ለኵሉ ዓለም አብሁ ለእግዚእነ ወመድኃኒነ ኢየሱስ ክርስቶስ። ሐዋፂሃ ለነፍስ ወመፈውሰ ሥጋ ዘያወርድ ውስተ ሲኦል ወካዕበ ያዐርግ ዘይፌውስ ቅጥቃጤሃ ለነፍስ በእንተ ኵሎሙ ዱንያ ከመ ኵሎ ይፈውስ ወያንሥእ ዘውእቱ ሥሉጥ ላዕለ ምሕረት እግዚአብሔር አምላክነ። ይ.ዲ ጸልዩ በእንተ ዱንያ። ይ.ካ እወ እግዚኦ አምላክነ አኃዜ ኵሉ ዘይነግሥ ለኵሉ ዓለም አቡሁ ለዋህድ ወልድከ እግዚእነ አኃዊነ ዱያነ ፈውስ ወለእለሂ አጋንንተ አውጽእ ወለእለሂ አርኃቁ ደዌ ናዝዝ ሕማማ ለነፍስ ሐውፅ ወኵሎ ፈውስ እስመ ትክል ወፅኑዕ እንተ ዘትገብር መድምመ። ይ.ካ ተሣሃለነ። ይ.ሕ እግዚኦ ተሣሃለነ። ይ.ካ ዘ፴ ወ፰ተ ክረምተ መፃጕዓ አኅዮከ ወአልአዛር እሙታን አንሣእከ ወለዘ፩ዱ ለእሙ ጸጎከ ወለዘእንተ ደም ይውኅዛ አኅዮከ ወለሐማተ ጴጥሮስ እምፈጸንታ አንሣእከ ከማሁ ዲበ እሉኒ ዱያን ግበር ትእምርተ ዘሠናይ። ወፈኑ ላዕሌሆሙ ነጠብጣበ ምሕረትከ እስመ ጠል ዘ እምኅቤከ ሕይወቶሙ ውእቱ ከመ እሙንቱሂ ተንሢኦሙ ይሰብሑከ ምስሌነ ወናልዕል ስመከ ኅቡረ በዋህድ ወልድከ እግዚእነ ወመድኃኒነ ኢየሱስ ክርስቶስ ዘቦቱ ለከ ምስሌሁ ወምስለ ቅዱስ መንፈስ ስብሐት ወመለኮት ወክብር ይእዜኒ ወዘልፈኒ ወለዓለመ ዓለም። አሜን።

በእንተ እለ ይነግዱ። ወካእበ በል። ዘይሁብ ፍኖተ ባሕር ወውስተ ማይ ኃያል ምሕዋረ ወያወጽኦሙ እመዛግብቲሆሙ ለነፋሳት በእንተ ኵሎሙ እለ ይነግዱ እለ በኵለሄ ወበኵሉ ለእለሂ ውስተ ባሕር ወለለሂ ውስተ አፍላግ ወለእለሂ ውስተ በድው ናስተበቍዓከ ከመ ለኵሎሙ ታብጽሖሙ ውስተ አብያቲሆሙ ዘበፍሥሓ እንዘ ይትፌሥሑ ወያስተፌሥሑ ዘላዕለ ኵሉ ሥልጣን ቦቱ እግዚአብሔር አምላክነ። ይ.ዲ ጸልዩ በእንተ እለ ይነግዱ። ይ.ካ እወ እግዚኦ አምላክነ አኃዜ ኵሉ ዘይነግሥ ለኵሉ ዓለም አቡሁ ለእግዚእነ ወመድኃኒነ ኢየሱስ ክርስቶስ። ኵሎሙ እለ ይነግዱ እለ ዘበእንቲአሆሙ ንስእል ወናስተበቍዕ ንስእለከ ከመ ለኵሎሙ ትኩኖሙ መርሐ። ይ.ዲ ተሣሃለነ። ይ.ሕ እግ ተሣ። ይ.ካ ለእለሂ ይነግዱ ንግድ ምስሌሆሙ ወለእለሂ በእግር የሐውሩ በኩር ምስሌሆሙ ወለእለሂ ይትመነደቡ አብጽሖሙ ውስተ መርሶ መድኃኒት ለእለሂ ይሣኵዩ ምርሖሙ ፍኖተ ጽድቅ ወለእለሂ እለ ሀለዉ በነጊድ ዕቀቦሙ ዘእንበለ ማዕቅፍ ሀቦሙ ሥርዓተ መንገዶሙ ለኵሎሙ እለ ዘበእንቲአሆሙ ንስእል ወናስተበቍዕ ሠርሖሙ ከመ አንተ በእሉኒ ወከመ በኵሉ ይስባሕ ስምከ ቅዱስ በፍቁር ወልድከ እግዚእነ ወመድኃኒነ ኢየሱስ ክርስቶስ ዘቦቱ ለከ በል። በእንተ ዝናማት። ወካዕበ ናስተበቍዖ በል። እግዚኦሙ ወአምላኮሙ ለማያት ንስእለከ ወናስተበቍዓከ ከመ ትፈኑ ዝናመ ውስተ ፍና ኅበ ይትፈቀድ ያስተፍሥሕ ገጻ ለምድር ወያርዊ ትለሚሃ ወበነጠብጣብከ ትበቍል ተፈሢሓ ሀባ ለምድር ዘርዓ ወማእረረ ወለአፍላግኒ ምላዕማያተ በመዋዕለ ጊዜሁ ፍጹም ዘላዕለ ኵሉ ሥልጣን ቦቱ እግዚአብሔር አምላክነ። ይ.ዲ ጸልዩ በእንተ ዝናማት። ይ.ካ እወ እግዚኦ አምላክነ በል። እግዚኦሙ ወአምላኮሙ ለማያት ንስእለከ ወናስተበቍዓከ በእንተ ዝናማት ከመ ተሀበነ ማያተ ወትምላእ አፍላገ አስተፍሥሕ ገጻ ለምድር ወአርዊ ትለሚሃ ሀባ ፍሬ ለዘርዕ ወለማእረር ወባርክ አክሊለ ዓመተ ምሕረትከ በእንተ ነዳያን ሕዝብከ ወበእንተ ኵሎሙ እለ ይሴፈዉከ ወኵሎ መካነ ኅበ ይትፈቀድ ሀብ ጸጋከ። ይ.ዲ ተሣ። ይ.ሕ እግ ተሣ። ይ.ካ አዝዞሙ ለደመናት ያውርዱ ዝናመ ዘቀዳሚ ወዘደኃሪ መሐር አግብርቲከ ወአእማቲከ ወተመየጥ ነዳያነ ወምስኪናነ ዕቤራተ ወእጓለ ማውታ እስመ ኵሎሙ ኅቤከ ይጸርሑ ኪያከ መሴስየ ኵሉ ይትመሐለሉ ወይስእሉ ኪያከ መጋቤ ኵሉ ኵሎሙ ተሣሃል ወአጽግብ ከመ ይክሀሉ ዘበሥጋ ወዘበመንፈስ ዘልፈ ስብሖተከ በዋህድ ወልድከ እግዚ ወመድኃ ኢየ ክርስ በል። በእንተ ፍሬ ምድር። ወካዕበ በል። በእንተ ፍሬ ምድር ከመ ፍሬሃ ለምድር ያልኅቅ ወያስምር ወይዕቀብ ዘእንበለ ሙስና መሴስየ ኵሉ ዘሥጋ ዘብዑለ ይጼጉ እግዚአብሔር አምላክነ። ይ.ዲ ጸልዩ በእንተ ፍሬ ምድር። ይ.ካ እወ እግዚኦ አምላክነ አኃዜ ኵሉ ዘይነግሥ ለኵሉ ዓለም አቡሁ ለእግዚእነ ወመድኃኒነ ኢየሱስ ክርስቶስ ንስእለከ ወናስተበቍዓከ በእንተ ፍሬ ምድር ፍሬሃ ለምድር አልሕቅ ወአሥምር ወዕቀብ ዘእንበለ ሙስና እግዚአብሔር አምላክነ። ይ.ዲ ተሣሃለ። ይ.ሕ እግዚ ተሣ። ይ.ካ እስመ አንተ ዘታሠርፅ ሣዕረ ለእስሳ ወሐመልማለ ለቅኔ እጓለ እመሕያው እስመ ዓይነ ኵሉ ነፍስ ይሴፎ ኪያከ አንተ ትሁቦሙ ሲሳዮሙ በጊዜሁ ትሰፍሕ የማነከ ወታጸግብ ለኵሉ እንስሳ ዘበሥርዓትከ በፍቁር ወልድከ እግዚእነ ወመድኃኒነ ኢየሱስ ክርስቶስ ዘቦቱ ለከ ምስ ወምቁዱ መን ስብ ወእ በል። በእንተ ማያተ አፍላግ። ወካዕበ በል። በእንተ መያተ አፍላግ ከመ ያዕርግ እስከ መስፈርቶሙ እስመ አንተ ዘትገብር ሠናያተ ወታርኁ ክረምተ ወትፌኑ ዝናማተ ያስተፍሥሕ ገጻ ለምድር ወያርዊ ትለሚሃ ያበጽሕ ለዘርዕ ወለማእረር ዘሥሉጥ አንተ ላዕለ ምሕረት እግዚአብሔር አምላክነ። ይ.ዲ ጸልዩ በእንተ ማያተ አፍላግ። ይ.ካ እወ እግዚኦ አምላክነ አኃዜ ኵሉ ዘይነግሥ ለኵሉ ዓለም አቡሁ ለእግዚእነ ወመድኃኒነ ኢየሱስ ክርስቶስ ንስእለከ ወናስተበቍዓከ በእንተ ማያተ አፍላግ ዘአፍላግ ማያተ አዕርግ እስከ መስፈርቶሙ አዝዞሙ ለደመናት ያውርዱ ዝናመ ወምልኦሙ ለአፍላግ ማያተ በአቅሞሙ በጊዜ መፍትው አርዊ ገጻ ለምድር ወምላእ ትለሚሃ አብዝኅ እክለ ወባርክ ዓውደ ዓመት በዘዚአከ ኂሩት። ይ.ዲ ተሣ። ይ.ሕ እግ ተሣ። ይ.ካ እስመ አንተ ዘትገብር ሠናያተ ወታርኁ ክረምተ ወትፌኑ ዝናማተ ዲበ ገጻ ለምድር በእንተ አትክልት ወጽጌያት ወፍሬያተ ምድር እስመ አንተ መሴስይ ለኵሉ ዘሥጋ ወለከ ይደሉ ስብሐት ምስለ ወልድኪ ፍቁርከ ኢየሱስ ክርስቶስ ዘቦቱ ለከ ም በል። በእንተ ንጉሥ። ወካዕበ በል እግዚኦሙ ለአጋእዝት ወንጉሦሙ ለነገሥት በእንተ መንግሥተ ሀገሪትነ መፍቀሪተ እግዚአብሔር ሀገሪትነ ኢትዮጵያ ከመ መንግሥታ ይዕቀብ በጽድቅ ወበሰላም መዋዒ በኵሉ ፀብእ እግዚአብሔር አምላክነ። ይ.ዲ ጸልዩ በእንተ ሀገር። ይ.ካ እወ እግዚኦ አምላክነ አኃዜ ኵሉ ዘይነግሥ ለኵሉ ዓለም አቡሁ ለእግዚእነ ወመድኃኒነ ኢየሱስ ክርስቶስ እግዚኦሙ ለአጋእዝት ወንጉሦሙ ለነገሥት ንስእለከ ወናስተበቍዓከ በእንተ መንግሥተ ሀገሪትነ መፍቀሪተ እግዚአብሔር ሀገሪትነ ኢትዮጵያ በሰላም ወበጽድቅ ዕቀባ ከመ ብንተ ዓይን ወበጽላሎተ ክነፊከ ክድና። ይ.ዲ ተሣ። ይ.ሕ እግ ተሣሃላ ለሀገሪትነ ኢትዮጵያ። ይ.ካ አግርር ላቲ ፀራ ታሕተ እገሪሃ ከመ ብዙኃ ሰላም ጸግዋ በኵለሄ ወበኵሉ በሐውርት ለብዙኅ መዋዕል ወለጕንዱይ ዓመታት ወለነዋኅ ክራማት ለተድላ ወለዳኅና ዚአነ ወስካ አሚነ ወሃይማኖተ ተናገር ውስቴታ በእንተ አብያተ ክርስቲያናቲከ ሀባ ሰላመ ሐሊ ሠናየ በእንቲአነ ወበእንተ ኵሉ ሕዝብከ ከመ ንሕነኒ ዕሩፈ ነሀሉ በሰላም ወንሕየው በፈሪሃ እግዚአብሔር ወበኂሩት ንትረከብ በፍቁር ወልድከ እግዚእነ ወመድኃኒነ ኢየሱስ ክርስቶስ ዘቦቱ ለከ በል።

በእንተ ሰላም። ወካዕበ በል። በእንተ ሰላም ለቅድስት አሐቲ እንተ በኵለሄ ቤተ ክርስቲያን ከመ ብዙኃ ሰላመ ይጸጉ ላዕለ ኵሎሙ ኖሎት ወአሕዛብ ውእቱ ወሀቤ ሰላም እግዚአብሔር አምላክነ። ይ.ዲ ጸልዩ በእንተ ሰላም። ይ.ካ እወ እግዚኦ አምላክነ አኃዜ ኵሉ ዘይነግሥ ለኵሉ ዓለም አቡሁ ለእግዚእነ ወመድኃኒነ ኢየሱስ ክርቶስ ንስእለከ ወናስ ተበቍዓከ በእንተ ሰላም ንጉሠ ሰላም ሰላመ ከ ሀበነ እስመ ኵሎ ወሀብከነ አጥርየነ እግዚአብሔር ወዕሥየነ እስመ ዘእንበሌከ ባዕድ አልቦ ዘነአምር ስመከ ቅዱስ ንሰሚ ወንጼውዕ አንተ ዘእምሰማያት ሰላመከ ፈኑ ውስተ አልባቢነ ለኵልነ። ይ.ዲ ተሣሃለነ። ይ.ሕ እግዚኦ ተሣሃለነ። ይ.ካ ወንብረተነኒ በዝ ዓለም በሰላም ጸግወነ ለንጉሠ ዛቲ ምድር ሰላመ የሐሊ በእንቲአነ ወበእንተ ኵሉ ሕዝብከ መኳንንተኒ ወአሕዛበ አግዋረነ በአተነ ወፀአተነ በሰላም ዕቀብ ከመ በዳኅና ወበዕረፍት ሕይወተ እንዘ ነሐዩ በኵሉ አምልኮ ሠናይ በፈሪሃ እግዚአብሔር ወበኂሩት ንትረከብ በዋህድ ወልድከ እግዚእነ ወመድኃኒነ ኢየሱስ ክርስቶስ ዘቦቱ ለከ ምስሌሁ ወምስለ ቅዱስ መንፈስ ስብሐት ወመለኮት ወክብር ይእዜኒ ወዘልፈኒ ወለዓለመ ዓለም። ይ.ሕ አሜን።

መልክዐ ቍርባን። ይ.ካ ሰላም ለኪ እንዘ ንሰግድ ንብለኪ ማርያም እምነ ናስተበቍዓኪ እምአርዌ ነዓዊ ተማኅፀነ ብኪ በእንተ ሐና እምኪ ወኢያቄም አቡኪ ማኅበረነ ዮም ድንግል ባርኪ። ይ.ካ ንፍቅ ሰላም ሰላም ለመልክዐ ሐና ወኢያቄም ዘወለድዋ በርስአኖሙ ለቡርክት ማርያም። እትማኅፀን አንሰ በመልክዖሙ ፍጹም። ወእትዓተብ መልክዕየ በእደ ማርያም። ዘመነ ፍሥሓ ለይኩን በእራሓ ግሩም ለዓለመ ዓለም ወዓዲ በሰላም። ይ.ዲ በማኅፀነ ድንግል ሥጋኪ ንጹሐ በዘለብሶ በይነ ኪዳንኪ ዘኢይትሔሶ መፍቀሬ አምላክ ገብርኪ ዘአወፈየኪ ንግሦ ታግርሪ ፀሮ ወታዕንዒ አትሮንሶ ወሀበኪ ምዕቅብና ሥጋሁ ወነፍሶ። ይ.ዲ ንፍቅ ናዛዝትነ እምኃዘን ወኃይለ ውርዙትነ እምርስዓን በማኅፀንኪ ተፀውረ ብሉየ መዋዕል ሕፃን። ኦ ማርያም ተስፋ ለቅቡፃን በጊዜ ጸሎት ወዕጣን ወበጊዜ ቅዱስ ቍርባን ለናዝዞትነ ንዒ ኅበዝ መካን። ይ.ካ ነሣኤ መጽሐፍ፦ ወላዲተ አምላክ ማርያም እንበለ ሰብሳብ ወሩካቤ በይነ ዘአቀረብኩ ለኪ ንስቲተ ቃለ ይባቤ ፈትቲ እሙ በረከተ አፉኪ ሙሐዘ ከርቤ ለነዳይ ብእሲ ወለዘረከቦ ምንዳቤ ኅብስተከ ፈትት ኢሳይያስ ይቤ። ይ.ካ ሠራኢ በላዒ ውእቱ ዘይብልዕ አማፅያነ ወእሳት ነዳዲ ዘያውዒ ኃጥአነ ኅብስተ ቍርባን ዝንቱ እስመ ሥጋ አማኑኤል ኮነ ለጻድቃን ባሕቱ ይከውኖሙ መድኅነ ከመ ኢይርአዩ ኩነኔ ወደይነ። ይ.ካ ይወርድ መንፈስ ቅዱስ በላዕለ ኅብስቱ ወወይኑ። ሶበ ይብል ካህን ጸጋ መንፈስ ቅዱስ ፈኑ በላዕለ ዛቲ ቅድስት ቤተ ክርስቲያኑ ይወልጦሙ በቅጽበት አባላተ ክርስቶስ ይኩኑ በኃይለ ጥበቡ መንክር ወዕፁብ ኪኑ። ስላም ለክሙ ለጻድቃን ወሰማዕት እለ አዕረፍክሙ በዛቲ ዕለት መዋዕያነ ዓለም አንትሙ በብዙኅ ትዕግሥት ሰአሉ ቅድመ ፈጣሪ በኵሉ ሰዓት እንበለ ንስሓ ኪያነ ኢይንሣእ ሞት። ሰላም ለክሙ ጻድቃነ ዛቲ ዕለት ኵልክሙ ዕድ ወአንስት በበአስማቲክሙ ቅዱሳነ ሰማይ ወምድር ማኅበረ ሥላሴ አንትሙ። ዝክሩነ በጸሎትክሙ በእንተ ማርያም እሙ ተማኅፀነ ለክርስቶስ በሥጋሁ ወደሙ። እግዚኦ ኵነኔከ ሀባ ለሀገር ጽድቅከኒ ለቤተክርስቲያን አግርር ፀራ ታሕተ እገሪሃ ዕቀብ ንግሣ ወሠራዊታ ለሀገሪትነ ኢትዮጵያ። ይበሉ ፭ቲሆሙ እግዚኦ መሐረነ ክርስቶስ ፫ጊዜ። ይ.ሕ ከማሁ። በእንተ ማርያም መሐረነ ክርስቶስ። ይ.ሕ ከማሁ ዘኅብረት ሰአሊ ለነ ማርያም ወልድኪ ሣህሎ ይክፍለነ። ይ.ዲ ጸልዩ በእንቲአነ። ድኅረ ሐዳፌ ነፍስ። ይ.ካ ብዙኃን ንሕነ እምዖታ ዘመን ዘዚአሁ ነአምን ሞቶ ወንሴፎ ትንሣኤሁ ለእግዚእ ክርስቶስ ዘኢይትአተት ጸጋሁ መለያልየ ፩ደ ይረስየነ ምስሌሁ በአጽናፈ ዓለም ይጠባሕ ፩ዱ ሥጋሁ። ኦ ክርስቶስ በግዐ መሥዋዕት ፩ዱ ካህነ ወንጌል ሥጋከ ለለጊዜ ይሠዋዕ በፈቃዱ ተዝካረ ሞትከ ባሕር ለልበ ጠቢባን ምዕላዱ ነፋስ ጥዒና መንፈሳዊ ሶበ ይነፍሕ በዓውዱ። ከመ ነበልባል ይትነሣእ ሞገዱ። ጊዜ ይሠዋዕ ኅብስተ ሥጋከ እመልክዐ ሥጋ ፍሉጥ ወደምከ ወይን እምደመ ጠባይዕ ውሉጥ። ኢየሱስ ክርስቶስ ለሥርየተ ኅጢአት ሥሉጥ። ንሕነሰ እግዚኦ በዓይነ በሃይማኖት ምሱጥ ፍጹመ ሥጋዌከ ንሬኢ እምውሥጥ። አብርሃም ተመነየ ተፈሥሐ ምስጢረ ሞትከ ክርስቶስ አመ በበግዕ ርእየ ብፁዓን ንሕነ ዘአፈድፈድናሁ ዕበየ እስመ ንሠውዓከ ለለዕለቱ ወንጠብሐከ ዝየ ወበደምከ ንሐዕብ ጌጋይ። በመንፈቀ ሳብዕ ወርኅ በዓለ መጸለት ይገብሩ ተድላ ንብረቶሙ በገዳም እንዘ ሕዝበ ፳ኤል ይዜከሩ ንሕነሰ ለክርስቶስ ንበኪ ለለአሚሩ ሶበ ንኔጽሮ ለምሥዋዕ ዘዕፁብ ምሥጢሩ ወግብረ ሞትከ መላእክት አንከሩ። ናሁ ማዕከሌነ ወማዕከሌከ ሥዩም ትእምርተ መሐላ ሥጋከ ወቀስተ ኪዳንከ ደም። ኢየሱስ ክርስቶስ መሥዋዕተ ሰላም በከመ ተገብረ ቀስተ ደመና አመ ተአይኅ ዓለም ዝናመ ጌጋይነ ይእፁ ጥብሕከ ልጓም። ደቂቀ ፳ኤል ቅድመ በንስከተ ዓርዌ እለ ደወዩ ወበርእየ ዓርዌ ዘብርት እምነ ሕማሞሙ ጥዕዩ ንሕነሰ ለክርስቶስ ሱቱፋነ ደሙ ወማዩ ኢነሐምም በዓለም ከመ ኢሐመ ባሕርዩ ወለእመ ነሥአነ ሞት ዳግመ ነሐዩ። ግነዩ እግዚአብሔር ወጸውዑ ስሞ። ማርያምሃ እንዘ ኢትፈልጡ እሞ ምእምናን አኃው ወትረ በኢያርምሞ ተዘኪረክሙ በመልዕልተ መስቀል ቀዊሞ በእንቲአነ ዘከዐወ ደሞ። ግነዩ ለእግዚአብሔር እስመ ለዓለም ምሕረቱ ዓቢይ ኃይሉ ወብዙኅ አኰቴቱ እምልብክሙ በቀለ እንዘ ተአትቱ ከመ ይሥረይ አበሳክሙ ሰአልዎ ሎቱ እስመ መሐሪ አምላክ ወጻድቅ ባሕቲቱ። ግነዩ ለእግዚአብሔር ወኅበ ማርያም ሰአሉ እንተ ይእቲ ሥጋሁ ወንጽሕት አባሉ ሕሊናክሙ ሰማየ እንዘ ታሌዕሉ ከመ ትትባልሑ እምግባረ እከይ ኵሉ መሐረነ አምላክነ ወአቡነ በሉ። ግዕዝ ሃሌ ልያ ሃሌ ልያ ዕዝል ሃሌ ሉያ አቡነ ዘበሰማያት ይትቀደስ ስምከ ሥረይ ለነ ኵሎ አበሳነ ኢታብአነ ውስተ መንሱት እግዚኦ አድኅነነ እምዕለት እኪት ወባልሐነ እምኵሉ መንሱት። ጸሎት።

ሠራዊት ዘሐዋርያት። ሠራዊት መላእክቲሁ ለመድኃኔ ዓለም ዬ ዬ ዬ ይቀውሙ ቅድሜሁ ለመድኃኔ ዓለም። ወይኬልልዎ ለመድኃኔ ዓለም ዬ ዬ ዬ ሥጋሁ ወደሙ ለመድኃኔ ዓለም ወንብጻሕ ቅድመ ገጹ ለመድኃኔ ዓለም ዬ ዬ ዬ በአሚነ ዚአሁ ለክርስቶስ ንገኒ በአሚነ ዚአሁ ሐዋርያት ተለዉ ዓሠሮ። ዘእግዚእነ ወዘእግዝእትነ። ሠራዊተ መላእክቲሁ ለመድኃኔ ዓለም ይቀውሙ ቅድሜሁ ለመድኃኔ ዓለም ወይኬልልዎ ለመድኃኔ ዓለም ሥጋሁ ወደሙ ለመድኃኔ ዓለም ወንብጻሕ ቅድመ ገጹ ለመድኃኔ ዓለም በአሚነ ዚአሁ ለክርስቶስ ንገኒ። በእግዝእትነ በአሚነ ዚአሃ ለማርያም ንገኒ።

ዘወልደ ነጐድጓድ ወዘ፫፻ት። ሠራዊተ መላእክቲሁ ለመድኃኔ ዓለም ይቀውሙ ቅድሜሁ ለመድኃኔ ዓለም ወይከልልዎ ለመድኃኔ ዓለም ሥጋሁ ወደሙ ለመድኃኔ ዓለም ወንብጻሕ ቅድመ ገጹ ለመድኃኔ ዓለም በአሚነ ዚአሁ ለክርስቶስ ንገኒ ሰማዕታት ከዐዉ ደሞሙ በእንቲአሁ። በ፫፻ ጻድቃን ተጋደሉ በእንቲአሁ። ዘአትናቴዎስ፦ ሠራዊተ መላእክቲሁ ለመድኃኔ ዓለም ይቀውሙ ቅድሜሁ ለመድኃኔ ዓለም ወይኬልልዎ ለመድኃኔ ዓለም ሥጋሁ ወደሙ ለመድኃኔ ዓለም። ወንብጻሕ ቅድመ ገጹ ለመድኃኔ ዓለም በአሚነ ዚአሁ ለክርስቶስ ንገኒ።

ዘባስልዮስ። ሠራዊተ መላእክቲሁ ለመድኃኔ ዓለም ይቀውሙ ቅድሜሁ ለመድኃኔ ዓለም ወይኬልልዎ ለመድኃኔ ዓለም ሥጋሁ ወደሙ ለመድኃኔ ዓለም። ወንብጻሕ ቅድመ ገጹ ለመድኃኔ ዓለም በአሚነ ዚአሁ ለክርስቶስ ንገኒ።

ዘጎርጎርዮስ፦ ሠራዊተ መላእክቲሁ ለመድኃኔ ዓለም ይቀውም ቅድሜሁ ለመድኃኔ ዓለም ወይኬልልዎ ለመድኃኔ ዓለም ሥጋሁ ወደሙ ለመድኃኔ ዓለም። ወንጻብሕ ቅድመ ገጹ ለመድኅኔ ዓለም በአሚነ ዚአሁ ለክርቶስ ንገኒ። ዘኤጲፋንዮስ ወዘዲዮ ስቆሮስ፦ ሠራዊተ መላእክቲሁ ለመድኃኔ ዓለም ይቀውም ቅድሜሁ ወይኬልልዎ ለመድኃኔ ዓለም ሥጋሁ ወደሙ ለመድኃኔ ዓለም ወንብጻሕ ቅድመ ገጹ ለመድኃኔ ዓለም በአሚነ ዚአሁ ለክርቶስ ንገኒ።

ዘዮሐንስ አፈ ወርቅ፦ ሠራዊተ መላእክቲሁ ለመድኃኔ ዓለም ይቀውም ቅድሜሁ ለመኃኔ ዓለም ወይኬልልዎ ለመድኃኔ ዓለም ሥጋሁ ወደሙ ለመድኃኔ ዓለም ወንብጻሕ ቅድመ ገጹ ለመድኃኔ ዓለም በአሚነ ዚአሁ ለክርቶስ ንገኒ።

ዘቄርሎስ፦ ሠራዊተ መላእክቲሁ ለመድኃኔ ዓለም ይቀውሙ ቅድሜሁ ለመድኃኔ ዓለም ወይኬልልዎ ለመድኃኔ ዓለም ሥጋሁ ወደሙ ለመድኃኔ ዓለም ወንብጻሕ ቅድመ ገጹ ለመድኃኔ ዓለም በአሚነ ዚአሁ ለክርስቶስ ንገኒ።

ዘያዕቆብ ዘሥሩግ፦ ሠራዊተ መላእክቲሁ ለመድኃኔ ዓለም ይቀውሙ ቅድሜሁ ለመድኃኔ ዓለም ወይኬልልዎ መላእክት ዘእሳት መንጦላእቱ ለመድኃኔ ዓለም በእንተ ሥጋሁ ቅዱስ ወበእንተ ደሙ ክቡር። ወንብጻሕ ቅድመ ገጹ ከመ ንባእ ውስተ ጽርሓ ቅድሳቱ ለመድኃኔ ዓለም አሚነነ ኪያሁ ተወኪለነ ቦቱ ነሐዩ።

ዘካልዕ ጎርጎርዮስ፦ ሠራዊተ መላእክቲሁ ለመድኃኔ ዓለም ይቀውም ቅድሜሁ ለመድኃኔ ዓለም ወይኬልልዎ ለመድኃኔ ዓለም ሥጋሁ ወደሙ ለመድኃኔ ዓለም ወንብጻሕ ቅድመ ገጹ ለመድኃኔ ዓለም በአሚነ ዚአሁ አነምን ልደቶ ለክርቶስ ልደቶ ለክርቶስ ነአምን።

ሰቆቃወ ድንግል።

በስመ እግዚአብሔር ሥሉስ ሕፀተ ግጻዌ ዘአልቦ። ሰቆቃወ ድንግል እጽሕፍ በቀለመ አንብዕ ወአንጠብጥቦ ወይሌ ወላህ ለይበል ዘአንበቦ ከማሃ ኃዘን ወትሰዶ ሶበ ኵለሄ ረከቦ ርእዮ ለይብኪ ዓይነ ልብ ዘቦ። አይቴ ሀሎ ንጉሠ ፳ኤል ዘተወልደ ከመ ነሀብ ሎት አምኃ ወሰጊደ እንዘ ይብሉ ሰብአ ሰገል ሰሚዖ ገሃደ ሄሮድስ አሜሃ በእሳተ ቅንዓት ነደ ይትቀትሉ ሕፃናት ወኢያትርፉ አሐደ እስከ ቤተ ልሔም ወገሊላ ሐራሁ አዖደ። ጐየ ዮሴፍ ብሔረ ግብጽ ተንሢኦ እምንዋሙ መልአከ እግዚአብሔር ሌሊተ በከመ ነገሮ በሕልሙ ነሢኦ ሕፃነ ዘምስለ ማርያም እሙ ይእቲ ትበኪ ወትቤ ቀቲሎትየ ይቅድሙ እምእርአይ ለወልድየ ዘይትከዐው ደሙ። አይቴ ኃለፈት እምዕያማ ማርያም ጣዕዋ ኃሠሥክዋ በቤተ ልሔም ወኢረከብክዋ እሴአለክሙ ሰብአ ገሊላ እመ ርኢክምዋ ንግሩኒ ዜናሃ ወአይድዑኒ ፍናዋ ኅበ ሖረት ላቲ በብካይ እትልዋ። ርኢክሙኑ ነዓሰ መርዓተ ሐዚላ ሕፃና እንዘ ተሐልፍ ፍኖተ አኃሥሠኪ ወእብል (እስከ) እትከደን መሬተ ፈላሲተ ቍስቋም ማርያም ዘአልብኪ ቤተ እንደደኒ ሥራሕኪ ከዊኖ እሳተ። ርኢክሙኑ ወለተ ደክታመ ሐቂፋ ሕፃና እንዘ ትጐይይ ገዳመ አኃሥሠኪ ወእብል እንዘ አዓውድ አድያመ አውዓየኒ ንግደትኪ ከዊኖ አሐመ። አምሐልኩክን በኃይሉ ወበጽንዑ ለገዳም አዋልደ ኢየሩሳሌም እመ ረከብክሃና ለማርያም በደብረ ቍስቋም ከመ ታይድአሃ ብካየ ገብራ ሕርቱም ዘሀሎኩ ጽዑርየ በዓለም ሕሙም። አመ ዐረጉ በአግረ ሕሊናየ ውስተ ደብረ ቍስቋም ለይባቤ። ርኢኩ ድንግል በፍኖት ዘሰለብዋ ግልባቤ ሐዚላ ሕፃና ዘወለደት በኢሩካቤ እምፃማ ፍኖት ወሥራሕ እንዘ ታስቆቁ ወትቤ ንእስት አነ ዘኢለመድኩ ምንዳቤ ወልብየ ተሐውከኒ ከመ እብኪ ሶቤ። ምዕረበዘባንኪ ወምዕረ በገቦኪ ማርያም ብዙኃ በሐዚለ ሕፃን ደከምኪ ሶበኒ የሐውር በእግሩ ከመ ትፁሪዮ ይበኪ አልቦ እንበለ ሰሎሜ ዘያስተባርየኪ ለኪ ወዮሴፍ አረጋዊ ዘይፀውር ስንቀኪ። እምትካት አይሁድ በቅንዓቶሙ ይጸልኡኪ ጥቀ በእንተ ዘወለድኪ በድንግልና ወልደ ጻድቀ ሰደዱኪ እምቤተ ልሔም እንበለ ታልሕቂዮ ሕቀ ለእደቅ በብሔረ ባዕድ ከመ ሐደርኪ ውዱቀ። ማርያም እንግዳ ዘአልብኪ ዓውቀ ዘይትዌከፍኪ ወይሁበኪ አሐተ ጸሪቀ። እፎ ቈቍዓ በሐዊረ ፍኖት መከየደ እግርኪ ወርኃ ዘይሴዓን ለባሲተ ፀሐይ ማርያም ወለተ ብርሃን አመ እጕየይኪ ወልደኪ በጕጕዓ እምገጸ ሄሮድስ ተመን ዘበጽሑኪ ምንዳቤያተ ሶበ ይሰምዕ በዕዝን ሰብእ አኮ እምበከየ ዕብን። እፎኑመ የብሳ አጥባትኪ ሐመልማለ ገነት ሄላ ድንግልናዌ ሐሊበ ዘበአፈ ሕፃን አፈልፈላ ለእዐይ ዘከማኪ በሐሩረ ፀሐይ ዘቈላ። ማርያም ጽጌ ደንጐላ ዘድማኅየ ቀጸላ በማዕከለ አሥዋክ ወአሜከላ ዘሐንበብኪ ተድላ። እፎ ጐየይኪ እምፍርሃተ ቀትል እምገጸ ሄሮድስ ቍንጽል ወለተ አናብስት ግሩማን እለ ይጥሕሩ በኃይል ኢፈቀድኪዮ በምድር ለመንግሥተ ዓለም ወብዕል እስመ ልማዱ ትሕትና ለፍሬ ከርሥኪ ልዑል ከማሁ ግዕዝኪ በምግባር ወቃል። ኢየሱስ ሰዱስ ተስፋሆሙ ለስዱዳን ኢየሱስ ግፉዕ ምስካየ ግፉዓን እግዚአብሔር ማኅደር ዘአልቦ ከመ ነዳያን ኢየሱ ነግደ ወፈላሲ እንዘ ውእቱ ሕፃን ወልደ አብ ፍቁር በኅበ ሰብእ ምኑን መኅልየ ብካይ ኰነኒ ዘእሙኃዘን። በደመና ሥጋ ተጽዒኖ ከመ ዘኢየአምር ኖሶሳወ እንዘ ይወርድ ውስተ ምድረ ግብጽ ደኪሞ ሐፈወ ወስነ ከናፍሪሁ ጽጌ ቤሕሩረ ፀሐይ መጽለወ ለጠቢዉ ሶበ ፈተወ እምአጥባተ እሙ ምንትወ ኃጢኦ ሐሊበ ከመ ሕፃናት ለሀወ ሀየንተ አንብዑ ለወልድኪ ለእኩን ክዕወ። አይቴ ይእቲ ሐና እምየ ወኤልሳቤጥ እንተ እምአዝማድየ ከመ ይብክያኒ ሊተ በእንተ ንግደትየ ለሀወት ማርያም እንዘ ትብል ወይልየ ዘየአምረኒ ሊተ ኃጣአኩ በዝየ። ተንሥኢ ወንዒ ሌዋዊት ሐና ትጼውአኪ ወለትኪ ከመ ትርአዪ ኃዘና እምርስትኪ ወጽአት ወተሰደት በድክትምና ትበይ ዘታስትዮ ለፅሙዕ ሕፃና። መኑ ይሁበኒ ዘኤርምያስ ቃለ በእንተ ማርያም አስቆቁ ወእንግር አምሳለ ልሳነ ሕፃኒት የብሰ በከመ ተብህለ ጕርዔሃኒ በጽምፅ በሰለ ሶበ ርኅቡ ዕጐሊሃ ሰአልዋ ስኢለ ወኃጥአት ሎሙ ዘትሁቦሙ እክለ፡ መለኮት ዕጓላ ሶበ ጸምዓ ከመ ደቂቅ ዘይሰፍሮ በሕፍኑ ለማየ ባሕር እሙቅ በከየት ወትቤ ማርያም ማዕነቅ እምሰብአ ሀገር አልቦ ዘየአምራ ለጽድቅ ሰአልክዎሙ ማየ ኢወሀዉኒ በሕቅ ወኃጐልኩ ለወልድየ አሣዕኖ ዘወርቅ ሰሚዖ ሕፃን ለእሙ ገዓራ ባረከ ምድረ ወአንቅዓ ማየ እምታሕተ እግራ ወእምኔሃ ለጽምዓ ትሰተይ አመራ ከመ ኢይስተይዋ ሰብአ ሀገር ለይእቲ ማይ አምረራ ወለርኁቃን ፈውሰ ወጥዕምተ ገብራ። በቤተ መቅደስ ዘልሕቀት ወለተ ካህናት እንዘ ትሴሰይ ሥሩዓ ኅብስተ ሰማይ ኅቡዐ ወጽዋዓ ወይን ምሉዓ እፎ ከመ ነዳይ ሲሳየ ዕለት ዘኃጥአ ተአገሠት በብሔረ ግብጽ ረኃበ እጽምዓ አልቦ ከመሃ ዘረከበ ግፍዓ። ያዕቆብ ነገደ በፍሥሓ ለረኪበ ኵሉ መፍቅዱ ሶበ ሰምዐ በብሔረ ግብጽ ከመ ነግሠ ወልዱ ለአጕይዮ ወልዳ በአንብዕ አመ ሕፃናት ተሐርዱ። ነገደት ውስተ ምድረ ግብጽ ማርያም ዘመዱ ኅበ አልባቲ ዘየአምራ ወኢ፩ዱ። ብክዩ ኅዙናን ሐልየክሙ ስደታ ወላሕዉ ፍሡሓን ተዘኪረክሙ ብዙኃ ሠናይታ ማርያም ተዓይል ከመ ዖፍ ውስተ አድባረ ግብጽ ባሕቲታ ተአወዩ በኃጢኦታ ሀገረ አቡሃ ኤፍራታ ወደመ ሕፃናት ይወኅዝ በኵሉ ፍኖታ። አይቴኑ መልአክ ዘአብሠረኒ ብካይየ ይርአይ ወይርድአኒ ወአልብየ ሰብእ ዘይናዝዘኒ እንዘ ትብሊ ድንግል አራኅራኅክኒ በገዳም አመ ነሥኡኪ ልብሰ ወልድኪ ረቡኒ ጸላዒ ወተቃራኒ ፈያታይ ማኅዘኒ። ኅበ አዕረፍኪ እግዝእትየ ማርያም ታሕተ ጽላሎተ ዕፅእምፃማ ፈያታውያን ፪ቱ አመ በጽበኪ በግርማ እምትሕዝብተ ሞቱ ማኅዘኒ ለወልድኪ ንጉሠ ራማ እፎኑመ አዕይንትኪ ማያተ አንብዕ አዝነማ አዕይንትየ ለገብርኪ ፪ኤሆን ይጽለማ። ይጽብበኒ እግዝእትየ ማርያም ከመ ፀበበኪ ዓለም በምልዑ አመ ዓገቱኪ ፈያት ልብሰ ወልድኪ ይንሥኡ ዓይንኪ ዘርግብ ነጸፍጻፈ አንብዕ ይክዑ ነጺሮ ዕርቃኖ ለሕፃንኪ በግዑ እስከነ አግብኣ ለኪ ፩ዱ እምካልዑ እንዘ ያነክር እምፄና ልብሱ ወአዳም መልክዑ። ሚ ዕፁብ ብዝኃ ትሕትናኪ ማርያም እግዝእትየ ምስለ ወልድኪ ባዕል ዘገብረ ሰማየ ውስተ ደብረ ቍስቋም ኃደርኪ ተመሲለኪ ነዳየ ኢረከብኪ ሰብአ በህየ ዘይሁብኪ ሲሳየ ወእመ አኮ ለጽምዕኪ ማየ። መኑ ይነግረከ ወይይዜንወከ ዜናዊ ገዐረ ወለትከ ትስማዕ ኢያቄም ፳ኤላዊ እምቤተ ሙላዳ ወጺአ ዘምስለ ሕፃና ጠባዊ ትበኪ እንከ ወትቤ ወለተ ይሁዳ ወሌዊ ውስተ ናሕስ ቍስቋም ኃደርኩ ከመ ዖፍ ወሌዊ ውስተ ናሕሰ ቍስቋም ኃደርኩ ከመ ዖፍ ባሕታዊ። ነዓ ኤርሚያስ እምአናቶት ለወለተ ነቢያት ታስቆቅዋ በኃጢአ አብያተ ዘትነብር ለቍስቋም በውስተ በድዋ ወበል አክይስት ዕጐሊሆን አጥበዋ ሊተስ አዋልደ ሕዝብየ ፄዋ ከመ ሰገኖ በገዳም ሀለዋ። ስጥጥ ልብሠከ ፳ኤል ወቅንት ሰቀ ከመ ለሀውኮ ለዮሴፍ አመ ኅጣእኮ ጥዩቀ ለወለትከ ትብክያ ምሳሌ ነገር አልጸቀ ወዳዊት በእንተ ድካማ ያስቆቁ ጽፉቀ እንዘ ይብል ሰይ ልየ ማኅደርየ ርኅቀ። አመ ፈነወ ሄሮድስ ወዓያልኒሁ ውስተ ደብረ ቍስቋም ይኅሥሣ ለሚዓ ድንቀተ እምቃለ ወልደ ዮሴፍ ዮሣ። ማርያም ደንገፀት ወተሐውከ ከርሣ እምእደ ሰሎሜ አሜሃ ተመጠወቶ ለሮሳ ከመ ትብክዮ አቍራ በል ብሳ። ኢደከምኩኑ በሥራሕ ወበገዓር እንዘ አጐይየከ ወትረ እምሀገር ለሀገር ባሕታዊት እምከ ይእዜ አይቴኑ አሐውር በጣዕመ ቃላ መዓርዒር ወበአስቆቅዎ መሪር ማርያም ትቤሎ ለወልዳ ፍቁር። እፎ አከውን በኃጢአ ዚአከ ሶበ እሬኢ አነ እንዘ ያጠብዋ አንስት እለ ወለዳ ሕፃነ ፍቁርየ ነጽር ዘረከበኒ ኃዘነ ከመ ይበጽሐከ ሄርድስ ሶበ አእመርኩ አነ እምአጕየይኩ እምዝየ ርኁቀ መካነ። ማርያም ትቤሎ ልወልዳ እሙነ። ቦኑ ለከንቱ ዘሮጽኩ ወፃመውኩ እምሄሮድስ ነዓዊ እምኢ ያምሰጥኩ ወለምንት ዝየ እምሀገርየ ወጻእኩ ወለተ ዳዊት ትቤ ዘይናዝዘኒ ኃጣእኩ ትክዝትየ ዘልፈ በኵሉ ነበርኩ። እንዘ ታንጌጊ ከመዝ አባላቲሁ በስኢም ሶበ ነጸራ ሕፃን ለወላዲቱ ማርያም ውኂዝ አንብዓ ታሠሠ በአፅባዕተ እዱ ልምሉም ናዘዛ ወይቤላ በቃሉ ጥዑም ኢይረክበኒ ሊተ ዕድወ ደም ርጉም በእንቲአየ ኢትበክዪ እም። ምዕረ ትትፌሣሕ ሶበ ተኃዝን ለሕፃን ወላዲቱ ርእያ ተአምረ ዘይገብር ውስተ አድባር ግብጽ አመ በዓቱ አንፈርዓፁ አድባር ወሰገዱ ሎቱ ወአመ አዕቀጽዎ ዓዲ እንዘ የሐልፍ በፍኖቱ አዕባነ ረስዮሙ ለአግማል ፭ቱ። ፩ዱ ሕፃን እምዕብራውያን ማዕዶተ ተከዚ ተገዲፎ ወእምተሰጥሞ ውስተ ባሕር በእደ ወለተ ፈርዖን ተሐዲፎ አውጽአ ሕዝበ እምድረ ግብጽ ወለፀሮሙ ቀሠፎ ሕፃነ ማርያም ከማሁ እምሕፃናተ ገሊላ ተሪፎ ፄዋ ጽዮን ሜጠ ወነስተ ግልፎ። ኅበ ሐፀበት በማይ አልባሲሁ ወአባሎ ለሕፃነ ድንግል ዝኩ ሰሎሜ ዘተሐዝሎ በለሳነ ኮነ ሐፈ ሥጋሁ በቍሎ ሜሮን ቅብዕ ዘይቄድስ ኵሎ ለትእምርት በኅቤነ እስከ ዮም ሀሎ። ታቦተ አምላከ ፳ኤል ጽዮን ማርያም ዘነገደት ምድረ ኢሎፍሊ ወቀጥቀጠቶ ለዳጎን ነፍሳተ ብዙኃን ማኅሎሊ አመ ነገደት ቍስቋመ በኃይለ ወልዳ ከሃሊ ተሰብሩ አማልክተ ግብጽ መናብርተ ሰይጣን ሀባሊ ወተሐፍሩ ኵሎሙ ዘቦሙ አስጋሊ። መኑ ይሀብኒ ክንፈ ከመ ዖፍ ውስተ ደብረ ቍስቋም እስርር ወአምስጥ እምፀድፍ ብእሲተ ሰማይ ማርያም በከመ ጽሑፍ ኅበ አምሠጠት በህየ እምሥርገተ ዓርዌ ጽሩፍ ወኅበ አዕረፈት ባቲ እምፃማ ድካም ወሐፍ እንዘ በሕፅና መለኮት ሕቁፍ። ብፅዕት ዓይን ዘርእየቶ ለብሉየ መዋዕል አምላክ ከመ እንተ ሕፃን ንዑስ ተሐቂፎ በአብራክ ወእምዝ ወረዶ ውስተ መራኅብት እንዘ ይድኅከ ቡርክት አንቲ ማርያም ወፍሬ ከርሥኪ ቡሩክ በከመ ዜነወኪ በብሥራቱ ገብርኤል መልአክ። እመ ሀሎኩ በጐይዮቱ ውእተ መዋዕለ እም ተመነይኩ ኪያሁ በዘባንየ ሐዚለ ወበልሳንየ እልሐስ ዘአእጋሪሁ ጸበለ ወእስአም በአፉየ አሠረ እዴሁ ውስተ ኰኵሕ በተሥዕለ ወከመ አዕረፍ ምስሌሁ በትረ ዮሴፍ ኅበ ተተክለ ለወልደ ማርያም በሐፀ ፍቅሩ ልቡናየ ቈስለ። ለፃማ ንግደትኪ እግዝእትየ ማርያም ብካየ ኮነኒ ሐልዮቱ ለወልድኪ ሕፃን ውስተ አድባረ ግብጽ ጊዜ በአቱ። እምቅድመ ይስምዓ አዕዛኑ ወይርአያ አዕይንቱ ኃዘነ ወለቱ እንዘ አሐቲ ሎቱ ሠናይኬ ለአቡኪ ሞቱ። ለምንት ሄሮድስ ለወልደ ዳዊት ከመ ይቅትሎ ዘኃሠሦ እስመ መስሎ በቅንዓት ዘይወርስ ንግሦ ስእነት እሙ አጕይዮቶ ወእምብዝኃ ብካይ ትዓግሦ በደብረ ቍስቋም እንዘ ትሰእም ርእሶ ፈያትኒ አመ ነሥኡ ልብሶ። ለምንት በከይኪ እግዝእትየ እምፃማ ፍኖት ወሥራሕ አመ ወረድኪ ውስተ ምድረ ግብጽ ምስለ ወልድኪ ፍሡሕ እንዘ አንቲ ሥርጉት በቅድስና ወንጽሕ ሊተሰ ለርሱሕ ይደልወኒ በፍትሕ ዘየዓቢ እምኔኪ ይርከበኒ ላህ። ለምንት ነገድኪ እግዝእትየ እምርስተ አቡኪ በአንብዕ ውስተ ብሔረ ሕዝብ ካልዕ ምስለ ወልድኪ ባቍዕ ዘይፈትሕ ጽድቀ ለኵሉ ግፉዕ ሊተሰ ለኃጥእ ይደልወኒ በርትዕ ዘከማኪ ተአንግዶ በረኃብ ወጽምዕ። ስፍነ እዜኑ እግዝእትየ ረከቡኪ በፍኖት ዋዕየ ፀሐይ ዘመዓልት ወቍረ ገዳም ገዳም ዘሌሊት ወምስለ ዝንቱ ኵሉ አመንደቡኪ ፈያት ገብርኪሰ እመ ሀሎኩ በውእቶን ዓመታት እምፈተውኩ ይርከበኒ ምስሌኪ ስደት። ተመየጢ እግዝእትየ ማርያም ሀገረኪ ናዝሬተ ወኢትጐንድዪ በግብጽ ከመ ዘአልብኪ ቤተ ዘያመጽእ አልቦ በላዕሌኪ ሁከተ ለወልድኪ ዘየኃሥሦ ይእዜሰ ሞተ በከመ ነገሮ መልአክ ለዮሴፍ ብሥራተ። እስከ ማዕዜኑ ትነብሪ ከመ ፈላሲ ወነግድ ውስተ ርስትኪ ግብዒ እምብሔረ ባዕድ ብሥራትኪ ድንግል ክብርተ ዘመድ እስመ ጠፍአ ናሁ ቀታሌ ሕፃናት ብድብድ በቤተ ልሔም አልቦ አመፃ ወሐይድ። እስከ ማዕዜኑ እግዝእትየ ማርያም ውስተ ምድረ ነኪር ትሄልዊ ሀገረኪ ናሁ ገሊላ እትዊ ለወልድኪ ሕፃን ዘስሙ ናዝራዊ ለክብረ ቅዱሳን በከመይቤ ኦዝያን ዜናዊ እምግብጽ ይጼውዖ አቡሁ ራማዊ። ተመይጠት ማርያም ህገረ ፳ኤል አቡሃ ነቢራ በግብጽ ፵ወ፪ተ አውራኃ። ይሰግዳ ላቲ አዋልደ ጢሮስ በአምኃ ናሁ እምይእዜሰ ገነፍኩ ላህ። ለእምየ በእትወታ ረኪብየ ፍሥሓ አብርሂ አብርሂ ናዝሬት ሀገሩ ንጉሥኪ በጽሐ ዘምስለ ማርያም መፆሩ። ጣዖታተ ግብጽ ኵሎ ቀጥቂጦ በበትሩ። ይጕየዩ ወይትኃፈሩ ሠራዊተ ሄሮድስ ፀሩ። ዘበላዕሌሁ እኩየ መከሩ። ኃለየት ማኅሌት እኅተ ሙሴ በከብሮ ወበመዝሙር። በእንተ ስጥመቱ ለፈርዖን ወፀአተ ሕዝባ እምባሕር። እንዘ ትብል ይትነከር እግዚአብሔር። በእንተ ድኅነታ ለማርያም ወድቀተ ፀራ ነኪር። ተፈሥሑ ሰማያት ወተሐሥየት ምድር። ወለተ ዳዊት በሊ እንዘ ትነግሪ ዘእግዚአብሔር አኅኖ ርኢክዎ ለኃጥእ ዘተፈድየ ይደኖ። ዓብየ ወተለዓለ ከመ አርዘ ሊባኖስ ከዊኖ። ኃሠሥክዎ በግብእትየ ወኢረከብኩ መካኖ። እስመ ሰበረ ወልድየ ለሄሮድስ ቀርኖ። ሰላም ለዘባንኪ ዘአግመረ ርስነ መለኮታዌ እሙነ ተውፅኒ ድንግል ወናዝዝኒ ፍጡነ። በእንተ ንግደትኪ ደብረ ቍስቋም ወአምነ መካን መካነ አምጣነ ኃዘነ ዘፈተነ የአምር ኅዘነ። ሶበ ሐለይኩ ፍልሰትየ ርኁቀ ብሔረ ወሑረትየ እምዝ ኅበ ኢይገብእ ድኅረ። ብካየ ንግደትኪ ድንግል ኮነኒ መዝሙረ። ረስይኒ ወትረ ማርያም ውስተ አፉኪ ዝኩረ። በሕሊናኪ ህልወ ወበልብኪ ኅዱረ። እስመ ዘእበሌኪ ባዕድ አልብየ ማዕምረ። ስብሐት ለኪ ማርያም በስብሐተ አብ ፈናዊ። ስብሐት ለኪ ማርያም በስብሐተ ወልድ ተፈናዊ። ስብሐት ለኪ ማርያም በስብሐተ መንፈስ ቅዱስ ማሕየዊ። ውስተ ስእለትነ አእዛነ መንፈስ ጽልዊ። ወዲበ ዛቲ ጸሎት ሰላመ ከዓዊ። ለዓለመ ዓለመ ወትረ ምስሌነ ህልዊ።

ፍትሐት ዘወልድ፦ እግዚእ እግዚኦ ኢየሱስ ክርስቶስ ወልድ ዋሕድ ቃለ እግዚአብሔር አብ ዘበተከ እምኔነ ኵሎ ማእሠረ ኃጣውኢነ በሕማማቲከ ማሕየዊት ወመድኃኒት ዘነፉሕከ ውስተ ገጸ አርዳኢከ ቅዱሳን ወላእካኒከ ንጹሐን ወትቤሎሙ ንሥኡ መንፈስ ቅዱስ ለእለ ኅደግሙ ኃጢአት ይትኅደግ ሎሙ ወለእለ ኢኃደግሙ ኃቲአት ኢይትኅደግ ሎሙ። አንተ ኦ እግዚእነ ይእዜኒ ጸጎከ ክህነተ ለላእካኒከ ንጹሐን እለ ይገብሩ ግብረ ክህነት ኵሎ ጊዜ በቤተ ክርስቲያንከ ቅድስት ከመ ይኅድጉ ኃጢአተ በዲበ ምድር ይእሥሩ ወይፍትሑ ኵሎ ማእሰረ ዐመፃ። ወይእዜኒ ካዕበ ንስእል ወነኅሥሥ እምነ ኂሩትከ ኦ መፍቀሬ ሰብእ በእንተ እሉ አግብርቲከ ወአእማቲከ አበውየ ወአኅውየ ወአኃትየ ወበእንቲአየኒ አነ ገብርከ ድኩም። ወበእንተ እለ አድነኑ አርእስቲሆሙ ቅድመ ምሥዋዒከ ቅዱስ ጺሕ ለነ ፍኖተ ምሕረትከ ብትክ ወምትር ኵሎ ማእሰረ ኃጣውኢነ ለእመ አበስነ ለከ እግዚኦ በአእምሮ አው ዘእንበለ አእምሮ አው በጽልሑት አው በእከየ ልብ አው በገቢር በተናግሮ አው በናእሰ ልብ እስመ አንተ ተአምር ድካሞ ለሰብእ። ኦ ኄር ወመፍቀሬ እጓለ እመሕያው ወእግዚአ ኵሉ ፍጥረት ጸግወነ እግዚኦ ሥርየተ ኃጣውኢነ። ባርከነ ወቀደስነ ወአግዕዘነ ወለ ኵሎሙ ሕዝብከ ፍትሖሙ። (በዝየ ይዘከር ሐዲሳነ ሙታነ)። ወምላእ ላዕሌነ ፈሪሆተ ስምከ ወአቁመነ ኅበ ገቢረ ፈቃድከ ቅዱስ ኦ ኄር እስመ አንተ እግዚእነ ወአምላክነ ወመድኃኒነ ኢየሱስ ክርስቶስ። ወለከ ንፌኑ ስብሐተ ወክብረ ምስለ አቡከ ኄር ሰማያዊ ወመንፈስ ቅዱስ ማሕየዊ ዘዕሩይ ምስሌከ ይእዜኒ ወዘልፈኒ ወለዓለም ዓለም አሜን። አግብርቲከ እለ ተልእኩ በዛቲ ዕለት ቀሲስ ወዲይቆን ወካህናት (ወእምዝ ይትመየጥ መንገለ ምሥዋዕ ወይብል)። ቡራኬ ላዕለ ካህናት። ወኵሉ ሕዝብ ቡራኬ ላዕለ ሕዝብ ወምስኪነትየኒ አነ ገብርከ ቡራኬ ላዕለ ርእሱ ይኰኑ ፍቱሐነ ወግዑዛነ ወንጹሐነ እምአፈ ሥሉስ ቅዱስ አብ ወወልድ ወመንፈስ ቅዱስ ወእምአፈ ቤተ ክርስቲያን ቅድስት ጉባኤ እንተ ሐዋርያት ወእምአፈ ፲ወ፭ ነቢያት ወእምአፈ ፲ወ፪ ሐዋርያት ወእምአፈ ፸ወ፪ አርድእት ላእካን። ወእምአፈ ነባቤ መለኮት ማርቆስ ወንጌላዊ ሐዋርያ ወሰማዕት። ወእምአፈ አብ ክቡር ሊቀ ጳጳሳት ቅዱስ ሳዊሮስ ወቅዱስ ዲዮስቆሮስ ወቅዱስ አትናቴዎስ ወቅዱስ ዮሐንስ አፈ ወርቅ ወቅዱስ ቄርሎስ ወቅዱስ ጎርጎርዮስ ወቅዱስ ባስልዮስ። ወእምአፈ ፫፻፲ወ፰ ርቱዓነ ሃይማኖት እለ ተጋብኡ በኒቅያ ለአውግዞ አርዮስ። ወእምአፈ ፻ወ፶ እለ ተጋብኡ በሀገረ ቍስጥንጥንያ ለአውግዞ መቅዶንዮስ። ወእምአፈ ፪፻ እለ ተጋብኡ በኤፌሶን ለአውግዞ ንስጥሮስ። ወእምአፈ ክቡር ርእሰ ሊቃነ ጳጳሳት አባ ዕገሌ ወብፁዕ ጳጵአስ አባ ዕገሌ ወእምአፈ ዚአየኒ ኃጥእ ወነዳይ ወምስኪን ይኩን ፍቱሐነ ወግዑዛነ። መእምአፉሃ ለእግዝእትነ ቅድስት ድንግል በ፪ኤ ማርያም ወላዲተ አምላክ ሕዳስ ምእናም እስመ ቡሩክ ወምሉእ ስብሐተ ስምከ ቅዱስ ኦ ሥሉስ ቅዱስ አብ ወወልድ ወመንፈስ ቅዱ ይእ ወዘል ወለዓ ዓለ አሜን። በእንተ ቅድሳት። ይ.ዲ አው ቀሲስ በእንተ ቅድሳት ሰላማዊት ሰላመ ናስተበቍዕ ከመ እግዚአብሔር ያስተሳልመነ በሣህለ ዚአሁ። ይ.ሕ ለለምዕራፉ አሜን ኪያር ላይሶን እግዚኦ ተሣሃለነ። በእንተ ሃይማኖትነ ናስተበቍዕ ከመ እግዚአብሔር የሀበነ እንቲአሁ ሃይማኖተ በንጹሕ ንዕቀብ። በእ. ማኅበርነ ናስተበቍዕ ከመ እግዚአብሔር እስከ ፍጻሜነ በኅብረተ መንፈስ ቅዱስ ይዕቀብነ። በእ. ትዕግሥታተ ነፍሳት ናስተበቍዕ ከመ እግዚአብሔር በኵሉ ምንዳቤ ፍጻሜ ትዕግሥት ይጸግወነ። በእ. ነቢያት ቅዱሳን ናስተበቍዕ ከመ እግዚአብሔር ምስሌሆሙ ይኈልቈነ በእ. ሐዋርያት ላእከነ ናስተበቍዕ ከመ እግዚአብሔር የሀበነ ናሥምር በከመ እሙንቱ አሥመርዎ ወመክፈልቶሙ ይክፍለነ። በእ. ቅዱሳን ሰማዕታት ናስተበቍዕ ከመ እግዚአብሔር የሀበነ ንፈጽም ኪያሃ ግዕዘ። በእ. ርእሰ ሊቃነ ጳጳሳት አባ ዕገሌ ወብፁዕ ጳጳስነ አባ ዕገሌ ናስተበቍዕ ከመ እግዚአብሔር የሀበነ ኪያሆሙ ለነዋኅ መዋዕል በልቡና ያርትዑ ቃለ ሃይማኖት በንጹሕ ልብ ዘእንበለ ነውር እስመ እሙንቱ ቀዋምያኒሃ ለቤተ ክርስቲያን። በእ. ቀሳውስት ናስተበቍዕ ከመ መንፈሰ ክህነት ጻሕቀ ወፍርሃተ ዚአሁ እስከ ፍጻሜ ይጸጉ ወፃማሆሙ ይትወከፍ። በእንተ ዲያቆናት ናስተበቍዕ ከመ እግዚአብሔር የሀቦሙ ምርዋጸ ፍጹመ ይሩጹ ወበቅድስና ይቅረቡ ፃማሆሙ ወፍቅሮሙ ይዘከር። በእ. ንፍቀ ዲያቆናት ወአናጕንስጢስ ወመዘምራን ናስተበቍዕ ከመ እግዚአብሔር የሀቦሙ ጻሕቀ ሃይማኖቶሙ ይፈጽሙ። በእ. መበለታት ወመዓስባት ናስተበቍዕ ከመ እግዚአብሔር ይስማዕ ስእለቶን ወፈድፋደ ጸጋ መንፈስ ቅዱስ ይጸግዎን ውስተ አልባቢሆን ወይትወከፍ ፃማሆን። በእ. ደናግል ናስተበቍዕ ከመ እግዚአብሔር የሀቦሙ አክሊለ ድንግልና ወይኩኑ ለእግዚአብሔር ውሉደ ወአዋልደ ወይትወከፍ ፃማሆሙ። በእ. መስተዓግሣን ናስተበቍዕ ከመ እግዚአብሔር የሀቦሙ ዓስቦሙ በትዕግሥት ይንሥኡ። በእ. ሕዝባውያን ወመሃይምናን ናስተበቍዕ ከመ እግዚአብሔር የሀቦሙ ሃይማኖተ ፍጹመ በንጹሕ ይዕቀቡ። በእ. ንኡሰ ክርስቲያን ናስተበቍዕ ከመ እግዚአብሔር የሀቦሙ መክፈልተ ሠናየ ወሕጽበተ ዳግም ልደት ለሥርየተ ኃጢአት ወበማኅተመ ቅድስት ሥላሴ ይኅትሞሙ። በእ. ሀገረትነ ኢትዮጵያ ናስተበቍዕ ከመ እግዚአብሔር ብዙኅ ሰላመ ይጸግዋ በመዋዕሊነ። በእ. መኳንንት ወእለ በሥልጣናት ናስተበቍዕ ከመ እግዚአብሔር ጥበበ ወፍርሃተ ዚአሁ የሀቦሙ። በእ. ኵሉ ዓለም ናስተበቍዕ ከመ እግዚአብሔር ያቅድም ሐልዮ ወየሐሊ ለለ፩ዱ ፩ዱ ጻሕቆ ዘይሤኒ ወዘይኄይስ። በእ. እለ ይነግዱ በባሕር ወበየብስ ናስተበቍዕ ከመ እግዚአብሔር በየማነ ሣህል ይምርሖሙ ወያግብኦሙ ኅበ ማኅደሪሆሙ በኅዳና ወበሰላም። በእ. ርኁባን ወጽሙአን ናስተበቍዕ ከመ እግዚአብሔር የሀቦሙ ሲሳዮሙ ዘለለዕለቱ። በእ. ኅዙናን ወትኩዛን ናስተበቍዕ ከመ እግዚአብሔር ይናዝዞሙ ፍጹመ። በእ. ሙቁሐን ናስተበቍዕ ከመ እግዚአብሔር ይፍትሖሙ እማእሠሪሆሙ። በእ. ፂዉዋን ናስተበቍዕ ከመ እግዚአብሔር ይሚጦሙ በሰላም ውስተ ብሔሮሙ። በእ. ስዱዳን ናስተበቍዕ ከመ እግዚአብሔር የሀቦሙ ትዕግሥተ ወትምህርተ ሠናየ ወይጸጉ ፃማሆሙ ፍጹመ። በእ. ሕሙማን ወድዉያን ናስተበቍዕ ከመ እግዚአብሔር ፍጡነ ይፈውሶሙ ወይፈኑ ሣህለ ወምሕረተ ላዕሌሆሙ። በእን. እለ ኖሙ እምቅድስት ቤተ ክርስቲያን ናስተበቍዕ ከመ እግዚአብሔር ይጸግዎሙ መካነ ዕረፍት። በእ. እለ አበሱ አበዊነ ወአኃዊነ ናስተበቍዕ ከመ እግዚአብሔር ኢይትቀየሞሙ ናኅየ ወሣሕተ የሀቦሙ እመዓቱ። በእ. ዝናማት ናስተበቍዕ ከመ እግዚአብሔር ይፈኑ ዝናመ ኅበ ዘይትፈቀድ መካን። በእ. ማያተ አፍላግ ናስተበቍዕ ከመ እግዚአብሔር ይምላእ ኪያሆን እስከ መስፈርት ወዓቅም። በእ. ፍሬ ምድር ናስተበቍዕ ከመ እግዚአብሔር የሀባ ፍሬሃ ለምድር ለዘርእ ወለማእረር ወለኵልነ እለ በጸሎት ንስእል ወናስተበቍዕ በመንፈሰ ሰላም ይክድነነ ወይጸግወነ ወያብርህ አዕይንተ አልባቢነ ንቅረብ ወንስአሎ ለእግዚአብሔር ከመ ተሰጤዎ ጸሎተነ ይትወከፍ። ይ.ሕ ንትነሣእ እንከ መንፈስ ቅዱስ ከመ ለቢወነ ንልሀቅ በጸጋሁ ወንትመካሕ በስመ ዚአሁ ወንት ሐነጽ ዲበ መሠረተ ነቢያት ወሐዋርያት ንቅረብ ወንስአሎ ለእግዚአብሔር አምላክነ ከመ ተሰጢዎ ጸሎተነ ይትወከፍ።

ይ.ዲ በእንተ ብፁዕ ወቅዱስ ርእሰ ሊቃነ ጳጳሳት አባ ዕገሌ ወብፁዕ ሊቀ ጳጳስነ አባ ዕገሌ እንዘ የአኵቱከ በጸሎቶሙ ዘካርያስ ካህን ወዮሐንስ መጥምቅ። ወበእንተ ኵሎሙ ቅዱሳን ወሰማዕት እለ አዕረፉ በርትዕት በሃይማኖት ማቴዎስ ወማርቆስ ሉቃስ ወዮሐንስ ፬ቱ ወንጌላውያን ማርያም ወላዲተ አምላክ ስምዖን ጴጥሮስ ወእንድርያስ ያዕቆብ ወዮሐንስ ፊልጶስ ወበርተሎሜዎስ ቶማስ ወማቴዎስ ታዴዎስ ወናትናኤል ወያዕቆብ ወልደእልፍዮስ ወማትያስ ፲ወ፪ቱ ሐዋርያት ወያዕቆብ ሐዋርያ እኁሁ ለእግዚእነ ኤጲስቆጶስ ዘኢየሩሳሌም ጳውሎስ (ወ)ጢሞቴዎስ ሲላስ ወበርናባስ ቲቶ ፊልሞና ወቀሌምንጦስ ፸ወ፪ቱ አርድአት ፭፻ ቢጽ ፫፻፲ወ፰ ርቱዓነ ሃይማኖት ጸሎተ ኵሎሙ ይበጽሐነ ወምስሌሆሙ ኪያነ ሐውጽ። ወተዘከር እንተ ላዕለ ኵሉ ዘሐዋርያት ቤተክርስቲያን በሰላማ ወክቡር ደም እንተ በክርስቶስ ተገብረ። ተዘከር ኵሉ ሊቃነ ጳጳሳት ጳጳጻተ ኤጲስቆጶሳተ ቀሳውስተ ወዲያቆናተ እለ ያረትዑ ፍኖተ ቃል ዘበአማን። በእንተ ብፅዕት ወፍሥሕት ወስብሕት በኵሉ ቡርክት ወንጽሕት እግዝእትነ ወላዲተ አምላክ ማርያም ድንግል። በእንተ ቅዱሳን ክቡራን መንፈሳውያን ሊቅናእ መላእክት ሰማውያን ኃያላን ወሰባኪ ወጸያሔ ፍኖት ዮሐንስ መጥምቅ በእንተ ቅዱሳን ስቡሐን ወላእካን ማቴዎስ ወማርቆስ ሉቃስ ወዮሐንስ ፬ቱ ወንጌላውያን። በእንተ ቅዱሳን አግብርቲከ ጴጥሮስ ወያዕቆብ ዮሐንስ ወእንድርያስ ፊልጶስ ወበርተሎሜዎስ ቶማስ ወማቴዎስ ወያዕቆብ ወልደ እልፍዮስ ታዴዎስ ወስምዖን ወማትያስ ፲ወ፪ ሐዋርያት ወያዕቆብ ሐዋርያ እኁሁ ለእግዚእነ ኤጲስቆጶስ ዘኢየሩሳሌም ቅዱስ ወስቡሕ እስጢፋኖስ ርእሰ ዲያቆናት ወቀዳሜ ሰማዕት። ወበእንተ ኵሎሙ ቅዱሳን ወሰማዕት እለ አዕረፉ በርትዕት ሃይማኖት ጳውሎስ (ወ) ጢሞቴዎስ ሲላስ ወበርናባስ ቲቶ ፊልሞና ወቀሌምንጦስ ፸ወ፪ አርድእት ፭፻ ቢጽ ፫፻፲ወ፰ቱ ርቱዓነ ሃይማኖት። ለእሉኒ ወለኵሎሙ ተዘክሮሙ ለከ እግዚኦ ለብፁዕ ወለቅዱስ ርእሰ ሊቅንእ ጳጳሳት አባ ዕገሌ ወብፁዕ ጳጳስነ አባ ዕገሌ ከመ ትዕቀቦሙ በሕይወቶሙ ወታድኅኖሙ ወትሥረይ ሎሙ ኃጢአቶሙ ወትምሐረነ ኪያነሂ በጸሎተ ዚአሆሙ ለዓለመ ዓለም። በእንተ ትምህርተ ኅቡአት ቅድመ ዘትትነገር እምጵርስፎራ ለምእመናን ኅቡአት ትምህርተ ኅቡአትሰ ከመዝ ንግር ዘቅድመ ሀሎ ወይሄሎ ዘመጽአ ዘሐመ ወሞተ ወተቀብረ ወተንሥአ ፃዕረ ዘሞት ፈትሐ ወዘእሙታን ተንሥእ። ኢኮነ ባሕቲቱ ከዊኖ ሰብአ ዘእመንፈስ ቅዱስ ሥጋሁ ለአዳም ምስለ ነፍሱ ዘኢኅደገ ነፍሶ ውስተ ሞት ዘበመንፈስ ለአዳም ፀወኖ ወአሕየዎ። ዘለብሶ ለአዳም መዊቶ ሐይወ ዘዐርገ ውስተ ሰማያት ተዋሪዶ ለሞት እምድኅረ መስቀል ሞዐ በቲኮ ማእሰሮ ለሞት በእንተ ዘተኅየለ ዲያቢሎስ ትካት በዝንቱ በእንተ ሕማሙ አርአየነ ሙስናሁ በቲኮክ ኅምዘ ኅይሉ ሠጠጠ መሥገቶ። ወገጹ ዘፍጽም በጽልመት ፈርህ ወደንገፀ ዲያብሎስ ርእዮ ብሑተ ልደት በሥጋ አምላከ በሲኦል። ወሪዶ ዘእምልዑላን ሰማያት ዘኢይትነገር ወሪዶ ሕሊናሁ ዘኢይትከፈል በአሐቲ ምክር ምስለ አቡሁ ሰማያተ ገብረ ምስለ አቡሁ አክሊሎሙ ለመላእክት ወለሊቃነ መላእክት ኃይል ለኃያላን ዐጽፍ ወለአጋእዝት መንፈስ ዘእምቅድመ ዓለም መንግሥቱ ሰፋኒት ለቅዱሳን እዘዝ። ሕሊናሁ ለአብ ዘኢይትረከብ ውእቱ ጥበቡ ለአብ ውእቱ ኃይሉ ውእቱ የማኑ ውእቱ ምክሩ ውእቱ ሕሊናሁ እደ መዝራዕት ዘአብ ከዊኖ እንከ። እንዘ ነአምን በሃይማኖቱ ንገኒ ከመ ውእቱ ብርሃን ሕፅበተ መድኃኒት ምሥዋር ረድኤት ወመምህር ዘይትቃወም ለነ ዘየዐሢ ተወካፊ ምፅንዓተ ቅጽርነ ውእቱ ኖላዊ ኆኅት አንቀጽ ፍኖተ ሕይወት ፈውስ ሲሳይ መስቴ መኳንን። ነአምን ሕማሞ ለዘኢየሐምም ዘተወልደ በሥጋ ዘኢይትወለድ መዊቶ ሕያው ወልደ አብ ተገምረ ዘኢይትገመር ዘኃጢአተነ ነሥአ እንዘ አልቦ ኃጢአት መዊቶ ሐይወ። እምሰማያት እምኅበ አብ አይኅዐ በሕማማተ ሥጋሁ ቤዘወነ ወደሞ ክቡረ መንፈስ ሕይወት ወቅድሳተ መንፈስ ወሀበነ ወማየ መንጽሔ ዚአነ። ዘያበርህ ውስተ አልባቢሆሙ ለእለ ይፈርህዎ እስመ ምስሌሆሙ ለዝላፉ ሀሎ ዘረስየነ ነኪራነ እምኵሉ ፍኖተ ሰይጣን ኅዳፌ ነፍሳት ዘቦቱ ኵልነ ንትዌከል ዘንተ አምላክ። ከዊኖ እምቅድመ ዓለም ምስለ አብ ርእዮ ለዓለም በማእሰረ ኃጢአት እንዘ ይትኀጐል በኃይለ ጥበቡ አርዌ ይትከየድ በኢየእምር ጌጋይ ለሞት ተቀንየ። ፈቂዶ ይፈውስ ትዝምደ ሰብእ ተገምረ በማኅፀነ ድግንል ተኅቢኦ ለኵሉ ኅይል እለ በሰማያት ማኅደር ወለእለ ይትቃወማ ኅይል በኢያእምሮ ሠወሮሙ። ሥጋ ለብሰ ዘይማስን ወዘኢይማስን ለሥጋ መዋቲ ረስዮ ዘኢይማስን ዘበአርአያ ሥጋ ዘመዋቲ አዳም አርአያ ዘኢይማስን ዘቦቱ በአርአያ ዘይማስን ተነሥተ። ወትእዛዛተ ጽድቅ በወንጌል መጠወ ዘውእቱ ጸዋዒ ዘበመንግሥት ንሕየው ተምሂረነ ወበውእቱ ወንጌል ማእሠረ ሰይጣን ተብትከ ከመ እሞት ሕይወተ ንትካፈል ወእምነ ኢያእምሮ ልቡና ንንሣእ። ውእቱሃ ከዊኖ ሰብአ ወልደ እግዚአብሔር አምላክ ዘተወልደ እምአዳም መዋቲ በአምሳሉ ተሰዊጦ ነሥአ ዘቀዳሚ ለተወልደ ተፀንሰ ብእሴሲ። ዘውእቱ አምላክ ዘበማን ዘበነቢያት አቅደመ ተዐውቆ ወበሐዋርያት ተሰብከ ወእመላእክት ተአኵተ ወእምኅበ ኵሉ ተሰብሐ። ተሰቀለ በእንቲአነ ወበመስቀሉ ኮነ ሕይወተነ ጽንዕን ቤዛነ ዘውእቱ ምሥጢር ኅቡእ ፍሥሓ ዘኢይትዌዳእ ዘቦቱ። ኵሉ ነፍስ ፍትወተ ሰብእ ያርኅቅ እምእግዚአብሔር ኢይክል ኪያሃ እንዘ ትፀውር ወትረ ዛ ይእቲ ስብሐት ፍቅር እምእግዚአብሔር ኢታሴስል። ወበእላከናፍር ፆታ ነጊር ኢይትከሀል ጥንቁቀ ዘእምትካት ኅቡአ ኮነ ይእዜሰ ክሡተ ምሥጢር ኮነ ለምእመናን አኮ ከመ ይትረአይ አላ ከመ ይትሐለይ ውእቱ ዝንቱ መስቀል ወቦቱ ንትመካሕ ከመ ንሰብሕሆ። ወቦቱ እለ ይጠመቁሂ ምእመናን ፍጹማን እኵሉ ዘተነግረ ዘኢያተርኢ ዘኢኮነ በአማን አድኅኑ ነፍሶሙ። በዝንቱ እለ ተጸንዑሂ ሕቱ ርእሰከሙ አፅምሙ አዕዛኒክሙ ወእለ ይትረአያ አዑሩ አዕይንቲክሙ እለ በገሃድ። ከመ ታእምሩ ፈቃደ ለኢየሱስ ክርስቶስ ወኵሉ ምሥጢረ መድኃኒትክሙ ብእሲ ወአንስት ቅዱሳት እለ ሀሎክሙ ውስተ ተመክሖ በእግዚአብሔር። ያጽምእ ዘንተ ውስጡ ለሰብእ ክርስቶስ ጸመደነ ለኅበ አቡሁ አቅረበነ መጺኦ እምድኅረ ሐመ ወወረደ ውስተ ሲኦል ዘውእቱ ነፍሰ ምውታን ፄወወ ለሕይወት። ርእዮ ሞት እንዘ ይወርድ በሥጋ ጌገዮ ወእምስሎ ወቦቱ በከመ ያለምድ ውኂጠ ርእየ በላዕሌሁ ሥነ መለኮቱ ጸርሐ በቃል ዐቢይ እንዘ ይብል መኑ ውእቱ ዝንቱ ዘእምሥልጣንየ ሰብአ ለቢሶ ሊተ ሞዓኒ። መኑ ዝንቱ ዘእምሥልጣንየ ተውህቦ ሥጋ ለኃጕል ይምሥጠኒ መኑ ዝንቱ ዘምድረ ለብሰ ውእቱኬ ሰማያዊ ውእቱ መኑ ውእቱ ዝንቱ ዘበሙስና ተወልደ ውእቱሰ ኢይማስን። መኑ ዝንቱ ዘነኪር እምሕግየ መኑ ዝንቱ ዘእምዚአየ ይፄውው መኑ ዝንቱ ዘበኃይለ ነደ እሳት ምስለ ሞት ይትበአሰ መኑ ዝንቱ ዘሞዖ ለጽልመት መኑ ውእቱ ዝንቱ ስብሐት ሐዲስ ዘበአርያዝ ተከልአኒ ገቢር ዘእፈቅድ። መኑ ዝንቱ እንበለ ኃጢአት ዘሞተ መኑ ዝንቱ ዘበብዝኅ ብርሃኑ ለጽልመት አዖሮ ዘኢኅደገኒ ለእሊአየ እስፍን አላ ኵሎ ለኅበ ሰማያት ይስሕብ እለ ተውህባኒ ነፍሳተ። መኑ ዝንቱ ስብሐት ዘይክልእ ሥጋ ኢትማስን መኑ ዝንቱ ዘለኪፎቶ ኢይክል ምንትኑ ዝንቱ ዘየዐውዶ ስብሐት ዘኢይትአተትዝ ተኅጐልኩ እምዝንቱ ወእምእሊአሁ ዘአስማስን በላእሌሆሙ አልብየ። ዝንቱ ውእቱ ኢየሱስ ክርስቶስ ዘተሰቅለ ዘቦታ ፀጋማይ የማናየ ኮነ ወታሕታይ ከመ ዘላዕላይ ወደኃራይ ከመ ዘቀዳማይ። እሙታን ተንሢኦ ሲኦለ ከይዶ በሞቱ ለሞት ደምስሶ እምድኅረ ተንሥአ በሣልስት ዕለት አእኰቶ ለአብ እንዘ ይብል ዘምላክ ቃል ጥዕጡዕ ከመዝ። አአኵተከ አብ አኮ በዝንቱ ከናፍር ውዱዳት ወአኮ በልሳነ ሥጋ በዛቲ ጽድቅ ወሐሰት ይወጽእ ወኢበዝ ቃል ዘበኪነ ነፍስት ግብር ይትገበር አላ በዝኩ ቃል። አአኵተከ ንጉሥ ዘብከ ይትዐወቅ ለኵሉ ወእንተ ኢትትዐወቅ ወእንተ ኢትወጽእ ውስተ መናፍስት ዘሥጋ። ዘ በዕዝነ ሥጋ ኢተኅልፍ ወእንተ በዓለም ኢሀለወት በምድር ኢትትኅደግ አላ በዝኩ ቃል ዘበላዕሌነ መንፈስ ዘለከ ለባሕቲትከ ይትናገር አብ። ዘኪያከ ያፈቅር አብ ወዘኪያከ ይዌድስ ዘቦቱ ኵሉ ማኅበረ ቅዱሳን ኪያከ ይጼውዑ ዓርከ ኪያከ አበ ኪያከ መጋቤ ወኪያከ ረዳኤ። አምላከ ኵሉ እስመ ለከ ኵሉ ወኵሉ ብከ ዘሀሎ ለከ አልቦ ካልእ ዘኢኮነ ዘዚአከ ለባሕቲትከ ዘሀሎከ ለዓለመ ዓለም። ያእምር እንከ ኖላዊ ወኵሎ ነፍሳተ ምሥጢር እምድኅረ ጸለየ ለአብ ከመ ታእምሩ ወትርአዩ አዐርግ ይቤ ኢየሱስ። ወበእንተዝ ይበል ኖላዊ መፍትው እንከ ነገረ ኅቡአት ከመ ታእምሩ መነሃ ትሳተፉ ለቅድሳት ወለ መኑ ትገብሩ ተዝካሮ በአኰቴት። ወዓዲ ይንግር እንዘ ይብል ንሕነሂ አኅውየ ቦቱ ንፀወን ዘባሕቲቱ ሀብተ ተማሂረነ ኪያሁ ዓንሣእ። ዘይቤ ከመ የሀበነ ዘዓይን ኢርእየ ወዕዝን ኢሰምዓ ውስተ ልበ ሰብእ ዘኢተሐለየ ዘአስተዳለወ እግዚአብሔር ለእለ ያፈቅርዎ። በከመ ይቤ ሙሴ ባዕዳንሂ ነቢያት ንሕነሂ ቦቱ ተወኪለነ ሎቱ ነሀብ ስብሐተ ዘሎቱ ስብሐት ወጽንዕ ለዓለመ ዓለም።

ሥርዓተ ቡራኬ። ቡራኬ ፵፪ ነው ይኸውም ፳፩ የአፍአ ፳፩ የውስጥ ነው። ቡራኬ ቡሩክ እግዚአብሔር አብ አኃዜ ኵሉ በሥጋው ፩ ጊዜ በደሙ ፩ጊዜ ብሩክ ብሎ ስብሐት ወክብር ለሥሉስ ቅዱስ ይደሉ ሲል ኅብስቱንና ወይኑን ደርቦ ፩ ጊዜ ይባርካል ፫ ሆነ። በጸሎት እንፎራ ባርኮ ለዝንቱ ኅብስት ሲል ሥጋውን ወቀድሶ ለዝንቱ ጽዋዕ ሲል ደሙን ወአንጽሖሙ ለ፪ሆሙ ሲል ደርቦ ፩ ጊዜ ይባርካል ፫ት። አእኰተ ሲል ከሥጋው ፫ት ከደሙ ፫ት ፮ት። በይረስዮ ሥጋሁ ሲል ሥጋን ፩ ጊዜ ወደሞ ሲል ደሙን ፩ ጊዜ ይባርካል ፫ ፲፭ ይሆናል በቄሱ እጅ የሚባረኩ እነዚህ ናቸው። በአእኰተ ፫ት ቢሉ በይረስዮ ፮ ጊዜ ይባርኳል። አእምን አአምን ሲል በዓስበ ዲያቆኑ ደሙን ጠምቶ አአምን እያለ ፫ ጊዜ ሥጋውን ይባርካል በሥጋው ቡሩክ እግዚአብሔር አብ አኅዜ ኵሉ ብሎ ደሙን ፫ ጊዜ ይባርካል ፮ ይሆናል። የፊት ፲፭ የአሁኑ ፮ ፳፩ የውስጥ ቡራኬ እሊህ ናቸው።

፳፩ የአፍኣ ቡራኬ። አርኅቅ እግዚኦ እምኔየ ሲል ራሱን ፩ ጊዜ ወእምነ ኵሉ ሕዝብከ ሲል ሕዝቡን ፩ ጊዜ ወእምዝንቱ መካን ቅዱስ ሲል በመንበሩ ዙሪያ ያልትን ካህናት ፩ ጊዜ ይባርካል። በፍትሐት ዘወልድ አግብርቲከ እለ ተልእኩ ቀሲስ ወዲያቆን ወካህናት ሲል ካህናቱን ፩ ጊዜ ወኵሉ ሕዝበ ሲል ሕዝቡን ፩ ጊዜ ወምስኪነትየኒ አነ ገብርኪ ሲል ራሱን ፩ ጊዜ ይባርካል ፫ት ሆነ። ወዕቀባ ለቤተ ክርስቲያንከ ቅድስት ሲል ራሱን ፩ ጊዜ ወባርከ ላዕለ አግባዐ መርዔትከ ሲል ሕዝቡን ፩ ጊዜ ወአብዝኃ ለዛቲ ዓፀደእ ወይን ሲል በመንበሩ ዙርያ ያሉትን ካህናት ፩ ጊዜ ይባርካል ፫ት ከፊተኛው ጋራ ፱ኝ ሆነ። ኵሉ ሕዝበ ወኵሎ መራዕየ ሲል ሕዝቡን ፩ ጊዜ ይባርካል ፲፩ ይሆናል። በጸሎተ ቡራኬ ባርክ ዲበ ሕዝብከ ክርስቶሳውያን ሲል ፩ ጊዜ ወባርክ ዲበ እለ ያስተነትኑ ሲል ፩ ጊዜ አድኅን ሕዝብከ ወባርክ ርስተከ ሲል ሕዝቡን ፩ ጊዜ ይባርካል ፫ ይሆናል ከፊተኛው ጋራ ፲፬ ይሆናል። በጸሎተ ንስሓ ኦ እግዚኦ ረስየን ፍቱሐነ ወግዑዛነ ወለኵሎሙ ሕዝብከ ፍትሖሙ ሲል ፫ ጊዜ ይባርካል ፲፯ ሆነ እለ ጸዋዕከ ሲል ቡራኬው የአፍአ ነው። ነገር ግን እጁ ከገባ በኋላ አይወጣምና በጻሕሉ ላይ ፩ ጊዜ ይባርካል ፲፰። አድኅን ሕዝበከ ወባርክ ርስተከ ሲል ፫ ጊዜ ይባርካል ፳፩ ይሆናል ፳፩ የአፍኣ ቡራኬ እሊህ ናቸው። የውስጥ ቡራኬ በእጅ የአፍኣ ቡራኬ በመስቀል ነው ነገር ግን ዘኮነ ንጹሐ ብሎ እጁን ከታጠበ በኋላ ሌላ አይነካምና በእጁ ይባርካል ከመስቀል ገብቶ ይቆጠራል። ይህ አድኅን ሕዝበከ ወባርክ ርስተከ ያለውን ግን ከተፈጽመ በኋላ ነውና መበስቀል ነው። የጸሎት ዕጣን የማዕዘንና የንዋየ ቅድሳት ቡራኬ ግን ከቍጥር አይገባም።

ሥርዓተ እማሬ ፲፩ ነው። በጸሎት እንፎራ በአእኰተ በሥጋው ፩ በደሙ በይረስዮ ሥጋ ወቅዱስ ወደም ክቡር ሲል ፩ ጊዜ ከሥጋው ፩ ከደሙ አአምን ሲል ፪ ጊዜ ነው። የጸሎት እንፎራ ፪ ቢሉ የአአምን እስመ ዝንቱ ያለውን ጨምሮ ፪ ነው። ይህን ፩ ወገን አድርጎ ፲፩ ይሏል የቀረውን ግን መሰል መሰሉን አይቶ ፩ ወገን ማለት ነው እንጂ ከመላው ቅዳሴ አይገኝምና አይቈጠርም።

ሥርዓተ ዑደት። የንፍቅ ዑደት ፫ ነው ይኸውም ግብረ ሐዋርያ አንቦ ሲገባ ፩ ጊዜ ነው ወንጌል ተነቦ ሲገባ ፩ ጊዜ ሠራዊት ብሎ ሲገባ ፩ ጊዜ ይዞራል ፫ት ይሆናል። በአትናቴዎስ ቅዳሴ የኃዝኑ በእንተ ፍጥረተ ሰብእ ሲል ይዑድ ቀሲስ። በባስልዮስ ቅዳሴ ወይፈድዮ ለኵሉ በከመ ምግባሩ ሲል ንፍቅ ይዑድ ኅበ ታቦት ይላል። ነገር ግን ከሁሉ አይገኝምና ከቍጥር አይገባም። ሥጋውን ደሙን ፳፩ ጊዜ ሕዝቡን ፳፩ ጊዜ መባረኩ ስለምነው ቢሉ ጌታችን በዕለተ ዓርብ ከሌሊቱ ከ፫ ሰዓት ጀምሮ ከመዓልቱ እስከ ፱ ሰዓት ፲፰ ሰዓት ብዙ መከራ ለመቀበሉ ፫ መዓልት ፫ ሌሊት በከርሠ መቃብር ለማደሩ ምሳሌ ነው። መዓልቱንና ሌሊቱን ቢተዉ ከሞት በኋላ በመልዕልተ መስቀል ፪ ሰዓት የቆየውና ኋላም የወረደበትን ፩ ሰዓት ቆጥሮ ፳፩ ይሆናልና ስለዚህ ነው። ይረስዮ ያላቸው ቅዳሴያት ፮ ናቸው። እንዚህም ቅዳሴ ሐዋርያት ቅዳሴ እግዚእ ኅቤከ (ዮሐንስ አፈወርቅ)። ይረስዮ የሌላቸው። የጐሥዐ ኦ እግዚኦ በከመ አሜሃ። የግሩም ያንጸብርቅ ዲበ ዝንቱ ኅብስት የአትናቴዎስ እንዘ ትቄድሶ ለውአቱ በውእቱ። የጎርጎርዮስ እኅወ ባስልዮስ ባርክ ርእስየ ወቀድስ ነፍስየ። የቄርሎስ ይባርክ ወይቄድስ የያዕቆብ ይወይፌኖ ሜሎስ ሰይፈ እሳት መደንግፅ ወያስተርኢ ዲበ ዝንቱ ኅብስት ወጽዋዕ። የጎርጎርስ ካልእ አምጣነ ትበልዕዎ ለዝንቱ ኅብስት ወትሰይዎ ለዝንቱ ጽዋዕ ሲል ነው።

የበዓላት ቅዳሴ። በበዓለ ሐዋርያት የሐዋርያት ቅደሴ። በበዓለ ወልድ በደብረ ታቦር በቍስቋም በሕንፀታ ወበቅዳሴ ቤታ ነሐሴ ፲፮ ቀን ቅዳሴ እግዚእ። በዘመነ ስብከት በጽጌ ወበፍሬ በሰማዕታት ወበነቢያት ጥር ፬ ቀን ኅቤከ (ወልደ ነጐድጓድ)። በረቡዕ ወበዓርብ በቅዳሜ፤ በመድኃኔ ዓለም፤ በመስቀል፤ ግንቦት ፲፪ ቀን ናሁ ንዜኑ። በበዓላተ ማርያም በአማኑኤል ጐሥዐ። በቃና ዘገሊላ በጻድቃን (በብዙኃን ማርያም) በ፬ እንስሳ በካህናተ ኅዳር ፱ ቀን ኅዳር ፳፬ ቀን ግሩም።

በእሁድ በክረምት ግንቦት ፯ ቀን (ዕረፍቱ) አትናቴዎስ። በተዝካረ ጳጳሳት ወካህናት ወነገሥት አመ ፮ ለጥር ባስልዮስ። እምረቡ ኒቆዲሞስ እስከ ሆሣዕና ጥር ፳፩ ቀን (ዕረፍቱ) ጎርጎርዮስ። በጸሎተ ሐሙስ በጥምቀት ገሃድ፤ ግንቦት ፯ ቀን በክረምት እንዘ ታስተባሪ ምስለ አትናቴዎስ ኤጲፋንዮስ። በደብረ ዘይት በጳጕሜን በመላእክት ሰኔ ፯ ቀን ዕረፍቱ ተንሥኡ (ያዕቆብ)። በዘመነ ልደት፤ በጥምቀት፤ በትንሣኤ፤ በዕርገት፤ በበዓለ መንፈስ ቅዱስ፤ በሥላሴ መስከረም ፯ ቀን ዕረፍቱ እምቅድመ ዓለም። በልደት ካልእ ጎርጎርዮስ ቀድስ።

፱ቱ ንኡሳን በዓላት።

መስቀል መስከረም ፲፯ ቀን። ስብከት፤ ብርሃን ኖላዊ፤ ጌና ታሕሣሥ ፳፰ ቀን፤ ግዝረት ጥር ፯ ቀን፤ በዓለ ስምዖን የካቲት ፰ ቀን፤ ደብረ ዘይ፤ መስቀል መጋቢት ፲ ቀን፤ መስቀልና መስቀል ፩ ወገን ቢሉ ፱ኛ ቃና ዘገሊላ ናቸው።

የ፲፪ ሐዋርያት በዓላት።

መስከረት ፩ ቀን በርተሎሚዎስ። ጥቅምት ፲፪ ቀን ማቴዎስ። ኅዳር ፲፰ ቀን ፊልጶስ። ታሕሣሥ ፬ ቀን እንድርያስ። ጥር ፬ ቀን ዮሐንስ። የካቲት ፲ ቀን ያዕቆብ ወልደ እልፍዮስ። መጋቢት ፰ ቀን ማትያስ። ሚያዝያ ፲፯ ቀን ያዕቆብ ወልደ ዘብዴዎስ። ግንቦት ፳፮ ቀን ቶማስ። ሐምሌ ፪ ቀን ታዴዎስ። ሐምሌ ፭ ቀን ጴጥሮስ ወጳውሎስ። ሐምሌ ፲ ቀን ናትናኤል። በዝየ ተፈጸመ ሰዓታት ዘደብር ዓባይ ምስለ ኵሉ ጸዊትዊሁ ስብሐት ለእግዚአብሔር። ዘአኅተሞ መምሕር ጥሀዑመ ልሳን ኪዳነ ማርያም ዘደብር ዓባይ አቡነ ሳሙኤል።

|  |  |  |  |  |  |
| --- | --- | --- | --- | --- | --- |
| ዓመተ  ምህረት | | ወንጌላዊ | የዘመን  መለወጫ | ወንበር | |
| ፳፻፪ | 2002 | ማርቆስ | ዓርብ | ፲፭ | 15 |
| ፳፻፫ | 2003 | ሉቃስ | ቅዳሜ | ፲፮ | 16 |
| ፲፻፬ | 2004 | ዮሐንስ | ሰኞ | ፲፯ | 17 |
| ፳፻፭ | 2005 | ማቴዎስ | ማክሰኞ | ፲፰ | 18 |
| ፳፻፮ | 2006 | ማርቆስ | ዕረቡ | አልቦ |  |
| ፳፻፯ | 2007 | ሉቃስ | ሐሙስ | ፩ | 1 |
| ፳፻፰ | 2008 | ዮሐንስ | ቅዳሜ | ፪ | 2 |
| ፳፻፱ | 2009 | ማቴዎስ | እሁድ | ፫ | 3 |
| ፳፻፲ | 2010 | ማርቆስ | ሰኞ | ፬ | 4 |
| ፳፻፲፩ | 2011 | ሉቃስ | ማክሰኞ | ፭ | 5 |
| ፳፻፲፪ | 2012 | ዮሐንስ | ሐሙስ | ፮ | 6 |
| ፳፻፲፫ | 2013 | ማቴዎስ | ዓርብ | ፯ | 7 |
| ፳፻፲፬ | 2014 | ማርቆስ | ቅዳሜ | ፰ | 8 |
| ፳፻፲፭ | 2015 | ሉቃስ | እሁድ | ፱ | 9 |
| ፳፻፲፮ | 2016 | ዮሐንስ | ማክሰኞ | ፲ | 14 |
| ፳፻፲፯ | 2017 | ማቴዎስ | ረቡዕ | ፲፩ | 11 |
| ፳፻፲፰ | 2018 | ማርቆስ | ሐሙስ | ፲፪ | 12 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| አበቅቴ | | | መጥበቅዕ | | መባጃ  ሐመር | | ጾመ ነነዌ | |
| ፲፭ | 15 | | ፲፭ | 15 | ፲፯ | 17 | ጥር ፲፯ | 17 |
| ፳፮ | 26 | | ፬ | 4 | ፯ | 7 | የካ ፯ | 7 |
| ፯ | 7 | | ፳፫ | 23 | ፳፰ | 28 | ጥር ፳፰ | 28 |
| ፲፰ | 18 | | ፲፪ | 12 | ፲፰ | 18 | የካ ፲፰ | 18 |
| አልቦ | | | አልቦ | | ፫ | 3 | የካ ፫ | 3 |
| ፲፩ | | 11 | ፲፱ | 19 | ፳፭ | 25 | ጥር ፳፭ | 25 |
| ፳፪ | | 22 | ፰ | 8 | ፲፬ | 14 | የካ ፲፬ | 14 |
| ፫ | | 3 | ፳፯ | 27 | ፳፱ | 29 | ጥር ፳፱ | 29 |
| ፲፬ | | 14 | ፲፮ | 16 | ፳፩ | 21 | ጥር ፳፩ | 21 |
| ፳፭ | | 25 | ፭ | 5 | ፲፩ | 11 | የካ ፲፩ | 11 |
| ፮ | | 6 | ፳፬ | 24 | ፪ | 2 | ጥር ፪ | 2 |
| ፲፯ | | 17 | ፲፫ | 13 | ፲፭ | 15 | የካ ፲፭ | 15 |
| ፳፰ | | 28 | ፪ | 2 | ፯ | 7 | የካ ፯ | 7 |
| ፱ | | 9 | ፳፩ | 21 | ፳፱ | 29 | ጥር ፳፱ | 29 |
| ፳ | | 20 | ፲ | 10 | ፲፰ | 18 | መጋ ፲፰ | 18 |
| ፩ | | 1 | ፳፱ | 29 | ፫ | 3 | የካ ፫ | 3 |
| ፲፪ | | 12 | ፲፰ | 18 | ፳፭ | 25 | የካ ፳፭ | 25 |

|  |  |  |  |  |  |
| --- | --- | --- | --- | --- | --- |
| ዓቢይ ጾም | | ደብረ ዘይት | | ሆሣዕና | |
| የካ ፩ | 1 | የካ ፳፰ | 28 | መጋ ፲፱ | 19 |
| የካ ፳፩ | 21 | መጋ ፲፰ | 18 | ሚያ ፱ | 9 |
| የካ ፲፪ | 12 | መጋ ፭ | 5 | መጋ ፴ | 30 |
| መጋ ፪ | 2 | መጋ ፳፱ | 29 | ሚያ ፳ | 20 |
| የካ ፲፯ | 17 | መጋ ፲፬ | 14 | ሚያ ፭ | 5 |
| የካ ፱ | 9 | መጋ ፮ | 6 | መጋ ፳ | 20 |
| የካ ፳ | 20 | መጋ ፳፭ | 25 | ሚያ ፲፮ | 16 |
| የካ ፲፫ | 13 | መጋ ፲ | 10 | ሚያ ፩ | 1 |
| የካ ፭ | 5 | መጋ ፪ | 2 | መጋ ፳፫ | 23 |
| የካ ፳፭ | 25 | መጋ ፳፪ | 22 | ሚያ ፲፫ | 13 |
| የካ ፲፮ | 16 | መጋ ፲፫ | 13 | ሚያ ፬ | 4 |
| የካ ፳፱ | 29 | መጋ ፳፮ | 26 | ሚያ ፲፯ | 17 |
| የካ ፳፩ | 21 | መጋ ፲፰ | 18 | ሚያ ፱ | 9 |
| የካ ፲፫ | 13 | መጋ ፲ | 10 | ሚያ ፩ | 1 |
| መጋ ፪ | 2 | መጋ ፳፱ | 29 | ሚያ ፳ | 20 |
| የካ ፲፯ | 17 | መጋ ፲፬ | 14 | ሚያ ፭ | 5 |
| የካ ፱ | 9 | መጋ ፮ | 6 | መጋ ፳፯ | 27 |

|  |  |  |  |  |  |
| --- | --- | --- | --- | --- | --- |
| ስቅለት | | ተንሣኤ | | ርክበ ካህናተ | |
| መጋ ፳፬ | 24 | መጋ ፳፮ | 26 | ሚያ ፳ | 20 |
| ሚያ ፲፬ | 14 | ሚያ ፲፮ | 16 | ግን ፲ | 10 |
| ሚያ ፭ | 5 | ሚያ ፯ | 7 | ግን ፩ | 1 |
| ሚያ ፳፭ | 25 | ሚያ ፳፯ | 27 | ግን ፳፩ | 21 |
| ሚያ ፲ | 10 | ሚያ ፲፪ | 12 | ግን ፮ | 6 |
| ሚያ ፪ | 2 | ሚያ ፪ | 4 | ግን ፳፰ | 28 |
| ሚያ ፳፩ | 21 | ሚያ ፳፫ | 23 | ግን ፲፯ | 17 |
| ሚያ ፮ | 6 | ሚያ ፰ | 8 | ግን ፪ | 2 |
| መጋ ፳፰ | 28 | ሚያ ፴ | 30 | ሚያ ፳፬ | 24 |
| ሚያ ፲፰ | 18 | ሚያ ፳ | 20 | ግን ፲፬ | 14 |
| ሚያ ፱ | 9 | ሚያ ፲፩ | 11 | ግን ፭ | 5 |
| ሚያ ፳፪ | 22 | ሚያ ፳፬ | 24 | ግን ፲፰ | 18 |
| ሚያ ፲፬ | 14 | ሚያ ፲፮ | 16 | ግን ፲ | 10 |
| ሚያ ፮ | 6 | ሚያ ፰ | 8 | ግን ፪ | 2 |
| ሚያ ፳፭ | 25 | ሚያ ፳፯ | 27 | ግን ፳፩ | 21 |
| ሚያ ፲ | 10 | ሚያ ፲፪ | 12 | ግን ፮ | 6 |
| ሚያ ፪ | 2 | ሚያ ፬ | 4 | ሚያ ፳፰ | 28 |

|  |  |  |  |  |  |  |  |
| --- | --- | --- | --- | --- | --- | --- | --- |
| ዕርገት | | በዓለ  ጰራቅሊጦስ | | ጾመ  ሐዋርያት | | ጾመ  ድኅነት | |
| ግን ፭ | 5 | ግን ፲፭ | 15 | ግን ፲፮ | 16 | ግን ፲፰ | 18 |
| ግን ፳፭ | 25 | ሰኔ ፭ | 5 | ሰኔ ፮ | 6 | ሰኔ ፰ | 8 |
| ግን ፲፮ | 16 | ሰኔ ፳፮ | 26 | ግን ፳፯ | 27 | ግን ፳፱ | 29 |
| ሰኔ ፮ | 6 | ሰኔ ፲፮ | 16 | ሰኔ ፲፯ | 17 | ሰኔ ፲፱ | 19 |
| ግን ፳፩ | 21 | ሰኔ ፩ | 1 | ሰኔ ፪ | 2 | ሰኔ ፬ | 4 |
| ግን ፲፫ | 13 | ግን ፳፫ | 23 | ግን ፳፬ | 24 | ግን ፳፮ | 26 |
| ሰኔ ፪ | 2 | ሰኔ ፲፪ | 12 | ሰኔ ፲፫ | 13 | ሰኔ ፲፭ | 15 |
| ግን ፲፯ | 17 | ግን ፳፯ | 27 | ግን ፳፰ | 28 | ግን ፴ | 30 |
| ግን ፱ | 9 | ግን ፲፱ | 19 | ግን ፳ | 20 | ግን ፳፪ | 22 |
| ግን ፳፱ | 29 | ሰኔ ፱ | 9 | ሰኔ ፲ | 10 | ሰኔ ፲፪ | 12 |
| ግን ፳ | 20 | ግን ፴ | 30 | ሰኔ ፩ | 1 | ሰኔ ፫ | 3 |
| ሰኔ ፫ | 3 | ግን ፲፫ | 13 | ሰኔ ፲፬ | 14 | ሰኔ ፲፮ | 16 |
| ግን ፳፭ | 25 | ሰኔ ፭ | 5 | ሰኔ ፮ | 6 | ሰኔ ፰ | 8 |
| ግን ፲፯ | 17 | ግን ፳፯ | 27 | ግን ፳፰ | 28 | ሰኔ ፴ | 30 |
| ሰኔ ፮ | 6 | ሰኔ ፲፮ | 16 | ሰኔ ፲፯ | 17 | ግን ፲፱ | 19 |
| ግን ፳፩ | 21 | ሰኔ ፩ | 1 | ሰኔ ፪ | 2 | ሰኔ ፬ | 4 |
| ግን ፫ | 3 | ግን ፳፫ | 23 | ግን ፳፬ | 24 | ግን ፳፮ | 26 | |