ሃይማኖታችን፡

NOTRE FOI

PAR

SVEN LUNDQVIST

ASMARA

Imprimerie de la Mission Suédoise

1930

ሃይማኖታችን፡

አስመራ።

የሚስዮንግ ስዌዱኣ፡ ማኅተም ታተመች፡

በ፲፱፻፳፪።

NOTRE FOI

PAR

SVEN LUNDQVIST

ASMARA

IMPERIE DE LA MISSION SUÉDOISE

1930

መቅድም።

የኢትዮጵያ ሕዝብ ስለ ሃይማኖት ቅናት ያለው ሕዝብ ነው። ይህን ቅናት ከመንፈሳዊ እውቀት ሊተባበር ይገባልና፥ ስለዚህ ወንጌላዊት ማሕበራችን ከጥንት የክርስትና ሃይማኖታችን በመጽሓፍ ቅዱስ እንደ ተመሠረተ አድርጋ አያሎችን ስለ ሃይማኖት የሚያስተምሩ መጻሕፍት አሳተመች። ካራት ዓመት በፊት ታትማ የወጣች ሃይማኖታችን የተባለች መጽሓፍ ብዞች ስለ ወሰድዋት አለቀች። እየጠየቁ የሚፈልጉዋት እንዳያጡ ተማሮችም የሚማሩበትን እንዳይስኑ ብዬ አርሜ እንደገና ለማሳተም እሰዳታለሁ።

የሚያነብዋት በርስዋ ተስበው ወደ አምላክ እንዲቀርቡ በየሱስ ክርስቶስ መዳን እንዲያገኙ፥ መንፈስ ቅዱስ እውነትን እንዲገለጥላቸው የልቤ ናፍቅትና ጸሎት ነው። እግዚአብሔር ከ ላንተ መግባትዋ ይባርክ።

ነቀምቴ ሕዳር ፲፱፻፳፪።

Olle Eriksson.

ሃይማኖታችን።

I

የመጽሐፍ ቅዱስ ትምህርት።

፩ መጽሓፍ ቅዱስ።

በመጽሓፍ ቅዱስ እግዚአብሔር መንፈሱ በመራቸው በቅዱሳን ሰዎች አድርጎ ይናገረናል፥ ይመክረናል።

በመንፈስ ቅዱስ ተመርተው የእግዚአብሔር ቅዱሳን ሰዎች ተናገሩ እንጅ፥ ትንቢት ከቶ በሰው ፈቃድ አልመጣም። ፪ ጴጥ ፩ ፳፩።

መንፈስ ቅዱስ በወረደችሁ ኃይል ትቀበላላችሁ ምስክሮቼም ትሆናላችሁ። የሐዋ ሥራ ፩ ፰።

፪ የመጽሓፍ ቅዱስ ክፍሎች።

መጽሓፍ ቅዱስ በሁለት ክፍል ይከፈላል፤ ከመድኃኒታችን ልደት በፊት በነቢያት የተጣፈው ብሉይ ኪዳን ከልደቱ በኋላ በወንጌላውያንና በሐዋርያት የተጣፈው ግን አዲስ ኪዳን ተብሎ ይጠራል።

እግዚአብሔር ብዙ ጊዜ በብዙ መንገድ ላባቶች በነቢያት አፍ አስቀድሞ ከተናገረ በኋላ፥ በዚህ በኋላኛው ዘመን በልጁ አድርጎ ነገረን። ዕብ ፩ ፩።

፫ የመጽሓ ቅዱስ ዋና ነገር።

በመጽሓፍ ቅዱስ እግዚአብሔር በሕግ ቅዱስ ፈቃዱን ይገልጥልናል። እንዴት አድርገን እንድንድንና እንድንጸድቅ፥ ቅዱስ ፈቃዱን ለማድረግ የሚያስፈልገን ኃይል ከወዴት እንድናገኝ በወንጌል ያስታውቀናል።

አንተ በምሉ ልብህ በምሉ ነፍስህም በምሉ ኃይልህም እግዚአብሔር አምላክህን ውደድ። ዘዳ ፮ ፭።

እንደ ራስህ ባልንጀራህን ውደድ። ዘሌ ፲፱ ፲፰።

እግዚአብሔር አንድ ልጁን አሳልፎ እስኪሰጥ ድረስ እንዲሁ ዓለሙን ወድዋል፥ በርሱ የሚያምን ሁሉ እንዳይጠፋ የዘላለም ሕይወት ትሆንለት ዘንድ እንጅ። ዮሐ ፫ ፲፮።

========

ሕግ ወይስ አርስ ትእዛዛት።

፬ አስር ትእዛዛት።

የአምላክ ሕግ ባስር ትእዛዛት ተቀምሮ ቆይቶልናል። ለእግዚአብሔርና ለባልንጀራችን የሚገባ ፍቅር ያስተምረናል።

ለእግዚአብሔር የተገባ ፍቅር የሚናገሩ ትእዛዛት፤

ፊተኛ ትእዛዝ።

እኔ እግዚአብሔር አምላክህ ነኝና ሌሎች አማልክት አይሁኑልህ።

፭ እግዚአብሔር በፊተኛው ትእዛዝ የሚከለክለው።

እግዚአብሔር በዚህ ትእዛዝ የሚከለክለው ጣዖትን ማምለክ ነው። ጣዖት ማምለክ አሕዛብ እንደሚያደርጉት ለፍጡር መስገድ ብቻ አይደለም። ማናቸው ነገር ቢሆን ከእግዚአብሔር ይልቅ አብልጦ መውደድ እንደ፥ ጣዖት ማምለክ ያለ ነው። ልባችን ከአምላክ የሚለይ ሁሉ እርሱ የሚፈርድበት ጣዖት ይሆንብናል።

አሕዛብ በፈጣሪ ለፈንታ ፍጥረትን ሰገዱ አመለኳትም፥ እርሱ ለዘላለም የተመሰገነ ነው። አሜን። ሮሜ ፩ ፳፭።

እኔን ሕያውን ምንጭ ተውኝ፥ ውኃ ይይዙ ዘንድ የማይችሉ የተቀደዱ ጕድጓዶች ለራሳቸው ይቆፍራሉ። ኤር ፪ ፲፫።

፮ እግዚአብሔር ባንደኛ ትእዛዝ ያዘዘው።

እግዚአብሔር በዚህ ትእዛዝ እርሱን ብቻ አንድ አምላካችን አድርገን ልንፈራውና ልንወደው በምሉ ልባችን እንድናምነው፥ ወደርሱ ብቻ እንደንጠጋ ያዘናል።

እግዚአብሔር አምላካችን፥ አንድ አምላክ ነው። ዘዳ ፮ ፬።

ከሰው ይልቅ እግዚአብሔርን መስማት ይገባናል። የሐዋ ሥራ ፭ ፳፱።

እግዚአብሔር አስቀድሞ ወዶናልና፥ እግዚአብሔርን እንውደድ። ፩ ዮሐ ፬ ፲፱።

አንተን ነፍሴ ታምናለችና በክንፎችህ ጽላ አገኛለሁ። መዝ ፶፯ ፩።

ሁለተኛ ትእዛዝ።

እኔ እግዚአብሔር አምላክህ፥ ቀናተኛ አምላክ ነኝና ሥዕልን ምሳሌን ከቶ ላንተ አታድርግ አትስገድላቸው አታምልካቸውም።

፯ የሥዕል መስገድ።

የአምላክ ክብረት የሚዋረድበት ስለ ሆነ፥ ሥዕልና ምስል አድርገህ ለርሳቸው መስገድ በእግዚአብሔር ፊት የተጸላ፥ ታላቅ ኃጢአት ነው። እግዚአብሔር መንፈስ ነውና በመንፈስና በእውነት እንጅ በሥዕል ወይም በምሥል አይመለክም። ለእግዚአብሔር ብቻ የሚገባውን ክብረትና ስግደት ለሌላ እንዳትሰጥ ይከለክልሃልና። ስለዚህ ለሰውም ቢሆን ወይም ለሌላ ነገር ቢሆን ሥዕልና ምስል አድርገህ ለርሳቸው መስገድ በአምላክ ፊት የተረገመ ነው። ሥዕልና ምስል ለጌጽና ለሽልማት ወይስ አሳባችነን ወደ ላይ፥ ወደ መንፈሳዊ ነገር የሚያስነሳ መታሰብያ ነው እንጅ ልንሰግድለት አይዶለም።

ለእግዚአብሔር ለአምላክህ ስገድ እርሱንም ብቻ አምልክ። ማቴ ፬ ፲።

የተጸረበና የተወቀረ ጣዖት የሚያደርግ፥ እርሱም ርጉም ነው። የሰሮች እጅ ስራና በስውር የሚኖረውም በእግዚአብሔር ዘንድ የተጸላ ነው። ዘዳ ፳፮ ፲፭።

እኔ እግዚአብሔር አምላካችሁ ነኝ፥ ትሰግዱለት ዘንድ ባገራችሁ ጣዖት ጽላትን አታድርግ መልክም አታቁሙ። ዘሌ ፳፮ ፩።

አሁንስ እግዚአብሔር በምን መሰላችሁት ወይስ ምን መልክ ታደርጉለታላችሁ ኢሳ ፵ ፲፰።

የማይጠፋውን የእግዚአብሔር ክብር በሚጠፋ በሰው በአእዋፍም በእንስሳም በተንቀሳቃሾችም መልክ ምሳሌ ለውጡ፥ ስለዚህ እግዚአብሔር በልባቸው ፈቃድ ወደ ርክስነት አሳልፎ ሰጣቸው። በፈጣሪዋ ፈንታ ለፍጥረት ሰገዱ አመለኳትም። ሮሜ ፩ ፳፫ ፳፬።

ሶስተኛ ትእዛዝ።

እግዚአብሔር ስሙን በከንቱ የሚያነሣውን ሳይቀስፈው አይተወውምና የእግዚአብሔር የአምላክህን ስም በከንቱ አታንሣ።

፰ የእግዚአብሔር ስም።

እግዚአብሔር በስሙ እንደ አምላካችን ተገልጦልናልና፥ ስለዚህ ስሙ ለኛ ክቡር፥ ቅዱስ የተወደደም ሊሆን ይገባል።

አንተ አቤቱ አባታችንና መድኃኒታችን ነህ። ከዘላለም ጀምሮ ይህ ነው ስምህ። ኢሳ ፷፫ ፲፮።

፱ የአምላክን ስም በከንቱ ማንሣት እንዴት እንደሆነ።

የአምላክን ስም ያለ አሳብ ብናነሣው ስንጸልይም በግብዝና ስሙን ብንጠራው ወይስ በዋዛና በመላገድም ስሙ ብናወሳ የአምላክ ስም በከንቱ ማንሣት እርሱ ነው።

በእግዚአብሔር ፊት ሊናገር ልብህ አይቸኵል። መክ ፭ ፩።

ይህ ሕዝብ ባፉ ወደኔ ይቀርባል በከንፈሩም ያከብረኛል፥ ልቡ ግን ከኔ አስረዝሞ ይርቃል። ማቴ ፲፭ ፰።

ሞኝ የሆነ ሕዝብ ምህ ይንቃል። መዝ ፸፬ ፲፰።

፲ ኃጢአት የሚሆን መሐላ።

ባሰት ብትምል፥ ስትናገር እግዚአብሔርን ብለህ ቅዱስን በከንቱ ብታነሣው፥ ይህ ኃጢአት የሚሆን መሐላ ነው።

እኔ እግዚአብሔር ነኝና፥ በስሜ ባሰት አትማሉ። የአምላካችሁ ስም አታርክሱ። ዘሌ ፲፱ ፲፪።

ከነዚህ የወጣ የክፉ ነውና ነገራችሁ ግን እንዲህ ይሁን፥ አዎን አዎን፤ አይዶለም አይዶለም። ማቴ ፭ ፴፯።

ልጆችሽ ተዉኝ በዚያም አምላክ፥ ባልሆኑት ይምላሉና፥ እንዴት አድርጌ በዚህ ነገር ላንች እራራለሁ። ኤር ፭ ፯።

፲፩ በሁለተኛ ትእዛዝ የሚነገር ቅጣት።

የአምላክን ስም በከንቱ ማንሣት መቅሠፍት የሚያመጣና፥ ትልቅ ኃጢአት እንደሆነ እግዚአብሔር በዚህ ትእዛዝ ያስታውቀናል።

፲፪ የአምላክ ስም እንዴት እንድናነሣው።

በልባችን ባፋችን አምላክን ብንታመን በመከራችን ብንጠራው በስሙ ብንጸልይ ብናመሰግን እንደሚገባነ እንደ አምላክ ፈቃድ የአምላክን ስም ማንሣት ነው።

በሰው ፊት የሚያምንብኝ ሁሉ እኔም ደግሞ በሰማያት ባለው፥ ባባቴ ፊት አምንበታለሁ። ማቴ ፲ ፴፪።

ይሆናልም የእግዚአብሔርን ስም የሚጸራ ሁሉ ይድላን። ዮኤል ፪ ፴፪።

ነፍሴ እግዚአብሔር ስም ባርኪ በውስጤም ያለ ሁሉ የተቀደሰውን ስሙን ይመስገን። መዝ ፻፫ ፩።

አራተኛ ትእዛዝ።

ትቀድሰው ዘንድ የሰንበትን ቀን አስብ።

፲፫ የ ዕርፍት ቀን።

በብሉይ ኪዳን ቅዳሜ ሰባተኛ ቀን የዕረፍት ቀን ሁኖ ተሠርትዋል። በአዲስ ኪዳን ግን፥ የሱስ ክርስቶስ በርሱ ከሙታን፥ ስለ ተነሣ፥ መንፈስ ቅዱስ ወርዶ የክርስቶስ ማሕበር በዚያን ቀን ስለ ተመሠረተች እሁድ የዕረፍት ቀን ሁኖ ተሰርትዋል። ሐዋርያትና ፊተኞች ክርስቲያን ወንጌልን ለመስማትና ለመቍረብ የበለጠ በእሁድ ናቸው ይሰበሰቡ የነበሩና፥ ስለዚህ እኛ ደግሞ እንደርሳቸው አድርገን ይህን ቅዱስ ቀን አናከብረዋለን።

፲፬ የዕረፍት ቀን እንዴት እንደ ምናከብረው።

የሰንበት ቀን የምናከብረው ከምድራዊ ስራ ዐርፈን ከጉባኤ ጋራ በእግዚአብሔር ቃልና በቤተ ክርስቲያን ምሥጢራት ነፍሳችን ብንመገብና ብንሰራ ነው።

ስድስት ቀን ስራ ተግባርህንም ሁሉ አድርግ ሰባተኛ ቀን ግን የእግዚአብሔር የአምላክህ ሰንበት ነውና፥ በርሱ አትስራ። ዘጸ ፳ ፱ ፲።

የእግዚአብሔር ቃል ሰምተው የሚጠብቁ ብፁዓን ናቸው። ሉቃ ፲፩ ፳፯።

፲፭ ትቀድሰው ዘንድ አስብ ብሎ የሚመክረነ ስለ ምንድን እንደሆነ።

ሰንበት ሳይገባ ለመክበሩ አስቀድመን እንድንዘጋጅ አስብ በሚል ቃል ይመክረናል።

ነገ ሰንበት ለእግዚአብሔር የተቀደሰ ዕረፍት ነው። ዘጸ ፲፮ ፳፫።

፲፮ ሰንበት ስለ ማፍረስ።

የዕረፍት ቀን የሚፈርስበት የአምላክን ቃል ሳናነብና ሳንሰማ ብናቃልለው ወይም በዚህ ቀን ነፍሳችን በእግዚአብሔር እንዳትኖር በርሱ ዘንድ ደስ እንዳታሰኝ በሚከላከል ስራ፥ በሳቅ፥ በዋዛ፥ በፈዛዛ ብንውል የዕረፍትን ቀን እናፈርሳለን።

ትእዛዝን የሚያቀል በትእዛዝ ተይዞ ይጠፋል፥ ለትእዛዝ የሚታዘዝ ግን በደህንነት ይኖራል። ምሳ ፲፫ ፲፫።

፲፯ በዕረፍት ቀን ለሚደረጉ የተፈቀደ ስራ።

በክርስትና ፍቅር የተነሣ ስለ ክርስቶስ ብለን የምናደርገው፥ ሊቀር የማይቻል ግድ የሆነ ስራ በእሁድ ደግሞ ሊሰራ ተፈቅዶዋል።

ሰንበት ስለ ሰው ሆነ ሰው ስለ ሰንበት አይዶለም። ማር ፪ ፳፯።

እንኪያስ በሰንበት መልካም መስራት ይገባል። ማቴ ፲፪።

ለባልንጀራችን የተገባ ፍቅር።

፲፰ ባልንጀራችን።

ሁሉ ሰው ወዳጆች ቢሆኑ ጠላቶች ቢሆኑ፥ ባልንጀሮቻችን ናቸው።

ጸላቶቻችሁ ውደዱ፥ የሚረግምዋችሁን ባርኩ፥ ለሚጸልዋችሁም መልካም አድርጉ ስለሚበድልዋችሁም ስለሚያሳድዱዋችሁም ጸልዩ። ማቴ ፩ ፵፬።

አምስተኛ ትእዛዝ።

እግዚአብሔር አምላክህ በሚሰጥህ ምድር ዕድሜህ እንዲረዝም፥ አባትህን እናትህን አክብር።

፲፱ አባትና እናት።

በዚህ ትእዛዝ እግዚአብሔር ወላጆቻችንና በአምላክ ሥርዓት በላያችን የተሾሙት እንደ ሹመኞቻችነንና መምህሮቻችነን፥ ጌቶቻችነን ዋኖቻችነን የሚመስሉም እንድናከብራቸውና እንድንታዘዛቸው ይነግረናል።

፳ አምላክ ከርሳቸው የሚፈልገው።

ወላጆችን ወይስ በርሳቸው ፈንታ ያሉ የእግዚአብሔር አገልጋዮች ሁነው በሚቻላቸው መጠን ሊያስጠቅሙነ ይገባቸዋል።

እላንትም አባቶች፤ በእግዚአብሔር ተግሣጽና በምክሩ ልጆቻችሁን አሳድጓቸው እንጂ፥ አታስቄጡዋቸው። ኤፌ ፮ ፬።

መኰንኑም ላንተ ለበጎ የእግዚአብሔር ሎሌ ነው። ሮሜ ፲፫ ፫።

ለእግዚአብሔር ታረቁ ብለን በክርስቶስ ፈንታ እንለምናችኋለን። ፪ ቆሮ ፭ ፳።

እላንት ጌቶች፥ ለላንተም ደግሞ ጌታ በሰማይ እንዳለ እያወቃችሁ ላገልጋዮቻችሁም የእውነት ፍርድ አድርጉ አስተካክሉዋቸውም። ቆላ ፬ ፩።

፳፩ እንዴት አድርገን እንድናከብራቸው።

ወላጆቻችነንና ጌቶቻችነን ብንወዳቸው፥ ብናገለግላቸው፥ ብንታዘዛቸው በፊታቸው ያለ ግብዝና ብንኖር ነዋ እንደ አምላክ ትእዛዝ የምናከብራቸው።

ይህ እግዚአብሔርን ደስ ያሰኘዋልና እላንት ልጆች ላባታችሁ ታዘዙ። ቆለ ፫ ፳።

አሁንም ስለ እግዚአብሔር ብላችሁ ለሰው ሥርዓት ሁሉ ተገዙ። ፩ ጴጥ ፪ ፲፫።

ስለላንት ምላሽ እንደሚሰጡ ስለ ነፍሳችሁ ይተጋሉና ላለቆቻችሁ ታዘዙ ተገዙላቸውም። ዕብ ፲፫ ፲፯።

እላንት ሎላልት፣ ለጌቶቻችሁ በሥጋ ተገዙ። መታዘዛችሁ ሁሉ በቅን ልቡና እግዚአብሔርንም በመፍራት እንጅ ለሰዎች ደስ እንደምታሰኙ በግብዝ አሁን። ቆለ ፫ ፳፪።

፳፪ ያ ተስፋ።

ላራተኛ ትእዛዝ ለታዘዙ ሰዎችና ሕዝቦች ጸንቶ የሚኖር በረከት እንዲያወርድላቸው፥ እግዚአብሔር በዚህ ትእዛዝ ተስፋ ይሰጠናል።

ተስፋ ያላት ከትእዛዙ ይህች መጀመሪያዪቱ ናትና፥ አባትህንና እናትህን አክብር። ኤፌ ፮ ፪።

ስድስተኛ ትእዛዝ።

አትግደል።

፳፫ ሕይወታችን።

ሁላችን በእግዚአብሔር መልክ የተፈጠርነ ስለ ሆነ፥ ወደዚህ ምድር የምንኖርበት ጊዜም የአምላክ ጸጋ የሞላው ክቡር ጊዜ ስለ ሆነ እግዚአብሔር በዚህ ትእዛዝ ሕይወታችነን ይጠብቃል።

እንሆ የሚቀበልበት ጊዜ ዛሬ ነው፥ እንሆ ዛሬ የመድኃኒቱ ቀን ነው። ፪ ቆሮ ፮ ፪።

፳፬ በስድስተኛው ትእዛዝ የሚከለከል።

ባልንጀሮቻችነን በሚቻለን እንድንረዳቸው እንጂ፥ ሕይወታቸው እንዳናስጐዳና እንዳናሳጥር ጠላቶቻችን እንኳ ቢሆኑ፥ ባንዳች እንዳንበድላቸውና እንዳንጠላቸው፥ በዚሁ ትእዛዝ ይከለክለናል።

እግዚአብሔር በመልኩ ሰውን ፈጥሮዋልና፥ የሰውን ደም የሚያፈስ ሰው ሁሉ፥ ደሙ ይፈሳል። ዘፍ ፱ ፮።

ወንድሙን የሚጸላ ሁሉ ነፍሰ ገዳይ ነው። ፩ ዮሐ ፫ ፲፭።

እጅህ ታደርግለት ዘንድ ሲቻላት ለሚያስፈልገውን ረዴትህን አትንሣ። ምሳ ፫ ፳፯።

፳፭ የመንግሥት ሥልጣን በሰው ሕይወት ላይ።

ክፉ አድራጎችን ሊቀጣ፥ ዓመጸኞችና ገዳዮችን ሊደበድብ መንግሥቱን ከጸላቶች በሰይፍ ሊጠብቅ እግዚአብሔር ለመንግሥት ሥልጣን ሰጥቶታል።

ክፉ የሚያደርገው በቍጣ የሚበቀል የእግዚአብሔር ሎሌ ነው እንጂ መኰነኑስ ሰይፍ በከንቱ አይታጠቅም። ሮሜ ፲፫ ፬።

፳፮ አምላክ ባምስተኛ ትእዛዝ ከኛ የሚፈለገው።

በሰላም ከባልንጀራችን ጋራ እየተመላለስነ እንኖር ዘንድ በሚደርስበት ጕዳት ሁሉ በርኅራኄ ልንረዳው ችግሩን ሁሉ ልናቀልለት፥ እግዚአብሔር በዚህ ትእዛዝ ያዘናል።

ቢቻላችሁ በላንተና በሰው ሁሉ መሀከል ሰላም አድርጉ። ሮሜ ፲፪ ፲፰።

ክፉን አትቃወሙ ነገር ግን ቀኝ ፊትህን ለጸፋህ ሁለተኛውን ደግመህ መልስለት። ማቴ ፭ ፴፱።

እንጀራህንም ለተራበ ቁረስ፥ ድሆች ስደተኞችንም ወደ ቤትህ አግባ። ራቁቱን የሆነውን ሰው ብታይ፥ አልብሰው ስለ ሥጋህ አትሸሽግ። ኢሳ ፶፰ ፯።

፳፯ ገዛ ሕይወታችነን እንዴት እንድናውለው።

እግዚአብሔር ከሰጠነ ስጦታ ሁሉ የሚበልጥ ሕይወታችን ነው፥ ስለዚህ እጅግ እንደሚከብር አውቀን ለአምላክ ክብርና ምስጋና ለባልጀራችን ጥቅም እናውለው።

በዚህ ቶሎ ብሎ የሚያልፍ ሕይወት በአምላክ መንግሥት እያደግነና በመንፈሳዊ እውቀት እየበዛን ለዘላለም የማይጠፋ፥ ትርፍና ሀብት እንድናገኝ፥ በምሉ ሕይወታችን ተግተን እንስራ።

የእግዚአብሔር መንፈስ ፈጠረኝ፥ የሁሉንም ቻይ እስትንፋስ ሕይወት ሰጠኝ። ኢዮብ ፴፫ ፬።

በሕይወት ያሉቱ ለራሳቸው እንዳይሆን ነገር ግን ስለ ርሳቸው ለሞተም ለተነሣውም እንዲኖሩ እንጂ፥ ክርስቶስ ስለ ሁሉ ሞተ። ፪ ቆሮ ፭ ፲፭።

እሊህም ሁለት ነገር አስጨነቁኝ ክርስቶስ ጋራ እንኖር ዘንድ ልፈልስ እወዳለሁ ይህም፥ ለኔ ይሻለኝ በሆነ። በሥጋዬ ግን መኖር ይህ ስለላንት ይገዳል። ፊል ፩ ፳፫ -፳፬።

ሰባተኛ ትእዛዝ።

አታመንዝር።

፳፰ መጋባት።

ከሞት በቀር የማፈታ በአምላክ፥ የተሠራና የተቀደሰ ሥርዓት ስለ ሆነ፥ እግዚአብሔር በዚህ ትእዛዝ መጋባትን ይቆምለታል።

የተፈጠረው አስቀድሞ ወንድና ሴት አድርጎ ፈጠራቸው አለም፤ ስለዚህ ሰው አባቱንና እናቱን ይተዋል ከምሽቱም ይከተላል ሁለቱም አንድ ሥጋ ይሆናሉ። እንግዲህ አንድ ሥጋ ናቸው እንጂ ሁለት አይዶሉም። እግዚአብሔር አንድ ያደረገውን ሰው አይለየውም። ማቴ ፲፱ ፬ -፮።

፳፱ ሰባተኛ ትእዛዝ የሚፈርስበት።

ባልና ሚስት መተማመናቸውን አፍርሰው ምሽት ወይ ሌላ ወንድ ባልም ሌላ ሴት ቢሔዱ ሰባተኛው ትእዛዝ ይፈርሳል። በተቀረም በርኩስ አሳባችንና ቃላችን በምኞታችንና በኑሮዋችን በሥራችንም ሰባተኛውም ትእዛዝ እንተላለፋለን። የሚያመነዝር በገዛ ገላው ይቀሠፋል።

መጋባት በሁሉ የከበረች ትሁን። ዕብ ፲፫ ፬።

ሴትን አይቶ የተመኛትም ሁሉ በልቡ አመነዘረባት። ማቴ ፭ ፳፰።

ለቅዱሳን እንዲገባ ምስጋና እንጂ ዝሙት፥ ርኩስት፣ ስስትም ከቶ አይሰማባችሁ እንዲሁም ነውረኛ ነገር የስንፍና ነገርም የማይገባ ዋዛም በመሀከላችሁ አይሰማ። ኤፌ ፭ ፫ - ፬።

፴ እግዚአብሔር በሰባተኛው ትእዛዝ ከኛ እንደሚፈልግ።

ሁላችን በልባችን ንጹሓን ልንሆን፥ ገላችንና የሌሎችንም ገላ እንደ ቅዱስ ልናይ ባልና ምሽት እያንዳንዳቸው ሊተማመኑና ሊከባበሩ፥ እግዚአብሔር በሰባተኛው ትእዛዝ ያዘናል።

ሥጋችሁ የመንፈስ ቅዱስ መቅደስ እንደሆነ ለራሳችሁም እንዳይዶላችሁ አታውቁምን፤ በክቡር ዋጋ ተገዝታችኋልና እንዲህ ለእግዚአብሔር የሆናችሁ በሥጋችሁና በመንፈሳችሁ እግዚአብሔር የሆናችሁ በሥጋችሁና በመንፈሳችሁ እግዚአብሔርን አክብሩ። ፩ ቆሮ ፮ ፲፱።

ቤተ ክርስቲያን ለክርስቶስ እንድትገዛ፥ እንዲሁም ሴቶች ለባሎቻቸው በሁሉ ይገዙ። እላንት ወንዶች ክርስቶስ ቤተ ክርስቲያኑ እንደ ወደደ ራሱንም ስለርስዋ አሳልፎ እንደ ሰጠ እንዲሁ ምሽቶቻችሁን ውደዱ። ኤፌ ፳፬ ፳፯።

ስምንተኛ ትእዛዝ።

አትስረቅ።

፴፩ ምድራዊ ገንዘብ።

ገንዘብና ሀብት ሁሉ ለርሱ ስለ ሆነ፤ እኛ ደግሞ የርሱ ተመጋቦች ነንና፥ እግዚአብሔር በዚህ ትእዛዝ ምድራዊ ገንዘብ ይጠብቃል። የባልንጀራችን ገንዘብ እንዳንወስድ ከልክሎ ስለዚያ የሰጠነ ዕድል እያመሰገነ እንደ አምላክ ፈቃድ በመልካም ልናውለው ያዘናል።

ምድር ምላትዋም ዓለምም በርስዋም የሚኖሩ ሁሉ ለእግዚአብሔር ናት። መዝ ፳፬ ፩።

እያንዳንዱ እንደ ተቀበለው የጸጋ ስጦታ እንደ ደጎች እየብቻው ዓይነት የእግዚአብሔርን ጸጋ መጋቢዎች እርስ በርሳችሁ አገልግሉ። ፩ ጴጥ ፬ ፲።

፴፪ ስምንተኛ ትእዛዝ የሚፈርስበት።

በተንኰል አታልሎ ወይም በኃይል ገፍቶ የባልንጀራውን ገንዘብ የሚቀማ፥ ወይም በማይገባ የሰውን ገንዘብ የሚወስድ፥ እርሱ አምላክን በድሎ ይህን ትእዛዝ ያፈርሳል።

ቤቱን በግፍ ለሚሰራ ደሞዙን ሳይሰጥ ወንድሙን በከንቱ የሚያደክም ወዮለት። ኤር ፳፪ ፲፫።

፴፫ እግዚአብሔር በስምንተኛው ትእዛዝ የሚፈልግብን።

ከሌሎች ድካምና ገንዘብ ሳንቀላውጥ ሰርተን የገዛ እንጀራችነን ልንበላ፥ ለተቸገረ ባልንጀራችን ቢቻለነ ልንረዳ በዚህ ትእዛዝ ያዘናል።

ለሚሻ ለመስጠት ያገኝ ዘንድ መልካምን እያደረጉ በእጁ ይድከም እንጂ የሰረቀም እንግዲህ አይስረቅ። ኤፌ ፬ ፳፰።

ስራ መስራት የማይወድ አይብላ። ፪ ተሰ ፫ ፲።

ዘጠነኛው ትእዛዝ።

በባልንጀራህ ላይ ባሰት አትመስክር።

፴፬ በጎ ስምና፥ በጎ ወሬ።

ስራችን እንዳይጐዳ፥ ደስታችን እንዳይጠፋብን እግዚአብሔርን በዚህ ትእዛዝ ስማችንንና ወሬያችነን ይጠብቅልናል ይቆምልናል።

መልካም ስም ከብዙ ባለጠግነት ይሻላል፥ መልካምም ሞገስ ከብርና ከወርቅ ይበልጣል። ምሳ ፴፪ ፩።

ማንም ትምክህቴን ኪያበላሸው ብሞት ይሻለኛል። ፩ ቆሮ ፱ ፲፭።

፴፱ ዘጠነኛ ትእዛዝ የሚፈርስበት።

በባልንጀራው ክፉ የሚናገር ስሙን የሚያከፋበት አሳልፎም ለክፉ የሚሰጥ በዳኛ ፊት ባሰት የሚመሰክርበት፥ በውሸት የሚያታልለው እርሱ እግዚአብሔርና ባልንጀራውን በድሎ ይህን ትእዛዝ ያፈርሳል።

ባሰት የሚናገር አስተኛን ምስክር በወንድማማች መሀከል ጸብን የሚሰራ እግዚአብሔር ይጸላል። ምሳ ፮ ፲፱።

የሌላውን ሰው ምሥጢር አትግለጥ። ምሳ ፳፭ ፱።

አሁንም ክፉ ነገር ሁሉ ተንኰልንም ሁሉ ግብዝነትም ቅናትንም፥ ሐሜትንም ሁሉ ጣሉ። ፩ ጴጥ ፪ ፩።

ዝም ማለት አይጐዳህምና፥ ክፉ ነገር ስትሰማ አትድገመው። ሲራክ ፲፱ ፮።

እኛ እርስ በርሳችን ብልቶች ነንና ስለዚህ አሰትን ሁሉ ከላንት አውልቃችሁ ከባልጀራችሁ ጋራ ሁሉ እያንዳንዱ በውነት ተናገሩ። ኤፌ ፬ ፳፭።

፴፮ እግዚአብሔር በዘጠነኛው ትእዛዝ የሚፈልግብን።

እግዚአብሔር በዚህ ትእዛዝ እኛ ስለ ባልንጀችን በጎ እያልነ በተቻለነ መጠን ከወደቀበት በምሕረት እንድናነሣው ነው ከሁላችን የሚፈልግ።

በመላሴ እንዳልስት መንገዴን እጠብቃለሁ ኃጢአተኛ በፊቴ ሳለ፥ አፌን በልጓም እጠብቃለሁ። መዝ ፴፱ ፩።

ወንድሞቼ ሆይ አንዱ ሰው ባንዱ በደል ቢያዝ፥ እላንት መንፈሳውያን፥ እንዲህ ላለው ጸጥ ባለ መንፈስ አቃኑት አንተም እንዳትፈተን፥ ራስህን ተመልከት። ገላ ፮ ፩።

አስረኛ ትእዛዝ።

የባልንጀራህን ቤት አትመኝ። የባልንጀራህንም ምሽት አገልጋዩንም አገልጋዪቱንም በሬውንም አህያውንም ማናቸውንም ለባልንጀራህ ከሆነው ገንዝዘብ አትመኝ።

፴፯ እግዚአብሔር ባስረኛ ትእዛዝ የሚገልጽልን።

በዚህ ትእዛዝ እግዚአብሔር ክፉ መመኘትንና መሻት ይከለክላል። ቅድስናን እየፈለግነ የልባችነን ክፉ መመኘትና መሻት ልናቸንፍ ከገንዘብ ስስትም ልንጠነቀቅ እግዚአብሔር የሰጠነን በምስጋና ልንቀበለው በባልንጀራችን ሀብትና በረከት ደስ ሊለን እንጂ እንዳንቀናበት ይፈለግብናል።

የሰው ሕይወት በገንዘብ ብዛት አይዶለምና ተጠንቀቁ ከገንዘብ ስስት ሁሉም ራሳችሁ ጠብቁ። ሉቃ ፲፪ ፲፬።

አምልኮ ግን በቃኝ ከማለት ጋራ ታላቅ ረብ ነው። ፩ ጢሞ ፮ ፮።

አሁንም በምድር ያለች ህዋሳታችሁን ዝሙት፥ ርኩሰት ክፉ ፍትወትን ግደሉ። ቆለ ፫ ፭።

በእግዚአብሔር ፍርሃት ቅድስና እየፈጸምነ ሥጋና ነፍስን ከሚያረክሱ ሁሉ ሰውነታችነን አናጥራ። ፪ ቆሮ ፯ ፩።

II

የሐዋርያት ሃይማኖት።

፵፪ የክርስትና ሃይማኖታችን።

ሁሉ በሚችል በእግዚአብሔር አብ፥ የሰማይና የምድር ፈጣሪ፥ እናምናለን።

ደግሞም ባንድ ልጁ፥ በጌታችን በየሱስ ክርስቶስ እርሱም በመንፈስ ቅዱስ የተጸነሰ ከማርያም ድንግል የተወለደ፥ በጲላጦስ በጴንጤናዊ ዘመን መከራ የተቀበለ፥ የተሰቀለ፥ የሞተ፥ የተቀበረ ወደ ሲኦልም የወረደ፥ በሶስተኛው ቀን ከሙታን የተነሣ ወደ ሰማይ የወጣ፥ ሁሉን ወደ ሚችል ወደ እግዚአብሔር አብ ቀኝ የተቀመጠ፥ በሕያዋንና በሙታን ለመፍረድ ከዚያ የሚመለስ እናምናለን።

ደግሞ በመንፈስ ቅዱስ ባንዲት ቅድስት የሁሉ ቤተ ክርስቲያን፥ በቅዱሳንም አንድነት፥ በስርየት ኃጢአት፥ በሙታን ትንሣኤ በዘላለም፥ ሕይወት እናምናለን።

፵፫ በዚህ ሃይማኖት የምናገኘውን በረከት።

በዚህ ሃይማኖት ተጠምቀን የክርስቶስ ልጆች ሁነናል። በዚህ ሃይማኖት ጸንቶ የሚኖር ወደዚህ ዓለም በሚደርስበት መከራና ሐዘን ዘወትር ተድላንና መጽናናትን ያገኝበታል። እንዲሁም ደግሞ በዚህ ሃይማኖት ጸንቶ የሚሞት በተስፋና ደስታ ይሞታልና፥ ወደ መንግሥተ ሰማይ ብፅዕና ይገባል።

እንግዲህ ሒዱ አሕዛብን ሁሉ በአብና በወልድ በመንፈስ ቅዱስ ስም እያጠመቅኋቸው ተማሮቼን አድርግዋቸው። ያዘንኋችሁንም ሁሉ ሊጠብቁ አስተርምዋቸው። እንሆ፥ እኔም እስከ ፍጻሜ ዘመን ሁሉ ቀን ከላንት ጋራ ነኝ። ማቴ ፳፰ ፲፱።

ሰው በልቡ አምኖ ይጸድቃል፥ ባፉ አስታውቆ ይድናል። ሮሜ ፲ ፲።

እግዚአብሔር አብና ፍጥረት።

፵፬ እግዚአብሔር አብ።

መንፈስና የሕይወት ሁሉ ምንጭ የሆነ፥ እግዚአብሔር በየሱስ ክርስቶስ የሚወደነ የሚራራልን አባታችን ሁኖ ተገልጾልናል ፡

እግዚአብሔር መንፈስ ነው ዮሐ ፬ ፳፬።

እግዚአብሔር ሕይወትና እስትንፋስ ነገርንም ሁሉ ይሰጣል። ዮሐ ፲፯ ፳፭።

እግዚአብሔር፥ የየሱስ የጌታችን አባት፥ ልጆቹ እንድንሆን በፍቅር አስቀድሞ መርጦናል። ኤፌ፩ ፫ - ፭።

፵፭ ፍጥረት።

እግዚአብሔር በመጀመሪያ ያለ ሁሉን በቃሉ ፈጠረ።

እግዚአብሔር በመጀመሪያ ሰማይና ምድርን ፈጠረ። ዘፍ ፩ ፩።

አስቀድሞ ቃል ነበረ፥ ቃልም በእግዚአብሔር ዘንድ ነበረ፥ እግዚአብሔር ቃል ነበረ። ይህ አስቀድሞ በእግዚአብሔር ዘንድ ነበረ። ሁሉ በርሱ ሆነ። ከሆነውም ሁሉም፥ ያለ እርሱ ምንም፤ የሆነ የለም። ዮሐ ፩ ፩ -፫።

፵፮ መላእክት።

አምላክ ትእዛዛቱን የሚፈጽሙ፥ የሚላኩለትን መላእክት የሚባሉ የማይታዩ ቅዱሳን መናፍስት ፈጠረ።

እላንት መላእክቱ፥ የቃሉን ድምጽ በሰማችሁ ጊዜ፥ ትእዛዙን የምታደርጉ ብርቶች ኃያላኑም፥ እግዚአብሔርን አመስግኑ መዝ ፻፫ ፳።

እሌህ ሁሉ መዳንን ይወርሱ ዘንድ ላላቸው ለማገልገል የሚላኩ መናፍስት አይዶሉምን። ዕብ ፩ ፲፬።

፵፯ የመላእክት ውድቀት።

አያሌ መላእክት ከትዕቢት የተነሣ ከእግዚአብሔር ርቀው የእግዚአብሔርን መንግሥት የሚቃወም የክፋት መንግሥት ሰርተዋል። እሊያ መናፍስት የእግዚአብሔርና የሰው ጸላቶች ናቸው። በጠንቃቸው ኃጢአት ወደ ዓለም ገብትዋል።

መታገላችን በዚህ ዓለም ጨለማ ላይ ከሚገዙ ከገዦችና ሥልጣናት በሰማይ ታች ከሚኖሩ የመናፍስት ሥልጣናት ጋራ እንጂ፥ ከሥጋና ከደም አይዶለም። ኤፌ ፮ ፲፪።

፵፰ ሰው።

እግዚአብሔር ሰውን በመልኩ ፈጠረው። በኃጢአት ሳይወድቁ በጥበብና በቅድስና አምላክን ይመስሉ ነበር ስለዚህ፥ ሐዘንና ሕማም ሥቃይና ሞት በሌለበት በደስታ ኑሮ፥ ይኖሩ ነበር። ፍጥረት ሁሉ አስገዛላቸው።

እግዚአብሔርም በመልካችን እንደ ምሳሌያችን ሰውን እንፍጠር፥ አለ። ዘፍ ፩ ፳፮።

፵፱ የሰው መውደቅ በኃጢአት።

ከእግዚአብሔር በተሰጣቸው ታላቅ ሞገስና ክብረት ደስታም ክፎች መናፍስት በሰዎች ቀኑና፥ ሰይጣን ፊተኞች ሰዎችን አታልሎ ፈትኖ ወደ አለመታዘዝ አደረሳቸው። የኃጢአት መግባት ወደ ዓለምና ወደ ሰው ልብ እንደዚህ ነው።

በሰይጣን ቅናት ሞት ወደ ዓለም ገብቶኣል። መጽ ጥበብ ፪ ፳፬።

ባንድ ሰውም አለመታዘዝ ብዙ ኃጢአተኞች እንደሆኑ፥ እንዲሁም ባንድ ሰው መታዘዝ ብዙ ጻድቃን ይሆናሉ። ሮሜ ፭ ፲፱።

፶ ስለ ኃጢአት በሰው ላይ የወረደበት ቅጣት።

ኃጢአት ያን ከሰው የነበረው የእግዚአብሔርን መልክ አበላቸው፥ በሰውና በምድር ሁሉ ላይ መርገም አወረደባቸው። ነገር ግን በሰው ሕሊና ገና ትንሽ ቀርትዋል፥ ያ የእግዚአብሔር መልክ ከሰው ፈጽሞ አልጠፋም።

ሥጋዊ ሰው የእግዚአብሔርን መንፈስ ነገር ሊያስተውል አይችልም። ፩ ቆሮ ፪ ፲፬፡

ባንድ ሰው ኃጢአት በሰው ሁሉ ላይ ፍርድ መጣ። ሮሜ ፭ ፲፰።

እግዚአብሔር አዳምን አለው፤ ስለ አንተ ምድር የተረገመች ትሁን። ዘፍ ፫ ፲፯።

ሕሊናቸው ሲመርሰክርላቸውና አሳባቸውም እርስ በርሳቸው ሲገሣሠጹ የሕግ ስራ በልባቸው እንደ ተጻፈ ያሳያሉ። ሮመ ፪ ፲፭።

፶፩ ሞት፡

ለሰው በኃጢአት ጠንቅ የወረደባቸው ቅጣት ሁሉ በሞት ተቀምርዋል፥ እርሱም ሥጋዊና መንፈሳዊ ሞት ኵነኔም ነው።

እግዚአብሔር ሰውን አለ፤ ከርስዋ በበላህ ቀን ሞት ትሞታለህና፥ መልካምና ክፉን ከምታስታውቀው ዛፍ አትብላ። ዘፍ ፪ ፲፪።

ባንድ ሰው ምክንያት ኃጢአት ወደ ዓለም ገባች፥ በኃጢአትም ሞት ገባ። ሮሜ ፭ ፲፪።

በመተላለፋችሁና በኃጢአታችሁ ሙታን የነበራችሁ፥ እላንትን አሁን ፈጽሞ አዳናችሁ። ኤፌ ፪ ፩።

ለጌታችን ለየሱስ ክርስቶስ ወንጌል የማይታዘዙ እለዚህ ከጌታችን ፊትና ከኃይሉ ክብረት መቅሠፍት የዘላለም ጥፋት ያወርድባቸዋል። ፪ ተሰ ፩ ፱።

፶፪ የውርስ ኃጢአት።

የሚሰርጽብን ክፉ ፈቃድና መመኘት ከፊተኞች ወላጆቻችን ወረስነው። ያ ከመወለዳችን ጀምሮ የሚያድርብን ክፉ ጠባይ የተወረሰ ኃጢአት ይባላል።

እንሆ፥ በዓመጻ ተወለድሁ፥ እናቴም በኃጢአት አረገዘችኝ። መዝ ፶፩ ፭።

የሥጋ አሳብ የእግዚአብሔር ጸላት ነውና፥ ለእግዚአብሔር ሕግ አይገዛም። ሮሜ ፰ ፯።

፶፫ የገቢር ኃጢአት።

እርሱ ከልባችን፥ ከወረስነው ክፉ ባሕሪይና ኃጢአት የሚወጣ ክፉ መመኘት፤ ክፉ አሳብ፥ ክፉ ቃል፥ ክፉ ስራ ነው። እግዚአብሔር የከለከለው እያውቅነ ብናደርግ ወይስ እርሱ ያዘዘውን ሳናደርግ ሳንፈጽም ብንቀር፥ ቸልም ብንል፥ ይህ ሁሉ የገቢር ኃጢአት ይባላል።

ከልብ ክፉ አሳብ መገደል፥ መመንዘር፥ ዝሙት፥ መስረቅ አሰት መመስከር ስድብ ይወጣል። ማቴ ፲፭ ፲፱።

መልካም ነገር ማድረግ የሚያውቅ የማያደርገውም፥ ያም ኃጢአት ይሆንበታል። ያዕ ፬ ፲፯።

፶፬ ልዩ ልዩ የሆነ የኃጢአት መቅሠፍት።

የምንሠራቸው ኃጢአት ሁለት ዓይነት ናቸው። አንደኛው፤ በእውቀትና በፈቃድ በውድም የሚደረግ ኃጢአት። ሁለተኛው፤ ያለ እውቀትና ያለ ፈቃድ ያለ ውድ፥ በሥጋዊ ድካም የሚደረግ ኃጢአት።

የጌታውን ፈቃድ የሚያውቅ የማያዘጋጅም እንደ ፈቃዱም የማያደርግ ሎሌ እጅግ የመታል፥ የማያውቅ ግን መመታት የሚገባውንም የሚያደርግ ጥቂት የመታል። እጅግም የተሰጠው እጅግ ይሹበታል። ሉቃ ፲፪ ፵፯ - ፵፰።

፶፭ የኃጢአት ቅጣት።

እግዚአብሔር ኃጢአተኞችን በዚህ ሕይወት እንኳ ሳይቀር በብዙ ዓይነት ሥቃይና ሐዘን ይቀሥፋቸዋል። በኃጢአታቸው ቢሞቱ ደግሞ በዘላለም ኵነኔ ይቀጣቸዋል።

እግዚአብሔር ባለመፍራትና በዓመጻ የሆነ ሁሉም እውነትን በዓመጻ በሚሰውሩት ሰዎች ላይ የእግዚአብሔር ቍጣ ከሰማይ ይገለጣል። ሮሜ ፩ ፲፰።

የእውነት እውቀት ስናገኝ፥ ወደን ኃጢአት ብንሰራ እንግዲህ ስለ ኃጢአት መሥዋዕት የለም፥ ነገር ግን የሚያንቀጠቅጥ የፍርድ ጠበቃና ተቃዋሚዎች የሚበላ የቅናት እሳት ይሆናል። የሙሴ ሕግ ያፈረሰ ሁለት ወይም ሶስት ምስክር ባሉት ያለ ርኅራኄ ይሞታል። የእግዚአብሔርን ልጅ ይረገጠ፥ የተቀደሰውንም የኪዳን ደም ያረከሰ፥ የጸጋ መንፈስንም የሰደበ ይልቅ ስንት የባሰ ቅጣት የማይገባው ይመስላችኋልን ዕብ ፲ ፳፮ - ፳፱።

፶፮ የእግዚአብሔር ምስክር ስለመዳናችን።

በኃጢአት ምክንያት ከሚደርስበት መከራ ሰውን ሊያድነው ከጥንት የእግዚአብሔር ምክር ነው፥ ስለዚህ ሰው በኃጢአት ከወደቀ በኋላ የማዳን ተስፋ ሰጣቸው በዘመን ፍጻሜ ሊያድናቸው ብሎ ልጁን የሱስ ክርስቶስን ሰደደላቸው።

በርሱ ፊት ቅዱሳንና ያለ ነውር እንሆን ዘንድ፥ ዓለም ሳይፈጠር አምላክ በፍቅር በክርስቶስ መርጦናል። ኤፌ ፩ ፬።

አምላክ እባቢቱን አለ የሴቲቱ ዘር ራስሽን ይቀጠቅጣል። ዘፍ ፫ ፲፭።

እግዚአብሔር አንድ ልጁን አሳልፎ እስኪሰጥ ድረስ፥ እንዲሁ ዓለሙን ወድዋልና፥ በርሱ የሚያምን ሁሉ እንዳይጠፋ፥ የዘላልም ሕይወት ትሆንለት ዘንድ እንጂ። ዮሐ ፫ ፲፮።

፶፯ የእግዚአብሔር አስተዳደር።

የእግዚአብሔር ለፈጠረው ሁሉ ያስተዳድራል፥ ይልቁን ለሰው ይራራል፥ ከሁሉ ይልቅ የሚያስብላቸውና በጎ የሚያደርግላቸው በርሱ ለሚታመኑ ነው። ይህ የአምላክ አሳብ ለፍጥረት ሁሉ የእግዚአብሔር አስተዳደር ይባላል።

አባቴ እስከ ዛሬ ይሰራል። ዮሐ ፭ ፲፮።

ወደ ሰማይ ወፎች ተመልከቱ አይዘሩም አያጭዱም በጎታም አይከቱም፥ ሰማያዊ አባታቸው ግን ይመግባቸዋል። እላንት ከርሳቸው አትሻልዋቸውምን። ማቴ ፮ ፳፮።

እግዚአብሔርን ለሚወዱት ሰዎች ሁሉ ተረዳድቶ ለጥቅማቸው ይሆንላቸዋል። ሮሜ ፰ ፳፰።

፶፰ የእግዚአብሔር አስተዳደርና ሥቃይ።

ሕማም ሐዘን፥ ሥቃይ በድንገት የሚደርስብን የሚመስል ነገር ሁሉ በኃጢአት ምክንያት ነው የሚወርድብን ነገር ግን ሰማያዊ አባታችን በጥበቡና ቸርነቱ ይህነን ነገር ሁሉ ለመንግሥተ ሰማይ ለማሳደጋችን እንደሚጠቅመነ ያደርገዋል፥ ለጕዳታችን የሚመስለው ነገርም ወደ በጕነት ይለውጥልናል በሚደርስብን መከራ ወደ ንስሓ ይጠራናል።

ክፋትንሽን ይገሥጽሻል ዓመጻሽን ይሸፍንልሻል። እግዚአብሔር አምላክሽን ስለ ተውሽ ስንት ሐዘንና መመረር እንደ ደረሰብሽ እወቂ ተመልከሺም። ኤር ፪ ፲፱።

እግዚአብሔር የወደደውን ይቀጣልና፥ የሚባለውንም ልጅ ሁሉ ይገርፋል። ተግሣጽን ብትታገሡ እግዚአብሔር እንደ ልጆቹ አድርጎ ያያችኋል። አባቱ የማይቀጣው ማን ልጅ ነው። ዕብ ፲፪ ፮ - ፯።

እላንት ክፉ አሰባችሁብኝ፥ እግዚአብሔር ግን ለመልካም ለወጠው። ዘፍ ፶ ፳።

፶፱ ለእስሶች የሚገባ ርኅራኄ።

የምድር ፍጥረትና እንስሶች በኃጢአት ጠንቅ ይሠቃያሉ፥ ስለዚህ እኛ የሚያስፈልጋቸውን ሁሉ እንስጣቸው፥ ድካማቸውንና መከራቸውን ልናቀልላቸው ብለን ልንራራላቸው ይገባናል።

ፍጥረት ሁሉ ከኛ ጋራ ውዝዋዜ እንዳለው ባንድም፥ እስከ ዛሬ እንዲጣጣር፥ እናውቃለን። ሮሜ ፰ ፳፪።

ጻድቅ ሰው ለእንስሳው ያራራል፥ የኃጢአተኞች አንጀት ግን የጸናች ናት። ምሳ ፲፪ ፲።

፷ ለአምላክ የሚገባ ምስጋና።

በትሕትና ኃጢአታችነን፥ ጐደሎነታችነን አውቀን ምሕረቱ እንዳይገባን፥ ልንታመንና በምሉ ልባንች ስለ ጸጋው ልናመሰግነው የእግዚአብሔር አባትነትና ቸርነት ያስነሣልና።

ለሎሌህ ያደረግህው ምሕረትና እምነት ሁሉ የማይገባኝ ነኝ። ዘፍ ፴፪ ፲።

ነፍሴ እግዚአብሔርን ባርኪ፥ ላንችም ያደረገው በጎ ነገር ሁሉ አትርሺ። እምዝ ፻፫ ፪።

የእግዚአብሔር ልጅና ቤዛ ማለፉ።

፷፩ የአምላክ ፍቅር ለኛ።

እግዚአብሔር ልጁ አሳልፎ የሰጠው እስኪሰጥ ድረስ፥ እንዲሁ ዓለሙን ወደዋልና፥ የሚያምን ሁሉ እንዳይጠፋ የዘላለም ሕይወት ትሆንለት ዘንድ እንጅ። ዮሐ ፫ ፲፮።

፷፪ የሱስ ክርስቶስ።

መድኃኒታችን ሰው በመሆኑ የሱስ ተብሎ ይጠራል። በብሉይ ኪዳን ትንቢት የተነገለት መሢህ ስለ ሆነ ክርስቶስ ተብሎ ይጠራል። የሱስ ትርጓሜው መድኅን ክርስቶስ መሢህ የተቀባ ማለት ነው።

ማርያም ልጅ ትወልዳለች ሕዝቡን ከኃጢአታቸው ያድናቸዋልና፥ ስሙንም የሱስ ታሰይምዋለህ። ማቴ ፩ ፳፩።

ዛሬ መድኅን ተወልዶላችኋልና እርሱም፥ ክርስቶስ ጌታ በዳዊት አገር። ሉቃ ፪ ፲፩።

እግዚአብሔር የሱስን ከናዝሬት በመንፈስ ቅዱስ በኃይልም ቀብቶታል። የሐዋ ፲ ፴፰።

፷፫ የሱስ ክርስቶስ፥ የእግዚአብሔር ልጅ።

የአምላክ ልጅ መሆኑን የሱስ እርሱ ራሱ ደጋግሞ ተናግርዋል።

ጴጥሮስ አንተ የሕያዋን የእግዚአብሔር ልጅ ነህ ብሎ ሲታመን የሱስ፥ የሰማዩ አባቴ እንጅ ሥጋና ደም ይህነን አልገለጠልህምና፥ ብፁዕ ነህ ብሎ ጴጥሮስን አመሰገነው። ማቴ ፲፮ ፲፮ - ፲፯።

የካህናቱ አለቃ፥ አንተ ክርስቶስ፥ የተባረከ የአምላክ ልጅ ነህን ብሎ ሲጠየቀው የሱስ እንዲህ ብሎ መለሰለት፤ እኔ ነኝ። የሰው ልጅ በኃይል ቀኝ ተቀምጦ በሰማይ ደመና ላይ ሲመጣ ታያላችሁ። ማር ፲፬ ፷፩ - ፷፪።

የሱስ፥ የእግዚአብሔር ልጅ መሆኑን ሐዋርያት ተስማምተው እንዲህ ብለው ይመሰክራሉ፤

እግዚአብሔር ልጁን በኃጢአት ሥጋ ምሳሌ ሰደደ። ሮሜ ፰ ፫።

የእግዚአብሔር ልጅ የሱስ ክርስቶስ፥ በኛ ተሰብኮላችኋል። ፩ ቆሮ ፩ ፲፱።

የዘመኑ ፍጻሜ ግን በደረሰ ጊዜ እግዚአብሔር ከሴት የተወለደውን ከሕግ በታችም የሆነውን ልጁን ላከ። ገላ ፬ ፬።

፷፬ የሰው ልጅ።

የእባብ ራስ ሊቀጠቅጥ ያለው ከሰው ውድቀት ወደ ኃጢአት በኋላ ተስፋ የተሰጠ የሴት ዘር ስለ ነበረ፥ የሱስ ራሱን የሰው ልጅ ይላል። ኃጢአት አልነበረውም እንጂ፥ ሰው ሁኖ እኛን መሰለ።

ከርሳቸው ጋራ ወረደ ወደ ናዝሬትም መጣ፥ ለርሳቸው ይታዘዝ ነበረ። የሱስም በጥበብና በቁመት በጸጋም በእግዚአብሔር በሰውም ዘንድ ያድግ ነበር። ሉቃ ፪ ፶፩ - ፶፪።

ያለ ኃጢአት ከመሆኑ በቀር እርሱ በሁሉ አንደኛ የተፈተነ ነው። ዕብ ፬ ፲፭።

፷፭ የሱስ ክርስቶስ ከዘላለም መሆኑ የሚናገር ትንቢት።

እንተ ልጄ ነህ፥ እኔ ዛሬ ወለድሁህ። መዝ ፪ ፯።

አወጣጡም ከጥንት ከዘላለም ዘመን ነው። ሚክ ፯ ፪።

፷፮ የሱስ ከርስቶስ ከሰው ጋራ እንደ ተዛመደ የሚናገር ትንቢት።

እግዚአብሔር እባቢቱን አለ የሴት ዘር ራስህን ይቀጠቅጣል። ዘፍ ፫ ፲፭።

እግዚአብሔር አብርሃምን አለ ባንተ የምድር ነገዶች ሁሉ ይባረካሉ። ዘፍ ፲፪ ፫።

እግዚአብሔር ለዳዊት እንዲህ ያለ ተስፋ ሰጠው፤ ዘርህን ለዘላለም አጸናልሃለሁ። መዝ ፹፱ ፭።

እነኋት ድንግል ትጸንሳለች ወንድ ልጅም ትወልዳለች፥ ስሙንም አማኑኤል ብላ ታሰይመዋለች። ኢሳ ፯ ፲፬።

፷፯ የሱስ ስለ መዳናችን ያደረገው።

የሱስ ክርስቶስ በደሙ ከኃጢአት ዕዳ፥ ከሞት ሥልጣን ከሰይጣን ኃይል አዳነነ።

ካባቶቻችሁ የተቀበላችሁት ከንቱ ኑሮዋችሁ በሚጠፋ በወርቅና በብር እንዳልዳናችሁ ታውቃላችሁ፥ በከበረው በክርስቶስ ነውርና ርኩሰት በሌለበት በበግ ደም እንጅ። ፩ ጴጥ ፩ ፲፰።

እንሆ፥ የዓለምን ኃጢአት የሚያስወግድ የእግዚአብሔር በግ። ዮሐ ፩ ፳፱።

አንድ ለሁሉ ቤዛ ሞተ፥ እንግዲያስ ሁላቸው ሞቱ። ፪ ቆሮ ፭ ፲፬።

የሰይጣንን ስራ ሊሽር የእግዚአብሔር ልጅ ተገለጠ። ፩ ዮሐ ፫ ፰።

፷፰ ስለ የሱስ ክርስቶስ ማዳን ስራ የሚናገር ትንቢት።

በብሉይ ኪዳን ክርስቶስ እንደ መምህራችን ስለ ኃጢአታችን ራሱን የሚሠዋ ሊቀ ካህናታችን እንደ የሰላም ንጉሣችን ሁኖ ቆይቶናል።

እግዚአብሔር ሙሴን አለ፣ ከወንድሞቻቸው መሀከል አንዳንተ ያለ ነቢይ አስነሣላቸዋለሁ ቃሌም ባፉ እኖራለሁ፥ ባዘዝሁትም ነገር ሁሉ ይናገራቸዋል። ዘዳ ፲፰ ፲፰።

አንተ እንደ መልከ ጼዴቅ ለዘላለም ካህን ነህ። መዝ ፻፲ ፬።

እንሆ፥ ንጉሥሽ ድሀ ሁኖ ባህያይቱም ግልገል ላይ ተቀምጦ ወዳንቺ ይመጣል። እርሱ ሰላምንም ለአሕዛብ ይነግራል። መንግሥቱም ከባሕር እስከ ባሕር፥ ክወንዝም እስከ ምድር ዳር ይደርሳል። ዘካር ፱ ፱ - ፲።

፷፱ የሱስ ክርስቶስ መምህራችን።

የሱስ በቃሉና በምሳሌው መምህራችን ሁኖ ተገልጦልናል።

የሰጠኸኝን ቃል ሰጥታቸዋለሁና እርሳቸው ተቀበሉት። ካንተ ዘንድ እንደ ወጣሁ በእውነት እወቁ አንተም እንደ ላከኝ አመኑ። ዮሐ ፲፯ ፰።

እኔ የዋህ ነኝና ልቤም ትሑት ነውና፤ ቀምበሬም በላያችሁ ተሸከሙ ከኔም ተማሩ ዕረፍትም ለነፍሳችሁ ታገኛላችሁ። ማቴ ፲፩ ፳፱።

፸ የሱስ ክርስቶስ ሊቀ ካህናታችን።

የሱስ ክርስቶስ ሊቀ ካህናታችን የሆነልነ ስለ ኃጢአታችን ማስታረቂያ ራሱን በውድ ስለ ሠዋ እስከ ዛሬ ስለኛ የሚያማልድልን ስለ ሆነ ነው።

እንዲህ ያለ ቅዱስ የሆነ ክፋትና ርኩሰት የሌለበት ከኃጢአተኞች የራቀ በሰማያትም ከፍ ከፍ ያለ የካህናት አለቃ ያስፈልገናል። እርሱ እንደ ሌሎች ካህናት አለቆች አስቀድመው ስለ ኃጢአታቸው ከዚያ በኋላም ስለ ሕዝቡ ኃጢአት ዕለት ዕለት መሥዋዕት ያቀርብ ዘንድ የማያስፈልገው ራሱን ባቀረበ ጊዜ እርሱም ይህችን አንድ ጊዜ አደረጋት። ዕብ ፯ ፳፮ - ፳፯።

እርሱም የኃጢአታችን መታረቂያ ነው ግን ስለ ዓለም ኃጢአት ሁሉ እንጂ፥ ስለ ኃጢአታችን ብቻ አይዶለም። ፩ ዮሐ ፪ ፪።

እኔ በፈቃዴ እሰጣለሁ እንጅ ማንም ከኔ አይወስዳትም። ዮሐ ፲ ፲፰።

ክርስቶስ ስለኛ መርገም ሁኖ ከሕግ መርገም ገዛነ። ገላ ፫ ፲፫።

ይህ ግን ለዘላለም ይኖራል የማይለወጥ ክህነት አለው ስለዚህ በርሱ ወደ እግዚአብሔር የሚመጡን ፈጽሞ ሊያድን ይችላል። ዕብ ፯ ፳፬ - ፳፭።

፸፩ የሱስ ክርስቶስ ንጉሣችን።

የሱስ በፍጡር ሁሉ ላይ በሰማይና በምድር ይነግሣል። ጠላቶቹን ያሸንፋቸዋል በርሱ የሚያምኑን በመጨረሻ ከመከራ ሁሉ ያድናቸዋል።

ሥልጣን ሁሉ በሰማይና በምድር ተሰጠኝ። ማቴ ፳፰ ፲፰።

ጠላቶቼን ሁሉ ከእግሩ በታች እስኪጥል ድረስ እርሱ ሊነግሥ ነው። ፩ ቆሮ ፲፭ ፳፭።

እግዚአብሔር ከክፉ ነገር ሁሉ ያወጣኛል ወደ ሰማያዊም መንግሥቱ እገባ ዘንድ ያድነኛል። ፪ ጢሞ ፬ ፲፰።

፸፪ ልዩ ልዩ የሆነ የክርስቶስ ኑሮ።

ልዩ ልዩ የሆነ የየሱስ ኑሮ ካባቱ ጋራ ከጥንት የነበረው ክብረት፥ በዚህ ምድር የተመላለሰበት ውርደት፥ ከጥንት ወደ ነበረው ክብረት ከፍ ብሎ እንደ ገና ወደ ልዕልና መውጣቱ ነው።

እርሱ በእግዚአብሔር መልክ ሲኖር ከእግዚአብሔር ጋራ ይተካከል ዘንድ መቀማትን አልቄጠረም። ራሱን እንደ ምናምን አደረገ፥ የአገልጋይ መልክ ለብሶ ሰዎችን መሰለ፥ በመልኩም ሰው ሁኖ ተገኘ። ራሱንም አዋረደ እስከ መስቀል ሞት እንኳ ድረስ የታዘዘ ሆነ፥ ስለዚህ እግዚአብሔር እጅግ አላቀው፥ ከስም ሁሉ የሚበልጠውን ስም ሰጠው በሰማይና በምድር ከምድር በታችም ያለ ጉልበት ሁሉ በየሱስ ስም ይጐነበስ ዘንድ፥ የሱስ ጌታ እንደ ሆነ መላስም ሁሉ ለእግዚአብሔር አብ ክብር ያስታውቅ ዘንድ። ፊል ፪ ፮ - ፲፩።

፸፩ የክርስቶስ ውርደት።

የሱስ በመንፈስ ቅዱስ ተጸንሶ ከማርያም ድንግል እንደ ተወለደ በጲላጦስ ጴንጤናዊ ፍርድ መከራ እንደ ተቀበለ እንደ ተሰቀለ እንደ ሞተ እንደ ተቀበረ ይህ የውርደቱ ኑሮ ነው።

፸፬ የክርስቶስ ልዕልና።

እርሱ ወደ ሲኦል ወርዶ በሶስተኛው ቀን ከሙታን በመነሣቱ ወደ ሰማይ ወጥቶ ሁሉን በሚችል በእግዚአብሔር አብ ቀኝ በመቀመጡ ከዚያ ተመልሶ በሙታንና ሕያዋን በመፍረዱ ልዕልናውና ክብረቱ ይገለጣል።

፸፭ የክርስቶስ መውረድ እስከ ሲኦል።

የሱስ ሞትን አሸንፎ ድል መምታቱንና ሥልጣኑ ሊያስታውቅ ብሎ ወደ ሲኦል ወረደ።

ሞት ሆይ፥ የታለ ስለትህ ሲኦል ይሆ፥ ማሸነፍህስ የታለ። ፩ ቆሮ ፲፭ ፶፭።

በዚያም በግዞት ወዳሉት ነፍሳት ሒዶ ሰበከላቸው። ፩ ጴጥ ፫ ፲፱።

፸፮ በክርስቶስ ትንሣኤ የሚገለጥልን።

የሱስ ክርስቶስ የእግዚአብሔር ልጅና መድኃኒታችን መሆኑን ከሙታን በመነሣቱ ገልጦልናል።

የሱስ ክርስቶስ፥ ጌታችን ከሙታን በመነሣቱ በቅድስነት መንፈስ የእግዚአብሔር ልጅ ሁኖ በኃይል ተገለጠ። ሮሜ ፩ ፬።

ክርስቶስ ካልተነሣ እምነታቸው ከንቱ ነው እስከ ዛሬ ድረስም በኃጢአታችሁ አላችሁ። ፩ ቆሮ ፲፭ ፲፯።

፸፯ ክርስቶስ ለፍርድ መምጣት።

ክርስቶስ አንድ ጊዜ በሚታይ አካሉ ሁኖ በሙታንና በሕያዋን ሁሉ ሊፈርድ የሚያምኑትም ከርሱ ጋራ ሊወስዳቸው በታላቅ ክብር ይመለሳል።

የሰው ልጅ ቅዱሳን መላእክትም ሁሉ ከርሱ ጋራ በምስጋናው በመጣው ጊዜ፥ በክብረቱ ዙፋን ላይ ይቀመጣል። ሕዝቦቹ ሁሉ በፊቱ ይሰበሰባሉ ጠባቂ በጎቹን ከፍየሎች እንዲለይ፥ ከእርሱ በርሳቸው ይለያቸዋል። ማቴ ፳፭ ፴፩ - ፴፪።

ሁሉ እያንዳንዱ በሥጋው እንዳደረገ መልካምም ቢሆን ክፉም ቢሆን የስራውን ብድራት ይወስድ ዘንድ ሁላችን በክርስቶስ ወንበር ፊት ልንገለጥ ይገባናል። ፩ ቆሮ ፭ ፲።

ቦታ ላዘጋጅላችሁ እሔዳለሁ በሔድሁም ቦታ ባዘጋጀሁላችሁ ጊዜ እመለሳለሁ፥ እኔ ወዳለሁበት እላንትም ደግሞ ልትሆኑ፥ ወደኔ እወስዳችኋለሁ። ዮሐ ፲፬ ፪ -፫።

እንሆኝ ፈጥኜ እመጣለሁ ለሁሉ ኢያንዳንዱ ስራው እሰጠው ዘንድ ደሞዜን ከኔ ጋራ ነው። ራእ ፳፪ ፲፪።

፸፪ ኋለኛ ፍርድ።

ክርስቶስ በርሱ ለሚያምኑ እንዲህ ብሎ ይናገራቸዋል፤ እላንት ያባቴ ብሩካን ኑ፥ ዓለም ሳይፈጠር የተዘጋጀላችሁን መንግሥት ውረሱ።

ለማያምኑት ግን እንዲህ ይላቸዋል፤ እላንት ርጉማን ከኔ ራቁ፥ ለሰይጣን ለመልክተኞቹም ወደ ተዘጋጀች ወደ ዘላለም እሳት ሒዱ።

አለዚያም ወደ ዘላለም ሥቃይ ይሔዳሉ፥ ጻድቃን ግን ወደ ዘላለም ሕይወት ይሔዳሉ። ማቴ ፳፭ ፴፬ ፵፩ ፵፮።

ታላቅ ነጭ ዙፋን የተቀመጠበቱንም አየሁ፥ ከፊቱ ምድርና ሰማይም ሸሹና ቦታ አልተገኘላቸውም።

ሙታንንም፥ ታናናሾችን ታላላቆችንም በዙፋን ፊት ቁመው አየሁ፥ መጻሕፍትም ተገለጡ። ሌላው መጽሓፍ ተገለጠ፥ እርሱም የሕይወት መጽሓፍ ነው ሙታንም በመጻሕፍት ተጽፎ እንደ ነበረ፥ እንደ ስራቸው ተፈረዱ፥ ባሕርም በርሱ ያሉትን ሙታን ሰጠ፥ ሞትና ሲዖልም በርሳቸው ያሉትን ሙታን ሰጡ፥ ኢያንዳንዳቸውም እንደ ስራቸው ተፈረዱ። ራእ ፳ ፲፩ - ፲፫።

፸፱ የሱስ ክርስቶስ ጌታችን።

እርሱ ጌታ ንጉሥ ሊሆንልን ለዘላለም ብፁዓን ሊያደርገን ብሎ የሱስ ወደዚህ ምድር ኖረ፥ ሞተ ተነሣ።

የሕያዋንና የሙታን ጌታ ይሆን ዘንድ ስለዚህ ክርስቶስ ሞተ ተመልሶም ሕያው ሆነ። ሮሜ ፲፬ ፱።

የሱስ አለ አባት ሆይ፥ የሰጠኸኝ ክብር ያዩ ዘንድ፥ እለዚህ የሰጠኸኝ እኔ ወዳለሁበት እርሳቸው ደግሞ ከኔ ጋራ ሊኖሩ እወዳለሁ። ዮሐ ፲፯ ፳፬።

==========

መንፈስ ቅዱስና መቀደስ።

፹ መንፈስ ቅዱስ።

መንፈስ ቅዱስ ከአብ ይወጣልና በዓለም ስለ አብና ወልድ ይመሰክርላቸዋል።

የሱስም አለ፤ እኔ ከአብ ዘንድ የምሰድላችሁ አጽናኝ ከአብ የሚወጣ የእምነት መንፈስ በመጣ ጊዜ እርሱ ስለኔ ይመሰክራል። ዮሐ ፲፭ ፳፮።

፹፩ መንፈስ ቅዱስ የሚመሰክርበት።

መንፈስ ቅዱስ ስለ አብና ወልድ የሚመሰከርበት መሳሪያ የአምላክ ቃል ጥምቀትና ቍርባን ናቸው። እግዚአብሔር በርሳቸው አድርጎ ለማዳን ጸጋውን የሚሰጠን ስለ ሆነ፥ ጸጋውን የሚሰጠውን ስለ ሆነ፥ የጸጋ መሳሪያ ተብለው ይጠራሉ።

እግዚአብሔር ከጥንት በመንፈስ መቀደስና እውነትንም በማመን ለደኅንነት መርጠዋችኋል። ፪ ተሰ ፪ ፲፫።

፹፪ የመንፈስ ቅዱስ ስራ።

መንፈስ ቅዱስ ይጠራናል፥ ያበራናል፥ ይቀድሰናል ይጠብቀና። ሰው በርሱ ወደ ደኅንነትና ለዘላለም ብፅዕና የሚያደርስና የሚመራ የአምላክ ጸጋ ይቀበልበታልና ይህ የመንፈስ ቅዱስ ስራ የጸጋ ወይስ የብፅዕና ሥርዓት ተብሎ ይጠራል።

፹፫ መጠራት።

ክርስቶስ ያበጀልን፥ የፈጸመልን ማዳንና ሕይወት መንፈስ ቅዱስ፥ እያስታወቀነ ያቀርብልናልና ያካፍለናል።

የጌታችን የየሱስ ክርስቶስ ክብረት ትወርሱ ዘንድ፥ እርሱ በወንጌል ጠርትዋችኋል። ፪ ተሰ ፪ ፲፬።

ሁሉ ተዘጋጅተዋልና አሁን ኑ። ሉቃ ፲፬ ፲፯።

፹፬ ማበራት።

ኃጢአታችን አይተን እስክንናዘዝ ድረስ፥ መንፈስ ቅዱስ የጨለማ ልባችነን በሕግ ያበራናል፥ የኃጢአት ይቅርታና ማዳን እንደሚያስፈልገን ያሳየናል። በኋላ ደግሞ ጸጋና ሕይወት ጽድቅም የምናገኝበትን በወንጌል ያስታውቀናል።

ያለ ሕግ፥ ግን ኃጢአትን ባላወቅኋትም። ሮሜ ፯ ፯።

የተኛ ንቃ ከሙታንም ተንሣ፥ ክርስቶስም ያበራልሃል። ኤፌ ፭ ፲፬።

፹፭ መንፈስ ቅዱስ በማበራቱ ወዴት እንደሚመራን።

መንፈስ ቅዱስ በአምላክ ሕግ ወደ እወነተኛ ንስሓ ወይስ ኑዛዜ ሊያገባነ በወንጌል፥ ደግሞ በክርስቶስ የተመሠረተ ሕያው እምነት በልባችን ሊፈጥርልን ይወዳል።

በእምነት እንጸድቅ ዘንድ፥ ሕግ ለኛ እስከ ክርስቶስ የሚያደርሰነ ጠባቂ ሁኖልናል። ገላ ፫ ፳፬።

ክርስቶስ የሱስ ኃጢአተኞችን ሊያድን ብሎ ወደ ዓለም እንደ መጣ ይህ ቃል እውነት ነው መቀበሉ ደግሞ በሁሉ የሚገባ ነው። ፩ ጢሞ ፩ ፲፭።

፹፮ ንስሓ።

በምሉ ልባችን ኃጢአታችነን ስናስታውቅ፥ በክፋታችን ስናዝን በአምላክ ጸጋ ክርሱ አርነት ልንወጣ ስንናፍቅ ይህ ወደ መዳንና ጽድቅ የሚያደርሰነ እውነተኛ ንስሓ ነው። በቀና ልብ በኃጢአቱ የሚጸጸት ሰው የተናዘዘ ይባላል።

አቤቱ እንደ፥ ቸርነትህ መጠን ማረኝ። እኔ፥ ዓመጻዬን ደምስስ። መዝ ፶፩ ፫-፭።

እንደ እግዚአብሔር ፈቃድ የሆነ አዘን የማይጸጸቱበትን ንስሓ መዳንን ያመጣል። ፪ ቆሮ ፯ ፲።

፹፯ በክርስቶስ ማመን።

እውነተኛ እምነት፥ የኃጢአት ይቅርታና መንፈሳዊ ሕይወት የዘላለም ብፅዕናም በክርስቶስ ብቻ እንደምናገኝ፣ በልባችን ተስፋ ማድረግ ነው።

እምነት ተስፋ የምታደርገውን ነገር እርግጥ ማድረግ፥ የማትታየውንም ነገር መረዳት ነው። ዕብ ፲፩ ፩።

ይሀንን ለኔ ትርፍ የነበረ፥ ስለ ክርስቶስ ጕዳት ቄጠርሁት። ስንቱን፥ ስለ በለጠው የክርስቶስ የሱስ ጌታዬ እውቀት፥ ስለ ርሱም የህነን ሁሉ ጕዳት የተጐዳሁ ለሁሉም እንደ ጕዳት አየዋለሁ፥ ክርስቶስን አተርፍ ዘንድ፥ እንደ ጕድፍ እቄጥረዋለሁ፥ በርሱም ልገኝ በክርስቶስ እምነት ያነን በማመን ከእግዚአብሔር የሚገኘውን ጽድቅ እንጅ በሕግ የሚመጣውን ጽድቄ ይዤ አይዶለሁም። ፊል ፫ ፱።

፹፰ መጽደቅ።

ሰው እግዚአብሔርን ስላሳዘነው፥ እየተጸጸተ ከኃጢአት ተሰናብቶ ወደ ክርስቶስ በእምነት ሲመለስ፥ አምላክ በምሕረቱ ኃጢአቱ ሁሉ ይቅር ይልለታል፥ እንደ ልጁ ይቀበለዋል። ይህ መጽደቅ ይባላል።

ዳዊት ደግሞ፥ እግዚአብሔር ያለ ስራ ጽድቅ የሚቄጠርለት ሰው ብፁዕ ነው፥ ብሎ አመስግኖታል፥ እንደሚል፣ ኃጢአታቸው የተሰረየላቸው ስሕተታቸው የተሰወረላቸው ብፁዓን ናቸው። ሮሜ ፬ ፮-፯።

እላንት ሁላችሁ በየሱስ ክርስቶስ እምነት የእግዚአብሔር ልጆች ናቸሁ። ገላ ፫ ፳፩።

በእምነት ከጸደቅነ፥ ከእግዚአብሔር ዘንድ በጌታችን በየሱስ ክርስቶስ ሰላም አለነ። ሮሜ ፭ ፩።

፹፱ አዲስ ልደት።

ሰው ከጸደቀበት ጊዜ ጀምሮ አዲስ ሕይወት ያድርበታል። አዲስ ባሕርይ፥ አዲስ ፈቃድ፥ አዲስ አሳብ የሚሰርጽበት፥ በሰው ልብ የሚሆን መለወጥ አዲስ ልደት ተብሎ ተጠርቶዋል።

ለዘላለም በሚኖር በሕያው በእግዚአብሔር ቃል እንደገና ተወዳችኋል። ፩ ጴጥ ፪ ፳፯።

፺ መቀደስ።

በመንፈስ ቅዱስ ወደ ውስጥ የተወለደ አዲስ ሕይወት እየደለደለና እየበረታ ይሔዳል። ይህ መንፈሳዊ ማደግ መቀደስ ይባላል። መቀደስ በእውነት መሆኑ የአምላክን ፈቃድ ደስ ብሎት በሚፈጽም ባዲስ አሳብ፥ ናፍቆት ባዲስ ኃይል በመመላለስ ይገለጣል። በልብ ውስት ገና የቀረ፥ ኃጢአትና መመኘትንውስጥ ገና የቀረ ኃጢአትንና መመኘትን ሰው በመንፈስ ቅዱስ ረድኤትና መምራት እየታገለ በሚያቸንፍበት መጠን፥ ቅድስና ይሠለጥናል።

በክርስቶስ የሚኖር ሁሉ፥ እርሱ አዲስ ፍጥረት ሁንዋል፥ አሮጌው ስራ ፈጽሞ ሔደ፥ እንሆ ሁሉ ታደለ። ፪ ቆሮ ፭ ፲፯።

እንግዲህ ክርስቶስ በኔ ይኖራል እንጂ እኔ አይዶለሁም የምኖር። ይህነን አሁን በሥጋ የምኖረው ኑሮ ደግሞ በዚያ በወደደኝ ስለኔም ነፍሱን አሳልፎ በሰጠኝ በእግዚአብሔር ልጅ እኖራለሁ። ገላ ፪ ፳።

በውስጡ ሰውነቴስ እኔ በእግዚአብሔር ሕግ ደስ ይለኛል። ነገር ግን በሕዋሳቴ ከመንፈሴ ጋራ የሚዋጋ በሕዋሳቴ ባለውም የኃጢአት ሕግ፥ የሚማርከኝ ሌላ ሕግ አያለሁ። ሮሜ ፯ ፳፪- ፳፫።

፺፩ መጠበቅ።

አዲስ የተወለደ ሰው እስከ ፍጻሜ ዘመን ድረስ በክርስቶስ እምነት እንዲጠበቅ ብሎ መንፈስ ቅዱስ ሳያቋርጥ ይጠራዋል ይመክረዋል ያበራዋል።

በኋለኛው ዘመን ሊገለጥ ለተዘጋጀው ማዳን ተጠብቃችኋል። ፩ ጴጥ ፩ ፭።

የጸጋ ሁሉ አምላክ በየሱስ ክርስቶስ ወደ ዘላለም ክብር የጠራችሁ፥ ጥቂት ጊዜ መከራ ከተቀበላችሁ፥ እርሱ ራሱ ይፈጽምላችኋል፥ ያጸናችኋል ያበረታችኋል ይመሠርታችኋል። ፩ ጴጥ ፭ ፲።

፺፪ የመንፈስ ስራ የሚያምርበት።

የመንፈስ ቅዱስ ስራ በውስጣችን የሚያምርበት፥ እኛ እየጸለይን ተግተን የጸጋ መሳሪያ ማለት የአምላክ ቃልና የቤተ ክርስቲያን ምስጢራት በምንቀበልበት ልክ ነው።

የእግዚአብሔርን ቃል የሚሰሙትና የሚጠብቁት ብፁዓን ናቸው። ሉቃ ፲፩ ፳፰።

ቃልንም አድራጎች ሁኑ፥ ራሳችሁን እያታለላችሁ ስሞች ብቻ አይዶለም። ያዕ ፩ ፳፪።

የሱስ ቍርባን በሰራበት ጊዜ አለ፤ ይህ ስለላንት የምሰጠው ሥጋዬ ነው፥ ይህነን ለመታሰቤ አድርጉት። ሉቃ ፳፪ ፲፱።

ወደ ፈተና እንዳትገቡ፥ ጸልዩ ትጉም። ነፍስስ ተዘጋጅታለች፥ ሥጋ ግን ደካማ ነው። ማቴ ፳፮ ፵፩።

፺፫ ከሕያው እምነት ከሞት እምነት ከአለማመን መከሀል ያለው ልዩነት።

ሕይወት ያለው እምነት በጸጸትና በኑዛዜ ይጀምራል። የሞተ እምነት ሳይናዘዝ፥ ከኃጢአት ሳይርቅ በአምላክ ተስፋ ሊጸናና ይሻል። አለማመን የአምላክን ጸጋ ይንቃል።

ስራህን አወቅሁ፥ ሕያው እንደ ሆንክ ስም አለህ ግን የሞትህ ነህ። ራእ ፫ ፩።

እግዚአብሔርን የማይፈሩ የአምላካችነንም ጸጋ በርኩሰት የለወጡ አንዱንም የአምላካችነንና ጌታችነን የሱስ ክርስቶስ የካዱት ሰዎች አሉ። ይሁዳ ፬።

፺፬ አንዲት ቅድስት የሁሉ ቤተ ክርስቲያን።

በስመ አብ ወወልድ ወመንፈስ ቅዱስ የተጠመቁ፥ የሱስን እንደ መድኃኒታቸው የሚታመኑ ሁሉ የአንዲት ቅድስት፥ የምትታይ፥ በዓለም ያለች ቤተ ክርስቲያን አካላት ናቸው።

እግዚአብሔር ዕለት ዕለት የሚድኑትን ለቤተ ክርስቲያን ይጨመር ነበረ። የሐዋ ፪ ፵፯።

በአንዲት በመጠራታችሁ ተስፋ እንደ ተጠራችሁ፥ አንድ ሥጋ፥ አንድ መንፈስ አንድ ጌታም፥ አንዲት ሃይማኖት አንዲት ጥምቀት፥ አንድ አምላክ የሁሉ አባት ነው። ኤፌ ፬ ፬-፭።

በሐዋርያትና በነቢያት መሠረት ላይ ተመሠረታችሁ የማዝኑ ራስ ደንጊያ እርሱ የሱስ ክርስቶስ ያለበት፥ በርሱ ላይ ስራው ሁሉ ተያይዞ በጌታ ለቅዱስ ቤት መቅደስ ያድጋል። እላንትም ደግሞ በርሱ ለእግዚአብሔር፥ ማደርያ በመንፈስ አንድ ሁናችሁ የምትሠሩበት። ኤፌ ፪ ፳-፳፪።

ሰው ሁሉ ሊድንና ወደ እውነት እውቀት ሊደርስ እግዚአብሔር ይወዳል። ፩ ጢሞ ፪-፬።

፺፭ የቅዱስ አንድነት።

የክርስቶስ መንፈስ ያላቸው፥ በሕይወታቸው ቢሆኑ በመድኃኒታችን የሞቱ ቢሆኑ፥ የቅዱሳን አንድነት ተብሎ ይጠራሉ። ገና ወደዚች ዓለም የሞኖሩ ምእመናን የምትሰለፍ ወይስ የምትዋጋ ቤተ ክርስቲያን ይባላሉ። በክርስቶስ አምነው በሞት ከዚህ የተሻገሩ የማትታይ፥ ድል ያደረገች ቤተ ክርስቲያን ናቸው።

ልጆች ስለ ሆኖችሁ፥ እግዚአብሔር፥ አባታችን አብ ብሎ የሚጠራ፥ የልጁን መንፈስ በልባችሁ ላከ። ገላ ፬ ፮።

የክርስቶስ፥ መንፈስ የሌለበት፥ ያ እርሱ ለክርስቶስ አይዶለም። ሮሜ ፲ ፱።

ሕይወታችሁ በእግዚአብሔር ከክርስቶስ ጋራ ተሰውራለች። ክርስቶስ፥ ሕይወታችን፥ ሲገለጥ ግን በዚያን ጊዜ እላንተም ከርሱ ጋራ በክብር ትገለጣላችሁ። ቆላ ፫ ፫።

ሁለት ወይም ሶስት አብረው በስሜ በተከማቹበት፥ በዚያ እኔ በመሀከላቸው እሆናለሁ። ማቴ ፲፰ ፳።

፺፮ የትምህርት ማዕርግ።

የአምላክ ቃል ለመስበክና ለማስተማር የክርስቲያን ምስጢራት ለመካፈልም ክርስቶስ በማሕበሩ መሀከል የትምህርት ማዕርግ ሠርትዋል።

የሱስ ደቀ መዛሙርቱን አለ፤ ስለማ ለላንት ይሁን። አብ እንደ ላከኝ፥ እንዲሁም እኔ እልካችኋለሁ። ዮሐ ፳ ፳፩።

እግዚአብሔር በማሕበር አስቀድሞ ሐዋርያትን ሁለተኛም ነብያትን ሶስተኛም መምህራንን ሾመ። ፩ ቆሮ ፲፪ ፳፰።

፺፯ የሙታን ትንሣኤ።

በኋለኛ ቀን የሙታን ገሎች ተነሥተው እንደገና ከነፍሳቸው ጋራ ይዋሐዳሉ ጻድቃንም ከመድኃኒታቸው ጋራ ይከብራሉ።

በምድር አፈር በታች ከተኙቱ ብዙ ሰዎች እኩሌቶች ወደ ዘላለማዊ ሕይወት ሌሎችም ወደ ዘላለማዊ ስድብና ሐፍረት ይነቃሉ። አስተዋዮች እንደ ሰማይ ጸዳል ይደምቃሉ እያስተማሩ ብዞችን ወደ ጽድቅ ያደረሱ እንደ ከዋክብት ለዘላለም ይበራሉ። ዳን ፲፪ ፪-፫።

በመቃብር ያሉቱ ሁላቸው ቃሉን የሚሰሙባት ሰዓት ትመጣለች። በጎ የሰሩ ወደ ሕይወት ትንሣኤ ክፉ የሰሩም ወደ ፍርድ ትንሣኤ ይወጣሉ። ዮሐ ፭ ፳፰-፳፱።

በኔ የሚያምን ቢሞትም እንኳ ሕያው ይሆናል፥ እያንዳንዱ በኔ የሚያምን ለዘላለም አይሞትም። ዮሐ ፲፩ ፳፭-፳፮።

እኛ ግን አገራችን በሰማይ ናት ከዚያ መድኃኒታችነን፥ ጌታችን የሱስ ክርስቶስን እንጠብቃለን። እርሱ ሁሉን ያስገዛበት ዘንድ በሚችል በኃይሉ፥ የከበረውን ሥጋው እስኪመለስ ድረስ ለተዋረደውን ገላችነን ይለውጠዋል። ፊል ፫ ፳-፳፩።

ሁላችን እንለወጣለን እንጅ፥ ሁላችን አንተኛም። ፩ ቆሮ ፲፭ ፶፩።

፺፰ የዘላለም ሕይወት።

እግዚአብሔርን እያገለገሉና እያመሰገኑ ለዘላለም የሚኖሩበት ሰው ሊያስበውና ሊናገረው የማይቻል፥ በሰማይ የተዘጋጀላቸው ሰላምና ታላቅ ደስታ ብፅዕናም፥ የእግዚአብሔር ልጆች የሚወርሱት የዘላለም ሕይወት ይህ ነው።

እግዚአብሔር እንባን ሁሉ ካይኖቻቸው ያብሳል። የቀደመው አልፎኣልና እንግዲህ ሞት አይሆንም፥ ልቅሶ፥ ጩኸትና መጣጣር እንግዴህ አይሆንም። ራእ ፳፩ ፬።

እርሳቸው እግዚአብሔርን ያዩታልና፥ ልባቸው የነጻ ብፁዓን ናቸው። ማቴ ፭ ፰።

እርሳቸው በእግዚአብሔር ዙፋን ፊት ናቸው፥ በቀንና በሌሊት በመቅደሱ ያመልኩታል፥ በዙፋን ላይ የተቀመጠውም ያድርባቸዋል። ራእ ፯ ፲፭።

እኛ ግን እንደ ተስፋው ጽድቅ የሚኖርበትን አዲሱን ሰማይ አዲሲቱንም ምድር እንጠብቃለን። ፪ ጴጥ ፫ ፲፫።

III

ጸሎት።

፺፱ ጸሎት እንዴት እንደ ሆነ።

የሚያስፈልገነ መንፈሳዊ ወይስ ሥጋዊ ስጦታ ሊሰጠነ ብንለምነው፥ ወይስ ለቅዱስ ስሙ ብናመሰግንና ብንወድሰው ጸሎት ይባላል። ጸሎት ከእግዚአብሔር ከተወደደ አባታችን ጋራ የምንናገርበት የልባችን ንግግር ነው።

እጆቻችን ወደ ላይ ዘርግተን ልባችነን በሰማይ ወዳለው ወደ እግዚብሔር እናንሣ። ሰቆ ፫ ፵፩።

በመከራ ቀን ጽራኝ አድንህማለሁ፥ አንተም ታከብረኛለህ። መዝ ፵ ፲፭።

፻ እውነተኛ ጸሎት።

በጎች ልጆች አባታቸውን እንደሚለምኑ እኛ ፈቃዳችን ለእግዚአብሔር ፈቃድ አግዝተን በትሕትና በተዋረደ፥ በቀና ልብና በእምነት በየሱስ ስምም ሰማያዊ አባታነን እንጸልይ።

እኛ ስለ ብዙ ምሕረትህ እንጅ፥ ስለ ጽድቃችን በፊትህ የምንለምን አይዶለነም። ዳን ፱ ፲፰።

የሱስ እንዲህ ብሎ ጸለየ፤ አባቴ ሆይ ይቻል እንደ ሆነስ፥ ይህች ጽዋ ከኔ ትለፍ፥ ነገር ግን አንተ እንደምትፈቅድ እንጅ፥ እኔ እንደወደድሁ አይዶለም። ማቴ ፳፮ ፴፱።

በስሜ ከአብ የምትለምኑትን ሁሉ ይሰጣችኋል። ዮሐ ፲፮ ፳፫።

፻፩ ጸሎት በየሱስ ስም።

በየሱስ ስም ሊጸልዩ የሚችሉ የየሱስ አገልጋዮችና ተማሮች ብቻ ናቸው።

እስከ ዛሬ በስሜ አንዳች አልለመናችሁኝም። ደስታችሁ እንዲፈጸም ለምኑ ይሰጣችኋል። ዮሐ ፲፮ ፳፬።

በኔ ብትጸኑ ቃሌም በላንት በጸና፥ የምትሹትን ሁሉ ትለምናላችሁ ይሆንላችሁማል። ዮሐ ፲፭ ፯።

፻፪ እግዚአብሔር ጸሎት እንዴት እንደሚሰማልን።

ከትሑት ከቀና ልብ የሚወታ ጸሎት እግዚአብሔር ሁልጊዜ ይሰማዋል፥ በጊዜው የሚጠቅም ይሰጠዋል።

ድሆችን ችጋረኞችንም እኔ እግዚአብሔር እሰማቸዋለሁ። ኢሳ ፵፩ ፲፯።

የሚረዳበት ጊዜና ቀን ለእግዚአብሔር ልትመድቡለት ትፈልጋላችሁን። ዩዲት ፰ ፲፫።

አሳቤ እንዳሳባችሁ መንገዴም እንደ መንገዳችሁ እይዶለም፥ እግዚአብሔር ይላል። ሰማይ ከምድር ከፍ እንዲል፥ እንዲሁም መንገዴ ከመንገዳችሁ አሳቤም ካሳባችሁ ከፍ ይላል። ኢሳ ፶፭ ፰።

የጌታችን ጸሎት።

መቅድም።

በሰማይ የምትኖር አባታችን ሆይ።

፻፫ በነዚህ ቃሎች የምንጽናናበት።

እግዚአብሔር እንደ ልመናችንና እንደ ልባችን መሻት ሊያደርግልነ፥ ጸሎታችነን ሊሰማን እንደሚወድና እንደሚችል አስረድቶ እግዚአብሔር በዚህ ቃል እምነትንና ድፍረትን ወደ ልባችን ሊያገባልን ይወዳል።

አንድ ነው አባታችሁ፥ እርሱ በሰማይ ያለ። ማቲ ፳፫ ፱።

አንደኛ ጸሎት።

ስምህ ይቀደስ።

፻፬ ባንደኛ ጸሎት ለምን አንድንጸልይበት።

የእግዚአብሔር ስም በራሱ ቅዱስ ነው፥ ነገር ግን ስሙ በመሀከላችን ደግሞ ቅዱስ ሊሆን በዚህ ጸሎት እንለምናለን።

ስለ ምሕረትህና ስለ እውነትህ ስምህን አክብረው እንጅ ለኛ፥ አቤቱ፥ ለኛ አይዶለም። መዝ ፻፲፭ ፩።

፻፭ የአምላክ ስም የሚቀደስበት።

የአምላክ ቃል እንደ ፈቃዱ በጥሩነቱ ያለ መደባለቅ በኛ ዘንድ ሲሰበክ፥ ሲተረጐም፥ ሲማሩበት እኛ ደግሞ ለእግዚአብሔር ልጆች እንደሚገባ በቅድስና ስንኖር፥ በርሱ የአምላክ ስም በመሀከላችን ይከብራልና ይቀደሳል።

ስለላንትም የእግዚአብሔር ስም በአሕዛብ ዘንድ ይሰደባል። ሮሜ ፪ ፳፬።

ሁለተኛ ጸሎት።

መንግሥትህ ትምጣ።

፻፮ የእግዚአብሔር መንግሥት።

በዚህ ጸሎት የሚነገርበት መንግሥት በዚህ ምድር ያለ የጸጋ መንግሥት ነው። ወደዚህ ገብተን በጸጋ መዳንን ሕይወትንና በረከትንም እንቀበልበታለን። በዚህ ዓለም የጸጋ መንግሥት ተብሎ የሚጠራው በሰማይ ወደ ክብረት መንግሥት ይለወጣል።

የሰማያት መንግሥት ቀረበች ብላችሁ ሒዱን ስበኩ። ማቴ ፩ ፲፭።

እግዚአብሔር ከክፉ ነገር ሁሉ ያወጣኛል ወደ ሰማያዊም መንግሥቱ እገባ ዘንድ ያድነኛል። ፪ ጢሞ ፬ ፲፰።

፻፬ በሁለተኛ ጸሎት ምን እንድንለምን።

የእግዚአብሔር መንግሥት ያለ ልመናችን ወደኛ መጥቶዋል ነገር ግን በምሥጋና እንድንቀበለው በረከትም ይዞ ወደ ሌሎች ደግሞ እንዲመጣላቸው፥ በዚህ ጸሎት እንለምናለን።

ዘመን ተፈጸመ የእግዚአብሔር መንግሥት ቀረበች። ንስሓ ግቡ በወንጌልም እመኑ። ማር ፩ ፲፭።

አሁንም ወንድሞቼ ሆይ፥ የጌታ ቃል እንዲዘረጋና እንዲመሰገንም ስለኛ ጸልዩ። ፪ ተሰ ፫ ፩።

ሶስተኛ ጸሎት።

ፈቃድህ በሰማይ እንደሆነ፣ እንዲሁም በምድር ይሁን።

የሥልጣን ፈቃድ በሰማይ ቢሆን በምድር ይፈጸማል፥ በጉነትና ጸጋ ምሕረትም የመላበት የእግዚአብሔር ፍቃድ ግን ከፈቃዳችን ተስማምቶ ሊሰራ ይፈልጋል። በጎን ወይስ ክፉን ልንመርጥ የአርነት ፈቃድ ሰጥቶናል፥ ስለዚህ የምንድንበት በውድ ጸጋና መንፈሳዊ ሕይወት ብንቀበል እንጂ እግዚአብሔር በግድ አንድስ፥ እንኳ አያድንም።

የምንወደው ለማድረግ ማን ሊከለክለን ይችላል። ኢሳ ፵፫ ፲፫።

ቀኑን በመላው ወዳመጸኛና ወደማይታዘዝ ሕዝብ እጆቼን ዘረጋሁ።

፻፱ የአምላክን ፈቃድ የሚቃወሙት ጠላቶች።

ፍቅርና ምሕረት የመላበት የእግዚአብሔርን ፈቃድ ወደ ንስሓ ሲጠራን ወደ መንግሥቱ ሲስበን፥ ሰይጣንንና ዓለም ክፉ ፈቃዳችንም ግን አንዳንድን የዘላለም ሕይወትንም እንድናገኝ ብለው ሊከለክሉንና ሊያስቱን ይታገላሉ። እለዚህም ሳይቋርጡ ተስማምተው ወደ ክፉ የሚፈታተኑንና ነፍሳችነን ሊጐዱ የሚመቀኙ መንፈሳውያን ጠላቶቻችን ተብለው ይጠራሉ።

ሰይጣን፥ ጠላታችሁ፥ የሚውጠውን ፈልጐ እንደሚጮኽ አንበሳ ይዞራልና፥ ተቃወሙት ተጠንቀቁ ትጉም። ፩ ጴጥ ፭ ፰።

ስለ ስሕተት ለዓለም ወዮለት፥ ስሕተት ሳይመጣ አይቀርም፥ ነገር ግን በርሱ ምክንያት ስሕተት የምትመጣ ሰውን ወዮለት። ማቴ ፲፰ ፯።

መንፈስ፥ የሚጸላውን ሥጋ ይወዳል። ገላ ፭ ፲፯።

፻፲ በሶስተኛው ጸሎት የምንጸልይበት።

መላእክት ዘንድ እንደሚፈጸምና እንደሚሠለጥን፥ እንዲሁ ፍቅርና ጸጋ የመላበት የእግዚአብሔር ፈቃድ በዚህ ምድር ከሰው መሀከል ሊፈጸምና ሊሠለጥን፥ በዚህ ጸሎት እንለምንበታለን።

፻፲፩ የአምላክ ፈቃድ እንዴት እንደሚፈጸም።

እግዚአብሔር ክፉ ፈቃዳችነንና ባሕርያችነን አሸንፎ ለቅዱስ ፈቃዱ ቢያስገዛው፥ የሰይጣንንና የዓለምን ተንኰል ስሕተትም ቢከለክል፥ በርሱ የእግዚአብሔር መንግሥት እስኪሠለጥንበትና ድል እስኪነሣበት፥ ስሙ ደግሞ ከሰው ዘንድ ቅዱስ እስከሚሆንበት ድረስ፥ የእግዚአብሔር ፈቃድ የሚሠለጥንበትና የሚፈጸምበት በዚህ ነው።

አራተኛ ጸሎት።

የዕለት ምግባችንን ዛሬ ስጠን።

፻፲፪ የዕለት ምግባችንን።

ለዚህ ሕይወት የሚያስፈልገን እንደ ምግብ መጠጥ፥ ልብስ፥ ቤት፥ የሚወዱነ ቤተ ሰዎች፥ ወዳጆች፣ የታመኑ አገልጋዮች የሚመስል፥ ይህ የዕለት ምግባችን ተብሎ ይጠራል።

ለትዳሬ የሚያስፈልገኝ እንጀራ ብቻ አታሳጣኝ እንጅ፥ ድኅነትንና ባለጠግነትንም አትስጠኝ። ምሳ ፴ ፰።

፻፲፫ የዕለት እንጀራችን መለመን ምክንያት።

ብዙ ሰዎች ሳይለምኑ የዕለት ምግባቸውን ያገኛሉ ነገር ግን በጸሎትና በምስጋና ብንቀበለው ነው፥ እውነተኛ በረከት የሚሆንልን።

እርሱ ፀሓዩን ለበጎቹም ለክንፎቹም ያወጣል፥ ዝናሙን በጻድቃንና በኃጢአን ላይ ያዘንማል። ማቴ ፭ ፵፭።

ከእግዚአብሔር አፍ በምትወጣው ቃል ሁሉ እንጅ ሰው በእንጀራ ብቻ አይኖርም። ማቴ ፬ ፬።

፻፲፬ ዛሬ ብለን የምንጸልይበት ምክንያት።

ገና በሚመጣው ጊዜ እንዳናዝን እንዳንጨነቅ፥ የነገውን ሸክም በዛሬው ሸክም ላይ ደርበን እንዳንጨምር፥ እንዳናከብድ ብሎ፥ መድኃኒታችን በዚህ ቃል ከማይጠቅም አዘንና ችጋር ሊጠብቀነ ይወዳል።

ለነገም አታስቡ ነገ የገዛ ችጋሩ አለበት የቀኑስ ክፋቱ ይበቃል። ማቴ ፮ ፴፬።

አምስተኛ ጸሎት።

እኛ ለበደሉን ይቅር እንደምንል በደላችነን ይቅር በለነ።

፻፲፭ የአምስተኛ ጸሎት ውስጣዊ አሳብ።

ባምስተኛ ጸሎት የገዛ ኃጢአታችን እንታመናለን፥ ስለርሱ ደግሞ ይቅርታ እንለምናለን ለበደሉን በወንድምነት ፍቅር እብደላቸው እንድንተውላቸው፥ ስለት እንሳላለን።

፻፲፮ የኑዛዜያችን ምክንያት።

እግዚአብሔር የተሰወረውን ኃጢአታችን ሳይቀር ፈጽሞ ያውቃል፥ ነገር ግን በኃጢአታችን ብንናዘዝ፥ የእግዚአብሔር ጸጋ ለመቀበል ልባችነን እንከፍታለን እርሱም ኃጢአቱ ለሚያስታውቅ ይቅርታ ይሰጣል።

አቤቱ አንተ ስንፍናዬ ታውቃለህ በደሌም ካንተ አልተሰወረም። መዝ ፷፰ ፱።

ኃጢአቴን ላንተ አስታወቅሁ በደሌንም አልሸፈንሁም ለእግዚአብሔር መተላለፌን እነግራለሁ አንተም የኃጢአቴን ዓመጻ ተውህልኝ። መዝ ፴፪ ፬።

፻፲፯ እንዴት ይቅርታ እንደምንለምን።

ስለ የሱስ፥ ስለ መድኃኒታችን ብለን ኃጢአታችነን ሳይቄጠር ሊደመስስልን፥ ለዚህም፥ በትሕትና በቀና ልብ እንለምን ዘንድ ይገባናል።

ከኃጢአቴ ፍትህ ሰውር በደሌንም ሁሉ ደምስስ። መዝ ፶፩ ፲፩።

በርሱ በደሙ መድኃኒት፥ እንደ ጸጋው ሀብት ደግሞ የኃጢአት ስርየት አለን። ኤፌ ፩ ፯።

፻፲፰ ባምስተኛ ጸሎት የምንሳልበት።

እግዚአብሔር፥ ኃጢአታችነን ይቅር ካለልነ፥ እንግዲህ እኛም ለበደሉን ይቅር እንድንል በዚህ ጸሎት እንሳላለን።

እግዚአብሔርም በክርስቶስ እላንት ይቅር እንዳላችሁ እርስ በርሳችሁ ይቅር ተባባሉ። ኤፌ ፬ ፴፪።

አንተ ክፉ አገልጋይ፥ ስለ ለመንኸኝ፥ ያነን ዕዳ ተውሁልህ። እኔ አንተን እንደ ማርሁህ አንተም ባልንጀራህን ትምር ዘንድ አይገባህምን። ማቴ ፲፰ ፴፪-፴፫።

ስድስተኛ ጸሎት።

ወደ ፈተና አታግባነ።

፻፲፱ ፈተና እንዴት መሆኑ።

ኃጢአት ለማድረግ የሚያስት ሁሉ ፈተና ነው።